
Elaytymismenetelma on tiedonhankintamenetelmä, jossa vastaajat kirjoitta- 
vat kertomuksen tutkijan antaman, kehyskertomukseksi kutsutun orientaati- 
on perusteella. Kehyskertomuksia on vähintään kaksi erilaista, joten aineisto 
analysoidaan tavallaan kahteen kertaan, niin normaalina tutkimuksen tema- 
tiikasta kertovana laadullisena aineistona kuin kokeellisen tutkimuksen ase- 
telmaa imitoiden pelkistäen sitä, mikä vastauksissa muuttuu kun kehyskerto- 
muksessa muutetaan yhtä keskeistä tekijää. 

Eläytymismenetelmää on käytetty eri tieteenaloilla — erityisesti kasvatus- 
ja sosiaalitieteissä — yhä enenevissä määrin Suomessa 1980-luvun alkupuolelta 
lähtien. Se sopii varsin monenlaisten tutkimusongelmien selvittämiseen jous- 
tavuutensa ja eräänlaisen kevytkäyttöisyytensä vuoksi. Aiheet voivat olla yhtä 
hyvin teoreettisesti jäsentyneitä ja aiemmasta tutkimuksesta ponnistavia kuin 
käytännön ongelmista inspiroituvia. Näennäisestä helppoudestaan huolimat- 
ta menetelmän käyttöön liittyy paljon pohdittavaa ja päätettävää aivan erityi- 
sesti aineiston keräämisen vaiheessa. 

Menetelmän perusoppikirjat, nk. Eläytymismenetelmäoppaat, ovat jo 
varsin vanhoja ja olisikin jo pitkään ollut aika päivittää menetelmän käytöstä 
kertyneet opit ja kokemukset jonkinlaiseksi oppaan kolmosversioksi — tai mie- 
luimmin kirjoittaa kokonaan uutta. Toki viime vuosina menetelmän käyttöä 
on päivitetty niin menetelmän käytöstä kertovassa katsausartikkelissa kuin 
oppikirjatekstiksikin. Nämä ja joitakin muitakin relevantteja lähteitä löytyy 
tämän kokoelman viimeisestä artikkelissa. 

Myöskään tässä yhteydessä emme tätä kokonaisvaltaista päivitystä tee ol- 
koonkin, että tämän artikkelikokoelman päättävässä artikkelissa keskitymme 
menetelmän käytön keskeisimpään kysymykseen eli nk. kehyskertomuksen 
laadintaan, toki samalla menetelmän käyttöä muutenkin reflektoiden. Kiin- 
nostuksen kohteenamme ovat tältä osin — kuten tämän johdannon otsikko- 
kin lupaa — kaksi menetelmän käyttöön viime vuosina tullutta teemaa, toi- 
miminen monikielisten vastaajajoukkojen ja aineistojen kanssa sekä erilaiset 
sähköiset tavat kerätä aineistoa. Seuraavaksi kehitystyön kohteena voisi olla 
erilaisten eläytymismenetelmäaineistojen analyysitapojen ja ylipäätään aineis- 
tojen kanssa toimimisen muotojen selvittäminen sekä ennen kaikkea tietyn- 
lainen teoreettinen kurinpalautus tai ainakin vahvempi muistuttaminen siitä, 
että kaikesta näennäisestä kepeydestään huolimatta eläytymismenetelmällä 
tavoitellaan teoreettisesti jänteviä ja jännittäviä tutkimuksia. Toki tässä koh- 
din on muistettava, että eläytymismenetelmää on aina käytetty ja voi edelleen- 
kin käyttää monella tavalla, niin teoriaan vahvasti sitoutuvassa tutkimuksessa 
kuin vaikkapa nopeana tapana kerätä tavallisuudesta hieman poikkeavaa pa- 
lautetta vaikkapa opetuksesta; tavalla, johon menetelmään olennaisesti kuulu- 
va kehyskertomuksen variointi tuo oman vahvan panoksensa. 

Tämän artikkelikokoelman tekstejä yhdistää kolme asiaa: 

Ensinnäkin kiinnostus eläytymismenetelmän käyttöön. Kaikkien tämän 
artikkelikokoelman 11 tutkimusartikkelin aineistot on kerätty eläytymis- 
menetelmällä. Aiheet vaihtelevat, mutta niitä yhdistää kiinnostus ajankoh- 
taisiin, kasvatustieteisiin liittyviin kysymyksiin. Jotkut tutkimustehtävät ovat 
teorialähtöisiä kun taas osassa huomio kohdistuu ennen kaikkea käytännöl- 
lisimpiin teemoihin. Vaikka teemat vaihtelevat, niin tietty yhteisyys niihin 
löytyy tätä kautta ja sen on tämän kokoelman zoinen yhdistävä tekijä. Monissa 
artikkeleissa käsitellään yhteisön merkitystä yksilön hyvinvoinnin kannalta; 
niin lukiolaiselle, yliopisto-opiskelijalle kuin yliopisto-opettajalle ja yleisem- 
minkin työelämässä. 

Kolmas vahva yhdistävä tekijä löytyy kaikkien tutkimusartikkelien synty- 
historiasta. Tämä artikkelikokoelma on kokonaisuudessaan syntynyt Jari Es- 
kolan fasilitoiman ja Anna Wallinin konsultoiman Eskol4MEBS1.0-ryhmän' 


£ Ryhmän nimestä voi löytää halutessaan vahvaakin ironiaa. 

työn tuloksena lukuvuonna 2016-2017 Tampereen yliopiston kasvatustietei- 
den tiedekunnassa. Ryhmää yhdisti paitsi kahden opintojakson (tutkielmase- 
minaari ja syventävä tutkimusmenetelmäkurssi) integroiminen toisiinsa niin 
myös tiukka yhteinen aikataulu, vahva motivaatio ja yhteisöllisyys; ryhmän 
tuki ja asiantuntemus on ollut merkittävä kaikkien artikkelien synnyssä. 
Tämän joukon lisäksi mukaan saatiin joukko tutkimusaiheiden asiantunti- 
joita. MEBS on lyhenne menetelmän englanninkielisestä nimestä Method of 
Empathy Based Stories. 

Tutkimusartikkelien dokumentaatiokäytännöt noudattavat Kasvatus-leh- 
den ohjeita, mutta artikkelien rakenteellisena ohjeistuksena on toiminut 
monia elaytymismenetelmaartikkeleita julkaisseen Liikunta & tiede -leh- 
den ohjeet kirjoittajille. Artikkelit on kirjoitettu pääsääntöisesti perinteisen 
IMRD-rakenteen mukaisesti. Viitekäytännöt ovat Kasvatus-lehden ja kirjoitta- 
jien panos on nk. Vancouver-ohjeiston mukainen” ja kirjoittajien nimijärjestys 
määräytyy pääosin työpanoksen mukaan projektin vetäjää lukuun ottamatta. 


Joissakin kohdin on käytetty nimien vuorottelua. 


Koulutuksessa ja yhteiskunnassa myös arvostukset ja tavoitteet muuttuvat. 
Yleissivistystä on pidetty koulutuksen keskeisenä tavoitteena. Sirkku Saarisen 
ym. artikkelissa Muuttuuko yleissivistys? Yleissivistys kansalaisopistolaisten ja 
lukiolaisten kertomuksissa tarkastellaan yleissivistyksen käsitteeseen liitettyjä 
merkityksiä ja niiden ajallista muuttuvuutta. Tarkastelun kohteena ovat yleis- 
sivistyksen käsitteen sisältö ja muuttuvuus. Muuttuvuuden tarkastelu koh- 
dennetaan tutkimuksen empiirisessä osassa nykyhetkeen ja tulevaisuuteen. 
Empiiristä osaa taustoitetaan kuvaamalla yleissivistyksen käsitteen muotoutu- 


mista suomen kielessä sekä tarkastelemalla käsitteen sisäisiä jännitteitä. 


2 Artikkelin kirjoittajana oleminen edellyttää, että kirjoittajiksi ilmoitetuilla on mer- 


kittävä vaikutus artikkelin syntyyn siten, että he ovat osallistuneet sekä (1) tutkimuksen 
suunnitteluun tai tulosten analyysiin ja tulkintaan että (2) artikkelin kirjoittamiseen tai 
sen tieteellisen sisällön muokkaamiseen ja ovat lisäksi (3) hyväksyneet artikkelin lopullisen, 
julkaistavaksi tarkoitetun version. Lisäksi voidaan artikkelin kiitososassa mainita henkilöt, 
jotka ovat edesauttaneet tutkimuksen toteuttamista. Tarkemmat Vancouver-ohjeet, katso 
www.icmje.org.” (Liikunta & tiede 6/2016, numerointi MEBS-ryhmän.) 

Tampereella on meneillään Tampereen yliopiston, Tampereen teknillisen 
yliopiston ja Tampereen ammattikorkeakoulun yhdistymisprosessi. Uuden 
säätiöyliopiston perustamisasiakirjat allekirjoitettiin 20.4.2017 Tampereel- 
la. Tampere3-työnimen sijaan perustamisasiakirjoihin kirjattiin yliopiston 
nimeksi Tampereen uusi yliopisto ja sittemmin nimeksi on vaihdettu Tam- 
pereen yliopisto (englanniksi Tampere University, toisin kuin nykyinen 
University of Tampere). Uuden yliopiston on tarkoitus aloittaa toimintansa 
vuoden 2019 alussa. Tiina Mäenpään ym. artikkelissa Opettajat sanoittamas- 
sa suhdettaan uuteen yliopistoon. Mitä eläytymismenetelmällä kerätty aineisto 
kertoo opettajan ammatillisen toimijuuden raameista uudessa yliopistossa? yh- 
distymisprosessia lähestytään tarkastellen opettajan ammatillisen toimijuu- 
den toteutumisen mahdollisuutta uudessa yliopistossa. Gert Biestan (2015) 
jalanjäljissä tämä tutkimus peräänkuuluttaa opettajan professionaalisuuden 
oikeutusta kiinnittämällä huomion hyvän opetuksen ehtoihin. Näitä ehtoja 
Biesta kuvaa opetuksen tarkoituksen kolmen ulottuvuuden eli kvalifikaation, 
sosialisaation ja subjektifikaation kautta. Ajankohtainen keskustelu korkea- 
kouluopettajien autonomiasta on samalla keskustelua opettajan ammatillisen 
toimijuuden reunaehdoista. Opettajat ja opettajayhteisöt tarvitsevat aikaa ja 
tilaa ammatillisen identiteettinsä uudelleenneuvotteluun muuttuvassa tilan- 
teessa. Näissä merkitysneuvotteluissa he hahmottavat omaa paikkaansa tradi- 
tion ja uuden välimaastossa, suhteessa opiskelijaan, kollegoihin ja moninais- 
tuvaan yliopistoyhteisöön. Nähtäväksi jää, onnistutaanko uudessa yliopistossa 
rakentamaan kollegiaalista kulttuuria, jossa opettajat ja opiskelijat ovat aidosti 
yhteisön jäseniä, sen aktiivisia ja hyvinvoivia toimijoita. 

Anu-Maarit Oeden ym. artikkelissa Korkeakouluopiskelijat visioimassa 
Tampereen uuden yliopiston vaikutuksia opiskeluun yhdistymisprosessia lähes- 
tytään puolestaan tarkastellen korkeakouluopiskelijoiden käsityksiä Tampe- 
reen uudesta yliopistosta, sekä niitä tekijöitä, jotka vaikuttavat yhdistymisessä 
ja yhdistymisprosessissa uuden yliopiston opiskelijoihin ja opintoihin kiinnit- 
tymiseen. Yhdistyminen nähtiin massiivisena muutosprosessina, jossa hallin- 
nolliset ja taloudelliset tekijät vaikuttavat heikentävästi opiskelijan käytännön 
tason ratkaisuihin, kuten opintosuunnitelmien ja opintotukipalveluiden huo- 


noon suunnitteluun, joka näyttäytyy opiskelijoille näiden toimimattomuute- 

na ja hajanaisuutena. Pääosin korkeakoulujen yhdistyminen nähtiin kuitenkin 
positiivisena, tulevaisuuteen suuntaavana tekijänä, niin opiskelijan, opintojen, 
kuin Tampereen korkeakoulujen kannalta. 

Oshie Nishimura-Sahin ym. tutkimuksessa Perceptions of intercultural 
education and the concept ‘culture’ among immigrant teachers in Finland selvi- 
tetään mitä ja miten maahanmuuttajataustaiset opettajat ja vaihto-opiskelijat 
kertovat omasta kotimaastaan sekä kulttuuristaan koulujen kulttuurienväli- 
sen kasvatuksen kontekstissa. Tutkimuksessa kartoitetaan heidän käsityk- 
siään kulttuurienvälisestä kasvatuksesta tavoitteena tarjota uusia näkökulmia 
kulttuurienvälisen kasvatuksen kehittämiseen maahanmuuttajataustaisten 
opettajien koulutuksessa. Tutkimuksen tulokset osoittavat, että pääosa maa- 
hanmuuttajataustaisista opettajista pyrkii herättämään opiskelijoiden mielen- 
kiinnon opetuksen kohteeseen sekä edistämään heidän ymmärrystään kult- 
tuurisesta, etnisestä ja kielellisestä moninaisuudesta painottamalla varsinkin 
positiivisia esimerkkejä ja mielikuvia. Sen sijaan vaihto-opiskelijat pyrkivät 
samoihin tavoitteisiin esittämällä rohkeammin negatiivisiakin puolia ope- 
tuksen kohteesta. Tutkimuksen tulokset osoittavat myös, että monien maa- 
hanmuuttajataustaisten opettajien käsitykset kulttuurista ovat suhteellisen 
suppeat ja useimmiten sidottuja essentialistiseen käsitykseen kulttuurista. 
Maahan muuttajataustaisten opettajien koulutuksen kehittämisen kannalta 
on siis olennaista syventää ja laajentaa ymmärrystä kulttuurin ilmiöistä eri tie- 
teenalat ylittävän monipuolisen kurssitarjonnan kautta. 

Tampereen yliopistossa tehtiin koulutuspoliittisesti ainutkertainen muutos 
Tampereen yliopiston normaalikoulun lukion siirtyessä Nekalan kaupungin- 
osasta Tampereen keskustan ytimeen yliopistokampukselle syyslukukauden 
alkaessa vuonna 2016. Tämän muutoksen vaikutuksia opiskelijoiden yhteisöl- 
lisyyden tuntemiseen sekä tulevaisuuden jatkokouluttautumisvalintoihin on 
käsitelty Marianna Valtosen ym. artikkelissa Muutos lukioyhteisössä. Tampe- 
reen yliopiston normaalikoulun muuton vaikutukset lukiolaisten yhteisöllisyy- 
den tunteeseen ja Tiina Lehtolan ym. artikkelissa Kotilukiosta kotiyliopistoksi. 
Lukiolaisten näkemyksiä yliopistokampuksella opiskelun merkityksestä heidän 
jatkokouluttautumisvalintoihinsa. Artikkelit perustuvat tutkimuksiin, joi- 


den aineisto kerättiin Tampereen yliopiston normaalikoulun lukion opiske- 


10 JARI ESKOLA & TIINA MÄENPÄÄ & ANNA WALLIN (TOIM.) 


Digitalisoituva ja monikielistyvä eläytymismenetelmä aikamme 
muutosten tutkimusvälineenä 


lijoilta — Valtosen ym. lukion toisen ja kolmannen sekä Lehtolan ym. lukion 
ensimmäisen vuoden opiskelijoilta — eläytymismenetelmää käyttäen joulu- 
kuussa 2016, neljä kuukautta yliopistokampukselle muuton jälkeen. Valtosen 
ym. tutkimuksen tarkoituksena oli saada käsitys siitä, millaisia kertomuksia 
Tampereen yliopiston normaalikoulun lukiolaiset tuottavat yhteisöllisyyden 
kokemuksista ja tunteista muutoksen jälkeen. Kokevatko opiskelijat olevansa 
tervetulleita yliopistokampukselle ja ovatko he kotiutuneet uuteen yhteisöön? 
Kehyskertomuksissa varioitiin lukion oppilaiden tunnetta kuulua yhteisöön. 
Lehtolan ym. artikkelissa tarkastellaan lukiolaisten näkemyksiä ja mielikuvia 
siitä, kuinka opiskelu yliopistokampuksella voi vaikuttaa heidän jatkokou- 
luttautumisvalintoihinsa. Tutkimuksessa tarkasteltiin minkälaiset asiat fyy- 
sisessä ja psyykkisessä oppimisympäristössä sekä sosiaalisissa tekijöissä voivat 
vaikuttaa siihen, että opiskelija hakee opiskelemaan jo tutussa opiskeluympä- 
ristössä toimivaan yliopistoon, ja vastaavasti minkälaiset asiat voivat vaikut- 
taa siihen, että opiskelija haluaisi ehdottomasti hakea johonkin muuhun kuin 
Tampereen yliopistoon. 

Kulttuurien moninaisuudesta on tullut kiinteä osa yhteiskuntaamme, ja 
kehitys tällä saralla vaikuttaa jatkuvan myös tulevaisuudessa. Monikulttuu- 
risuudella on nähty olevan sekä positiivisia, että negatiivisia vaikutuksia kat- 
sojasta riippuen. Monikulttuurisuus ja sen vaikutukset näkyvät myös koulu- 
maailmassa ja opetuksessa; niin opiskelijoiden, opetushenkilöstön, opetuksen 
sisältöjen, kuin maahan tulijoidenkin on pitänyt sopeutua toisiinsa ja kehittää 
uusia toimintatapoja muuttuneisiin olosuhteisiin. Päivi Toivikon ym. tutki- 
muksessa Kaikki pitää ottaa mukaan välkällä. Maahanmuuttajaoppilaiden 
näkemyksiä ystävyydestä ja oppimisesta tarkastellaan maahanmuuttajataus- 
taisten ja monikulttuurisesta taustasta tulevien lasten ja nuorten ystävyys- ja 
vertaissuhteita kantaväestön suomalaisten lasten ja nuorten kanssa. Tutki- 
muksessa haluttiin selvittää, miten kantaväestön suomalaislasten ja -nuorten 
kanssa muodostetut ystävyys- ja vertaissuhteet näyttäytyvät maahanmuutta- 
jataustaisten ja monikulttuurisesta taustasta tulevien lasten ja nuorten koulu- 
päivässä. Tutkimuksen tulokset osoittivat, että ystävyys- ja vertaissuhteet ovat 
merkityksellisiä maahanmuuttajataustaisille ja monikulttuurisesta taustasta 


tuleville oppilaille. Myös heidän oppimistaan tukevat koulutusratkaisut aut- 

tavat näitä lapsia ja nuoria koulunkäyntiin liittyvissä haasteissa erityisesti hei- 
dän koulupolkunsa alussa. Tutkimus kertoi myös sen, että maahanmuuttaja- 
taustaiset oppilaat kokevat melko usein ystävyyssuhteensa ja koulunkäyntinsä 
haasteista huolimatta positiivisina asioina. 

Sanna Karayilanin ym. artikkelissa Kielitaito, avain moneen lukkoon. 
Maahanmuuttajien näkemyksiä kotoutumisen onnistumiseen vaikuttavista te- 
kijöistä kartoitetaan puolestaan kotoutumista estäviä ja edesauttavia tekijöitä 
maahanmuuttajien näkökulmasta. Vaikka kotoutumisen tarpeet ja edelly- 
tykset nähdään usein samankaltaisina osapuolesta (maahan muuttajat, viran- 
omaiset, aiheesta tehty tutkimus) riippumatta, sen koetaan usein syystä tai 
toisesta epäonnistuneen. Tutkimuksessa pyrittiin löytämään kotoutumisen 
kipukohtia; mikä vaikuttaa siihen, ettei kotoutuminen suhteellisen yksinker- 
taisista tarpeista ja hyvistä tarkoituksistaan huolimatta aina johda onnistunee- 
seen lopputulokseen. Tutkimustulosten perusteella maahan muuttajat kokivat 
kielitaitoon liittyvät asiat kotoutumisensa kannalta merkityksellisimmiksi, ja 
kielitaidon katsottiin vaikuttavan myös moniin muihin elämän osa-alueisiin. 
Aineistosta oli löydettävissä myös kotoutumisen alkuvaiheeseen liittyvän po- 
sitiivisen vireen vaihtuminen turhautuneemmaksi oleskeluajan pidentyessä. 
Kotoutumisen onnistumisen kannalta vaikuttaisikin olevan tärkeää ajoittaa 
kotouttamistoimenpiteet oikein, jotta ne osuisivat mahdollisimman otolliseen 
kohtaan tulijan omassa kehitysprosessissa. Kiinnostava havainto oli myös joi- 
denkin usein kiinteästi maahanmuuttoon liitettyjen aiheiden puuttuminen 
kokonaan aineistosta, sekä toistaiseksi maahanmuuttajien kohdalla harvoin 
käytetyn aineistonkeruumenetelmän onnistunut käyttö. 

Oppilaitosturvallisuus ja turvallisuuskulttuuri ovat asioita, joihin kiin- 
nitetään oppilaitoksissa huomiota yleensä vasta silloin, kun turvallisuus ja 
turvallisuudentunne järkkyvät. Turvallisuuskulttuuria oppilaitoksissa on 
tutkittu varsin vähän ja varsinkin opiskelijan näkökulma tutkimuskentässä 
on jäänyt varsin vajavaiseksi. Terhi Kasken ym. tutkimuksen ”Ei asiat niin 
huonosti tässä koulussa ole, mutta kyllähän turvallisuutta voisi aina parantaa”. 
Turvallisuuskulttuurin rakentuminen osana oppilaitoksen toimintakulttuuria 
tavoitteena oli kartoittaa turvallisuuskulttuurin muodostumista osana oppi- 
laitoksen toimintakulttuuria ja selvittää miten yhden oppilaitoksen kahden 

eri yksikön opiskelijat kokevat turvallisuuden ja pyrkiä saamaan tätä kautta 
selville, millainen turvallisuuskulttuuri oppilaitoksissa on. Tutkimuksen - 
eläytymismenetelmäaineistoksi poikkeuksellisen suuri — aineisto kerättiin 
sekä erään ammatillisen toisen asteen oppilaitoksen opiskelijoilta sekä vapaan 
sivistystyön oppilaitoksen opiskelijoilta. Tulokset osoittivat, että tutkimuk- 
seen osallistuneet opiskelijat kokivat opiskelun oppilaitoksessaan turvallisek- 
si. Turvallisuuden tunnetta lisää tieto esimerkiksi sellaisista perusasioista kuin 
hätäpoistumisteiden, alkusammutuskaluston ja ensiapukaappien sijainnista, 
ja opiskelijan kokemaa turvattomuutta puolestaan lisää tietämättömyys tur- 
vallisuuteen liittyvistä asioista sekä puutteet työturvallisuudessa. 

Mari Rantasen ym. artikkelissa Työhyvinvointia työstä, työyhteisöstä ja 
elämän tasapainosta. Työhyvinvointiin liitetyt voimavarat ja kuormitustekijät 
sekä työhyvinvoinnin edistämisen keinot tarkastellaan aikuisten työhyvinvoin- 
nin kokemukseen liittämiä tapahtumia, tilanteita ja tekijöitä voimavarojen ja 
kuormitustekijöiden suhteen sekä työhyvinvoinnin edistämiseen käytettyjä 
keinoja. Työhyvinvoinnin kokemuksen syntymistä tarkastellaan kokonais- 
valtaisena ilmiönä sekä työelämän, että muun elämän näkökulmista, joiden 
teoreettisena viitekehyksenä on käytetty Laineen (2013) esittämää työhyvin- 
voinnin kokonaisvaltaisen tarkastelun mallia. Tutkimuksessa selvitettiin sitä, 
miten työhyvinvoinnin kokemuksen ajatellaan syntyvän. Tutkimuksen tulok- 
sissa vahvistuu työhyvinvoinnin subjektiivinen, kontekstisidonnainen sekä 
dynaaminen luonne. Tulosten mukaan yksilön työhyvinvointi syntyy yksilöl- 
lisesti tulkinnallisena voimavaroihin ja kuormittumiseen liitetyistä tunneko- 
kemuksista sekä tilannetta korjaavista keinoista, jossa työhön, työyhteisöön, 
johtamiseen sekä oman elämän tekijöihin liitetyt tilanteet ja tekijät ovat yh- 
teydessä ja vuorovaikutuksessa toisiinsa. Työhyvinvointia kuormittavina te- 
kijöinä tuloksissa korostuivat työssä koettu kiire, epävarmuus sekä hallinnan 
tunteen kadottaminen. Voimavaroja lisäävinä tekijöinä ja keinoina korostui- 
vat työyhteisön ilmapiiri, esimiehen tuki, työelämän joustot, työn vaikutus- 
mahdollisuudet sekä päätöksentekoon osallistuminen. 

Teoksen viimeisessä Satu Virtasen ym. tutkimusartikkelissa Arvostus ja 
ajoitus vai kannustus ja kiitos? Kertomuksia rekrytoinnin hyvän hakijakoke- 


muksen luomisesta tavoitteena on rakentaa ymmärrystä siitä, miten yritykset 

voisivat kehittää rekrytointiprosessejaan siten, että siitä hakijalle jäänyt koke- 
mus tukisi positiivista työnantajamielikuvaa. Tutkimuksessa keskityttiin sii- 
hen, millaiset tekijät rekrytointiprosessissa korostuvat, kun kokemus on haki- 
jan mielestä positiivinen, kun prosessi koetaan negatiivisena, sekä miten nämä 
tekijät vaihtelivat kokemuksesta riippuen. Tulokset osoittivat, että rekrytointi- 
prosessissa on merkityksellisintä ajoitus ja viestintä, jonka avulla vähennetään 
hakijan epävarmuutta. Jos nämä tekijät on saatu kuntoon, huomio kiinnittyy 
muuhun, kuten miellyttävään kommunikointiin yrityksen edustajien kanssa, 
aidon kiinnostuksen ja arvostuksen osoittamiseen sekä hakijan kokemukseen 


sopivuudestaan yritykseen. 


Teos on tarkoitettu ensimmäiseksi volyymiksi eräänlaista eläytymisme- 
netelmätutkimuksen vuosikirjaa, jonka pohjaksi parhaillaan työskentelee 
EskolaMEBSs2.0-ryhmä. Mikäli olet kiinnostunut kirjoittamaan seuraavaan 
osaan tai sinulla on muuten menetelmää ja sitä hyödyntävää tutkimusta kos- 
kevia ideoita, niin kerro kiinnostuksestasi hyvissä ajoin (jari.eskola(at)uta. 
fi). Vertaisarvioitavaksi tarkoitetut käsikirjoitukset tarvitaan viimeistään 


30.4.2018. 

Johdanto 


”Yleissivistys' on sanana vakiintunut niin tavanomaiseen käyttöön nykysuo- 
messa, ettei se tunnu enää edes vaativan selitystä. Yleissivistykseen viittaa- 
minen vaikuttaa olevan vähintään yhtä yleistä kuin viittaaminen sen kanta- 
sanaan, ’sivistys. Nämä käsitteet ovat vakiintuneet myös koulutuspoliittisiin 
yhteyksiin. Viime aikoina yleissivistys on noussut kasvatustieteellisen keskus- 
telun keskiöön erityisesti peruskoulun ja lukion opetussuunnitelmauudistus- 
ten myötä (mm. Halinen, Holappa & Jääskeläinen 2013; Jantunen & Ojanen 
2016; Jauhiainen & Tähtinen 2015; Laukia 2016). 

"Sivistyksen' ja ’yleissivistyksen’ käsitteet liittyvät ja limittyvät toisiinsa tii- 
viisti, ja laaja käsitehistoriallinen viitekehys tekee niiden erittelystä haastavaa. 
Vastaavia käsitteitä ei esiinny kuin tietyissä kielissä, joihin ne on omaksuttu 
saksalaisen kulttuurin ja 1700-1800-lukujen taitteen uushumanistisen ajatte- 
lun vaikutuksesta. (Kokko 2010; Rantala 2006; 2013; Siljander 2014, 32—40; 
Tieteen termipankki 2017.) Suomeenkin niiden käyttö on nykymerkitykses- 
sään tullut 1800-luvun aikana käännöksenä ruotsin bildning-kasitteesta, joka 
puolestaan on lähtöisin saksan Bildung-käsitteestä. Kantasanana on näissä 
kielissä bild eli kuva, joka viittasi kristillisen imago Dei -opin ajatukseen ih- 
misestä Jumalan kuvana, jonka kaltaiseksi voi tulla sivistämällä itseään (Niini- 
luoto 2016, 118; Rantala 2013, 72; Siljander 2014, 33—34). Suomessa sen sijaan 


’sivistys on alun perin johdannainen sitä huomattavasti vanhemmasta sanasta 

’sivea’, jolle läheisiä ovat myös ihmistä kuvaavat ’siveellinen’ ja ’siivollinen’. Toi- 
sin sanoen sivistys on alun perin viitannut hyviin tapoihin, rauhalliseen käy- 
tökseen ja siisteyteen. Verbi sivistää? on puolestaan tarkoittanut muun muassa 
siivoamista, raivaamista ja koristamista sekä pellavaa käsiteltäessä viimeisen si- 
lauksen tekemistä harjaamalla. Yleisemminkin sillä on voitu tarkoittaa silittä- 
mistä, tasoittamista ja viimeistelemistä. (Häkkinen 2004, 1167-1168; Rapola 
1991.) 

Opillisessa ja kirjallisessa käytössä sanaa ryhdyttiin 1800-luvun alkupuolel- 
la kuitenkin soveltamaan vastineena saksan Bi/dungille ja ruotsin bildningille, 
jolloin se omaksui niitä vastaavia sisältöjä erittäin laajassa merkitysyhteydessä 
kulttuurin”, ”ihmisyyden”, ”kasvun' ja valistuksen? kaltaisiin kasvatuksen ja 
kulttuurin ydinkäsitteisiin. "Sivistyksen" käsitettä on tässä merkityksessä käyt- 
tänyt mahdollisesti ensimmäisenä kirjallisesti Reinhold von Becker 1820-lu- 
vulla (Rapola 1991), joskin sen käyttö yleistyi vasta vuosituhannen loppua 
kohden. Käsitteen yleistyminen 1800- ja 1900-luvuilla liittyi aikakauden pyr- 
kimykseen luoda käsitystä yhtenäisestä kansakunnasta ja kansallisesta identi- 
teetistä, joita kansan yhteinen sivistysperintö pohjustaisi. Suomalaisen aatehis- 
torian avainteoksessa, J. V. Snellmanin Valtio-opissa (1842, Läran om staten), 
ruotsinkielinen bildning johdoksineen esiintyy kolmatta sataa kertaa (ks. myös 
Väyrynen 1992, erit. 147-160). Tyypillinen se on myös muiden 1800-luvun 
suomalaisen kulttuurin suurmiesten kirjoituksissa, kuten Z. Topeliuksella ja 
jo Snellmania ennen hänen opettajallaan professori J. J. Tengströmillä. Tästä 
ruotsinkielisestä vastineesta termin käyttötavat ja merkitysyhteydet siirtyivät 
suomen kielen sivistys-sanaan johdoksineen. (Kokko 2010; Niiniluoto 2016, 
118; Rantala 2013; Rapola 1991; Tieteen termipankki 2017.) 

Ruotsinkielinen 4//männa bildning, ja hieman myöhemmin yhtenäiseksi 
termiksi muuntunut allmänbildning, yleistyivät Suomessa kuitenkin vasta 
1860- ja 70-lukujen aikana. Tähän vaikuttivat luultavasti erityisesti vuosien 
1856 ja 1872 uudet koulujärjestykset sekä niitä edeltänyt monivaiheinen kes- 
kustelu, jossa esitettiin näkemyksiä oppikoulu- ja lukiokoulutuksen jakamises- 
ta erilaisiin linjoihin eri elämänuria varten. Esimerkiksi opillisen sivistyksen, 
virkamiessivistyksen sekä teknillisen ja reaalisivistyksen painotuksille esi- 


tettiin toisistaan hieman poikkeavia lukiomuotoja. Yleissivistävyyden ajatus 

kuitenkin liittyi koko lukiokoulutukseen, sittemmin uuden linjajakoisuu- 
den aikana niin lyseoiden klassillisiin kuin reaalilinjoihin. (Hanho 1955, 86; 
Kiuasmaa 1982, 19—21; Tähtinen 2007, 113—121.) Ruotsinkielisten termien 
tapaan suomen yleissivistys kehittyi sanaliitosta sanaksi siten, että "yleisestä 
sivistyksesta’ puhuminen vähitellen yhdistyi yleissivistyksen käsitteeksi. Var- 
haisimpia 'yleissiwistyksen esiintymiä yhdyssanana löytyy esimerkiksi sano- 
malehdistä 1880-luvun ensimmäisiltä vuosilta. Erillisinä sanoina käsite esiin- 
tyy myös Agathon Meurmanin toimittaman ensimmäisen suomenkielisen 
tietosanakirjan nimessä Sanakirja yleiseen siwistykseen kuuluwia tietoja varten, 
ja yhdyssanana Meurman käyttää sitä teoksen johdannossa: ”Mutta kaikissa 
tapauksissa laajenee ja kohoaa yleissivistyksen ala, ja tietty on siis, että tämmöi- 
sen kirjan täytyy yhä laajemmalle koskea.” (Meurman 1883.) 

Sivistyksen ja yleissivistyksen käsitteiden käyttötavat olivat joka tapauk- 
sessa jo 1900-luvun alkuun tultaessa muotoutuneet suurin piirtein nykyistä 
vastaaviksi. Nykyisenä erityispiirteenä voi kuitenkin pitää sitä, miten tavallista 
juuri yleissivistyksen käsitteen esiintyminen on viime vuosikymmeninä ollut. 
Se näyttää lisäksi olevan suomen kielessä tyypillisempi sana sekä arkikielessä 
että koulutuspuheessa kuin vastaavasti Allgemeinbildung ja allmänbildning 
saksaksi ja ruotsiksi. Myös sen ala on laajentunut sadan vuoden takaiseen näh- 
den. Esimerkiksi virallisessa koulutushallinnon ja säädösten terminologiassa 
se on keskeinen käsite, joka nimeää koulujärjestelmän pohjustavat tasot ja 
erottaa ne sekä ammatillisesta koulutuksesta että korkeakoulutuksesta. (Ks. 
esim. OPH 2017.) Yleissivistävä koulutus tarkoittaa niitä koulumuotoja, jotka 
eivät ole vielä ammatillisesti eivätkä akateemisesti erikoistuneita, vaan yleisiä 
ja perusvalmiuksia rakentavia. 

Niin arkisten kuin koulutuspoliittisten keskustelujen seuraaminen kuiten- 
kin myös osoittaa, miten epämääräinen ja avoin yleissivistyksen käsite edelleen 
on. Runsaasta käytöstä huolimatta sitä harvoin pyritään rajaamaan ja määrit- 
telemään tarkasti. Asiantuntijoidenkin puhe yleissivistyksestä kääntyy her- 
kästi luetteloiksi ja vaatimuksiksi siitä, mitä yleissivistykseen pitäisi sisältyä, 
toisin sanoen normatiivisiksi kannanotoiksi analyyttisten erittelyjen sijaan. 
Julkisessa keskustelussa sitä käytetäänkin varsin usein retorisena terminä, 


joka palvelee argumentaation oikeuttamista. Esimerkiksi koulutuspoliittinen 

puheenvuoro jonkin oppiaineen asemasta perusasteen tai lukion tuntijaossa 
perustellaan usein vetoamalla siihen, että oppiaineen sisällöt ”kuuluvat osaksi 
yleissivistystä”, jolloin päädytään herkästi kehämäisiin argumentteihin: jokin 
oppiaine kuuluu kouluun, koska se on osa yleissivistystä, ja yleissivistys on sitä, 
mitä koulussa opetetaan. (Jantunen & Ojanen 2016, 125; Keinänen 2002, 
32-35.) 

Arkisemmissa yhteyksissä toisia ihmisiä — esimerkiksi television tietovi- 
sojen kilpailijoita — puolestaan arvioidaan moittien tai ihaillen viittaamalla 
siihen, millainen heidän ”yleissivistyksensä taso? on. Tällöin yleissivistys näyt- 
tää kuvaavan sitä, mitä sivistyneen ihmisen pitäisi tietää — ja yleissivistyksen 
taso on ilmeisesti sitä korkeampi, mitä enemmän ja laaja-alaisemmin erilaisista 
asioista on perillä. Mutta mistä kaikista asioista pitäisi olla perillä ollakseen 
riittävästi yleissivistynyt? Sen paremmin arkikäytössä kuin koulutuspoliitti- 
sissa kiistoissakaan ei yleensä pysähdytä perusteellisemmin pohtimaan tästä 
kumpuavaa problematiikkaa: mikä tekee yleissivistyksestä yleissivistystä, onko 
se pysyvä vai muuttuva ilmiö, kuinka jaettuja tai erilaisia käsityksemme yleis- 
sivistyksestä ovat ja niin edelleen. 

Yhtenä kaikkein tutuimmista kasvatuskäsitteistä yleissivistys on siis sa- 
malla sekä taajasti käytetty että merkitykseltään häilyvä — sekä tuttu että outo. 
Tämä tekee käsitteestä ja sitä koskevista käsityksistä kiinnostavan kasvatus- 
tieteellisen tutkimuskohteen. Käsillä olevassa tutkimuksessa tarkastellaan 
yleissivistyksen käsitteen rajoja ja laajuutta sekä käsitteen muuttuvuutta. Tut- 
kimalla eri sukupolvien käsityksiä yleissivistyksestä voidaan päästä jäljille siitä, 
kuinka pitkälti yhteinen tai jaettu käsitys yleissivistyksestä on, ja muuttuuko 
käsitys yhteiskunnallisten muutosten myötä. Aineiston tarkastelun pohjusta- 
miseksi yleissivistyksen käsitteen herättämiä kysymyksiä jäsennellään seuraa- 


vaksi avaamalla käsitteeseen liittyviä jännitteitä. 


Yleissivistyksen käsitteen jännitteitä 


Sivistyksen merkityksissä on ensinnäkin aina ollut sekä efitistisiä että tasa-ar- 
voisia juonteita. Keskeisenä motiivina 1800-luvun sivistysajattelussa olivat 


yleisen sivistystason kohottaminen sekä valistava ja edistävä ”kansansivistyk- 

sellinen? työ myös aikuisväestölle suunnattuna ideaalina (Koski & Filander 
2009, 123-126). Silti termi ”sivistyneistö? on viitannut pysyvästi vain ylempiin 
yhteiskuntaluokkiin tai korkeammin koulutettuihin kansanosiin, ja ”sivistys- 
elämä” on tarkoittanut korkeakulttuurista ja kirjallisesti oppinutta julkisuut- 
ta (Rantala 2013, 22). Jaottelu sivistyneisiin ja sivistymättömiin on varsinkin 
alkujaan 1800-luvulla sijoittunut pitkälti säätyjen sekä ruotsin- ja suomenkie- 
lisen väestön välille (Jauhiainen & Tähtinen 2015, 126). ”Yleistä kansalaissi- 
vistysta” tarjottiinkin käytännössä erilaisena eri kansankerroksille: rahvaalle 
sitä oli kansakoulu, porvaristolle oppikoulu ja virka- ja oppisäädyille yliopisto 
(Heikkinen 1995, 204). 

Myös alkuperäiseen yleissivistyksen (Allgemeinbildung) ideaan sisältyi jo 
Humboldtilla ja muilla uushumanisteilla ajatus, että sivistyksen tulisi olla 
kaikkien saavutettavissa, ei vain eliitin yksinoikeus (Klafki 2000). Käytännössä 
kuitenkin uushumanistien näkemyksillä oli voimakkaasti elitistiset vaikutuk- 
sensa etenkin kirjallisen sivistyksen ja esimerkiksi klassillisten kielten koros- 
tumisena. Humboldtin sivistyskäsitys tunnetaankin yhä parhaiten yhteydes- 
tä yliopistokoulutukseen ja sivistysyliopiston ideaan. Keskeiseksi muodostui 
etenkin yleissivistyksen erottaminen ammattiopinnoista (Tröhler 2012, 153). 
Suomessakin erottelu on pitänyt tiukasti pintansa, ja esimerkiksi ehdotukset 
lukion ja ammattikoulutuksen yhdistämisestä nuorisoasteen kouluksi on tyr- 
mätty. Vaikka yleissivistyksen ajatellaan olevan yhteistä, vain osa ikäluokasta 
jatkaa yleissivistyksen hankkimista lukiossa, ja tietyt elitistishenkiset ennak- 
koluulot lukio- ja ammattiopintojen jaosta ovat edelleen tyypillisiä. 

Samalla herää kysymys, missä määrin yleissivistys on ylipäänsä sidoksissa 
muodolliseen koulutukseen — ja voiko myös eletty elämä koulun ulkopuolella 
sivistää. Sivistys on toki alusta asti yhdistetty opetuksen ja koulutuksen myötä 
tapahtuvaan kehittymiseen (Laukia 2016, 57; Rantala 2013, 72). Nykyäänkin 
yleissivistys nähdään koulutusta kannattelevana tavoitteena. Perusopetusta 
pidetään yleissivistyksen luomisen pohjana (OPH 2014, 14). Yleissivistyksen 
tavoittelua on kuvattu yksilön elinikäiseksi pyrkimykseksi (OPH 1993, 15). Eli- 
nikäiseen sivistymiseen on suuntauduttu etenkin niin sanotun ”vapaan sivis- 
tystyön” kentällä, jolla on Suomessa pitkät ja vahvat perinteensä. Tällöin sivis- 


tysprosessin katsotaan olevan ihmisenä kehittymistä sekä itsenäisen ajattelun 

ja vapaan tahdon vahvistumista vuorovaikutuksessa toisten kanssa (Siljander 
2014, 37-39). Sivistävää vuorovaikutusta käydään niin muodollisen koulutuk- 
sen piirissä kuin opintojen ulkopuolellakin. 

Kirjallisen tai koulusivistyksen rinnalla onkin suomen kielessä tavallista 
puhua myös sydämen sivistyksestä. Koulutuksessa korostetaan pääasiassa tie- 
tojen ja taitojen opettamista (Jantunen & Ojanen 2016, 125). Sydämen sivistys 
puolestaan viittaa sivistykseen, joka ei kartu koulutuksella hankitusta tiedol- 
lisesta osaamisesta. Sydämen sivistykseen voi kuulua esimerkiksi humaani 
asenne muita kohtaan, ihmisarvon vaaliminen, itsensä ja toisten ihmisten ar- 
vostaminen ja hyväksyminen sekä elämän kunnioittaminen. Sydämen sivistys 
painottaa sivistystä ihmisenä kasvamisena. (Jantunen & Ojanen 2016, 132; 
Ojanen 2010, 12.) Tällöin kasvatuksen päätehtäväksi tulee ohjata tätä ihmisen 
kasvuprosessia itsenäisiä valintoja tekeväksi moraalisubjektiksi (Värri 2010, 
46). Sivistyminen on silloin tietoja ja taitoja laajempi ja syvempi ilmiö. 

Laaja-alaisuus on kuulunut olennaisesti yleissivistyksen käsitteeseen. 
Yleissivistys heijastaa paitsi tasa-arvoisen koulutuksen tavoitetta, myös ylei- 
syyttä opetuksen sisältöjen suhteen: tulisi pyrkiä osaamisen laajuuteen eikä 
erikoistumiseen (Jantunen & Ojanen 2016, 125). Kantasana sivistyskin sisäl- 
tää ajatuksen yleisistä valmiuksista yksittäisiin osa-alueisiin keskittymisen si- 
jasta (Siljander 2014, 37). Valtioneuvoston perusopetusta säätelevän asetuksen 
kolmannen pykälän mukaan ”Opetuksen tavoitteena on oppilaan laajan yleis- 
sivistyksen muodostuminen, maailmankuvan avartuminen ja syveneminen.” 
Koulujärjestelmässä syntyy kuitenkin aina erimielisyyksiä siitä, mistä yksittäi- 
sistä tiedoista, taidoista ja oppiaineista laajan yleissivistyksen katsotaan koos- 
tuvan, ja onko listaa näistä mahdollista edes tehdä. Aivan kuten oppiaineiden 
asemaa koulussa, myös yksittäisten tiedon kappaleiden merkityksellisyyttä 
perustellaan usein esittämällä, että asia ”kuuluu yleissivistykseen” (Jantunen 
& Ojanen 2016, 125). 

Vaikka yleissivistys on yksittäisen ihmisen näkökulmasta sivistymisen ko- 
konaisvaltainen prosessi, jota ei voi jakaa osiin, opetussuunnitelman tehtävänä 
on listata ne kokonaisuuden yksittäiset osatekijät, joilla koulutuksessa pyritään 
kohti yleissivistystä (OPH 1993, 17). Suomalaista koulutusta on kuitenkin kri- 
tisoitu yksittäisiin tietoihin keskittymisestä ja kokonaisuuksien ymmärtämi- 

sen vähättelystä (Jantunen & Ojanen 2016, 126). Kritiikkiin liittyy nykyinen 
vilkas keskustelu oppiaineiden integraatiosta ja niin sanotusta ilmiölähtöises- 
tä oppimisesta perinteisen oppiainejaon haastajana. Yleissivistyksen osien ja 
kokonaisuuden ongelma nousee esiin myös kiisteltäessä siitä, kuinka suuressa 
määrin lukio-opinnoissa voidaan lisätä valinnaisuutta ja toisistaan erkaantu- 
via opintopolkuja. (esim. OKM 2013; YLE 2013; OKM 2016; YLE 2016.) 

Sivistystä määrittää aina perustava kahtalaisuus niin yksilöllisenä kuin 
kollektiivisena ilmiönä. Yksinkertaistaen sivistys voidaan nähdä yksilön omi- 
naisuutena, ja sivilisaatio yhteisön ominaisuutena (Hirsjärvi 1998, 169). Sivi- 
lisaation voidaan kuitenkin myös ajatella rakentuvan yksittäisten ihmisten 
sivistyksestä. Koko sivistysteoreettisen ajattelun ytimessä oli pyrkimys hah- 
motella sitä, miten yksilö on suhteessa häntä suurempaan kokonaisuuteen, 
jonka yhteisön — tai 1800-luvun sanastoa käyttäen kansan, valtion ja ihmis- 
kunnan - kulttuuri ja historia muodostavat. Sivistys oli kollektiivinen perintö, 
josta yksilösubjekti pääsi osalliseksi omassa sivistysprosessissaan, ja saattoi lo- 
pulta antaa oman panoksensa kollektiivisen sivistyksen kehittämiseen. (Klafki 
2000; Liith 2000; Siljander 2014, 32—40.) 

Myös yleissivistystä pitää tarkastella sekä yksilön että yhteisön kysymyk- 
senä. Yksilöt vaikuttavat osaltaan siihen, millaisten asioiden ajatellaan kuu- 
luvan yleissivistykseen ja samalla yhteisö vaikuttaa yksilön käsityksiin yleissi- 
vistyksen sisällöstä. (OPH 1993, 15—16.) Yleissivistys ei olekaan vain yksilön, 
vaan myös yhteisön identiteetin, rakennusprosessi. Lisäksi koska yksilöt voi- 
vat kuulua samanaikaisesti moneen yhteisöön, yleissivistyksen idea edellyttää 
myös näiden pienyhteisöjen rajojen ylittämistä. Yhteiskunnassa toimimisen 
kannalta on tarpeen, että käsitys yleissivistyksestä ja sen sisällöstä on jossain 
määrin yhteinen. Jaetut tiedot, arvot ja valmiudet auttavat yhteisön jäseniä 
ymmärtämään toisiaan. Ne estävät jyrkkää eristäytymistä irrallisiin alakult- 
tuureihin tai esimerkiksi tieteen ja sen sovellusten hajoamista kokonaan eri 
alojen suljettuihin asiantuntijapiireihin. (OPH 1993, 16; Jantunen & Ojanen 
2016, 125.) On siis perusteltua pohtia, ovatko käsityksemme yleissivistyksestä 
edelleen jaettuja vai sittenkin jo toisistaan paljolti poikkeavia. 

Tutkimusasetelma 


Tähän asti on tarkasteltu yleissivistyksen käsitteen menneisyyttä ja sen herät- 
tämiä kysymyksiä. Aineiston perusteella katse on tarkoitus kohdistaa nyky- 
hetkeen ja tulevaisuuteen: mitä yleissivistyksen voidaan katsoa olevan nyt ja 
mitä se voisi olla tulevaisuudessa? Tämän tarkasteluun ja tulosten jäsentelyyn 
hyödynnetään edellä kuvattuja yleissivistyksen käsitteen jännitteitä ja pyritään 
vastaamaan seuraaviin tutkimuskysymyksiin: 


+ Mita yleissivistykseen katsotaan kuuluvan kansalaisopistolaisten ja lu- 
kiolaisten mukaan? 


e Miten käsitykset yleissivistyksestä muuttuvat? 


Aineisto (N=155) kerättiin yhdeltä lukiolta ja kolmelta eri kansalais- tai työ- 
väenopistolta, kahdesta eri kaupungista. Vastaajat olivat joko lukiolaisia tai 
vapaan sivistystyön, eli työväenopistojen ja kansalaisopistojen, järjestämässä 
koulutuksessa. Aineistonkeruu toteutettiin kurssien kokoontumisten yhtey- 
dessä ja siitä sovittiin etukäteen opettajan tai kurssin pitäjän kanssa. Kurssin 
osallistujat saivat tilaisuudessa päättää osallistumisestaan tutkimukseen. 

Käsitteen sisällöllisten merkitysten lisäksi tarkoituksena on selvittää, onko 
käsitys yleissivistyksestä muuttunut sukupolvien välillä. Täten tutkimus koh- 
distetaan kahdelle keskimäärin eri ikäluokkia edustavalle vastaajaryhmälle. 
Kiinnostuksen kohteena ovat sellaiset näkemykset, mielikuvat ja merkitykset, 
joita vastaajat liittävät yleissivistyksen käsitteeseen. 

Aineistonkeruumenetelmänä käytetty eläytymismenetelmä antaa hyvän 
lähtökohdan tutkimuksen tavoitteeseen tarkastella yleissivistyksen käsittee- 
seen liitettäviä mielikuvia sekä sen mahdollisuuksia ja muuttuvuutta. Eläyty- 
mismenetelmässä vastaajat jatkavat omin sanoin heille annettua kertomuksen 
alkua, eli kehyskertomusta, jonka perusteella he eläytyvät kuvitteelliseen ti- 
lanteeseen. Kertomukset eivät siten ole suoria kuvauksia todellisuudesta, vaan 
hahmottelevat käsitteeseen liitettyjä merkityksiä, sen rajoja ja mahdollisuuk- 
sia. (Eskola & Wallin 2015, 56; Wallin, Helenius, Saaranen-Kauppinen & Es- 
kola 2015, 247-248.) 

Eläytymismenetelmän periaatteiden mukaisesti kehyskertomuksesta luo- 


tiin kaksi variaatiota, joissa muuttujana toimi aika: 

1. Tapasit sattumalta junamatkalla tuttavasi. Puhuitte siitä, millaista 
yleissivistystä tällä hetkellä tarvittaisiin. Kerro vapaasti keskustelustan- 
ne. 


2. Tapasit sattumalta junamatkalla tuttavasi. Puhuitte siitä, millaista 
yleissivistystä parinkymmenen vuoden päästä tarvittaisiin. Kerro vapaas- 
ti keskustelustanne. 

Aineistonkeruu pyrittiin toteuttamaan siten, että vastaajia johdateltaisiin 
mahdollisimman vähän. Tutkimuksen aihe ja tieteenala paljastettiin vasta lo- 
puksi sen jälkeen, kun kaikki kertomukset oli kerätty. Aiheen ja tieteenalan li- 
säksi myöskään eläytymismenetelmän ideaa ei paljastettu ennen kertomusten 
kirjoittamista, ja vastauspaperit sekoitettiin etukäteen niin, että vierekkäin 
istuvat vastaajat saivat kirjoittamisensa pohjaksi eri kehyskertomusvariaation. 
Vastaajat kirjoittivat kertomuksensa käsin paperiselle lomakkeelle. 

Vastaamiseen käytettiin aikaa 10-20 minuuttia, minkä jälkeen paljas- 
tettiin tutkimusaihe ja se, että kehyskertomuksia oli kaksi erilaista. Lisäksi 
vastaajille tarjottiin mahdollisuus kysymysten esittämiseen ja vapaaseen kes- 
kusteluun. Tähän tilaisuuteen tarttuivat lähinnä kansalaisopistolaiset, joiden 
keskuudessa keskustelu oli niin antoisaa, että sitä päätettiin joissain vastaaja- 
ryhmissä jatkaa vielä aineistonkeruun valmistumisen jälkeen sovituissa kes- 
kustelutilaisuuksissa. Vastaajille annettiin myös mahdollisuus saada tietoa 
tutkimuksen tuloksista sähköpostitse. 

Yhteensä kertomuksia kertyi 155 kappaletta, joista 83 kerättiin lukiolai- 
silta ja 72 kansalaisopistolaisilta. Aineiston jakautuminen oppilaitoksittain, 
kehyskertomuksittain ja taustamuuttujien perusteella on esitetty taulukossa 1. 
Aineistonkeruun yhteydessä kaikilta vastaajilta tiedusteltiin taustamuuttuji- 
na sukupuolta. Suurin osa tutkimukseen osallistuneista oli naisia. Varsinkin 
kansalaisopistolaisissa naisia (n=60) oli huomattavasti miehiä (n=12) enem- 
män. Lukiolaisilla ero naisten (n=52) ja miesten (n=30) osallistumisessa oli 
pienempi. 

Kansalaisopistolaisilta kysyttiin sukupuolen lisäksi myös ikää ja korkeinta 
suoritettua koulutusta. Anonymiteetin varmistamiseksi taustatietoja kysyt- 
tiin vain tutkimuksen kannalta tarpeellisella tarkkuudella. Synnyinvuoden si- 
jaan kysyttiin synnyinvuosikymmentä, ja koulutus jaettiin kolmeen asteeseen. 
Perusasteeseen kuuluviksi lueteltiin kansakoulu, kansalaiskoulu, keskikoulu ja 

peruskoulu, toiseen asteeseen lukio, ammattikoulu ja -opisto ja kolmanteen as- 
teeseen (ammatti)korkeakoulu ja yliopisto. Vastaajat ohjeistettiin rastittamaan 
näistä tasoista korkein suoritettu koulutus. 

Suurin osa vastaajista oli suorittanut toisen asteen koulutuksen (n=41), eli 
he olivat suorittaneet lukio-, ammattikoulu- tai ammattiopistokoulutuksen. 
Suurin osa kansalaisopistolaisista oli 40-luvulla (n=37) tai so-luvulla (n=20) 
syntyneitä. Muiden vuosikymmenien edustajia oli vain muutamia. Vanhim- 
mat vastaajat olivat 30-luvulla syntyneitä ja nuorimmat 80-90-luvuilla synty- 
neitä. Suurimmillaan ikäero oli siis samaa suuruusluokkaa kuin lukiolaisten ja 


kansalaisopistolaisten välillä keskimäärin, eli 50-60 vuotta. 


Taulukko 1. Aineisto pähkinänkuoressa 


n Naiset | Miehet Vuosikurssi; Koulutustaso Variaatiot 
Ikäryhmä 
I 1=41 
Lukio 83 52 30 2=30 Perusaste - 
2=42 
3=35 
1930 =5 
1940 = 37 Perusaste = 11 1236 
Kansalaisopistot 72 60 12 | 1950 = 20 Toinen aste = 41 2=36 
1960 =5 Kolmas aste = 20 
1970 <=5 
Yhteensa 155 112 42 


Aineistonkeruun jälkeen kertomukset koodattiin ja litteroitiin sähköiseen 
muotoon, mikä helpotti aineiston jäsentelyä muun muassa hakutoimintojen 
ja muotoilujen tekemisen mahdollistumisen kautta. Tarinat jaoteltiin kehys- 
kertomusvariaation mukaan ja numeroitiin säilyttäen koodauksessa mukana 
myös kerätyt taustatiedot. Aineiston analyysi aloitettiin etsimällä aineistosta 
tutkimuskysymysten kannalta relevantteja lauseita, mainintoja ja ajatuskoko- 
naisuuksia, ja muodostamalla näistä aineistolähtöisesti alateemoja. Toisiinsa 
liittyvät alateemat jaoteltiin myöhemmässä vaiheessa laajempien pääteemojen 
alle. Lopuksi aineisto kvantifioitiin laskemalla kuinka monessa tarinassa ku- 
kin teema esiintyi. Aineiston hahmottamisen helpottamiseksi teemat koottiin 


ajatuskartaksi, joka on esitetty tuloksissa kuviossa 1. 

Tulokset 


Yleissivistykseen yhdistetyt osa-alueet 


Kuvioon 1 on koottu vastaajien käsitykset yleissivistyksestä ja siihen kuuluvis- 
ta osa-alueista. Pääluokkia edustavat tiedollinen ja taidollinen sivistys, moraa- 
linen sydämen sivistys, yhteiskunnallinen sivistys ja esteettinen sivistys. Näistä 
tiedollinen ja taidollinen sivistys erottui vahvimmin aineistosta, esteettinen 


sivistys heikoimmin. 


Tiedollinen ja taidollinen sivistys voidaan jakaa vastausten perusteella 
konkreettiseen ja abstraktiin tietoon. Konkreettisiksi tiedoiksi (k=12/L=13) 
mainittiin erityisesti omasta terveydestään, hyvinvoinnistaan ja taloudestaan 
huolehtiminen. Osassa (K=7/L=5) kertomuksista konkreettisen tiedon esitet- 
tiin olevan lähtöisin myös formaalin opetuksen ulkopuolelta: yleissivistys ei ole 
pelkästään koulutuksen kautta saatua vaan myös opitun/koetun elämän kautta 
tullutta ymmärrystä ja tietoa (k). Kansalaisopistolaisten vastauksissa tuotiin 
esille myös huoli kädentaitojen katoamisesta (K=3), mitä lukioaineistossa puo- 
lestaan ei nostettu esiin. Sen sijaan parissa lukiolaiskertomuksessa (L=2) maa- 
laisjärjen mainittiin kuuluvan yleissivistykseen. 

Abstraktiin tietoon koulutuksen vaikutus yhdistettiin vahvemmin kuin 
konkreettiseen tietoon. Abstraktiin tietoon kuuluviksi lueteltiin useita yksit- 
täisiä osaamisalueita, joista vahvimmin erottui historia (K=21/1=28). Histo- 
rian merkityksellisyyttä perusteltiin pääasiassa sillä, että tieto historiasta aut- 
taa ymmärtämään myös nykyhetkeä ja oppimaan menneisyydestä. 

Kielellinen osaaminen näyttäytyi myös keskeisenä. Kielelliset perustaidot, 
kuten lukeminen (K=9/L=2) ja kirjoittaminen (K=3/L=2), liitettiin vastauk- 
sissa yleissivistykseen. Kansalaisopistolaisten kertomuksissa näitä kielellisiä 
perustaitoja painotettiin lukiolaisvastauksia enemmän kuvastaen pelkoa nii- 
den heikentymistä: osataanko enää kirjoittaa kynällä paperille mitään? (k). 
Erityisesti tulevaisuuden yleissivistyksestä kerrottaessa vieraiden kielten hal- 
linta (K=15/L=20) korostui enemmän kuin suomen kielen taito (K=6/L=4). 

Tieto vieraista kulttuureista ja uskonnoista (K=15/L=19) nousi kertomuk- 
sissa keskeiseksi erityisesti erilaisuuden kohtaamisen ja ymmärtävän asenteen 


kannalta. Kulttuurisen tiedon ja kielitiedon välille muodostettiin kertomuk- 

sissa myös yhteyksiä: vieraan kielen hallinta on paras ja tärkein avain vieraan 
kulttuurin ymmärtämiseen (K). 

Luonnontieteisiin (K=9/L=s) liittyvien osa-alueiden kuulumisesta yleissi- 
vistykseen oli mainintoja sekä lukiolaisten että kansalaisopistolaisten vasta- 
uksissa. Erityisesti otettiin esille biologian, fysiikan, kemian, matematiikan 
ja maantieteen kuuluminen yleissivistykseen. Näitä mainintoja oli kuitenkin 
niin vähän, että ne niputettiin yhteisesti luonnontieteiden alle. Luonnontietei- 
tä sivuten tieto ympäristöstä ja sen suojelemisesta (K=7/L=7) ilmenivät myös 
kertomuksissa. Kansalaisopistolaisten vastauksissa oli filosofian (K=9) merki- 
tystä painottavia mainintoja, joita lukiolaisten vastauksissa ei ollut lainkaan. 
Perusteluksi filosofian kuulumiselle yleissivistykseen nostettiin inhimillinen 
ja ymmärtävä näkökulma, aivan kuten kulttuureihin ja uskontoihin liittyvän 
tiedon kohdalla: filosofisia tietoja ja taitoja tarvitaan, jotta ymmärtäisimme eri- 
laisia ihmisiä (K). 

Selvästi yksittäisiä tiedon osa-alueita enemmän kertomuksissa korostui 
kuitenkin laajojen kokonaisuuksien hahmottaminen (k=24/L1=30). Yksittai- 
siä tiedon osa-alueita lueteltaessakin ajatus oli tyypillistä suunnata kohti laajaa 
kokonaiskäsitystä. Laajan yleissivistyksen luomisen kannalta keskeisiksi nos- 
tettiin ajattelutaidon, itsenäisen tiedonhaun, yleisen kiinnostuneisuuden ja 
uteliaisuuden kehittäminen. Tyypillisesti yksittäisen tiedon sijaan yleissivistystä 
on enemmänkin laajojen kokonaisuuksien ymmärtäminen (K). Yleissivistyksen 
nähtiin ikään kuin luovan perustan, jolle voi rakentaa uutta tietoa. Tiedon 
rakennusaineiden laatuun kiinnitettiin myös huomiota painottaen oman ajat- 
telun ja kriittisen pohdinnan sekä mediakriittisyyden (k=12/L=7) merkitystä 
tiedon määrän lisääntymisen ja nopeamman saavutettavuuden myötä. Tietoa 
tuotetaan paljon, mutta on yhä haastavampaa arvioida sen luotettavuutta. Mi- 
nua ainakin ahdistaa tämä aika. Mikä on totta ja mikä ei (K). 

Vaikka laajojen kokonaisuuksien hallintaa korostettiin, joissakin ker- 
tomuksissa yleissivistykseen kuuluviksi mainittiin hyvin yksityiskohtaisia 
asioita. Selvimmin tämä näkyi kertomuksissa, joissa tietokilpailut kuvattiin 
ikään kuin yleissivistyksen mittareina: oltiin katseltu ”Haluatko miljonääriksi” 
ihmeteltiin yleissivistyksen puutetta (k). Tästä näkökulmasta laajan yleissivis- 


tyksen voisi käsittää koostuvan pienistä osista. Aineiston perusteella tällaiset 

yksityiskohtaiset tiedot liittyvät usein omaan, tässä tapauksessa suomalaiseen, 
yhteiskuntaan. Tieto Suomen presidenteistä kuuluu vahvemmin suomalaiseen 
yleissivistykseen kuin jonkin toisen maan yleissivistykseen. Samalla toisissa 
kertomuksissa yksityiskohtaisiin tiedon sirpaleisiin keskittyminen nähtiin 
epäolennaisena laajan yleissivistyksen kehittymisen kannalta. Yleistä oli esi- 
merkiksi painottaa historian hahmottamista kokonaisuutena yksittäisten 
vuosilukujen tai hallitsijoiden muistamisen sijaan. Erityisesti osassa lukio- 
laisten kertomuksista yksityiskohtaisen tiedon kuuluminen yleissivistykseen 
esitettiin ironisen päivittelyn kautta ärsyttävänä niuhottamisena. Ja kyllä sen 
verran historiasta pitää olla perillä että ainakin Kekkosen ja Ahtisaaren tietää. 
Muuten on kyllä asunut aivan eri maailmassa koko ikänsä (L). 

Hieman laajemmasta näkökulmasta oppiaineet nähtiin yleissivistyksen 
osina. Erityisesti lukiolaisvastauksissa arvioitiin oppiaineiden tarpeellisuutta: 
uskonnon yms. "turhien aineiden” opiskelua ei tarvitsisi opettaa (L). Osassa sekä 
kansalaisopistolaisten että lukiolaisten vastauksista otettiin esiin tiedon hyö- 
dyllisyys erityisesti työelämän kannalta. Hyödyllinen tieto kuvattiin kuiten- 
kin pikemminkin yleissivistävän tiedon seuralaisena kuin vastinparina: töitä 
tulee varmasti tarjolle monilta eri aloilta, joissa monipuolinen osaaminen on 
hyödyksi (1). 

Uuden tietotaidon omaksumisen mainittiin myös kuuluvan yleissivis- 
tykseen. Voimakkaimmin esiin nostettiin teknologisen kehityksen mukana 
pysyminen. Tässä yhteydessä teknologiaa käytetään yläkäsitteenä vastaajien 
käyttämille moninaisille käsitteille. Teknologian käsitteen alle on niputettu: 
tietotekniikka, ATK-taidot, IT-taidot, tietojen käsittely, ohjelmointi, elekt- 
roniikka, viestintävälineet ja tietotekniset laitteet (yleisimpinä kännykkä, 
tietokone ja tabletti) sekä sosiaalinen media. Teknologia on tähän yhteyteen 
melko laaja käsite, sillä se kattaa alleen modernien innovaatioiden lisäksi myös 
aikoinaan uudistukselliset keksinnöt, kuten kirjat tai työkalut (Kahn 2010, 
63—64). Kertomuksissa keskityttiin kuitenkin vain tällä hetkellä ja tulevaisuu- 
dessa käytössä olevaan teknologiaan. Yleisintä (k=21/1=26) oli todeta tekno- 
logian kehityksen seuraamisen kuuluvan yleissivistykseen. Useimmista kerto- 
muksista välittyi yksimielisyys siitä, että yleissivistykseen kuuluu osata käyttää 
kaikenlaista teknologiaa (1). Sen sijaan erityisesti tietotekniikan kehitykseen 

liitettiin sekä positiivisia että negatiivisia mielikuvia. Teknologian positiivise- 
na (K=6/L=3) piirteenä kuvailtiin tiedonhaun helpottumista ja muistamisen 
tarpeen vähenemistä. Kuten nykyään varmasti myös tulevaisuudessa tieto löy- 
tyy netistä ja tulevaisuudessa varmasti yhä helpommin ja monipuolisemmin (k). 
Toisaalta pohdittiin, että yleissivistys saattaa heikentyä tiedon ollessa helposti 
saatavilla. Yleissivistys ei varmaan olisi niin hyvä koska kaikki tieto olisi netissä 
ja ihmiset luottaisivat siihen. Ei siis tarvisi oikeastaan ajatella omilla aivoilla 
juuri mitään (1). Yleistä (k=12/1=6) oli kuitenkin myös kuvata, että tietotek- 
niikkaa käytetään liikaa, mikä saattaa häiritä kasvokkaista vuorovaikutusta ja 
ilmaista välinpitämättömyyttä. Tämä huomio liittyy osin jo seuraavaan luok- 
kaan, moraaliseen sydämen sivistykseen. 

Moraalinen sydämen sivistys painottuu tietotaidon sijaan inhimilliseen 
ja humaaniin asennoitumiseen ja arvoihin, ei niinkään tiedolliseen sivistyk- 
seen. Minä näen että yleissivistys on ja lähtee ihmisen sisältä! Se ei varsinaisesti 
tule tiedosta vaan sydämestä (K). Eniten (K=37/L=16) korostettiin yleistä inhi- 
millisyyttä, kuten suvaitsevaisuutta, empatiaa ja pehmeiden arvojen merkitys- 
tä. Myös käytöstapojen ja tilannetajun (k=23/L=21) merkitystä korostettiin. 
Käytöstavat ovat konventioita, joilla osoitetaan kunnioitusta ja välittämistä. 
Kunnioittavan ja suvaitsevan asenteen osoittamiseksi kerrottiin tarvittavan 
konventionaalista tietoa käytöstavoista, jotka voivat vaihdella kulttuurien 
välillä. Sosiaaliset vuorovaikutustaidot (K=13/L=9) mainittiin myös osana 
yleissivistystä ja yhdistettiin pyrkimykseen ymmärtää muita ihmisiä. Lisäksi 
muutamissa vastauksissa (K=3/L=3) tuotiin esiin tarve itsensä hyväksymiseen 
ja ymmärtämiseen. Muutamissa (k=3) kansalaisopistolaisten kertomuksista 
oltiin myös huolissaan sukupolvien välille muodostuvasta kuilusta, joka vai- 
keuttaa vuorovaikutusta. Kehitys kehittyy joka alueella niin nopeaan, ettei iso- 
vanhemmat ymmärrä lastenlastensa puhetta puheenaiheesta puhumattakaan 
(k). Yleisemminkin kertomuksissa tuotiin esiin toive pyrkimyksestä ymmär- 
rykseen ja jaettuihin käsityksiin eri sukupolvien välillä. Yleissivistykseen kuu- 
luisi opettamisen kautta lähentää eri ryhmiä ja eri-ikäisiä ihmisiä (k). Tästä 
näkökulmasta yleissivistys käsitetään yhteiseksi tietoperustaksi, jonka ansiosta 
ihmiset ymmärtävät toisiaan. Tämä on yksi esimerkki siitä, miten tiedollinen 


ja taidollinen sivistys voi yhdistyä moraaliseen sydämen sivistykseen. 

Yhteiskunnallinen sivistys on osittain päällekkäinen tiedolliseen ja tai- 
dolliseen sivistykseen kuuluvan laajan kokonaiskäsityksen rakentamisen 
kanssa. Laajaa kokonaiskäsitystä rakennettaessa yksittäisistä tiedon osa-alueis- 
ta pyritään luomaan kokonaiskuvaa maailmasta ja sen toiminnasta, kun taas 
yhteiskunnallinen sivistys rajautuu yhteiskunnan todellisuuden seuraamiseen 
ja mielipiteen muodostamiseen siitä. Erityisesti kertomuksissa korostui po- 
litiikan ja talouden seuraaminen (K=12/L=18). Aineiston perusteella yhteis- 
kunnallinen sivistys on laajenemassa globalisaation myötä myös yksittäisen 
yhteiskunnan tai valtion rajojen ulkopuolelle: yleissivistykseen kuuluu maa- 
ilman tapahtumien seuranta — niin lähellä kuin kauempanakin (K). Aikansa 
seuraaminen näyttäytyi kertomuksissa vahvasti osana yleissivistystä. Samoin 
kuin aiemmin mainitun luotettavan tiedon etsinnän, myös aikansa seuraami- 
sen kerrottiin vaativan kriittisyyttä ja medialukutaitoa. Osassa kertomuksista 
myös viitattiin aineiston keräysajankohtana pinnalla olleisiin uutisiin, kuten 
Yhdysvaltojen presidentin valintaan. Ihmisten mediakriittisyyttä olisi syytä li- 
sätä (esim. jos lehti kertoo kantansa esimerkiksi usa:n vaaliehdokkaista, eivät 
ihmiset osaa ottaa omaa kantaa vaan lehden kanta on ainoa oikea) (L). Ajan- 
kohtaisten asioiden lisäksi yhteiskunnallinen sivistys pitää sisällään myös tie- 
toisuuden menneistä tapahtumista: varsinkin nuorille poliittista sekä historial- 
lista sivistystä, missä mennään, mitä maailmalla tapahtuu ja miten maailma on 
muuttunut (L). Tästä näkökulmasta myös yhteiskunnallista sivistystä voidaan 
välittää tuleville sukupolville. 

Esteettinen sivistys erottui aineistosta hienovaraisimmin, mutta kui- 
tenkin molempien vastaajaryhmien kertomuksista. Esteettiseen sivistykseen 
(k=6/L=4) on sisällytetty maininnat kiinnostuksesta kulttuurin ja taiteen 
seuraamiseen ja harrastamiseen. 

Tarvitaan myös kulttuurista tietoutta ja taiteellisia kykyjä, jotta jokainen 
voi harrastaa monipuolisesti ja ilmaista itseään ja näin parantaa omaa hyvin- 
vointiaan ja elämänlaatuaan (L). 

Aineiston perusteella yleissivistykseen kuuluu täten tietojen ja taitojen 
hankkimisen lisäksi myös taiteellisen sivistyksen ylläpitäminen. Vähäisten 
mainintojen vuoksi on kuitenkin syytä olettaa, ettei esteettistä sivistystä pide- 


tä kovin keskeisenä yleissivistykselle. Taiteen painoarvo yleissivistyksen osana 

saattaa aineiston mukaan olla hiipumassa. Tulevaisuudessa on varmaan paljon 
enemmän tieteeseen liittyvää uutta yleissivistystä sillä tieteen kehitys on nykypäi- 
vänä merkittävämpää kuin taiteen (L). 


Onko yleissivistys muuttuva käsite? 
Yleissivistys on laaja käsite, johon kuuluu sekä muuttuvia että pysyvämpiä 
osa-alueita. Aineiston perusteella muuttuvat ja muuttumattomat ainekset on 
jaettu kolmeen luokkaan: 

1. Säilyvä yleissivistys 

2. Päivittyvä yleissivistys 

3. Laajeneva yleissivistys 
Säilyvään yleissivistykseen kuuluvat ne yleissivistyksen osa-alueet, jotka säi- 
lyvät tai halutaan säilyttää. Erityisesti moraaliseen sydämen sivistykseen kuu- 
luvien osa-alueiden, kuten toisten ihmisten kunnioittaminen ja tavat osoittaa 
tätä arvostusta, kuvattiin tärkeiksi säilyttää. 

Pyrkimys yleissivistyksen säilyttämiseen nousi vahvemmin esiin kansalai- 
sopistolaisten kuin lukiolaisten kertomuksista. Samoin huoli yleissivistyksen 
heikkenemisestä (k=20/1=14) välittyi erityisesti kansalaisopistolaisten kerto- 
muksista. Lukiolaisten kertomuksissa huoli yleissivistyksen heikkenemisestä 
otettiin esiin vain tämän hetken yleissivistyksestä puhuttaessa, ja silloinkin 
imitoiden iäkkäämmäksi kuvailtua puhujaa heijastellen yleisiä stereotypioita. 

Osassa (K=16/L=7) kertomuksista painotettiin, ettei yleissivistys saisi 
muuttua ollenkaan, vaan se pitäisi pikemminkin palauttaa entiselle tasolleen 
(z). Taustalla lienee turvallisuutta luova pysyvyyden tarve, jolloin nopeat muu- 
tokset herättävät ennakkoluuloja ja pelkoja. Osassa (ks=/L=8) kertomuksis- 
ta todettiin yksinkertaisemmin, ettei yleissivistys muutu tai ettei sen tarvitse 
muuttua, vaan se on tulevaisuudessa samanlaista kuin tälläkin hetkellä (1). 
Kansalaisopistolaisten kertomuksissa oltiin ehdottomampia muuttumatto- 
muuden suhteen, kun taas osassa lukiolaisten kertomuksista tuotiin esiin ke- 
hittymismahdollisuus: yleissivistyksen ei tarvitse muuttua juurikaan nykyisestä. 
Sen pitää toki kehittyä, mutta ei muuttua kokonaan (1). Sen sijaan, että yleis- 
sivistyksen ajateltaisiin säilyvän tai muuttuvan kokonaan, kenties sopivampaa 
on puhua yleissivistyksestä päivittyvänä käsitteenä. 

Päivittyvä yleissivistys sisältää ajatuksen yleissivistyksen kehittymisestä. 
Aineiston perusteella se sijoittuu pääasiassa tiedollisen ja taidollisen yleissivis- 
tyksen alueelle, sillä tieteen kehitys ja uudet oivallukset kerrostuvat aiempi- 
en tietojen ja taitojen päälle kehittäen niitä eteenpäin. Monissa (k=17/L=14) 
kertomuksissa yleissivistyksen todettiin muuttuvan ainakin jonkin verran. 
Yhdessäkään kansalaisopiston kertomuksista ei mainittu, että yleissivistyksen 
pitäisi muuttua. Sen sijaan osassa lukiolaisten (L=6) kertomuksista tarve yleis- 
sivistyksen muuttuvuuteen nousi vahvemmin esiin. Vahvimmin päivittyväksi 
kokonaisuudeksi kuvattiin teknologia. Erityisesti tietotekniikan hallinnan 
uskottiin kuuluvan tulevaisuudessa yhä vahvemmin yleissivistykseen: kaikki 
alat edellyttävät tietotekniikan hallintaa. Maailma muuttuu ja työelämän sekä 
yhteiskunnan vaatimukset samalla (K). 

Laajeneva yleissivistys ilmentää puolestaan yleissivistyksen laajenevaa 
luonnetta yli kansallisten ja valtiollisten rajojen. Siten laajeneva yleissivistys yh- 
distyy pääasiassa yhteiskunnalliseen sivistykseen. Yleissivistykseen kuuluviksi 
määritellyt tiedot ja taidot ovat osin yhteiskuntakohtaisia. Yhteiskuntaan ja 
kulttuuriperintöön liittyvä tieto esimerkiksi johtajista, kaupungeista tai so- 
siaalisista konventioista vaihtelevat valtioiden välillä. Toisten yhteiskuntien 
asioiden ei koeta aineiston perusteella kuuluvan yhtä vahvasti yleissivistykseen 
kuin oman yhteiskunnan asioiden. Kertomuksista on kuitenkin pääteltävissä, 
että yleissivistyksen koetaan olevan laajenemassa globalisaation myötä yli kan- 
sallisten ja valtiollisten rajojen. 

Samalla kielitaito näyttäytyi kertomuksissa yhä arvokkaampana erityisesti 
kansainvälisen vuorovaikutuksen kannalta. Vieraiden kielten hallintaa paino- 
tettiin enemmän kertomusvariaatiossa, jossa keskusteltiin tulevaisuuden yleis- 
sivistyksestä. Kokemukseni mukaan vieraan kielen hallinta on paras ja tärkein 
avain vieraan kulttuurin ymmärtämiseen. Ja se puolestaan on sitä yleissivistystä 
(k). Yleisesti ottaen tarve hahmottaa myös muiden maiden historiaa, kulttuu- 
ria ja kieltä voisi tulkita pyrkimykseksi edetä kohti suvaitsevaisuutta ja siten 
kohti moraalista sydämen sivistystä. 

Yhteenvetona yleissivistys näyttää rakentuvan spiraalimaisesti. Se ottaa 
mukaansa aineksia menneestä, päivittää niitä ja pyrkii vastaamaan myös tu- 


levaisuuden tarpeisiin laajentuen kohti kattavampaa ymmärrystä maailmasta. 

Kehyskertomusvariaatioiden ja taustamuuttujien vaikutus 


Merkittävin ero vastaajien välillä oli ikä, mihin pyrittiin tietoisesti keräämällä 
aineistoa lukioikäisiltä ja toisaalta kansalaisopistojen kursseilta, joissa suurin 
osa osallistujista oli eläkeläisiä. Sisällöllisesti vastaajaryhmät olivat pitkälti sa- 
maa mieltä yleissivistykseen kuuluvista osa-alueista. Vain filosofian kuulumis- 
ta yleissivistykseen ei mainittu ollenkaan lukiolaisten kertomuksissa. Joitain 
osa-alueita puolestaan painotettiin toista vastaajaryhmää enemmän. Kansa- 
laisopistolaisten kertomuksissa painottui lukiolaisia enemmän lukemisen ja 
käsillä tekemisen merkitys, yleisen inhimillisen asenteen ja kriittisen ajattelun 
omaaminen sekä sosiaalisten taitojen ja vuorovaikutustaitojen merkityksel- 
lisyys. Lisäksi kansalaisopistolaisten kertomuksissa oltiin huolestuneempia 
tietotekniikan liiallisesta käytöstä kuin lukiolaisten kertomuksissa. Lukio- 
laiskertomuksissa puolestaan painotettiin kansalaisopistolaisten kertomuksia 
enemmän teknologian ja vieraiden kielten hallitsemisen tärkeyttä sekä laajo- 
jen kokonaisuuksien hahmottamista. Molemmat sukupolvet kaipasivat ym- 
märrystä toisiltaan. 

Kehyskertomusvariaatioiden tuottama selkein ero liittyy teknologiseen 
kehitykseen. Aineiston perusteella teknologian merkityksen koetaan voi- 
mistuvan tulevaisuudessa. Tulevaisuuden yleissivistyksen ollessa keskustelun 
aiheena teknologinen kehitys (k=17/1=23) nousi keskeiseksi teemaksi ja sen 
mukana pysyminen koettiin tärkeäksi. Sen sijaan tämän hetken yleissivistyk- 
seen keskittyvissä kertomuksissa erityisesti kansalaisopistolaiset kiinnittävät 
huomiota teknologian liialliseen käyttöön (k=12/1=6). 

Huomattavaa on, että lukiolaisten kertomukset muuttuivat kehyskerto- 
musvariaation mukaan, kun taas kansalaisopistolaisten kertomuksiin variaa- 
tio ei juurikaan vaikuttanut. Tämän hetken yleissivistys näyttäytyi lukiolaisten 
kertomuksissa valmiiksi annettuna ja jokseenkin muuttumattomana. Tyypil- 
listä oli imitoida vanhemman sukupolven päivittelyä nuorten heikentyneestä 
yleissivistyksestä: Nykynuorten yleissivistys on aika huonoa. No niin on, eihän 
nykynuoret tiedä edes vanhoja presidenttejä (1). Tämän hetken yleissivistys ku- 
vastuu siten lukiolaisten kertomuksissa vanhemman sukupolven määrittele- 
mänä käsitteenä, jonka sisältöön ei voi itse vaikuttaa. Sen sijaan tulevaisuuden 


yleissivistyksestä puhuttaessa nuorten heikentynyttä yleissivistystä ei mainittu 

kertaakaan, mutta yleissivistyksen mahdollisuuksia ja rajoja alettiin pohtia va- 
paasti. Osa lukiolaisten kertomuksista painotti yleissivistyksen tarvetta muut- 
tua, osa taas sen säilyttämistä ennallaan. Eniten kannatusta vaikuttaisi silti 
saavan näiden välimuoto, jonka mukaan käsityksen yleissivistyksestä tulisi 
osittain muuttua ja osittain säilyä. Kun otetaan huomioon, että lukiolaisten 
kertomuksissa yleissivistykseen liitettiin pitkälti samat kokonaisuudet kuin 
kansalaisopistolaisten kertomuksissa, lukiolaisten käsitys yleissivistyksestä ei- 
vät vaikuta eroavan kovinkaan jyrkästi vanhemman sukupolven ajatuksista. 
Lukioaineiston sisäiset erot selittyivät myös pitkälti iän mukaan. Kolman- 
nen (n=35) vuosikurssin opiskelijat painottivat selvästi nuorempia enemmän 
yhteiskunnalliseen sivistykseen kuuluvaa laajojen kokonaisuuksien hallitse- 
mista sekä moraaliseen sydämen sivistykseen kuuluvia inhimillisyyttä, su- 
vaitsevaisuutta ja konventionaalista tietoa näiden osoittamisesta, kuten käy- 
töstapoja ja tilannetajua. Toisen (n=30) vuosikurssin opiskelijat puolestaan 
painottivat muita enemmän yhteiskunnalliseen sivistykseen liittyvää tietoa yh- 
teiskunnasta, politiikasta ja taloudesta, mutta myös tiedolliseen ja taidolliseen 
sivistykseen liittyvää konkreettista hyvinvointia ja arkisia toimia käsittelevää 
tietoa. Ensimmäisen (n=18) vuosikurssin opiskelijoita osallistui tutkimukseen 
selvästi vähiten. Heidän kertomuksissaan esiintyivät pitkälti samat sisällöt 
kuin muiden vuosikurssien kertomuksissa, mutta koulutus ja auktoriteettien 
käsitykset kuvastuivat vahvemmin. Tästä päätellen lukiolainen hahmottaa 
maailman aluksi pitkälti koulun ja kodin kautta, mutta lukio-opintojen lop- 
puvaiheessa itsenäistymiseen liittyvät käytännön asiat alkavat kiinnostaa yhä 
enemmän. Valmistumisen kynnyksellä puolestaan aletaan hakea omaa suhtau- 
tumista maailmaan ja paikkaa siinä. Kansalaisopistolaisten vastauksissa ikä ei 
näyttänyt juurikaan vaikuttavan vastauksiin. Kansalaisopistolaisilta kysyttiin 
myös koulutustaustaa, mutta sen suhteen erot olivat myös vähäisiä. Karkeasti 
yleistäen korkeimmin kouluttautuneet arvostivat vahvemmin lukeneisuutta, 
koulutusta ja filosofista tietämystä, kun taas alemmin kouluttautuneet koros- 


tivat hieman enemmän käytännön osaamista. 

Pohdinta 


Miten laajasti yleissivistys käsitetään ja muuttuvatko siihen liitetyt käsitykset 
ajan myötä? Tulosten perusteella yleissivistykseen katsotaan kuuluvan neljä 
osa-aluetta: tiedollinen ja taidollinen sivistys, moraalinen sydämen sivistys, 
yhteiskunnallinen sivistys ja esteettinen sivistys. Nämä osa-alueet menevät 
osin limittäin. Esimerkiksi tiedollisen ja taidollisen sivistyksen alle luokitellut 
laaja-alainen osaaminen, tieto kulttuureista ja uskonnoista sekä filosofia pai- 
nottavat kaikki ymmärtävää asennetta ja suvaitsevaisuutta, jotka puolestaan 
ovat yhteisiä myös moraaliselle sydämen sivistykselle ja yhteiskunnalliselle si- 
vistykselle. 

Muuttuvuutensa suhteen yleissivistyksen voidaan katsoa olevan säilyvä, 
päivittyvä ja laajeneva käsite. Tämä käsitys täydentää aiempaa näkemystä sivis- 
tyksestä osin muuttuvana ja osin säilyvänä käsitteenä (Laukia 2016, 58; Ojanen 
2010, 14). Aineiston perusteella yleissivistyksessä halutaan säilyttää moraali- 
nen sydämen sivistys, jonka ytimenä on ymmärtävä ja välittävä asenne maa- 
ilmaa ja ihmisiä kohtaan. Yleissivistyksen sisältö päivittyy uusien tiedollisten 
ja taidollisten innovaatioiden ja teknologisen kehityksen myötä. Ajan tasalla 
pysyminen vaatii myös yhteiskunnallista sivistystä. Käsitys yleissivistyksestä 
on kuitenkin kansainvälistymisen myötä laajenemassa yli rajojen. Edelleen 
yleissivistys näyttäytyy siinä määrin yhteiskuntakohtaisena, että yksityiskoh- 
taisimmin tulisi tuntea oman yhteiskuntansa asiat. Yhä enemmän tarvitaan 
kuitenkin tietoa ja ymmärrystä myös oman lähipiirin ulkopuolelta. 

Käsitykset yleissivistyksestä ovat siis osin yhteisössä jaettuja ja muuttuvat 
spiraalimaisesti säästäen vanhaa ja ottaen mukaan uutta. Tämä mahdollis- 
taa käsitysten muuttumisen siten, että riittävä ymmärrys sukupolvien välillä 
säilyy. Yleisesti ottaen tuleville sukupolville pyritään välittämään yleissivis- 
tykseen kuuluviksi katsotut sisällöt, kuten olemassa olevat tiedot, taidot ja 
sosiaaliset konventiot. Maailman muuttuessa myös käsitys yleissivistyksestä 
muuttuu ja seuraavalle sukupolvelle välitettävä käsitys yleissivistyksestä on 
taas hieman erilainen. 

Muutos näyttäisi tapahtuvan samankaltaisena spiraalimaisena etenemise- 
nä myös yksilöiden tasolla. Lukioaineiston perusteella nykyinen käsitys yleis- 


sivistyksestä nähdään vanhemman sukupolven sanelemana ja oman vaikutus- 

vallan ulottumattomissa olevana käsitteenä. Lukiolaisen silmissä yleissivistys 
on ulkopuolelta määritelty ja opetussuunnitelmaan kirjattu tavoite, johon on 
pyrittävä tutkinnon saavuttaakseen. Kun nuoret saavat tilaisuuden ajatella tu- 
levaisuuden käsitystä yleissivistyksestä, he eivät hylkää edellistä käsitystä täy- 
sin, vaan ottavat mukaan siitä osia tehden käsitykseen omia päivityksiään ja 
laajennuksiaan. Yleissivistävä koulutus tähtääkin parhaimmillaan oman ajat- 
telun kehittämiseen ja itsenäisten valintojen tekemiseen, ei niinkään vanhojen 
ajattelumallien toistamiseen. 

Kuten artikkelin alkupuolella todettiin, yleissivistys on moniulotteinen ja 
monitulkintainen käsite, johon liittyy useita jännitteitä. Aineiston perusteella 
yleissivistykseen ei juurikaan enää liitetä elitistisyyden mielikuvia, vaan siinä 
korostuu pikemminkin tasa-arvoisuus. Tämä näkyy selvimmin siinä, että läpi 
aineiston painotettiin yleissivistyksen kuulumista kaikille. Yhteiskuntaluok- 
kien eroja ei ilmaistu. Pyrkimys tasa-arvoon saattaa kieliä myös syvemmästä 
halusta suojella hyvinvointiyhteiskunnan arvoja kilpailun ja talouden hallit- 
semassa ajassa. On kuitenkin myös huomioitava, että vastaajat olivat itse joko 
lukiossa tai omasta halustaan kansansivistyksellisessä koulutuksessa opiskele- 
massa, eli he kaikki olivat jo valmiiksi yleissivistykseen tähtäävän koulutuk- 
sen piirissä. Ammatillisessa koulutuksessa opiskelevien nuorten mielikuvat 
saattaisivat jossain määrin poiketa tässä aineistossa esiintyneistä. Elitististä 
kirjallisen sivistyksen korostamista käytännöllisten taitojen kustannuksella 
eivät tämän aineiston vastaajat kuitenkaan tuoneet esiin. Sen sijaan yleissivis- 
tyksiin kuuluviksi otettiin tiedollisten osa-alueiden lisäksi myös muun muassa 
käytännön osaamisen ja kädentaitojen sekä inhimillisen sydämen sivistyksen 
merkitys. 

Hierarkkinen asetelma esiintyi sen sijaan aineistossa sukupolvien välillä. 
Vanhempi sukupolvi nähdään auktoriteettiasemassa tämän hetken yleissivis- 
tystä määriteltäessä, mitä osa lukiolaisista ironisoi kertomuksissaan. Sivistyk- 
sen idean kannalta sukupolviasetelma on välttämätön: sivistysperintö on ai- 
empien sukupolvien rakentamaa ymmärrystä, tietoa, taitoa ja moraalia, jonka 
uudet sukupolvet kohtaavat sivistys- ja sosialisaatioprosessissaan. Asetelman 
ydin on tällöin toki juuri se, että sivistyneillä on valtaa sivistää muita. Nuorista 


tämä voi usein tuntua holhoavalta, varmasti etenkin silloin, jos vanhemmat 

sukupolvet eivät halua kuunnella nuorten käsityksiä siitä, millaista uudistuvaa 
yleissivistystä nuoret kokevat tarvitsevansa tulevaisuudessa. Toisaalta vanhem- 
mat sukupolvet voivat suhtautua perustellun kriittisesti ajatukseen, että vähäi- 
sellä elämänkokemuksella ja ennen itsenäistymistä, jatko-opintoja ja ammattia 
nuoret voisivat itse tietää, millainen on se maailma, jossa he tulevat aikuisina 
toimimaan. Tältä osin yhteisen yleissivistyksen rajaamisen ja kohdentamisen 
ongelma on ajankohtainen. Viime vuosina on esitetty vaatimuksia lukio-opin- 
tojen vapaammasta valinnasta, jolloin valtaa päättää oman koulusivistyksensä 
painotuksista siirrettäisiin nuorille. 

Koulutuksesta ja elämästä saatavan yleissivistyksen välinen jännite esiintyi 
myös aineistossa. Yhtäältä yleissivistyksen katsottiin perustuvan peruskoulus- 
sa tai lukiossa saatavaan tietoon ja yleissivistystä määriteltiin yleisesti oppiai- 
neiden kautta. Oppiaineiden näkökulmasta opetussuunnitelmaan kirjattujen 
tavoitteiden ja oppiainesisältöjen nähdään antavan valmistuvalle opiskelijal- 
le paitsi päästötodistuksen myös yleissivistyksen. Tästä päätellen myös lukio 
nähdään edelleen yleissivistävänä, vaikka sen sisältöjä saatetaan kritisoida. Toi- 
saalta osassa kertomuksista koulutuksen osuutta vaimennettiin korostamalla 
elämänkokemuksesta saadun tiedon merkityksellisyyttä yleissivistykselle. Ky- 
seessä ei välttämättä olekaan erimielisyys siitä, kehittyykö yleissivistysprosessi 
koulutuksessa vai sen ulkopuolella. Kenties kyse onkin siitä, mitä yleissivis- 
tyksen osa-aluetta ajatellaan. Aineistosta päätellen tiedollinen sivistys liitetään 
vahvemmin koulutuksesta, ja taidollinen sivistys elämästä, saatavaksi. Samoin 
tiedollinen sivistys ja sydämen sivistys eivät välttämättä ole toisilleen vastak- 
kaisia jännitteitä, vaan yleissivistyksen eri osa-alueita. Tietoa voi hankkia myös 
informaaleissa ja sydämen sivistystä formaaleissa ympäristöissä. 

Laaja-alaisuus näyttäytyy yhtenä yleissivistysprosessin keskeisimmistä ta- 
voitteista. Aineiston mukaan yleissivistyksen kannalta on tavoiteltavaa pyr- 
kiä paitsi mahdollisimman kokonaisvaltaiseen tietämykseen, myös kattavaan 
ymmärrykseen maailmasta ja sen tilanteesta. Kokonaisvaltaisen tietämyksen 
katsotaan rakentuvan pienemmistä osista, kuten tieteenaloista tai oppiaineis- 
ta. Osa näistä tiedon osa-alueista, kuten historia tai kielitaito, liitetään toisia 
osa-alueita selvemmin yleissivistykseen, mutta yksimielisyyttä yleissivistyk- 


seen kuuluvista yksittäisistä tiedoista tullaan tuskin koskaan saavuttamaan. 

Tämä puoltaa ajatusta siitä, että yleissivistys on osin poikkeava ja yksilöllinen 
kokonaisuus, joka on kuitenkin sidoksissa yhteisesti jaettuihin käsityksiin. 

Itsenäisen tiedonhaun, medialukutaidon, kriittisen ajattelun ja pyrki- 
myksen laajaan ymmärrykseen painotettiin kertomuksissa kuuluvan yhä 
vahvemmin yleissivistykseen. Tämä johtunee siitä, että nämä taidot koetaan 
yhä tärkeämmiksi nykyajassa, jossa luotettavaa ja puolueetonta tietoa on haas- 
tavaa löytää. Informaatiota on tarjolla runsaasti, mutta luotettavan tiedon 
löytäminen ja tunnistaminen on haastavaa. Informaation määrän kasvaessa 
myös totuuksien määrä on kasvanut (Niiniluoto 2016, 129). Samalla tietoa ja 
sivistystä etsitään yhä enemmän sähköisestä mediasta ja tietoverkoista (Jau- 
hiainen & Tähtinen 2015, 127). Näistä lähteistä saatava informaatio ei kui- 
tenkaan välttämättä ole luotettavaa tietoa, vaan usein eräänlaista metatietoa, 
jonka perusteella tiedetään jonkun sanoneen jotain ilman varmuutta tiedon 
todenpitävyydestä (Niiniluoto 2016, 130). Media kasvattaa, mutta ihmiset 
eivät yleensä ole tietoisia siitä, miten pitkälti he ovat median kasvatteja, sillä 
median pedagogiikka on usein huomaamatonta. Tarvitaan kriittistä ajattelua 
ja medialukutaitoa, jotta median toimintaa, sisältöä ja vaikutuksia yleisöönsä 
voitaisiin arvioida kriittisesti. (Kahn 2010, 73.) 

Yleissivistystä ja siihen liitettyjä käsityksiä ei ole aiemmin tutkittu eläyty- 
mismenetelmällä. Tällä tutkimusmetodilla saadaan kuitenkin uudenlainen 
näkökulma aiheeseen, sillä eläytymismenetelmässä vastaajat eivät välttämättä 
kerro suoraan omista käsityksistään, vaan eläytyvät kuviteltuun tilanteeseen. 
Siten menetelmä mahdollistaa vastauksen laajentamisen omaa ajattelua laa- 
jemmalle tasolle — mitä yleissivistys voisi olla. Samalla vastaajat voivat jakaa 
oletuksensa siitä, miten yleissivistys yleisesti ottaen käsitetään rajoittumatta 
välttämättä pelkästään omiin käsityksiinsä. Täten aineiston ei voi tulkita 
kertovan suoraan yksittäisten ihmisten käsityksistä, vaan välillisesti yleisem- 
min suomalaisessa yhteiskunnassa vallitsevista yleissivistyksen käsityksistä. 
Yhteenvetona voidaan todeta, että yleissivistys on eri-ikäisille ihmisille yhä 
voimissaan oleva spiraalimaisesti muuttuva käsite, joka vaikuttaa olevan kai- 
kille tuttu, mutta joka voi aiheuttaa laajuudellaan hämmennystä. Yleiskuva 
vaikuttaisi eri-ikäisilläkin ihmisillä olevan hyvin samankaltainen, mutta mitä 


tarkemmin yleissivistystä tarkastellaan, sitä enemmän käsitykset haarautuvat. 

Yleissivistys nähdään yhä tarpeellisena etenkin laaja-alaisen tietämyk- 
sen ja maailmankuvan kehittymisen kannalta. Yleissivistys luo ikään kuin 
laajan ymmärryspohjan, joka auttaa omaksumaan ja tulkitsemaan uutta in- 
formaatiota ja uusia käytäntöjä. Yleissivistystä ei voida koskaan määritellä 
tyhjentävästi eikä se siten ole jotain, jonka yksilö voisi saavuttaa täysin. Se on 
pikemminkin ymmärrettävissä yleisen, kokonaisvaltaisen ja laaja-alaisen sivis- 
tymisen prosessiksi, joka on aina osittain muutoksessa niin yksittäisten ihmis- 
ten kuin ihmiskunnan tasolla. Yhteistä yleissivistyksen pohjaa voidaan pitää 
yllä välittämällä tulevalle sukupolvelle kulttuuriperintöä, jota kasvavat yksilöt 
puolestaan kehittävät ja vievät eteenpäin. Yhteisymmärryksen säilymiseksi 
yleissivistyksen sisällön tulee siten olla silti riittävän jaettu. Epäilemättä tällai- 
sen yhteisymmärryksen rakentamisessa olisi hyötyä aiempaa jäsentyneemmäs- 
tä ja selkeämmästä julkisesta keskustelusta, jossa yleissivistyksen merkitystä ja 
alaa avoimesti pohdittaisiin. 

Aineistossa korostettiin tarvetta kulttuurien ja uskontojen väliseen ym- 
märrykseen. Tämän lisäksi tarvitaan kuitenkin myös sukupolvien välistä 
ymmärrystä. Yleissivistyneeltä ihmiseltä odotetaan kykyä asettua myös toisen 
ihmisen asemaan ymmärtävästi. Laajan tietopohjan lisäksi yleissivistykseen 
kuuluu siis myös yleinen avarakatseisuus, kiinnostus ja ymmärtävä asenne 
niin maailmaa kuin toisia ihmisiäkin kohtaan. Yleissivistyksen perusta ja ydin 
lieneekin juuri tällaisessa avoimessa suhtautumisessa elämään sekä pyrkimyk- 
sessä ymmärtää itseä, toisia ja maailmaa — toisin sanoen ennemminkin pe- 
rustavanlaatuisessa halussa kasvaa ja kehittyä ihmisenä kuin missään tietyssä 


oppimisen osa-alueessa. 

Tiina Mäenpää & Johanna Annala & Marita Mäkinen & 
Anna Wallin & Jari Eskola 


Johdanto 


Korkeakouluissa on 2000-luvulla toteutettu monia uudistuksia, joista Suo- 
messa viimeisimpiä esimerkkejä ovat erilaiset koulutusyksiköiden ja korkea- 
koulujenkin väliset yhdistymisprosessit. Pirkanmaan seudulla on meneillään 
Tampere3-yliopiston työnimellä, nyttemmin Tampereen yliopisto (Tampere 
University) -nimellä, kulkeva kahden yliopiston ja yhden ammattikorkea- 
koulun yhteenliittymän luominen. Tässä tutkimuksessa pyritään eläyty- 
mismenetelmällä kerätyn aineiston pohjalta hahmottamaan, millaisia mah- 
dollisuuksia ja haasteita opettajat näkevät yhdistymisprosessin tarjoavan 
opetustyölle uudessa yliopistossa. Näitä mahdollisuuksia ja haasteita tarkas- 
tellaan erityisesti opettajan ammatillisen toimijuuden toteutumisen näkökul- 
masta. 

Tampere3 on Tampereen yliopiston, Tampereen teknillisen yliopiston ja 
Tampereen ammattikorkeakoulun yhdistymishanke. Hankkeen selvitystyö 
käynnistettiin vuonna 2014, ja vuoden 2015 alussa opetus- ja kulttuurimi- 
nisteriö asetti työ-, ohjaus- ja johtoryhmän valmistelemaan säätiöpohjaisen 
yliopistokonsernin perustamista. Korkeakoulujen lisäksi hankkeen keskeisiä 


osapuolia ovat alusta alkaen olleet Tampereen kaupunki, Pirkanmaan seu- 

dun elinkeinoelämä ja opetus- ja kulttuuriministeriö. Tampere3-hanke ei ole 
edennyt tasaisesti suunnitellussa aikataulussa, vaan matkalla on koettu niin 
jännitysmomentteja kuin vastarintaakin. Marraskuussa 2016 Tampereen 
teknillisen yliopiston säätiön hallitus keskeytti Tampere3-prosessin valmis- 
telun kokonaan. (Keskinen 2016.) Tämän seurauksena hankeorganisaatio 
vaihdettiin ja rahoituksesta neuvoteltiin uudelleen. Säätiö perustettiin lopul- 
ta 20.4.2017, ja yliopiston nimenä säätiön perustamisasiakirjassa oli tuolloin 
Tampereen uusi yliopisto (OKM 2017). 

Uuden yliopiston säätiön perustamiseen on liittynyt paljon erittäin haas- 
tavaksi osoittautunutta lainsäädännöllisten asioiden yhteensovittamista, 
koska uuden yliopiston toimintaa ohjaavat monet rinnakkaiset lait, joista 
erityisesti säätiölakia, yliopistolakia ja ammattikorkeakoululakia on pyritty 
sovittamaan yhteen. Rahoitusmallin kautta opetus- ja kulttuuriministeriöl- 
lä on vahva hanketta ohjaava rooli. Tämä ilmenee muun muassa opetus- ja 
kulttuuriministeriön ja yliopistojen välisiin sopimuksiin kirjatun rahoituksen 
ehdollisuutena. Jos Tampere3-hanke ei etene vuoden 2017 aikana suunnitel- 
lusti, rahoitus voidaan lakkauttaa. (Heikkonen 2017.) Uusi säätiömuotoinen 
yliopisto aloittaa toimintansa tämänhetkisen arvion mukaan tammikuussa 
2019. Tampere3-hankkeessa kehitetään uutta korkeakouluyhteisöä, jossa tek- 
niikan, talouden, terveyden ja yhteiskunnan tutkimus kohtaavat. Uutta yli- 
opistoa kuvaillaan tieteenalojen rajapinnoista ammentavaksi, monialaiseksi ja 
kansainvälisesti kiinnostavaksi ja arvostetuksi työelämää ja yhteiskuntaa ke- 
hittäväksi tutkimus- ja oppimisympäristöksi. (OKM 20164; OKM 2016b; OKM 
2016c; OKM 2017; #tampere3 2017.) 

Suomessa on toteutunut ja meneillään monenlaisia yliopistojen ja ammat- 
tikorkeakoulujen yhteistyö- ja yhdistymisprosesseja. Vuonna 2010 toimin- 
tansa aloittivat Aalto-yliopisto, Itä-Suomen yliopisto ja uusi Turun yliopisto. 
Tampereen lisäksi on toistaiseksi vain muutamia esimerkkejä yliopiston ja am- 
mattikorkeakoulun yhdistymisestä. Lappeenrannassa tavoitteena on muodos- 
taa korkeakoulukonserni Lappeenrannan teknillisen yliopiston sekä Saimaan 
ja Lahden ammattikorkeakoulun kanssa. Lapin yliopisto ja Lapin ammatti- 
korkeakoulu muodostavat jo strategisen yhteenliittymän, Lapin korkeakoulu- 
konsernin. Myös Vaasan yliopisto ja ammattikorkeakoulu ovat kehittäneet 

uusia yhteistoiminnan malleja. Tampere3:sta puhutaan kuitenkin kansallises- 
ti merkittävänä, uutta suomalaisen korkeakouluopetuksen mallia rakentavana 
edelläkävijähankkeena (OKM 2017). 

Yhdistymisprosessit ovat esimerkki korkeakoulujen rakenteellisesta uu- 
distamisesta, ja ne perustuvat valtioneuvoston linjauksiin korkeakoulutuksen 
kehittämisestä (Aittola & Marttila 2010; OPM 2008). Yhdistymisillä pyritään 
ennen kaikkea tehostamaan korkeakoulujen toimintaa, ja yhteenliittymien 
toivotaan vahvistavan korkeakoulujen profiloitumista, ja siten edistävän nii- 
den kansainvälistymistä ja kilpailukykyä (Aittola 2011, 95-96; Aittola & 
Marttila 2010; Välimaa, Aittola & Ursin 2014). 

Korkeakoulujen yhdistymisprosesseista on jo jonkin verran tutkimustietoa 
sekä maailmanlaajuisesti että Suomesta. Yhdistymisprosessin onnistumista 
voidaan arvioida eri tulokulmista. Välimaa kollegoineen (2014, 44) tarkaste- 
livat tutkimuksessaan yhdistyviä yliopiston yksiköitä kulttuurisesta näkökul- 
masta ja heidän mukaansa yksi tärkeimmistä tekijöistä sulautumisprosessien 
onnistumisessa on uuden organisaatiokulttuurin luominen ja henkilöstön 
sitouttaminen. Kulttuurinen integraatio (akateemiset traditiot, identiteetit, 
arvot, ja uskomukset) on lopulta yhdistymisprosessin tavoite. Hökkä, Vähä- 
santanen ja Saarinen (2010, 155) muistuttavat, että koulutusorganisaatioiden 
muutoksissa olisi tärkeää huolehtia opettajien toimijuuden tukemisesta ja sen 
mahdollistamisesta. Muutosten yhteydessä opettajat haastetaan ammatillisen 
identiteetin uudelleenneuvotteluun sekä pohtimaan omaa sitoutumistaan 
muuttuvaan työhön ja organisaatioon. Tähän identiteettityöhön opettajat 
tarvitsevat yhteisönsä tukea ja riittäviä resursseja. Ilman riittäviä resursseja ja 
osallistumisen mahdollisuuksia opettajien toimijuuden tunto voi heiketä, ja 
tämä puolestaan voi vaikuttaa työhyvinvointiin ja jaksamiseen. (Fullan 2007; 
Hökkä ym. 2010; Hökkä & Vähäsantanen 2014.) 

Biestan (2015) mukaan opettaja on kuitenkin häivytetty puheesta, jota 
koulutuksen kehittämisen ja muutosten yhteydessä käydään. Opettajasta ja 
opettamisesta puhumisen sijaan näissä yhteyksissä puhe keskittyy oppijoihin, 
oppimiseen ja oppimisympäristöihin. Biesta (2015) viittaa tähän ilmiöön käsit- 
teellä /earnification. Tällainen puhetavan muutos perustunee ymmärrykseen 


opettajan muuttuneesta roolista ja oppijan näkemiseen oppimisen keskiössä. 

Biestan (2015) mielestä ajankohtaisessa keskustelussa korostuu opettajan näke- 
minen ikään kuin koulutuksen osatekijänä, jonka toimintaa tehostamalla voi- 
daan lisätä systeemin suorituskykyä. Samalla näyttää unohtuvan se, että tämä 
osatekijä on sivistyksellinen opetuksen asiantuntija, jolla pitäisi olla liikkuma- 
varaa omaa työtään koskevien arvopäätelmien (teacher judeement) tekemiseen. 
Tätä voidaan lähestyä myös ammatillisen toimijuuden käsitteellä. 

Toimijuuden käsite on monisäikeinen, ja siitä puhutaan usein yhteyksissä, 
joissa toimijuuden nähdään olevan rajallista. Toimijuudesta puhuttaessa vii- 
tataan yleensä yksilön mahdollisuuksiin ja rajoituksiin toimia ja tehdä omaa 
elämäänsä koskevia päätöksiä osana tiettyä kontekstia, yhteisöä ja yhteiskun- 
taa. (Gordon 2005, 115—129.) Tarkasteltaessa ammattiin ja työhön liittyvää 
toimijuutta siihen usein liitetään identiteetin käsite, jonka ajatellaan rakentu- 
van yhteisössä. Eteläpelto, Vähäsantanen, Hökkä ja Paloniemi (2014, 210) pu- 
huvat sosiokulttuurisesta subjektikeskeisestä lähestymistavasta ammatilliseen 
toimijuuteen. Tämä lähestymistapa ymmärtää yksilön aktiivisena toimijana 
suhteessa sosiaaliseen maailmaan. (Eteläpelto, Vähäsantanen, Hökkä & Palo- 
niemi 2013; Eteläpelto ym. 2014.) 

Toimijuuden käsitteeseen liittyy aina vahvasti vallan käsite. Yksilö tarvit- 
see valtaa (power to) saadakseen jotain aikaan. Valta rajoittaa ja resursoi toi- 
mijuutta työpaikoilla. (Eteläpelto, Heiskanen & Collin 2011; Eteläpelto ym. 
2014.) Biestan (2015) mukaan opettajien pitäisi saada ja vaatia takaisin heille 
kuuluvaa valtaa, eli tilaa opettajan ammatilliselle toimijuudelle puhuttaes- 
sa koulutuksesta ja sen tarkoituksesta. Viimeaikaiset muutokset ovat hänen 
mukaansa heikentäneet opettajan ammatillisuuden toteutumisen mahdolli- 
suuksia. Opettajan odotetaan kohtelevan opiskelijoita asiakkainaan, hän on 
enenevässä määrin tilivelvollinen ja hänen on korvattava subjektiivinen tieto 
tieteellisellä todentamisella. (Biesta 2015, 82—83.) 

Erinomaisen ja tehokkaan opetuksen sijaan Biesta haluaa puhua siitä, mikä 
tekee opetuksesta hyvää (the normative question of good education). Arvion sii- 
tä, mikä on hyvää opetusta voi hänen mielestään tehdä nimenomaan opettaja, 
ja tämä arvio perustuu ymmärrykseen opetuksen tarkoituksesta ja tehtävästä. 
Jos emme tiedä, mitä yritämme saavuttaa koulutuksellisilla järjestelyillämme, 


emme voi tehdä päätöksiä siitä, mikä on keskeisintä sisältöä emmekä siitä, 

millaiset suhteet tätä parhaiten edistävät. Kuviossa 1 esitetään Biestan (2015, 
77-78) opetuksen tarkoitusta kuvaava kolmijako: kvalifikaatio (qualification), 
sosialisaatio (socialization) ja subjektifikaatio (subjectification). 


Kuvio 1. Opetuksen tarkoitusta kuvaava kolmijako Biestaa (2015) mukaillen 


Opettajan on ymmärrettävä ensinnäkin, mitä tietoja ja taitoja pitäisi oppia. 
Biesta viittaa tähän opetuksen tarkoitukseen kvalifikaation käsitteellä. Käsi- 
te muistuttaa Barnettin ja Coaten (2005) opetussuunnitelmateorian käsitettä 
knowing, jolla viitataan tieteenalan tai oppiaineen ydintietoon. Sosialisaation 
käsitteellä Biesta viittaa opettajan näkemiseen ammattilaisena, joka edustaa 
jotain traditiota, ja johdattaa opiskelijaa tämän tradition mukaan samalla toi- 
sintaen sosiaalisia rakenteita ja malleja. Hän puhuu professionaalisesta tradi- 
tiosta, joka muistuttaa Barnettin ja Coaten (2005) käsitettä acting kuvaten sitä, 
miksi tullaan ja mihin ”heimoon' (Ylijoki 1998) liitytään. Barnett ja Coate ku- 
vaavat näin opettajuutta kiinnittymisenä johonkin. Opetuksen päämääränä 
subjektifikaatio ohjaa opettajaa miettimään tapoja, joilla oppiminen vaikuttaa 
opiskelijan persoonaan toivotusti, ja tukee hänen kehittymistään aloitteelli- 
seksi ja vastuulliseksi oman elämänsä subjektiksi. Rinnalle voisi ottaa jälleen 
Barnettin ja Coaten (2005) käsitteen being, eli miten ymmärtää ja ohjata it- 
seään ja suhteuttaa tietonsa ja tekonsa muuhun maailmaan. Keskeistä Biestan 


mukaan on määritellä ja ottaa vastuu siitä, mitä haluamme saavuttaa kaikilla 

kolmella opetuksen tarkoituksen osa-alueella ja siitä, miten nämä osa-alueet 
olisivat mahdollisimman hyvässä tasapainossa keskenään. 

Tässä tutkimuksessa tarkastellaan opettajien käsityksiä siitä, millaisia 
mahdollisuuksia ja haasteita kolmen tamperelaisen korkeakoulun yhdistymis- 
prosessi tarjoaa opetustyölle uudessa yliopistossa. 

Tutkimuskysymykset ovat: 

1) Millaisia käsityksiä opettajilla on ammatillisesta toimijuudesta uudessa 

yliopistossa? 


2) Millaisia käsityksiä opettajilla on opetuksen tarkoituksesta uudessa yli- 
opistossa? 


Tutkimusaineisto ja -menetelmät 


Tulevaisuusskenaarioiden kirjoittaminen 


Tutkimuksen aineisto (N=62) kerättiin eläytymismenetelmällä joulukuu 
2016—maaliskuu 2017 välisenä aikana. Tähän tutkimukseen eläytymis- 
menetelmä soveltui ensinnäkin siitä syystä, että tutkimus jakaa eläytymis- 
menetelmän kanssa ajatuksen todellisuuden rakentumisesta sosiaalisessa 
vuorovaikutuksessa. Eläytymismenetelmä sopi tämän tutkimuksen aineiston- 
keruumenetelmäksi myös siinä mielessä, että menetelmän avulla voidaan kur- 
kistaa tulevaisuuteen kertomalla siitä mahdollisia tarinoita, luomalla skenaa- 
rioita. (Ks. Eskola ym. 2017; Wallin, Helenius, Saaranen-Kauppinen & Eskola 
2015.) Eläytymismenetelmää kuvataan tarkemmin tämän artikkelikokoelman 
menetelmäartikkelissa (Eskola ym. 2017). 

Eläytymismenetelmässä tutkimukseen osallistuvat kirjoittavat tarinan 
lyhyen johdannon eli kehyskertomuksen pohjalta. Kehyskertomuksen avulla 
kirjoittajan toivotaan eläytyvän tutkimuksen kannalta relevanttiin rooliin tai 
tilanteeseen. (Eskola ym. 2017; Wallin ym. 2015.) Tässä tutkimuksessa käy- 
tettiin kahta kehyskertomusta, joissa varioitiin skenaarion opettajan asennetta 


hänen kertoessa kollegalleen opetustyöstään uudessa yliopistossa. 

(A) Oletetaan että muutaman vuoden päästä Tampere3-hanke on toteu- 
tunut. Kerrot kollegallesi innostuneena Tampere3-prosessin vaikutuksesta 
omaan opetustyöhösi. 


(B) Oletetaan että muutaman vuoden päästä Tampere3-hanke on toteutu- 
nut. Kerrot kollegallesi huolestuneena Tampere3-prosessin vaikutuksesta 
omaan opetustyöhösi. 
Aineiston keräämisen ajanjakso venyi suhteellisen pitkäksi osittain opetushen- 
kilöstön lomien ja Tampere3-prosessin hetkellisen pysähdyksen vuoksi, mutta 
ennen kaikkea sähköisen aineiston keräämisen osoittauduttua haasteelliseksi. 
Aineistoa kerättiin lopulta pelkästään sähköisesti sekä koulutustilaisuuksien 
yhteydessä kasvokkain ja sähköisesti. Taustatietoina tiedusteltiin vastaajan 
ikää, työkokemuksen pituutta sekä sitä, missä korkeakoulussa hän opettaa. 
Aineiston keräämistä pohjustettiin joko lyhyellä sähköpostiviestillä tai 
kasvokkain asiasta lyhyesti kertoen. Pohjustuksessa kerrottiin vain käytössä 
olevasta eläytymismenetelmästä, ja että tutkimuksessa Tampere3-prosessia 
tarkastellaan opettajien näkökulmasta. Sekä sähköisesti että kasvokkain ai- 
neistoa kerättäessä korostettiin sitä, että eläytymismenetelmässä skenaarion 
näkökulman ei tarvitse olla kirjoittajan oma. Lisäksi korostettiin tutkittavien 
anonymiteettiä. Tarinoiden sijaan vastaajia houkuteltiin kirjoittamaan ku- 
viteltua tulevaisuusskenaarioita. Tämän ajateltiin helpottavan vastaamista, 
koska tarina-sanaan uskottiin mahdollisesti liittyvän vastaamishalukkuuteen 
vaikuttavia mielikuvia. Aikaa aineiston keräämiseen kasvokkain käytettiin 
noin 15 minuuttia. Ensimmäisessä koulutustilaisuudessa vastaajat saivat itse 
valita sen, kirjoittavatko skenaarionsa sähköiselle lomakkeelle vai perinteisesti 
paperille. He eivät kuitenkaan saaneet valita kehyskertomusta, jonka pohjalta 
kirjoittivat. Sähköisellä lomakkeella vastaajia ohjattiin valitsemaan kehysker- 
tomuksensa sukunimen aakkosten alkukirjaimen mukaan. Kehyskertomuk- 
sen A pohjalta kirjoittivat vastaajat, joiden sukunimi alkoi kirjaimilla A-1, ja 
vastaavasti kehyskertomuksen B pohjalta skenaarionsa kirjoittivat vastaajat, 
joiden sukunimi alkoi kirjaimilla M-Ö. Toisessa koulutustilaisuudessa tutkija 
kävi kertomassa tutkimuksestaan tilaisuuden päätteeksi, mutta yhtä vastaajaa 
lukuun ottamatta osallistujat kirjoittivat skenaarionsa myöhemmin sähköises- 


ti. 

Aineistossa oli molempien kehyskertomusten mukaisia skenaarioita 31 
kappaletta (ks. taulukko 1). Suurin vastaajaryhmä oli Tampereen yliopiston 
opettajat (n=33), joista kaikki vastanneet olivat alle so-vuotiaita ja suurella 
osalla (n=28) työkokemusta oli alle 10 vuotta. (Ks. taulukko 2.) Tutkimuk- 
sessa mukana olleilla Tampereen teknillisen yliopiston ja Tampereen ammat- 
tikorkeakoulun opettajilla oli keskimäärin enemmän työkokemusta (yli 10 v, 


n=15) ja mukana oli myös yli 50-vuotiaita vastaajia (n=8). 


Taulukko 1. Vastaajamäärät eriteltynä kehyskertomuksittain, 
korkeakouluittain ja vastaamisen tavan mukaan 


A |e-lomake paperi B |e-lomake paperi 
TAMK 11 5 5 6 6 
TTY 15 8 7 1 7 T 
TaY 33 | 15 1 14 18 2 16 
Opettaa useammassa 3 3 1 2 - 
Yht. 62 | 31 14 17 31 15 16 


Taulukko 2. Vastaajien jakautuminen ikäryhmittäin ja työkokemuksen perusteella 


Ikäryhmä TaY TTY TAMK Opettaa 
useammassa 

< 30-v 5 
30-39-v 19 8 4 2 
40-49-v 9 3 3 1 
50-55-v 3 2 
56-v > 1 2 
Työkokemus 
<5v 22 1 
5-10 v 3 2 
11-15 v 3 2 2 1 
15v> 5 


Aineiston analyysi toteutettiin kolmivaiheisesti. Ensimmäisessä vaiheessa 


aineistoa analysoitiin aineistolähtöisesti kvantifioimalla aineistosta nousevia 


50 JARI ESKOLA & TIINA MÄENPÄÄ & ANNA WALLIN (TOIM.) 


Opettajat sanoittamassa suhdettaan uuteen yliopistoon 


teemoja taulukkomuotoon. Kvantifioinnin perusteena käytettiin skenaarioi- 
den kokonaisvaltaista tulkintaa, se ei siis perustunut sanojen tai ilmaisujen 
määrien laskemiseen. Skenaarioissa esiintyi toistuvasti teemoja, joista osa 
voitiin nähdä jännitteisinä teemapareina. Toisessa vaiheessa palattiin alkupe- 
räisiin teksteihin ja analysoitiin löydettyjä jännitteisiä teemapareja (kuvio 2) 
rinnakkain. Siten hahmottuivat kehyskertomuksen varioinnin vaikutuksen 
suunnat. Tämän jälkeen aineiston analyysia syvennettiin hyödyntäen Biestan 
(2015) opetuksen tarkoitusta kuvaavaa kolmijakoa (kuvio 1). Biestan kolmija- 
ko valikoitui tutkimukseen syventämään aineistolähtöisen analyysin tuloksia, 
koska sen avulla pyrittiin hahmottamaan opettajan ammatilliseen toimijuu- 
teen liittyvää problematiikkaa. Myös taustatekijöiden (korkeakoulu, ikä, työ- 
kokemus) merkityksestä etsittiin viitteitä aineistossa esiintyneiden teemojen 


taulukkomuotoisen jaottelun pohjalta. 


Tulokset 


Opettajat kirjoittivat tulevaisuusskenaarioissaan opetustyöstä, sen käytän- 
nöistä ja reunaehdoista uudessa yliopistossa, opetussuunnitelmatyöstä, opetta- 
jan suhteesta opiskelijoihin, kollegoihin ja yliopistoyhteisöön sekä laajempiin 
verkostoihin tai elinkeinoelämään. Ammattikorkeakoulun ja yliopiston eri- 
laisten toimintakulttuurien ja opetuskulttuurien merkitystä sekä käytännön 
ja teorian suhdetta opetuksessa pohdittiin. Tutkija-opettajat luonnollisesti 
kuvailivat myös opetuksen ja tutkimuksen välistä suhdetta työssään. 

Kehyskertomuksen variointi onnistui tässä tutkimuksessa toivotunlaisesti, 
eli innostuneen opettajan skenaariossa kirjoitettiin pääsääntöisesti mahdolli- 
suuksista, joita Tampere3-prosessi opetustyölle avaa, ja vastaavasti huolestu- 
neen opettajan skenaariot kertoivat pääsääntöisesti opettajan työn heiken- 
tyneistä reunaehdoista. Skenaarioissa siis tuotettiin eläytymismenetelmälle 
tyypillisiä stereotyyppisiä kuvauksia (Eskola & Wallin 2015; Saaranen-Kaup- 
pinen & Puusniekka 2006), tässä tapauksessa liittyen sosiaalisesti jaettuihin 
käsityksiin yhdistymisprosessin opetustyölle avaamista mahdollisuuksista ja 
uhkakuvista (kuvio 2). 

Vaikka vastaajilta tiedusteltiin heidän ikäänsä ja työkokemuksensa pituut- 
ta (taulukko 2), mitään merkittävää vaikutusta tai eroja ei näillä tekijöillä näh- 
ty olevan. Heiltä tiedusteltiin myös sitä, missä korkeakoulussa he opettavat. 
Vastaajat jakautuivat tässä suhteessa epätasaisesti (taulukko 1), eikä Tampe- 
reen teknilliseltä yliopistolta ja Tampereen ammattikorkeakoulusta saatu riit- 
tävästi vastauksia korkeakoulujen välisten vertailevien johtopäätösten tueksi. 

Seuraavassa avataan aineiston teemoittelun pohjalta hahmottuneita jannit- 
teisiä teemapareja (kuvio 2) aineistolähtöisesti kuvaillen ja aiempiin tutkimuk- 
siin reflektoiden. Sitaattien tunnistetiedoista ilmenee kehyskertomustyyppi 
(A tai B), skenaarion järjestysnumero (esim. A16) sekä vastaajan korkeakoulun 
tunnus (TTY, TaY tai TAMK). Useammassa korkeakoulussa opettavien opetta- 


jien sitaatteja ei tässä artikkelissa esiinny lainkaan. 


yhteistyö kilpailu 
moninaisuus mahdollisuutena moninaisuus haasteena 


opetuksen kehittäminen heikentynyt opetuksen laatu 


— 
LI 
Q 
5 
5 
2 
A 
A 
Q 
Q 
T 
< 
= 


autonomia kontrolli 


Kuvio 2. Aineistolähtöisen analyysin pohjalta muodostuneet jännitteiset 
teemaparit ja kehyskertomuksen varioinnin vaikutuksen suunnat 


Yhteistyötä ja kilpailua 

Innostuneen opettajan skenaariot (n=31) olivat pääsääntöisesti mahdollisuuk- 
sien tarinoita yhteisöstä, jossa kehitetään uutta ja voidaan hyvin. Hyvinvointia 
edistää muun muassa opettajien välinen yhteistyö (n=18/31). Opettajien väli- 
sestä yhteistyöstä ja opetuksen kehittämisestä kirjoitettiin usein myös samois- 


sa tarinoissa (n=15/31), kuten seuraava kuvaus ilmentää: 

Opetussuunnitelmatyö on nykyään aidosti yhdessä tehtävää suunnittelua, ja 
omat opetettavat moduulit on suunniteltu niin, että ne nivoutuvat osaksi eri 
opintokokonaisuuksia. Oman alueeni opinnoista on muodostettu vähintään 

10 opintopisteen ”kursseja” jotka toteutetaan moduuliopetuksena aina vähin- 

tään 3 opettajan kesken. Vaikka sama joukko opiskelijoita ei teekään kaik- 

kia moduuleita, yhteinen suunnittelu ja välillä myös yhteiset opetustilanteet 

motivoivat meitä opettajia etsimään luovia ja toimivia ratkaisuja. (A6 TTY) 
Yhteistyön tavoitteena ja joissain skenaarioissa edellytyksenäkin koettiin 
tarvetta ymmärtää muita ja puhua yhteistä kieltä’. Tirrosen, Aulan ja Aar- 
revaaran (2016) mukaan yhdistyvien on opittava ymmärtämään toisiaan, ra- 
kennettava luottamusta ja luotava uusi kulttuurinen identiteetti. Muutamissa 
tarinoissa osaamisperustaisen opetussuunnitelman tai työelämää simuloivien 
työskentelymuotojen käytön opetuksessa nähtiin edesauttavan yhteisen kielen 
muotoutumista. Aiemmin on kuitenkin havaittu variaatiota ammattikorkea- 
koulun ja yliopiston opettajien välillä muun muassa osaamisperustaisen ope- 
tussuunnitelman tulkinnoissa (Mäkinen & Annala 2012). Tämäkin yhteisek- 
si oletettu kieli siis vaatii neuvotteluja ainakin oman opettajayhteisön kesken. 
Myös Holleyn (2009) tutkimustulokset osoittivat, että koulutusorganisaati- 
oiden kulttuurinen muutos käynnistyy vasta, kun henkilöstö on sitoutunut 
työskentelemään monitieteisissä tiimeissä. Samaan tapaan tämän tutkimuk- 
sen opettajat kuvasivat yhteistyön ja lisääntyneen vuorovaikutuksen luovan 
uutta, koska asioita tarkastellaan eri perspektiiveistä. Tällainen oletus istuu 
hyvin uuden yliopiston tavoitteisiin ja mainospuheisiin, joissa kahden yliopis- 
ton ja yhden ammattikorkeakoulun voimien yhdistämisen tuloksena nähdään 
miltei automaattisesti syntyvän jotain, joka on enemmän kuin osiensa summa 
(esim. OKM 2017). 

Huolestuneen opettajan skenaarioissa (n=31) kuvattiin samaa asiaa useim- 
miten erillisyyden näkökulmasta. Yhteisen toimintakulttuurin muodostami- 
nen nähtiin suurena haasteena, ja puhuttiin pikemminkin pakkoyhdistämises- 
tä. Huolta aiheutti erityisesti eri tieteenalojen opetus- ja arviointikäytäntöjen 
yhtenäistäminen. Huolestuneen opettajan skenaarioissa resursseista kilpail- 
laan sekä eri alojen välillä että entisten korkeakoulujen ja kollegoiden kesken. 
Kilpailun nähdään heijastuvan myös opiskelijoihin. Joissakin huolestuneen 


opettajan skenaarioissa alojen välisen kilpailun yhteydessä kirjoitetaan myös 

arvostuksen puutteen kokemuksista. Jauhiainen, Laiho ja Lehto (2012) kirjoit- 
tavat samasta teemasta tarkastellessaan akateemisten identiteetin rakentumi- 
sesta merkityksellisyyden kokemusten myötä. Merkityksellisyyden kokemisen 
nähtiin häiriintyvän erityisesti resurssien ja ajan puutteen, toisarvoiseksi koet- 
tujen työtehtävien, arvostuksen puutteen ja huonojen työolosuhteiden vuoksi. 

Toisaalta puhuttiin myös huippuosaamisesta. Innostuneen opettajan ske- 
naarioissa siitä puhuttiin positiiviseen sävyyn ikään kuin hyvän opetuksen si- 
vutuotteena, toisinaan tavoitteenakin. Huolestuneen opettajan skenaarioissa 
puhutaan pikemminkin menestymisen paineesta. Edellytyksenä pärjäämiseen 
kansainvälisessä kilpailussa nähdäänkin yhdistymisprosessien asiakirjoissa 
muuan muassa juuri huippuosaamiseen satsaaminen. Kansainväliseen liigaan 
uskotaan päästävän mukaan erikoistumalla, kirkastamalla yliopistojen profii- 


lia ja luomalla osaamiskeskittymiä. (OKM 2017; OPM 2008; Välimaa ym. 2014.) 


Moninaisuus mahdollisuutena ja haasteena 


Monissa innostuneen opettajan skenaarioissa heterogeeninen opiskelijajoukko 
nähtiin tai pyrittiin näkemään rikkautena (n=17/31). Erilaisten näkökulmien 
nähtiin paitsi mahdollistavan antoisia oppimiskeskusteluja myös haastavan 
opetuksen kehittämiseen ja uudistumiseen sekä käynnistävän monitieteisiä 
tutkimus- ja kehittämishankkeita. Opetuksen uudistamisesta tai kehittämi- 
sestä ja heterogeenisistä opetusryhmistä rikkautena kirjoitettiin usein samois- 
sa innostuneen opettajan skenaarioissa (n=15/31): 
Oman opetussuunnan ikivanhat käytännöt ja normit on saatu rikottua, 
kun luokkahuone on avattu uudelle monipuolisemmalle opiskelijajoukolle. 
Keskustelun aikaansaaminen on helpompaa, koska opiskelijoilla on erilaisia 
näkemyksiä ja taustatietoja. Kurssin ilmiöitä voi tarkastella eri näkökulmis- 


ta. Opiskelijat ja opettaja ovat innostuneempia kuin koskaan, koska ikinä ei 
tiedä mihin keskustelu johtaa. (A13 Tay) 


Eittämättä moninaisuus haastaa uudistamaan opetusta ja toimintakulttuuria 
Tampereen uudessa yliopistossa. Joillain aloilla, kuten esimerkiksi lääketie- 
teessä ja tekniikassa toimintakulttuuri voi jo olla moninaisuutta hyödyntävää, 
ikään kuin työelämää simuloivaa käytäntöyhteisössä (vrt. Wenger 1998) toi- 


mimista. Huolestuneen opettajan skenaarioissa heterogeenisten opiskelijaryh- 

mien opettaminen koettiin usein haastavaksi (n=16/31). Opetuksen laadun 
heikkenemisestä ja heterogeenisista opetusryhmistä kirjoitettiin usein myös 
samoissa tarinoissa (n=15/31). 
Kursseille ilmestyy oppilaita sekalaisilla taustatiedoilla. En epäile hetkeä- 
kään että normijärjellä varustettu oppilas ei selviäisi kurssistani. Ikävää 
että heterogeeninen opiskelijajoukko pakottaa suunnittelemaan kurssin ra- 
kenteen sellaiseksi että se palvelee ehkä parhaiten keskitiellä tai substanssin 
alkuvaiheessa olevaa opiskelijaa. Teen parhaani, joskus tuntuu että kukaan 
ei ole tyytyväinen. (B59 TAMK) 
Monissa huolestuneen opettajan skenaarioissa pelättiin yhdistymisestä seu- 
raavan opetuksen painottumisen suurryhmien opetukseen, ja opiskelijoiden 
näin olevan opettajan näkökulmasta kasvotonta massaa. Myös Välimaan ym. 
(2014) Suomessa toteutettuja tai suunnitteilla olleita yliopistojen yhdistymis- 
prosesseja tarkastelleessa tutkimuksessa yhdistymisen pelättiin erityisesti hei- 
kentävän opetusta ja pakottavan opetuksen perinteisempään muotoon, kuten 


massaluentoihin. 


Opetuksen kehittäminen vs. heikentynyt opetuksen laatu 


Monessa innostuneen opettajan skenaariossa yhdistymisprosessin nähtiin 
mahdollistavan opetuksen kehittämisen (n=25/31) ja toimintakulttuurin 
uudistamisen (n=27/31). Uudistuminen ja opetuksen kehittäminen kulkivat 
monissa tarinoissa käsi kädessä (n=25/31): 
Välillä tuntuu, että opettajat ovat kyllästyneitä opetustyöhönsä, mutta tämä 
johtuu varmasti paljolti siitä, että he eivät aktiivisesti kehitä kurssejaan ja 
”luo nahkaansa”, kun tähän ei ole varsinaista paikkaa. Nähdäkseni moni 
opettaja on joutunut luomaan nahkansa nyt uusien kurssien ja opetettavan 


aineksen myötä, mikä todennäköisesti lisää intoa, virtaa ja motivaatiota hei- 
dänkin tekemiseensä. Näin ainakin minulle on käynyt! (A10 Tax) 


Kuten jo aiempia teemapareja avatessa on tullut esiin, erityisesti yhteistyön ja 
monimuotoisuuden teeman nähtiin kulkevan käsi kädessä uudistamisen ja ke- 
hittämisen kanssa (ks. Holley 2009), ikään kuin tuovan lisää resurssia kehit- 
tämiseen. Lähes kaikissa huolestuneen opettajan skenaarioissa (n=26/31) ope- 


tuksen laadun kuvailtiin heikentyneen. Suurimpina syinä opetuksen laadun 

heikkenemiseen vastaajat näkivät massamuotoiseen opetukseen siirtymisen 
(esim. Välimaa ym. 2014) ja heterogeeniset opetusryhmät. 

Ursin, Aittola, Henderson ja Välimaa (2010, 327—328) toteavat tarkas- 
teltuaan neljän suomalaisen yliopiston yhdistymisprosessin asiakirjoja, että 
opetukseen liittyvien ja koulutuksen kannalta merkityksellisten asioiden kä- 
sittely jäi niissä hyvin pintapuoliseksi ja vähäiseksi. Tämä on hämmästyttävä 
huomio, koska opetus on yksi yliopistojen keskeisistä tehtävistä, ja koulutuk- 
sen laadun parantaminen on varmasti kaikkien yhdistymisprosessien kirjattu 
tavoite. Ursin ym. (2010) esittävätkin kysymyksen opetuksen katoamisesta” 
yliopistojen sulautumisprosessien yhteydessä. Nähtäväksi jää, ollaanko Tam- 


pere3-prosessissa oltu viisaampia tässä suhteessa. 


Autonomia vs. kontrolli 


Monissa innostuneen opettajan skenaarioissa käytettiin ilmaisuja pystyn, voin, 
meillä on tai minulla jää aikaa. Näiden ilmaisujen voisi tulkita kertovan sii- 
tä, että opettajalla on ainakin resursseja tehdä työtään, ja mahdollisesti tehdä 
myös sitä koskevia ratkaisuja, ja siten hänellä voisi nähdä olevan autonomiaa 
ja tilaa ammatillisen toimijuutensa toteuttamiseen. Monissa huolestuneen 
opettajan skenaarioissa sen sijaan koettiin työn ulkoisen kontrollin ja työn te- 
hokkuuden mittaamisen tai muun byrokratian lisääntyneen. Opettajan työtä 
kuvataan ikäänkuin selviytymiskamppailuna: 
Tampere3 meni juuri niin kuin pelättiinkin: managerialistinen ote otti 
vallan yliopiston hallinnossa. Kaikkien asioihin tuotiin yksilökohtaiset ta- 
voitteet, mittaaminen, arviointi ja kontrolli. Ihmiseen ei enää luoteta, ei 
opettajiin, eikä opiskelijoihin. Opetustyöstä on tullut sietämätöntä selviyty- 
miskamppailua; muistinko kaikki laatujärjestelmän vaatimukset etukäteis- 
arvioinnista, jatkuvasta arvioinnista ja jälkikäteisarvioinnista? Puukottaako 
opettajakollega selkään, kun kaikkien opettajien välille on luotu keskinäinen 
kilpailuasetelma? Ilmapiiri on heikentynyt kautta linjan. Työstä on kadon- 
nut ilo. (Bs1 TaY) 
Joissain huolestuneen opettajan skenaarioissa opettajat kokivat omaa työtä 
koskevien päätösten ja ohjeiden lähinnä häiritsevän opetustyötä. Myös Jau- 
hiainen ym. (2012) listasivat toisarvoiseksi koetut työtehtävät yhdeksi merki- 

tyksellisyyden kokemista vähentäväksi, ja samalla identiteetin rakentumista 


häiritseväksi tekijäksi. 
Opettajan ammatillisen toimijuuden tarkastelua Biestan viitekehyksessä 


Duaalimalli ja tutkinnot säilynevät Tampere3-prosessin myötä rakentuvassa 
uudessa yliopistossa ennallaan, mutta aineiston pohjalta herää kysymys, onko 
opettajalle aina selvää, mitä opetuksella tavoitellaan, mitä ja miten pitäisi 
opettaa, kun opiskelijat enenevässä määrin liikkuvat eri heimojen (ks. Ylijo- 
ki 1998) ja toimintakulttuurien välillä. Huolestuneen opettajan skenaarioissa 
puhutaan hämmennyksestä, ja siitä etteivät opettajat edes itse ymmärrä mihin 
pitäisi olla menossa, mitä opiskelijasta pitäisi tulla. Oppimisen päämääriä ja 
vastuun paikkaa ei näissä skenaarioissa hahmoteta. 

Opetuksen tarkoituksen tai päämäärien hahmottamisesta kvalifikaation 
näkökulmasta on jo yleiselläkin tasolla tiedon arvotuksesta puhuttaessa tul- 
lut hankalaa, koska korkeakoulun asema yhteiskunnassa on muuttunut. Jos 
aiemmin korkeakoulut olivat ensisijaisia tiedon tuottajia ja jakajia, tänä päivä- 
nä niiden arvoa on enenevässä määrin alettu määrittää niiden yhteiskunnal- 
lisen merkityksen perusteella. (Clegg 2008; Mäkinen & Annala 2012.) Tämä 
ilmenee muun muassa korkeakoulun opetussuunnitelmien osaamisperustai- 
sina ja työelämälähtöisinä painotuksina. Jo aiemmin mainitut ammattikor- 
keakoulun ja yliopiston opettajien osaamisperustaisen opetussuunnitelman 
tulkintaerot juontuvat muuan muassa opetuksen tavoitteita määrittelevästä 
lainsäädännöstä, joka on hyvin erilainen ammattikorkeakoulussa ja yliopis- 
tossa. 

Elämme parhaillaan aikaa, jolloin pohjustetaan uuden yliopiston opetuk- 
sen tarkoitusta sosialisaation näkökulmasta hahmoteltaessa sitä, mihin uudes- 
sa yliopistossa jatkossa sosiaalistutaan tai pyritään sosiaalistamaan. Tartutaan- 
ko uudessa yliopistossa monimuotoisuuden mahdollisuuteen ja rakentuuko 
uuden yliopiston yhteinen kieli lisääntyneen vuorovaikutuksen tuloksena? 
Miten tätä edistetään? Mikä ylipäätään on tahtotila? Tirronen ym. (2016, 
190-191) korostavat että yhdistyvien on opittava ymmärtämään toisiaan, ra- 
kennettava luottamusta ja luotava uusi kulttuurinen identiteetti. Missä mää- 


rin tällaisten erilaisten perspektiivien luovan törmäyttämisen ja sitä kautta 

syntyvän yhteisen kielen muotoutuminen on mahdollista yliopistossa, jossa 
yhdistyvät ammattikorkeakoulu ja yliopisto, joissa jo opetuksen kvalifikaatio- 
ta kuvaavat päämäärät poikkeavat toisistaan? Myös alakohtaiset erot ovat ja 
tulevat olemaan suuria. 

Oma lukunsa on myös kysymys tieteen autonomiasta, sekä opetuksen ja 
tutkimuksen välisestä suhteesta tutkija-opettajan työssä. Koska suuri osa vas- 
taajista toimii tutkija-opettajana, pohdittiin skenaarioissa myös opetuksen ja 
tutkimuksen suhdetta omassa työssä. Huolestuneen opettajan skenaarioissa 
työn osa-alueiden välisen tasapainon ylläpitäminen oli vaikeaa, koska työ- 
määrän koettiin lisääntyneen massamuotoiseen opetukseen siirtymisen, he- 
terogeenisten opetusryhmien ja tiukenneen kontrollin myötä. Opetuksen ja 
tutkimuksen välinen suhde ei ollut tasapainossa tai nämä työn osa-alueet eivät 
kytkeytyneet toisiinsa mielekkäällä tavalla. Innostuneen opettajan skenaa- 
rioissa tutkimuksen ja opetuksen yhteen nivominen näyttäytyi luonnikkaalta 
niissä tarinoissa, joissa tutkimuksesta ylipäätään kirjoitettiin (n=6/31). Tutki- 
mukselle ja opetuksen kehittämiseen koettiin näissä skenaarioissa yleisesti tul- 
leen enemmän resurssia uudessa yliopistossa toteutuneen toimintakulttuurin 
muutoksen myötä. 

Pystyn yhdistämään opetuksen ja tutkimuksen työssäni mielekkäällä tavalla. 

Kalenteriin etukäteen sidottuja opintojaksoja ei ole, vaan teemme opiskelijoi- 

den kanssa kaikkia innostavia tutkimus- ja kehittämisprojekteja. Opetustyö- 

ni saattaa sisältää luentoja ja seminaareja, mutta niiden osuus on pienen- 


tynyt suhteessa tutkimus- ja kehittämisprojektien yhteydessä tapahtuvaan 
tiimien ja yksilöiden jatkuvaan valmennukseen. (A24 TAMK) 


Subjektiftkaatiota opetuksen tarkoituksena tai päämääränä ei nykyisessä opis- 
kelijalähtöisyyttä korostavassa ilmapiirissä juurikaan kyseenalaisteta. Myös 
Tampere3:n asiakirjoissa korostetaan opiskelijan subjektiutta, opiskelijaa tai 
useammin mainittuna oppimista keskiössä. Miten subjektifikaatiota sitten uu- 
dessa yliopistossa tuetaan? Opetus- ja kulttuuriministeriön ja korkeakoulujen 
sopimuksissa puhutaan opiskelijoiden ohjauksen monipuolistamisesta. Puhu- 
taan myös pyrkimyksestä yksinkertaistaa korkeakoulun opiskelijavalintapro- 
sesseja luopumalla valmistautumista vaativista pääsykokeista ja siirtymällä 


toisen asteen opintomenestykseen perustuvaan opiskelijavalintaan. Mainitaan 

aiemmin hankitun osaamisen tunnustaminen, ura- ja rekrytointipalvelut, 
valtakunnallinen uraseuranta, ja nopean valmistumisen ja työllistymisen ta- 
voitteet. (OKM 20164; OKM 2016b; OKM 2016c.) Sille miten subjektifikaatiota 
tullaan konkreettisesti uudessa yliopistossa tukemaan luodaan varmaankin 
parhaillaan perustaa. Millainen rooli opettajalla on opiskelijan subjektifikaa- 
tion tukemisessa ja tuen tarpeen määrittelyssä uudessa yliopistossa? 
Huolestuneen opettajan skenaarioissa opiskelijan subjektiuden pelättiin 
heikkenevän, kun hän hukkuu kasvottomaan massaan. Huolestuneen opet- 
tajan skenaarioissa kirjoitettiin halusta olla tiiviimmässä kontaktissa opiske- 
lijoihin, jotta heitä voisi tukea opinnoissaan. Näissä skenaarioissa opetuksen 
koettiin pirstaloituneen ja opiskelijan koulutuspolusta tulleen rikkonainen. 
Niin opettajien kuin opiskelijoidenkin koettiin olevan turhautuneita huo- 
noon opetukseen, ja opiskelijat olivat hämillään valinnanvapaudestaan. Opis- 
kelijan valinnanvapautta korostavan opetussuunnitelman pelättiin tekevän 
opetustyöstä asiakaspalvelutyötä, ja tämän koettiin mutkistavan opettajan ja 
opiskelijan välisiä suhteita: 
Opetustyö on silppuuntunut helposti myytäviksi suupaloiksi eri aiheista ja 
niiden suunnittelu tehdään pitkälti omalla ajalla. Opiskelijat vaativat opet- 
tajalta asiakaspalveluhenkeä (ja parempia arvosanoja), mutta eivät ole val- 
miita itse tekemään töitä oppimisen eteen. Odotetaan valmiiksi pureskellun 
tiedon jakamista ilman omaa panosta tiedon luomiseen... ...Tutkimustyölle 
ei saa rauhaa opettajan asiakaspalveluvastuulta, eikä opetus palvele tutki- 


musta mitenkään, koska henkilöstöllä ja opiskelijoilla on täysin eri tavoitteet. 
(B58 TAMK) 


Ursin ym. (2010) tarkastelivat tutkimuksessaan Suomessa aiemmin toteutu- 
neiden tai suunnitteilla olevien yliopistojen yhdistymisprosessien suunnitte- 
luasiakirjoja. He toteavat laajan kurssi- ja opetusohjelmavalikoiman miltei 
ainoaksi asiakirjoissa esiintyväksi kuvaukseksi yhdistymisprosessin konkreet- 
tisista koulutuksellisista vaikutuksista tai tavoitteista. Myös kansainvälisessä 


tutkimuksessa on tullut esiin sama ilmiö. (Ursin ym. 2010, 338.) 

Pohdinta ja johtopäätökset 


Tässä tutkimuksessa yhdistymisprosessin uhat ja mahdollisuudet näyttäytyi- 
vät hyvin samansuuntaisina kuin Välimaan ym. (2014) tutkimuksessa, joka 
käsittelee aiemmin Suomessa toteutettuja tai suunnitteilla olleita yliopistojen 
yhdistymisprosesseja. Vuonna 2009 kerätyn aineiston mukaan akateemiset 
pelkäsivät yhdistymisen toteuttamisen vievän aikaa omasta tutkimuksesta ja 
opetuksesta. Jotkut pelkäsivät myös oman akateemisen identiteettinsä menet- 
tämistä. Erityisesti pelättiin yhdistymisen heikentävän opetusta ja pakottavan 
opetuksen perinteisempään muotoon, kuten massaluentoihin. Tampere3-pro- 
sessin uhkakuvat näyttäytyivät hyvin samansuuntaisina, mutta huolestuneen 
opettajan skenaarioissa korostui myös kilpailu resursseista kollegojen kesken ja 
alojen välillä, myös ammattikorkeakoulun ja yliopiston välillä. Biestan (2015) 
kolmijaon kaikilla opetuksen tarkoitusta kuvaavilla osa-alueilla koettiin huo- 
lestuneen opettajan skenaarioissa hämmennystä. Jos Välimaan ym. (2014) tut- 
kimuksessa korostuivatkin haasteet, tässä tutkimuksessa saatiin tasapuolisesti 
tietoa sekä haasteista että mahdollisuuksista, koska opettajat eivät voineet va- 
lita näkökulmaansa. 

Yliopistossa työskentelevien opettajien työtä on aiemmin kuvannut auto- 
nomia, itsesäätely ja akateeminen vapaus, ja toimijuus on perinteisesti ollut 
vahvaa. Managerialistisen toimintakulttuurin ujuttauduttua hiljalleen yliopis- 
toihin, myös akateemista työtä kontrolloidaan ja arvioidaan enemmän. (Mm. 
Ylijoki & Ursin 2013.) Uhkakuvissa Tampere3-prosessi näyttäytyy jälleen yh- 
tenä managerialistisen, tehokkuutta korostavan toimintakulttuurin ilmenty- 
mänä ja kiihtyvänä tapahtuvien muutosten toteuttamisen jatkumona. Vaikka 
managerialistiselle toimintakulttuurille tyypillinen organisaation tiukkakyt- 
kentäisyys voidaan nähdä toimijuuden tuntoa rajoittavana tekijänä, Hökkä 
ym. (2010, 145-155) kuvaavat sen myös edesauttavan muutosta. Opettajat ovat 
sitoutuneempia työhönsä väljäkytkentäisessä organisaatiossa, jossa toimin- 
taympäristö on suhteellisen vapaa, ja opettajilla on enemmän autonomiaa ja 
mahdollisuuksia ammatillisen toimijuuden harjoittamiseen. Organisaation ja 
koulutuksen muutos on kuitenkin väljäkytkentäisessä organisaatiossa rajoit- 
tunutta ja hidasta. Toisaalta tiukkakytkentäinen organisaatio aiheuttaa uhkia 
opettajien sitoutumiselle ja hyvinvoinnille. (Hökkä ym. 2010, 155.) 

Tarkasteltaessa opettajan ammatillista toimijuutta uudessa yliopistossa, 
tässä tutkimuksessa päädyttiin tarkastelemaan muun muassa opettajan työn 
autonomian ja managerialistiselle toimintakulttuurille tyypillisen lisäänty- 
neen kontrollin välistä jännitettä. Jo jonkin aikaa jatkunut keskustelu akatee- 
misesta riippumattomuudesta ja muuttuvasta akateemisesta työstä on saanut 
jälleen Tampere3-prosessin myötä tulta alleen. Akateemisen identiteetin uu- 
delleenneuvottelu on muutoksen yhteydessä jokaisen opettajan ja opettajayh- 
teisön keino vahvistaa omaaammatillista toimijuuttaan. Kyse on samalla sitou- 
tumisesta ja kiinnittymisestä uuteen yliopistoon. Tässä merkitysneuvottelussa 
määritellään myös suhdetta traditioon, siihen mistä yliopisto-opetuksessa on 
ja on ollut kyse. Vaikka tässä tutkimuksessa painottuu yliopisto-opettajan nä- 
kökulma, sama pätee muutoksen kohtaamiseen ammattikorkeakoulun opet- 
tajien ja opettajayhteisöjen näkökulmasta, toki eri traditioon peilaten. Merki- 
tysneuvotteluja käyvät opettajat yksilöinä ja yhteisöinä, ja yksilön identiteetti 
muovautuu dynaamisessa suhteessa yhteisön identiteetin kanssa (ks. Pyhältö, 
Pietarinen & Soini 2014). Minkä tradition pariin opiskelijaa uudessa yliopis- 
tossa ohjataan ja sosiaalistutaan? Mistä aiotaan pitää kiinni ja aiotaanko jos- 
tain luopua vai onko jo luovuttu? Toisaalta neuvottelua käydään autonomian 
merkityksestä erityisesti akateemiselle työlle, toisaalta riittävästi autonomiaa, 
aikaa ja tilaa tarvitaan monenlaisten ja monentasoisten merkitysneuvottelujen 
käymiseksi. Aiempien tutkimusten valossa uudistuksen toteuttajat aliarvioi- 
vat yhdistymisprosesseihin, etenkin uuden toimintakulttuurin rakentamiseen 
tarvittavaa aikaa. (Välimaa ym. 2014, 44; Tirronen ym. 2016, 190—191.) 

Kuten riittävän autonomian, myös yhteistyön ja moninaisuuden voi tämän 
tutkimuksen valossa nähdä opettajan ammatillisen toimijuuden 'polttoainee- 
na’. Välimaan ym. (2014, 48) mukaan yhdistymisen mahdollisuuksina nähtiin 
lisääntynyt rajojen ylittäminen ja monitieteinen keskustelu. Myös tässä tutki- 
muksissa nämä teemat korostuivat mahdollisuuksina. Moninaisessa uudessa 
yliopistossa tarvitaan uudenlaisia tapoja tutkia, opettaa ja tehdä yhteistyötä. 
Koska valmiita malleja ei uudessa tilanteessa ehkä ole, voidaanko niitä ra- 
kentaa yhdessä neuvotellen? (Aittola 2011.) Unifi ry:n yliopistojen yhteisessä 
visiossa Yliopisto 2025 Suomen yliopistot ilmaisevat halunsa rakentaa avoimia 


tietoyhteisöjä muun muassa ammattikorkeakoulujen kanssa. Tämän vision 

mukaan toimintaympäristöjä jaetaan eri toimijoiden kesken, vaikka toimi- 
joiden roolit ovat toisistaan erilliset ja toisiaan täydentävät. (UNIFI ry 2016.) 
Uuden yliopiston kulttuurista identiteettiä luodaankin varmasti yhteistyön ja 
toisaalta myös erillisyyden puitteissa. Kulttuuriset erot ammattikorkeakoulun 
ja yliopiston välillä, toisaalta myös alakohtaiset kulttuuriset erot ovat suuria, 
mutta johonkin yhteiseenkin uudessa yliopistossa kiinnitytään. 

Linden ja Annala (2016) ehdottavat pohtiessaan yhteisöllisyyden vähyyt- 
tä korkeakoulutuksessa, että opetuksen kehittämisessä voisi katseen suunna- 
ta tutkija-opettajien yhteisöihin muuttamalla opettajien työn painopistettä 
”jäykistä kurssirajoista ja kontaktituntiperusteisesta opetusajattelusta kohti 
laajempia ja yhteisöllisiä vastuita opetuksessa ja tutkimuksessa. Myös Ashwin 
(2012, 43) pohtii, olisiko mahdollista nähdä opiskelijat ja opettajat saman yh- 
teisön jäseninä (disciplinary knowledee practices from a communities of practice 
perspective). Wengerin (1998) käytäntöyhteisöjä koskeva teoria korostaa yksi- 
löiden identiteettien rakentumista suhteessa yhteisöön. Se korostaa yksilöiden 
päteviksi yhteisön toimijoiksi oppimisen merkitystä. Identiteettityötä edistää 
sitoutuminen ja vuorovaikutus. Uudessa yliopistossa sosialisaation ulottu- 
vuutta määritellään osittain uusiksi, ja näin voidaan luoda uutta unohtamatta 
traditiota ja korkeakoulujen perustehtävää. Mihin traditioon opiskelija sosi- 
aalistuu uudessa yliopistossa? Entä mihin opettaja itse kiinnittyy? Mitä kva- 
lifikaatioita uusi yliopisto tuottaa, mitä kohden opiskelija matkaa? Mitä siis 
opetetaan? Voiko tähän vaikuttaa myös se, miten opetetaan? Millä tavoin 
opiskelijan subjektiksi tulemista uudessa yliopistossa tuetaan? Ettei opiskelijaa 
vain istutettaisi uuden yliopiston buffet-pöytään (ks. Linden & Annala 2016), 
vaan häntä odottaisi yhteisö, johon hän voisi kiinnittyä? Halutaanko uudessa 
yliopistossa rakentaa kollegiaalista kulttuuria, jossa opitaan yhteisönä, jaetaan 
vastuu, luodaan tietoa yhdessä ja voidaan tehdä myös tilannesidonnaisia ja pai- 
kallisia ratkaisuja opetuksessa. Jos kaikki on kovin rajattua, standardoitua ja 
opetuksen resurssit ohjaavat opetusta perinteisempiin opetuksen muotoihin, 
ei tämä liene mahdollista. (Korhonen & Törmä 2011.) 

Kilpailu on kuitenkin ajan henkeä. Sitä myös Tampere3:ssa on paljon, 
tarkastelee mitä asiakirjaa hyvänsä. Kilpailua käydään paitsi korkeakoulun si- 


sällä, ennen kaikkea korkeakoulujen välillä, kansallisesti ja globaalistikin. Te- 

hokas ja erinomainen opetus näyttäytyvät mainospuheissa. Kuitenkin viime 
kädessä opettajat voivat mahdollistaa sen että opetus on myös hyvää. Biestan 
(2015) jalanjäljissä tämä tutkimus peräänkuuluttaa opettajan professionaali- 
suuden oikeutusta. Autonomiaa ja tilaa tehdä opettajan työtä ja siihen liittyviä 
päätöksiä tarvitaan, eikä tämän tarvitse olla ristiriidassa opiskelijoiden yksi- 
löllisten opintopolkujen muodostumisen ja opiskelijakeskeisen pedagogiikan 
kanssa, vaan tämän toteutumisen edellytyksenä. 

Tampere3-prosessissa tutkittavaa riittää, koska prosessi tulee viemään ai- 
kaa. Yhdistymisprosessi on vuonna 2017 ottanut isoja askeleita kohti uutta, 
yhteistä yliopistoa. Varmaankin prosessin onnistumista ja toteutumista tul- 
laan tutkimaan ja seuraamaan monista eri tulokulmista. Opetussuunnitel- 
matyö on yksi iso kokonaisuus, jossa nimenomaan opettajien osallistuminen 
mahdollistuu ja yhteistä toimintakulttuuria rakennetaan. Rinnalla varmasti 
kulkee keskustelu managerialistinen toimintakulttuurin ja akateemisen pro- 
fession välisestä jännitteestä ja korkeakoulupolitiikan muutoksesta kilpailul- 
lisempaan suuntaan. Kiinnostavaa olisi tarkastella, miten ammattikorkea- 
koulun ja yliopiston toimintakulttuureja nivotaan yhteen, millainen yhteinen 
kieli muotoutuu, mikä säilyy ennallaan, ja mikä muuttuu. Akateemisten tai 
opettajien identiteettitutkimuksen näkökulmasta narratiivisella lähestymis- 
tavalla voisi olla myös uutta luova aspekti. Narratiivinen lähestymistapa voisi 
tarjota välineitä opettajien ammatillisen identiteetin uudelleen neuvotteluun 
jatkuvan muutoksen keskellä. ”Ammatilliset minä-tarinat eheyttävät amma- 
tillista identiteettiä, kun vaaditaan entisen minän uudelleenmäärittelyä. Ne 
voivat lisäksi palvella ryhmässä jaettuina oman ammatillisen kasvun peileinä 
ja edistää muutokseen ja uudelleenjäsentelyyn johtavaa ajattelua.” (Eteläpelto 


& Vähäsantanen 2006, 42—43). 

Johdanto 


Suomalainen korkeakoulutus on viimeisimpien vuosikymmenten aikana käy- 
nyt läpi historiansa suurimpia muutoksia. Merkittävä rakenteellinen muutos 
oli siirtyminen duaalimalliseen korkeakoulujärjestelmään. Muutos sai aikaan 
ammattikorkeakoulu-uudistuksen, joka alkoi 1980—1990-lukujen taitteessa 
ja jatkui vuoteen 2000 asti. Uudistus kehitti yliopistokoulutuksen rinnal- 
le ammatillisen korkeakoulutuksen, jonka tavoitteena oli luoda yliopistoille 
ja ammattikorkeakouluille selvästi toisistaan poikkeavat profiilit ja tehtävät 
(Salminen 2001, 15). Tämä merkitsi myös suomalaisen korkeakoulutuksen 
perusrakenteen muutosta sekä kolmannen asteen koulutuksen merkittävää 
alueellista ja määrällistä laajenemista. Samalla se merkitsi kansainvälisillä 
mittareilla laskettuna suomalaisen koulutustason räjähdysmäistä nousua. 
Duaalimallin myötä korkeakouluopiskelijoiden määrä on kolminkertaistunut 
vuodesta 1988 vuoteen 2015 (Rinne & Jauhiainen 2012, 15—16; Tilastokeskus 
20164; Tilastokeskus 2016b). Toinen merkittävä muutos suomalaisessa kor- 
keakoulutuksessa on ollut vuonna 2010 voimaan astunut uusi yliopistolaki 
(559/2009), joka muutti valtion ja korkeakoululaitoksen suhdetta merkittäväs- 
ti viemällä yliopistoja yritysmäisempään ja markkinavetoisempaan suuntaan 
(Välimaa 2011, 46—48). 

Korkeakoulujen rakenteelliset muutokset ja opiskelijoiden määrällinen 


kasvu ovat johtaneet opetus- ja kulttuuriministeriön pyrkimyksiin nopeuttaa 

korkeakoulusta valmistumista ja joustavaa siirtymistä työelämään. Opetus- ja 
kulttuuriministeriön sekä korkeakoulujen tavoitteena on ollut lyhentää opin- 
toaikoja, vähentää opintojen keskeyttämistä, lisätä korkeakouluopiskelijoiden 
urasuunnitteluvalmiuksia, sekä tarkoituksenmukaista sijoittumista työelä- 
mään (OKM 2010). Suomalainen yliopisto tasapainoileekin monien muutos- 
ten keskellä, ja yksi ajankohtaisimmista yliopistokoulutuksen haasteista on se, 
miten nämä tehostamistavoitteet toteutuvat ja miten opiskelijoiden opinnot 
etenevät tavoitteiden mukaisesti jatkuvan muutoksen keskellä. 

Puhuttaessa korkeakouluopiskelijan opintoja edistävistä tekijöistä keskei- 
siä käsitteitä ovat opiskelijan motivaatio, opintoihin kiinnittyminen ja opin- 
toihin sitoutuminen. Näiden tekijöiden voidaan katsoa kulkevan käsi kädes- 
sä tarkasteltaessa opintojen edistymistä. Korkeakouluopiskelijan opintoihin 
kiinnittymisen ilmiö (esim. Harper & Ouaye 2009; Kuh, Kinzie, Buckley, 
Bridges & Hayek 2007; Kuh 2009; Leach & Zepke 2011; ks. myös Kipponen 
& Annala 2016; Mäkinen & Annala 2011) voidaan tutkimusten mukaan mää- 
ritellä resursseiksi ja ponnisteluiksi, joita opiskelija käyttää opiskeluaan edis- 
täviin toimintoihin (Hu & Kuh 2002). Opintoihin kiinnittyminen käsittää 
Chapmanin (2003) mukaan myös opiskelijan kognitiivisen panostuksen, emo- 
tionaalisen sitoutumisen ja aktiivisen toiminnan, jolloin opiskelijan omalla 
tahdolla ja opintojensa eteen näkemällä vaivalla on suuri merkitys. Opiskelu- 
yhteisö nähdään myös tärkeänä osana opiskelijan opintoihin kiinnittymistä. 
Opiskelu ei tapahdu tyhjiössä, vaan opiskeluyhteisö ja muiden opiskelijoiden, 
opettajien ja hallinnon yhteiset pyrkimykset suunnata aikaa, työpanosta ja 
kiinnostusta oppimiseen, vaikuttaa myös opiskelijan opintoihin kiinnittymi- 
seen edistävästi (Mäkinen & Annala 2011). Kiinnittymiseen vaikuttavat myös 
opiskelijoiden erilaiset elämäntilanteet, muutoksessa olevat työmarkkinat, 
sekä vallitseva yhteiskunta- ja korkeakoulupolitiikka. Yksi ajankohtaisimmis- 
ta yliopistokoulutuksen haasteista onkin, miten opiskelijoiden kiinnittymistä 
opintoihin voidaan edistää jatkuvan muutoksen keskellä. 

Korhonen (2012) on muodostanut Wengerin (1998) käytäntöyhteisöjen 
(communities of practice) teorian pohjalta opiskelijalähtöisen kiinnittymismal- 
lin, joka jäsentää opiskelijan kasvuprosessia yliopisto-opintoihin liittyvissä so- 


siaalisissa ja akateemisissa yhteisöissä. Opiskelijalähtöisessä kiinnittymismal- 

lissa perusajatuksena on, että opintoihin kiinnittyminen merkitsee opiskelijan 
ja korkeakouluympäristön välisen yhteyden vahvistumista. Onnistuneeseen 
opintoihin kiinnittymiseen Korhonen (2012) liittää kolme tekijää, joita ovat 
opiskelijan oppimisidentiteetti, opintojen koettu merkitys ja ohjauksen sosiaa- 
liset käytännöt. 


Opintojen 
merkitys 


Syvenevä 
osallistuminen 


Kuulumisen 


Fe sak mm fe ce ere a 


appini Ohjauksen 
raa ; sosiaaliset 
identiteetti Akateemisten käytännöt 
opiskelutaitojen 
hallinta 


Kuvio 1. Opintoihin kiinnittymisen keskeiset elementit 
opiskelijanäkökulmasta (Korhonen 2012, 304) 


Opiskelijan oppimisidentiteetillä Korhonen (2012) viittaa opiskelijan kuvaan 
siitä, millaisena ja miten pystyvänä oppijana hän näkee itsensä erilaisissa tilan- 
teissa ja miten oma identiteetti oppijana rakentuu oman osaamisen ja ympäris- 
tön odotusten välillä. Opintojen koettu merkityksellisyys näyttäytyy opiskelijal- 
le siinä, millaisen merkityksen hän antaa korkeakouluopiskelulle ja tutkinnon 
suorittamiselle omassa elämänkulussaan, sekä millaisen merkityksen saavat 
opiskeluympäristön tarjoamat mahdollisuudet ja opiskelijan arviot näistä 
mahdollisuuksista. Opintojen henkilökohtaisella merkityksellä on tärkeä roo- 
li omalle alalle sosiaalistumisessa ja siinä millaiseksi opiskelijan sosiaalinen 


identiteetti muotoutuu opiskeluun liittyvissä yhteisöissä. Ohjauksen sosiaaliset 

käytänteet liittyvät Korhosen (2012) mukaan sosiaalisiin ja akateemisiin yhtei- 
söihin, joita korkeakoulut oppimisympäristöinä tarjoavat. Näissä oppimisym- 
päristöissä on omat opetus- ja ohjauskäytäntönsä, joiden avulla opiskelijoita 
sosiaalistetaan yhteisön jäseniksi. Opetus- ja ohjauskäytänteet vaihtelevat ja 
saattavat poiketa eri oppi- ja tieteenaloilla huomattavastikin. Jos opetusyksi- 
köissä painotetaan esimerkiksi kirjatenttejä ja massaluentoja ja ryhmään osal- 
listavat seminaari- ja ryhmätyötä puuttuvat, voi opiskelijalla olla noviisina vai- 
keuksia liittyä akateemisen tutkimus- ja tiedeyhteisön toimintaan. 

Korhosen tutkimuksen (2012) mukaan opintoihin kiinnittyminen vaikut- 
taa erityisesti ryhmään kuulumisen tunteeseen, osallistumiseen opiskeluun 
liittyviin yhteisöihin sekä akateemisten opiskelutaitojen kehittämiseen ja hal- 
lintaan. Kuulumisen tunteella Korhonen (2012) tarkoittaa opiskelijan omaa 
henkilökohtaista kokemusta opintojen merkityksellisyydestä ja opiskelijayh- 
teisöön samaistumisesta. Kuulumisen tunteen kehittyminen voi viedä aikaa, 
mutta sen katsotaan kuitenkin olevan ensisijainen edellytys kiinnittymisen 
kehittymiselle suhteessa opintoihin ja opiskeluun liittyviin yhteisöihin. Yh- 
teisöt ja sosiaalinen ympäristö voivat vahvistaa tai heikentää omilla käytän- 
nöillään ja odotuksillaan opiskelijan kuulumisen tunnetta. 

Korhosen (2012) tutkimuksen mukaan opiskelijan syveneva osallistuminen 
toteutuu, kun hän osallistuu koulutukseen liittyvien yhteisöjen sosiaalisiin 
käytäntöihin. Opiskelija kohtaa opintojensa aikana erilaisia opiskelijayhtei- 
söjä ja akateemisia opetus- ja oppimisyhteisöjä. Näissä yhteisöissä jäsenyys ja 
osallistuminen muotoutuvat omaksumalla muun muassa yhteisöjen kulttuu- 
riset käytänteet, yhteisössä jaetun tietämyksen ja arvomaailman. Akateemisten 
opiskelutaitojen hallinnalla Korhonen (2012) tarkoittaa korkeakoulutuksessa 
ja sen oppimisympäristöissä tarvittavien ja arvostettujen taitojen oppimista 
ja haltuunottoa, joka mahdollistuu osallistumalla akateemisiin opetuskäy- 
täntöihin. Opiskelutaitojen haltuunotossa tärkeänä tekijänä nähdään se, 
millaisen kuvan opiskelija on rakentanut itsestään oppijana (vrt. opiskelijan 
oppimisidentiteetti) ja miten hän arvioi itseänsä oppijana. Näitä akateemisia 
ydintaitoja ovat esimerkiksi tieteellisen tekstin tuottamisen taidot, kriitti- 
sen ajattelun ja argumentoinnin taidot, yhteistyötaidot, matemaattiset-, sekä 


erilaiset viestintä- ja esiintymistaidot ja opiskelun ja oppimisen itsesäätelytai- 

dot, joihin sisältyvät ajanhallinta, suunnittelu, motivaation rakentaminen ja 
tunteiden säätelyn osa-alueet. (Poutanen, Toom, Korhonen & Inkinen 2012, 
20-23.) Hyvien itsesäätelytaitojen merkitys akateemisten opintojen etenemi- 
seen ja opintomenestykseen on tullut esiin myös muissa tutkimuksissa (ks. 
Heikkilä 2011). 

Kiinnittymisen lisäksi ja ohella on tutkimusten mukaan opiskelijan po- 
sitiivisella asennoitumisella ja motivaatiolla vahva yhteys opinnoissa edisty- 
miseen (Haggis 2004; Chapman & Pyvis 2005). Näiden tekijöiden vaikutus 
näkyy opiskelukokemuksissa erityisesti sellaisissa tapahtumissa ja tekijöissä, 
jotka koetaan oppimisprosessia ylläpitävinä. Kun opintoihin sitoutuminen on 
vahvaa, ovat opiskelijan tahto ja mieli mukana oppimisprosessissa, joita ylläpi- 
tää opinnoista saadut onnistuneet oppimiskokemukset. Vastaavasti, jos opin- 
toihin sitoutuminen on heikkoa, voi opintojen suunta muuttua ailahtelevaksi 
ja päämäärättömäksi (Hovdhaugen & Aamodt 2009). 

Tässä tutkimuksessa tarkastellaan opintoihin ja niiden sujumiseen liit- 
tyviä käsityksiä, joita Tampereen korkeakouluopiskelijoilla on tulevasta 
korkeakoulujen yhdistymisestä, jossa yhdistyvät kolme Tampereen korkea- 
koulua: Tampereen yliopisto (Tay), Tampereen teknillinen yliopisto (TTY) ja 
Tampereen ammattikorkeakoulu (TAMK). Nimekseen konsortio on saamas- 
sa (lokakuu 2017) Tampereen yliopisto (Tampere University), ja se yhdistää 
ensimmäisten joukossa kaksi suomalaisen korkeakoulutuksen duaalimallin 
koulutussektoria. Suomessa ei ole lainsäädännöstä johtuen toteutettu aikai- 
semmin yhtäkään korkeakoulusektorit ylittävää yhdistymistä. 

Tutkimuksen kohteena ovat ne käsitykset, joita korkeakouluopiskelijoilla 
on yleisesti korkeakoulujen yhdistymisestä Tampereen uudeksi yliopistoksi 
sekä ne tekijät, jotka näyttävät vaikuttavan opiskelijoihin ja opintoihin kiin- 
nittymiseen tässä yhdistymisprosessissa. Tässä tutkimuksessa haetaan vas- 
tauksia seuraaviin kysymyksiin: 

(1) Miten korkeakouluopiskelijat kuvaavat Tampereen seudun korkeakoulu- 

jen yhdistymisprosessia? 

(2) Millaisena korkeakoulujen yhdistymisprosessi näyttäytyy opintoihin kiin- 

nittymisen näkökulmasta? 

Korkeakoulumuutoksia on tutkittu aikaisemmin, mutta suomalainen tut- 
kimus aiheesta on suppeaa, ja niitä on tutkittu lähinnä hallinnollisten, ta- 
loudellisten ja tieteellisen tutkimuksen näkökulmista. Tutkimukset kor- 
keakouluopiskelijoista muutoksessa sekä koulutuksen ja oppimisen laadun 
muutoksesta sen sijaan puuttuvat (Ursin, Aittola, Henderson & Välimaa 
2010, 327). Vaikka tutkimusnäyttöä ei toistaiseksi ole, on korkeakoulujen yh- 
distymistä perusteltu opetusta ja oppimista edistävänä tekijänä. Näkyvän uu- 
tisoinnin ja korkeakoulujen yhdistymisistä laadittujen suunnitteludokument- 
tien (mm. OKM 2017) perusteella opetuksen tason luvataan paranevan muun 
muassa kansallisen- ja kansainvälisen tason keskinäisellä kilpailulla. 

Lisäksi yhdistymisten pyrkimyksenä pidetään myös laadun parantamista 
kansainvälisesti tunnettujen huippuyliopistojen tasolle. Tarkoituksena on esi- 
merkiksi keskittää yliopistojen resurssit tärkeille ydinosaamisalueille, jolloin 
huipputason osaamiskeskittymät tuovat etua kansalliselle ja kansainväliselle 
kilpailulle yliopistojen välillä (Vanttaja 2010, 109). Tämän kilpailun nähdään 
parantavan yliopiston mahdollisuutta saada parempia opettajia ja olevan yh- 
teydessä opetuksen laadun paranemiseen. Usein korostetaan myös, että opis- 
kelijat haluavat hakeutua kansainvälisestikin kilpailukykyisempään korkea- 
kouluun. Suunnitteludokumenttien mukaan yhteistyö eri koulutusyksikköjen 
kesken mahdollistaa joustavammat mahdollisuudet muokata kursseja opiske- 
lijoiden ja työelämän tarpeiden mukaiseksi. Korkeakoulujen yhdistymisten 
yhteydessä on perustettu erilaisia työpajoja ja koulutuskeskuksia, jotka tarjo- 
avat opiskelijoille laajemmin asiantuntijaopettajia eri yksiköistä ja opiskelijat 
oppivat projektitöiden yhteydessä myös tärkeitä yhteistyö- ja kommunikoin- 
titaitoja. Yhdistymistä suunniteltaessa on myös perustettu erilaisia suunnit- 
telutyöryhmiä, joiden edustajistossa on opiskelijoita. Yliopistojen opettajien 
ja opettavien tutkijoiden pedagogisiin taitoihin ja asiantuntijuuteen aiotaan 
dokumenttien mukaan yhdistymisten yhteydessä panostaa pedagogisella lisä- 
koulutuksella. (Ursin ym. 2010, 331-337.) 

Kun korkeakouluyhdistymisiä on tutkittu yleisesti, on tärkeimmiksi me- 
nestystekijöiksi yhdistymisissä nousseet hyvä johtaminen ja kokonaisvaltainen 
suunnittelu (Eckel & Kezar 2003; Kyvik 2002; Locke 2007; Sehoole 2005). 


Onnistuneen yhdistymisen edellytyksenä on nähty riittävän pitkä suunnitte- 

luvaihe ennen yhdistymistä, sekä koko akateemisen yhteisön osallistaminen 
käsittäen hallinnon, tutkijat, opetushenkilökunnan, ja opiskelijat (Kezar & 
Eckel 2002). Erilaisuudet ja kulttuurierot korkeakouluorganisaatioiden välillä 
on otettu huomioon avoimesti ja mietitty näihin joustavia ratkaisuja jo hyvissä 
ajoin ennen yhdistymistä (Sehoole 2005). Avoin ja keskusteleva kulttuuri luo 
ilmapiirin, jossa on mahdollista käydä läpi myös yhdistymisessä huolta ja epä- 
varmuutta herättäviä asioita. Työyhteisöissä saattaa herätä huoli esimerkiksi 
omasta työpaikasta tai positiosta muuttuneessa organisaatiossa. Kun yhdis- 
tymisen tuomat muutokset käydään läpi jo suunnitteluvaiheessa, vähentää se 
jännitteitä ja turhaa epävarmuutta omasta tulevaisuudesta. (Becker ym. 2004.) 
Aiemman tutkimuksen keskittyessä korkeakoulujen muutosprosessin eri nä- 
kökulmiin, tuo tämä tutkimus esille korkeakoulujen opiskelijoiden näkökul- 


man ja opintoihin kiinnittymisen näiden muutosten keskellä. 


Menetelmät ja aineisto 


Tutkimuksen kontekstina on Tampereella meneillään oleva kolmen korkea- 
koulun yhdistymisprosessi. Tampereen yliopisto uutisoi 20.4.2017 uuden sää- 


tiöyliopiston perustamisesta: 


Tampereen korkeakoulusäätiön on tarkoitus yhdistää Tampereen yliopisto ja 
Tampereen teknillinen yliopisto sekä harjoittaa ammattikorkeakoulutoimin- 
taa TAMK:n omistajana. Syntyvän säätiöyliopiston nimeksi korkeakoulujen 
hallitukset esittävät Tampereen uutta yliopistoa (Tampere New University). 
Perustamiskirjan mukaan säätiön tehtävänä on korkeatasoisen ja kansain- 
välisen tutkimuksen ja opetuksen avulla toimia pitkäjänteisesti suomalaisen 
yhteiskunnan hyvinvoinnin ja kilpailukyvyn sekä ihmiskunnan ja ympä- 
ristön eduksi. Säätiöyliopiston toiminta perustuu Tampereen yliopiston ja 
Tampereen teknillisen yliopiston tutkimukseen ja opetukseen sekä näistä joh- 
dettaviin uudenlaisiin yhdistelmiin. Lisäksi säätiöyliopisto harjoittaa am- 
mattikorkeakoulutoimintaa sen pääosin omistamassa Tampereen ammatti- 
korkeakoulussa. Uuden yliopiston on tarkoitus aloittaa toimintansa vuoden 
2019 alussa. (Tampereen yliopisto 2017.) 


Tutkimusaineisto (N=41) kerättiin eläytymismenetelmällä joulukuussa 2016 
ja tammikuussa 2017 Tampereen yliopiston, Tampereen teknillisen yliopiston 


ja Tampereen ammattikorkeakoulun opiskelijoilta. Yliopisto-opiskelijat olivat 


74 JARI ESKOLA & TIINA MÄENPÄÄ & ANNA WALLIN (TOIM.) 


Korkeakouluopiskelijat visioimassa Tampereen uuden yliopiston vaikutuksia opiskeluun 


maisterivaiheen opiskelijoita (n=31) ja loput vastaajista olivat ammattikorkea- 
kouluopiskelijoita (n=7) ja yliopistojen jatko-opiskelijoita ja avoimen ammat- 
tikorkeakoulun opiskelijoita (n=3) kaupallisen alan kursseilta. 
Elaytymismenetelman käyttöä aineistonkeruumenetelmänä esitellään tar- 
kemmin tämän artikkelikokoelman menetelmäartikkelissa (Eskola ym. 2017). 
Eläytymismenetelmässä käytetään kehyskertomuksia, joiden varioinnin avul- 
la saadaan tutkittavasta ilmiöstä esiin erilaisia näkökulmia. Tässä tutkimuk- 
sessa käytettiin kahta erilaista kehyskertomusparia ja yhteensä neljää erilaista 
kehyskertomusta. Ensimmäisessä kehyskertomusparissa varioitiin sitä, kuinka 
Tampere3-yhdistymisprosessi' toteutuu tai ei toteudu, ja miten tämä mahdol- 
lisesti näyttäytyy korkeakouluopiskelijoiden opinnoissa. Toisessa kehyskerto- 
musparissa varioitiin yhdistymisprosessin vaikutusta korkeakouluopiskelijan 
opintoihin joko edistävästi tai heikentävästi. Kehyskertomukset jaettiin yh- 
dellä kurssilla myös englanniksi, koska kurssikielenä oli englanti, ja kurssille 
osallistui myös vaihto-opiskelijoita. Vastauspaperissa oli kyseisestä kehyskerto- 
muksesta niin suomen- kuin englanninkieliset versiot, ja vastaaja sai itse päät- 
tää millä kielellä hän vastaa. Englanniksi vastasi kaiken kaikkiaan vain yksi 
opiskelija. Kehyskertomukset olivat seuraavat: 
(1) Kuvitellaan muutaman vuoden päähän. Tampere3-hanke on yhdistä- 
nyt Tampereen seudun kolme korkeakoulua ja tämä vaikuttaa Tampe- 


re3-korkeakoulussa opiskelevien korkeakouluopiskelijoiden opintoihin. 
Eläydy tilanteeseen ja kerro pieni tarina siitä, miten se vaikuttaa. 


(2) Kuvitellaan muutaman vuoden päähän. Tampere3-hanke on päätetty 
keskeyttää ja Tampereen seudun kolmen korkeakoulun yhdistyminen ei 
näin ollen toteudu. Lakkautus vaikuttaa myös korkeakouluopiskelijoiden 
opintoihin. Eläydy tilanteeseen ja kerro pieni tarina siitä, miten se vai- 
kuttaa. 


(3) Kuvitellaan muutaman vuoden päähän. Tampereen korkeakouluopiske- 
lijat opiskelevat uudessa yhdistyneessä Tampere3-korkeakoulussa ja opin- 
not sujuvat hyvin. Eläydy tilanteeseen ja kerro pieni tarina siitä, mitä on 
tapahtunut. 


1 Tuleva yliopistokonsortio kulki aineistonkeruun aikaan nimellä Tampere3, jonka 


vuoksi käytämme Tampere3-nimitystä aineiston ja tulosten kuvailun yhteydessä. 

(4) Kuvitellaan muutaman vuoden päähän. Tampereen korkeakouluopiske- 
lijat opiskelevat uudessa yhdistyneessä Tampere3-korkeakoulussa, mutta 
opinnot sujuvat huonosti. Eläydy tilanteeseen ja kerro pieni tarina siitä, 
mitä on tapahtunut. 


(1) Imagine that few years has gone by and Tampere3 — a new higher 
education institution — has been established and it has an influence to 
higher education students studies. Please, tell how? 


(2) Imagine that few years has gone by and Tampere3 — a new higher 
education institution — was not established and it has an influence also to 
higher education students studies. Please, tell how? 


(3) Imagine that few years has gone by and Tampere3 — a new higher 
education institution — has been established and it has had a good effect to 
higher education students studies. Please, tell how? 


(4) Imagine that few years has gone by and Tampere3 — a new higher 
education institution — has been established and it has had a bad effect to 
higher education students studies. Please, tell how? 

Kehyskertomuksessa vastaajia pyydettiin eläytymään tilanteeseen ja visioi- 
maan tulevaisuudennäkymiä korkeakouluopiskelijoiden näkökulmasta. Ai- 
neistonkeruutilaisuus johdantoineen oli identtinen kaikilla kerroilla, joka 
osaltaan lisäsi tutkimuksen luotettavuutta. Vastaajia pyrittiin johdattelemaan 
mahdollisimman vähän ja tutkijan johdanto aiheeseen ennen vastaamista oli 
hyvin lyhyt. Osallistujat eivät myöskään tienneet tutkimuksen aihetta ennak- 
koon, vaan tieto tutkittavasta aiheesta tuli tutkijalta juuri ennen aineiston- 
keruuta. Tällä pyrittiin välttämään tutkimukseen osallistujien keskustelut 
aiheesta ennen vastaamista ja se, ettei heille syntyisi ennakkokäsityksiä ai- 
heesta toisten opiskelijoiden mielipiteiden ja muilta kuullun tiedon pohjalta. 
Vastaamisen painotettiin perustuvan vapaaehtoisuuteen, eikä vastaajien hen- 
kilötietoja kerätty. Ainut taustatekijä, joka kysyttiin oli korkeakoulu, jossa 
he opiskelevat. Jokaiselta korkeakoululta oli saatu virallinen tutkimuslupa 
ennen aineistonkeruuta ja tutkittavan vastausta tutkimustehtävään pidettiin 
suostumuksena vastaamiselle (Tietoarkisto 2016). Tampereen korkeakoulujen 
yhdistymistä käsiteltiin mediassa aineistonkeruun aikaan paljon, joten tämän 


voidaan olettaa vaikuttaneen vastauksiin. 

Tarinoiden kirjoittamiseen vastaajat käyttivät aikaa noin 15-20 minuuttia. 
Tarinat kirjoitettiin käsin A4-kokoiselle paperille, jonka ensimmäiselle sivulle 
oli tulostettu yksi kehyskertomusversio. Vastauspaperit oli järjestetty niin, että 
joka 5. vastaaja sai aina saman kertomuksen. Aineisto kerättiin oppituntien 
aikana opettajan kanssa aiemmin sovittuna ajankohtana. Keräystilanteessa 
vastaajia ohjeistettiin lyhyesti tarinan kirjoittamiseen, kerrottiin kirjoittajien 
anonymiteetin säilyttämisestä ja korostettiin tutkimukseen osallistumisen 
vapaaehtoisuutta. Aineistonkeruun yhteydessä taustatietoina pyydettiin mer- 
kitsemään oma korkeakoulu, jotta voitiin tehdä vertailuja vastaajien välillä 
tämän taustatiedon perusteella. Aineistossa havaittiin eroavuuksia eri korkea- 
kouluopiskelijoiden välillä ja samankaltaisia teemoja saman korkeakouluyksi- 
kön opiskelijoiden välillä, joten tuloksissa näitä eroavuuksia nostettiin esille. 
Muita taustatietoja ei kysytty, koska tarkoituksena oli keskittyä tarinoiden 
sisältöihin ja tutkia yhdistymisprosessia kokonaisuutena, ei niinkään käsitellä 
ilmiötä taustamuuttujien kautta. 

Aineiston analyysi aloitettiin antamalla vastauksille tunnisteet? ja litte- 
roimalla vastaukset. Keskimäärin vastaukset olivat käsin kirjoitettuina noin 
yhden A4:n pituisia ja litteroituna koko aineisto oli 11 sivua (fontti Calibri, 
fonttikoko 12, riviväli 1,5). Vastaukset analysoitiin aineistolähtöisellä sisällön- 
analyysilla. Yksittäisistä vastauksista etsittiin tutkimuskysymyksiä valaisevia 
yhteneväisiä teemoja, jotka ryhmiteltiin aluksi alateemoiksi ja lopulta muo- 
dostettiin pääryhmät, jotka nimettiin sen mukaan, miten korkeakoulujen yh- 
distymisen nähtiin aineiston mukaan vaikuttavan korkeakouluopiskelijoihin. 
Pääryhmiksi muodostui neljä teema-aluetta, jotka kuvasivat yhdistymisen vai- 
kutuksia opiskelijaan. Eläytymismenetelmän perusidean mukaisesti pääryh- 
miä vertailtiin vielä kehyskertomuksittain, jotta saatiin esille se, miten kehys- 
kertomusten variointi näkyi aineistossa. Ensimmäiseen kehyskertomukseen, 
jossa Tampere3-korkeakoulujen yhdistymistä pyydettiin kuvailemaan yleisellä 


tasolla, olivat vastaukset hyvin samankaltaisia kehyskertomuksen kanssa, jossa 


Aineistositaatit on numeroitu tähän artikkeliin seuraavasti: (A) Tampereen ammatti- 
korkeakoulun opiskelija, (T) Tampereen teknillisen yliopiston opiskelija, (y) Tampereen 
yliopiston opiskelija. Vastaajat on numeroitu 1:stä eteenpäin ja järjestys perustuu aineis- 
tonkeruuajankohtaan ja sen sisällä satunnaisuuteen. Kehyskertomusten numerot on jä- 
tetty pois, koska tuloksia ei käsitellä kehyskertomuslähtöisesti, vaan vaikutusryhmittäin. 

pyydettiin kertomaan yhdistymisen vaikutuksista hyvin menneisiin opintoi- 
hin. Vastaukset olivat myönteisiä ja yhdistymisen negatiivisista vaikutuksista 
kerrottiin määrällisesti vähemmän kuin positiivisista vaikutuksista. Negatii- 
visten vaikutusten yhteydessä useassa tarinassa päästiin kuitenkin kehittä- 
misideoiden kautta positiiviseen lopputulokseen. Niissäkin tarinoissa, joissa 
pyydettiin eläytymään yhdistymisen jälkeiseen omien opintojen heikkoon 
etenemiseen ja oppimistulokseen, tarinan alun heikko menestys kääntyi- 
kin kehittämisen kautta lopulta hyvään lopputulokseen: Haasteet kääntyvät 
mahdollisuuksiksi ja tulevaisuuden koulutuksen tarjonta ja kysyntä kohtaavat 
paremmin. (19Y.) Tarinoissa, joissa koko Tampere3-yhdistyminen kariutui 
(kehyskertomus 2), olivat vastaukset yhteneviä muiden tulosten kanssa, mutta 
monesti käännettynä toiseen muotoon, esimerkiksi: 

Kehyskertomus (1) Opiskelijat tutustuvat silloin myös enemmän eri koulutus- 


ohjelmien ihmisiin. Se taas auttaa saamaan erilaisia näkemyksiä asioihin ja 
muutenkin verkostoitumaan laajemmin. (014) 


Kehyskertomus (2) Kaikkein arvokkain asia, eli verkostoituminen keskeytyy 

ja loppuu kokonaan. Myös ristiinoppiminen (eli oppilas oppii toiselta oppi- 

laalta) jää puuttumaan. (11A) 
Seuraavissa luvuissa esitellään tutkimuksen tulokset edeten yleisistä tuloksista 
neljän pääryhmän mukaiseen jäsennykseen. Pääryhmät ilmentävät sitä, miten 
opiskelijat tarinoissaan hahmottivat korkeakoulujen yhdistymisen vaikutta- 
van korkeakouluopiskelijoihin ja opintoihin kiinnittymiseen. Pääryhmäs- 
tä käytetään jatkossa nimitystä vaikutusryhmä. Vaikutusryhmät nimettiin 
seuraavasti: yksilölliset vaikutukset, yhteisölliset vaikutukset, rakenteelliset 
vaikutukset ja kulttuuriset vaikutukset. Tuloksia peilataan aiempaan kiinnit- 
tymistutkimukseen ja erityisesti Korhosen (2012) opiskelijalähtöiseen kiinnit- 
tymismalliin. 


Tulokset 


Korkeakouluopiskelijat suhtautuivat pääosin myönteisesti Tampereen kol- 
men korkeakoulun yhdistymiseen ja yhdistymisen koettiin tuovan koko 


Tampereelle vetovoimaa opiskelijakaupunkina ja houkuttelevan myös lisää 

yritysmaailmaa alueelle. Tampere nähtiin suunnannäyttäjänä korkeakoulujen 
yhdistymisessä valtakunnallisesti ja korkeakoulumalli nähtiin opiskelijoiden 
näkökulmasta nykyistä sallivampana. Uusi korkeakoulumalli mahdollistai- 
si joustavamman ja yksilöllisemmän koulutuspolun opiskelijoilleen ja myös 
tutkinnot muuttuisivat yhdistymisen myötä laaja-alaisemmiksi — ei vain kor- 
keakoulu. Niissä tarinoissa, joissa opiskelijat näkivät yhdistymiseen liittyvän 
haittoja, kerrottiin yhdistymisen massiivisuudesta ja suurista hallinnollisis- 
ta muutoksista, joiden takia opiskelijoihin vaikuttavat käytännön ratkaisut 
jäävät taloudellisten syiden ja resurssipulan takia huonosti suunnitelluiksi ja 
toimimattomiksi. Negatiivisissa tuloksissa yhdistyminen ja yhdistymispro- 
sessi nähtiin valtapelinä, jossa korkeakoulujen opinto- ja tutkintorakenteita 
hallitsee ja suunnittelee aina kukin vuorollaan oleva hallitus, jonka intressit 
ovat ennen kaikkea taloudelliset ja markkinajohtoiset. Käytännöntason rat- 
kaisujen, esimerkiksi opiskelun tukipalveluiden ja opintosuunnittelutyön sekä 
opiskelijoita koskevat opiskeluarjen asiat, kuten liikkuminen eri korkeakoulu- 


yksiköiden välillä, nähtiin jäävän markkinavoimien jalkoihin. 


Yksilölliset vaikutukset 


Korkeakouluopiskelijat kertoivat tarinoissa yhdistymisen vaikuttavan myön- 
teisesti heidän mahdollisuuksiinsa valita kursseja toisista korkeakouluista ja 
sitä kautta korkeakoulujen opintotarjonnan laajenemiseen ja monipuolistu- 
miseen (n=25/41). Tulosten mukaan opintotarjonnan laajenemisen kautta 
opiskelija voi valita itselleen opintopolun, joka kuvastaa paremmin opiskelijan 
persoonallisuutta ja yksilöllisyyttä, sekä erottaa hänet valmistumisen jälkeen 
työmarkkinoille hakiessa paremmin muista hakijoista, sekä mahdollistaa 
myös laajemmat työnhakumahdollisuudet. Työelämälähtöisyys oli vahvasti 
mukana yksilöllisten opintopolkujen muodostamisessa, josta seuraava tekstio- 
te kertoo: 

Opiskelijat ovat tyytyväisiä, koska voivat ilmaista persoonallisuuttaan opin- 

tojensa kautta. Opinnot täyttävät nykyään myös opiskelijan itsensätoteutta- 

misen tarvetta, eivätkä näin valmista häntä tietyn ammatin muottiin. (14v) 
Lausahdus antaa viitteitä siitä, että opintojen ohjauksen lisäksi opiskelijat ar- 


vostavat sitä, että heitä kannustetaan itsetutkiskeluun, joka auttaa ”persoonal- 

listen opintojen” löytämisessä. Tarinoissa korostuivat yhdistymisen luomat 
mahdollisuudet opiskelijoiden yksilöllisiin opintopolkuihin ja niiden yhteys 
työelämään ja monipuolisempiin työmahdollisuuksiin. Tarinoiden mukaan 
työelämä vaatii monipuolista tietämystä ja siksi myös monipuolisia opintoja. 
Laaja-alainen ja poikkitieteellinen tutkinto mahdollistaisi tarinoiden mukaan 
myös laajemmat työnhakumahdollisuudet ja työllistymisen. Tarinoissa näkyi 
suuntautuneisuus tulevaisuuteen — valmistumisen jälkeiseen aikaan ja moti- 
voituneisuus omien opintojen suunnitteluun sekä yksilöllisten opintopolkujen 
rakentamiseen. Näiden yksilöllisten opintopolkujen suunnitteluun ja siihen 
yhteydessä olevat tulevaisuuteen suuntautuvat seikat ovat samankaltaisia kuin 
mitä aikaisemmissa tutkimuksissa on todettu liittyvän opintoihin kiinnitty- 
miseen ja opinnoissa etenemiseen (Litmanen ym. 2010, 195-208). Opiskeli- 
jalähtöisen kiinnittymismallin (Korhonen 2012) mukaan opiskelijan antama 
merkitys opinnoilleen on yksi opiskeluun parhaiten kiinnittävistä tekijöistä. 
Korkeakoulujen yhdistymisen tuoma aiempaa laajempi kurssitarjonta ja sen 
antamat mahdollisuudet viedä omaa tutkintoa persoonallisempaan ja yksilöl- 
lisempään suuntaan kuvastaa näissä tuloksissa opintojen merkityksellisyyttä 
opiskelijan henkilökohtaisten kehittymistavoitteiden kautta. Opinnot näh- 
tiin merkityksellisinä myös työelämärelevanttiuden kannalta ja siihen valmis- 
tautumisena. 

Nyky-yhteiskunnan pirstaleisuus ja muutoksessa oleva työelämä näkyi myös 
tämän tutkimuksen tuloksissa varautumisena mahdollisimman laaja-alaisesti 
erilaisiin tulevaisuuden työtehtäviin. Näistä tuloksista muodostui kuitenkin 
kuva, joissa korkeakouluopiskelijat pystyvät itse vaikuttamaan omiin opintoi- 
hinsa ja muokkaamaan niitä yksilöllisiksi ja tulevaisuus työllistymisen näkö- 


kulmasta nähtiin korkeakoulujen yhdistymisen jälkeen toiveikkaana. 


Yhteisölliset vaikutukset 


Lähes jokaisessa tarinassa, jossa kuvailtiin yhdistymisen yhteisöllisiä vaiku- 
tuksia, mainittiin verkostoituminen (n=13/41). Verkostoitumismahdollisuuk- 
sien koettiin tarinoiden mukaan parantuvan korkeakoulujen yhdistymisen 
myötä. Verkostoitumisen yhteydessä kerrottiin verkostoitumisesta opiskelijoi- 


den kesken yli korkeakoulurajojen ja sitä toivottiin tapahtuvan niin opinnoissa 

kuin vapaa-ajalla. Parempien ihmissuhdeverkostojen luomisen kerrottiin edis- 
tävän niin opiskelijan sosiaalista elämää kuin opintojakin. Verkostoitumisen 
etuina nähtiin eri korkeakouluista tulevien opiskelijoiden tietojen ja taitojen 
yhdistäminen ja sitä kautta mahdollinen omien ajattelu- ja toimintatapojen 
muutos. Verkostoituminen nähtiin myös työelämän kannalta tärkeänä asiana 
niin muilta oppimisen, ryhmässä toimimisen kuin parempien työmahdolli- 
suuksien kautta — opintojen aikana luodut suhteet voisivat tarinoiden mukaan 
auttaa tulevaisuudessa niin työnhaussa kuin työuralla etenemisessä. Yhteisöl- 
linen oppiminen ja keskustelut kursseilla muiden tieteenalojen opiskelijoiden 
kanssa avartavat tarinoiden mukaan ymmärtämään asioita laajemmin ja koko- 
naispuolisemmin, kuten seuraavassa: 

Nämä kontaktit voivat olla äärimmäisen tärkeitä tulevaisuudessa ja aut- 

taa esimerkiksi työuralla eteenpäin. Kasvattaahan tämä erilaisten ihmisten 

kanssa toimiminen muutenkin ihmisenä (18Y). 
Nämä tulokset ovat linjassa opiskelijalähtöisen kiinnittymismallin (Korhonen 
2012) kanssa, jonka mukaan kehittyvä ja syvenevä osallistuminen kiinnittää 
opiskelijaa opiskeluun liittyviin yhteisöihin, ja osallistuminen ja jäsenyys näis- 
sä yhteisöissä muotoutuu omaksumalla muun muassa yhteisössä jaetun tietä- 
myksen ja arvomaailman ja yhteisön kulttuuriset käytänteet. Osallistuminen 
on yhteisöllinen kokemus ja opiskelija kohtaa opintojensa aikana rinnakkain 
eri muodoissa toimivia yhteisöjä, kuten opiskelijayhteisön tai oman tieteen- 
alan akateemisen opetus- ja oppimisyhteisön (Poutanen ym. 2012, 20-23). 
Tulosten mukaan yhteisöllinen oppiminen ja dialoginen vuorovaikutus mah- 
dollistuu ja paranee korkeakoulujen yhdistymisen myötä. Verkostoitumisesta 
kerrottiin myös työelämää koskevissa kuvauksissa ja yritysyhteistyön toivot- 
tiin lisääntyvän yhdistymisen myötä. Yritysyhteistyön kautta yritysten arvioi- 
tiin tarjoavan enemmän lopputyöaiheita opiskelijoille, ja opinnot muutenkin 
reagoisivat joustavammin työelämän tarpeisiin lisääntyvän yritysyhteistyön 
kautta. 


Rakenteelliset vaikutukset 


Korkeakouluyhdistymisen rakenteellisten vaikutusten (n=14/41) yhteydessä 
kerrottiin korkeakoulujen yhdistymisen opintoja edistävistä, sekä myös hei- 

kentävistä tekijöistä. Opiskelun tukipalveluiden, kuten opintotietojärjestel- 
män suunnittelu ja toimivuus, nähtiin ensisijaisen tärkeänä ja niiden toimi- 
vuuden nähtiin tukevan niin opintojen suunnittelua kuin niiden etenemistä. 
Opintojen suunnittelu, kursseille ilmoittautuminen ja opintorekisterijärjestel- 
män sujuvuus ja sähköisen tenttimisen mahdollisuus olivat tärkeitä ja niiden 
tulee tarinoiden mukaan palvella kaikkia käyttäjiä: niin hallintoa, opettajia 
kuin opiskelijoitakin. Suoraan opetuksen tasoon ja opetukseen vaikuttavista 
tekijöistä kerrottiin seuraavia asioita: luentotyyppisten oppituntien odotettiin 
vähenevän yhdistymisen myötä ja opettajien yhteistyön yli korkeakoulurajojen 
odotettiin tuovat laadukkaampaa opetusta, mihin seuraava aineisto-ote viit- 
taa: 


Opettajien yhteistyö ja toistensa sparraus lisää laatua opetukseen ja opetusta 
ja tutkimusta on karsittu ja keskitytty aloihin, joissa halutaan olla huippuja 


(037). 
Yhdistymisen negatiiviset vaikutukset näkyivät samoissa asioissa kuin positii- 
viset vaikutukset. Yhdistymisessä monet opiskelijoille tärkeät käytännön asiat 
olivat suunnitteluvaiheessa jääneet huomioimatta. Opiskelun tukipalvelujen 
huono suunnittelu ja toimimattomuus nähtiin vaikeuttavan omien opintojen 
suunnittelua ja sitä kautta myös vaikuttavan omissa opinnoissa etenemiseen. 
Kurssi-ilmoittautumisissa joku opiskelijaryhmä oli nostettu aina ensisijaiseksi 
ja kaikille halukkaille ei löytynyt tilaa kurssilta, joten kun kursseille ei päässyt 
toivotussa aikataulussa, vaikeutui omien opintojen suunnittelu. Tarinoiden 
mukaan vaikeus edetä omissa opinnoissa suunnitellun aikataulun mukaisesti 
vaikuttaa myös opiskelijan opiskelumotivaatioon ja opintomenestykseen. Jois- 
sakin tarinoissa näiden vaikeuksien kerrottiin johtuvan korkeakouluyhdisty- 
misen kehitysvaiheesta, jossa liian suuret ja abstraktit opintokokonaisuudet 
eivät palvele opiskelijaa, eikä uusista, yhdistymisen myötä syntyneistä opinto- 
kokonaisuuksista saa haluttua hyötyä. Nämä tulokset ovat linjassa aiempien 
korkeakoulutuksen muutoksia koskeneiden tutkimusten kanssa (Becker ym. 
2004), joiden mukaan liian massiiviset muutokset ovat lisänneet korkeakoulu- 
tuksen kustannuksia, ulkopuolisen rahoituksen tuomaa liiallista kilpailua ja 
sen mukanaan tuomia, niin organisaatio-, kuin yksilötason paineita. Tämä 


negatiivinen muutos heijastuu hallinnon ja opettajien kautta myös opiskeli- 

joihin ja heidän opintoihinsa, ja niissä etenemiseen. Suunnittelutyön tärkeys 
ja koko akateemisen yhteisön osallisuus on nostettu esiin myös aikaisemmissa 
tutkimuksissa, joissa onnistuneen korkeakoulujen yhdistymisen edellytyksenä 
on nähty riittävän pitkä suunnitteluvaihe ennen yhdistymistä, sekä koko aka- 
teemisen yhteisön osallistaminen käsittäen hallinnon, tutkijat, opetushenki- 
lökunnan, ja opiskelijat (ks. Kezar & Eckel 2002). 

Korkeakoulujen yhdistymisen alku näyttäytyi tarinoissa rakenteellisten 
vaikutusten kautta kehitysvaiheena, jonka haasteellisuus näkyi monessa tari- 
nassa kurssitarjonnan yhteydessä. Muun muassa kesken opintojen muuttunut 
kurssitarjonta vaikeutti opintojen suunnittelua. Tämä nähtiin haasteena var- 
sinkin niillä opiskelijoilla, joiden opinnot olivat jo pidemmällä korkeakoulu- 
jen yhdistymisen aikaan. Opetussuunnitelmatyössä toivottiinkin otettavan 
huomioon opiskelijoiden eri opintovaiheet. Kurssien sisällöissä kerrottiin ta- 
rinoiden mukaan olevan vielä paljon päällekkäisyyttä, joten opiskelijat käyvät 
yhdistymisen myötä samansisältöisiä kursseja toistamiseen, ja henkilökohtai- 
set opintosuunnitelmat ovat menneet uusiksi. Myös kurssien sisällöt saattoivat 
tarinoiden mukaan olla joillekin liian haasteellisia, koska opiskelijoiden läh- 
tötaso on erilainen ja kurssien esitiedoissa lähtötasoa ei oltu kuvattu tarpeeksi 
tarkasti. Opetuksen laatuun vaikuttavia asioita olivat liian suuret ryhmäkoot 
ja käytännön erot opetuksessa eri koulujen välillä ja varsinkin opiskelijoiden 
esitietämyksen ja taitojen erilaisuudesta oli useita mainintoja (n=6/41), kuten 
seuraavassa: 

Iso osallistujamäärä on myös vaikuttanut opetuksen laatuun siltä osin, että 

mukana on ollut paljon opiskelijoita, joilla on erilainen lähtötaso ottaen huo- 

mioon kurssin esitietovaatimukset. Pakollisissa esitiedoissa ollaan siis oltu 

liian joustavia. (41T) 
Tämän tutkimuksen tulosten mukaan korkeakoulujen yhdistymisen myö- 
tä erilaiset akateemiset taidot omaavat, ja taitojen eri kehitysvaiheessa olevat 
opiskelijat kohtaavat toisiaan enemmän, ja opetussuunnitelmatyön ja kurs- 
sisisältöjen suunnittelun tulisikin yhdistymisen jälkeen tukea hyvin erilaisia 
akateemisia taitoja omaavia ja eri kehitysvaiheessa olevia opiskelijoita ja heidän 
oppimistaan. Tulokset ovat samansuuntaisia Korhosen (2012) opiskelijaläh- 


töisen kiinnittymismallin kanssa. Molemmat tutkimukset tuovat esille juuri 

akateemisessa opetus- ja oppimisyhteisössä tarvittavien taitojen haltuunoton 
ja kehittämisen merkitystä opintoja edistävinä tekijöinä. Kiinnittymismallin 
mukaisiksi akateemisiksi ydintaidoiksi on nimetty esimerkiksi tieteellisen 
tekstin tuottamisen taidot, kriittisen ajattelun ja argumentoinnin taidot, yh- 
teistyötaidot, matemaattiset-, sekä erilaiset viestintä- ja esiintymistaidot sekä 
opiskelun ja oppimisen itsesäätelytaidot, joihin sisältyvät ajanhallinta, suun- 
nittelu, motivaation rakentaminen ja tunteiden säätelyn osa-alueet. Tärkeänä 
tekijänä on myös se, millaisen kuvan opiskelija rakentaa itsestään oppijana ja 
miten hän arvioi itseään oppijana. (Korhonen 2012; Poutanen ym. 2012, 20- 
23.) 

Tässä tutkimuksessa tuli esille, että korkeakouluyhdistymisen myötä kou- 
lutuksen hajaantuminen eri toimipisteisiin ja toimipisteiden väliset pitkät fyy- 
siset etäisyydet saattavat aiheuttaa opiskelijoille turhaa vaivaa ja viedä liikaa 
aikaa pois itse opiskelulta. Useammassakin tarinassa kerrottiin uudistuksen 
hallinnollisten ja taloudellisten seikkojen olevan liian massiivisia, sekä valtio- 
vallan vaikuttavan liikaa korkeakoulujen opetussuunnitelmatyöhön ja opiske- 
lijoiden opintoihin. Hallinnollisten valtasuhteiden takia joillakin aloilla ope- 
tusta lisätään ja osassa taas karsitaan, joten valtasuhteiden nähtiin vaikuttavan 
suoraan opiskelijoihin ja koulutustarjontaan: 

Osa tutkimusryhmistä eri korkeakoulujen välillä on yhdistynyt ja työpaikko- 

jen päällekkäisyyksien takia karsittu. Laitoksilla on huono yhteishenki eikä 


yhdistetyt osapuolet halua luopua saavutetuista eduista, valtapeli hyrrää. 
(217) 


Kulttuuriset vaikutukset 


Opiskelijoiden tarinoissa yhdistyminen toi esille korkeakoulujen erilaiset tavat 
ja kulttuurit. Kulttuurisista vaikutuksista (n=8/41) kerrottiin niin myöntei- 
sestä kuin kielteisestä näkökulmasta. Tarinoissa kerrottiin korkeakouluissa 
olevan erilaisia tapoja ja kulttuureja niin opetuksessa, ohjauksessa kuin joh- 
tamisessa, mikä vaikuttaa niin opintoihin, opettamiseen kuin oppimiseen. 
Tulokset ovat yhteneviä opiskelijalähtöisen kiinnittymismallin (Korhonen 
2012) kanssa. Malli korostaa akateemisten yhteisöjen sosiaalisia oppimisympä- 


ristöjä, jotka ovat eri korkeakouluissa omanlaisia opetus- ja ohjauskäytäntöjä, 

jotka opiskelijat joko tietoisesti tai huomaamattaan omaksuvat. Niiden avulla 
opiskelijat sosiaalistetaan yhteisön jäseniksi. Opetus- ja ohjauskäytänteet vaih- 
televat ja saattavat poiketa eri oppi- ja tieteenaloilla huomattavastikin. 

Tämän tutkimuksen kulttuurisista vaikutuksista kertovissa tarinoissa oli 
tunnistettavissa yhtäläisyyttä myös Ylijoen (1998) tutkimien eri tieteenalojen 
sosiaalisten kulttuurien kanssa. Ylijoki on nimennyt yksittäisen tieteen- tai 
ammattialan ryhmissä esiintyvät sosiaaliset muodot heimoiksi. Heimot ilmai- 
sevat tieteenalan sisältä omaksumia kulttuuriarvoja, sen asenteita ja suhtau- 
tumista asioihin ja heillä on oma sanaton moraalijärjestys, joka ilmentää sitä 
kaikkea, mikä kussakin heimokulttuurin piirissä on arvokasta, ja mikä taas 
vältettävää tai torjuttavaa. Heillä on heimoille ominaiset tavoitteet, puhetavat 
ja toimintamuodot. Korkeakoulujen sisällä on Ylijoen mukaan kulttuurista 
eriytyneisyyttä ja moninaisuutta, jotka vaikuttavat opiskelijoihin ja opettajiin 
ja tämän kulttuurin kautta omaksutaan ne tavat ja tottumukset, joiden kautta 
toimitaan. (Ylijoki 1998, 35, 139-140.) Myös Välimaa (2007) on korkeakoulu- 
jen yhdistymisiä tutkiessaan huomannut, että yhdistymisprosessin hitaus ja 
työläys johtuvat eri korkeakoulujen arvoista, normeista ja käytännöistä, jot- 
ka ovat ajan kuluessa muotoutuneet, ja näistä vakiintuneista toimintatavoista 
ei välttämättä olla edes tietoisia ennen kuin joku pakottaa muuttamaan niitä 
(Välimaa 2007, 6-7). 

Korkeakouluopiskelijat näyttävät kohtaavan siis yhdistymisen myötä laa- 
jentuneen kurssitarjonnan, mutta myös erilaiset tieteenalakohtaiset kulttuu- 
rit ja näiden tunnistaminen, tiedostaminen ja niiden ymmärtäminen mah- 
dollisesti lisää ymmärrystä kunkin kulttuurin itsestäänselvyyksistä, joita itse 
kunkin kulttuurin jäsenet eivät ehkä edes tiedosta. Kulttuurierojen tunnista- 
minen auttaa myös ymmärtämään niiden ohjaavaa vaikutusta opiskelijoiden 
toiminnassa. 

Tulosten mukaan korkeakouluyhdistyminen tuo virkistävää vaihtelua 
korkeakoulujen eri yksiköiden toimintamalleihin. Samalla korkeakouluyhdis- 
tyminen tuo tarinoiden mukaan kuitenkin myös epävarmuutta siitä arvoste- 
taanko omaa tutkintoa enää työmarkkinoilla, tai laajemmassa mittakaavassa 
yhteiskunnallisesti, ja kokisiko akateemisuus inflaation yhdistymisen myötä. 
Tarinoista välittyi huoli korkeakouluyhdistymisen vaikutuksista yliopistojen 

ja ammattikorkeakoulujen arvostukseen myös omilla saroillaan — yliopistot 
tieteellisen tiedon ja ammattikorkeakoulut käytännönläheisemmän koulu- 
tuksen tuottajina. Myös tutkintojen ja tutkintonimikkeiden samankaltaisuus 
tuli esille useammassa tarinassa ja niiden arvostusta pohdittiin työmarkki- 
noiden näkökulmasta, kertomuksissa pohdittiin myös ymmärrettäisiinkö 
työmarkkinoilla tulevaisuudessa eri tutkintoasteita, vai kilpailisivatko esimer- 
kiksi vastavalmistuneet amk-insinöörit ja diplomi-insinöörit samoista työpai- 
koista, mutta toisilla olisi etuna lyhyempi koulutus ja näin ollen nopeampi tie 
työelämään, kuten seuraava aineisto-ote kuvaa: 

Ammattikorkean rooli tässä suuressa yliopistossa ottaa huiman takapakin. 

Kauppatieteet vastaan liiketalous, diplomi-insinöörit vastaan insinöörit. 

Nyt kaikki hakevat samoja paikkoja. (044) 
Kulttuurieroista kerrottiin myös sosiaalisten vaikutusten yhteydessä ja tari- 
noissa todettiin vanhojen korkeakoulurajojen pysyvän ennallaan yhdistymi- 


sestä huolimatta — niin vapaa-ajalla kuin opinnoissa. 


Pohdinta ja loppupäätelmät 


Tutkimuksen tulosten mukaan korkeakoulujen yhdistymisten yksilölliset ja 
yhteisölliset vaikutukset nähtiin opintoihin kiinnittävinä tekijöinä ja kult- 
tuuriset ja rakenteelliset tekijät osin kiinnittävinä, mutta myös riskinä kiin- 
nittymiselle. Yksilöllisinä opintoihin kiinnittymistä edistävinä tekijöinä 
kuvattiin laajentuneita mahdollisuuksia valita yksilöllisiä ja omaa persoonal- 
lisuutta tukevia opintoja ja opintopolkuja. Laajentunut kurssitarjonta nähtiin 
myös työelämärelevanttiuden kautta parempana mahdollisuutena työllistyä ja 
edetä työelämässä. Yhteisölliset vaikutukset nähtiin opintoihin kiinnittävinä 
tekijöinä siten, että monimuotoinen korkeakouluyhteisö tarjoaa aiempia pa- 
remmat verkostoitumismahdollisuudet, joilla viitattiin niin sosiaalisten kon- 
taktien lisääntymiseen, yhteisölliseen oppimiseen kuin muiden opiskelijoiden 
kautta lisääntyviin työelämäkontakteihin. Rakenteelliset vaikutukset nähtiin 
osin kiinnittävänä, mutta myös riskinä kiinnittymiselle. Kiinnittävinä vaiku- 
tuksina pidettiin käytännöllisten opiskelijoihin vaikuttavien ratkaisujen toi- 


mivuutta ja hyvää suunnittelua (ks. Kezar & Eckel 2002). Näitä käytännön 

ratkaisuja olivat opiskelun tukipalvelut ja opetussuunnitelmatyö. Opiskelun 
tukipalvelut sallivat opiskelijan suunnitella opintojaan hyvin ja opintosuunni- 
telmatyön tulee huomioida yhdistymisen jälkeen opintojen eri vaiheissa olevat 
opiskelijat. Tällöin esimerkiksi kurssien esitiedot on rakennettu niin hyvin, 
ettei omien opintojen kannalta epäoleellisia tai sisällöltään liian samanlaisia 
kursseja tule opiskeltua turhaa. Riskinä kiinnittymiselle tässä samassa vaiku- 
tusryhmässä nähtiin näiden em. tekijöiden huono suunnittelu ja toimimatto- 
muus. Kulttuuriset vaikutukset nähtiin joko kiinnittävänä tai kiinnittymistä 
heikentävinä tekijöinä riippuen siitä, miten opiskelija pääsee sosiaalistumaan 
opiskelijayhteisöihin opintojensa aikana. Toisin sanoen, merkityksellistä näyt- 
ti olevan se, miten opiskelija pääsee Ylijoen (1998) mainitsemiin heimoihin 
mukaan. Opiskelijayhteisöihin sosiaalistumiseen vaikuttavia tekijöitä ovat 
muun muassa se, millaisena opiskelija näkee oppimisidentiteettinsä ja aka- 
teemiset taitonsa verrattuna muihin opiskelijoihin ja miten nämä kehittyvät 
opintojen aikana. 

Tuloksissa yhdistyminen nähtiin pääosin myönteisenä asiana niin opiskeli- 
jan, opintojen, valmistumisen, kuin Tampereen korkeakoulujen, sekä Tampe- 
reen kannalta. Niissäkin kertomuksissa, joissa vastaaja pyydettiin eläytymään 
tilanteeseen, jossa Tampereen korkeakoulujen yhdistymisen jälkeen opinnot 
ovat menneet huonompaan suuntaan, vastaukset pääosin käsittelivät asioita, 
jotka tarinan myötä saatiin korjattua kuten opintotukipalveluiden yhteenso- 
pimattomuus, opetusresurssien vähyys ja liian suuret opiskelijaryhmät ja aihe- 
piireiltään liian päällekkäiset kurssit. Nämä nähtiin haasteina, jotka kuuluivat 
muutosprosessiin, alun valuvikoina, jotka ovat hetkellisiä ja ratkaistavissa. 

Tuloksissa korkeakoulujen yhdistyminen nähtiin työelämärelevanttiuden 
kannalta tärkeänä. Tarinoissa näkyi opiskelijoiden toiveet työllistymisestä ja 
opintoja suunniteltiin paremman työllistymisen toivossa. Työmarkkinoille 
pääsy ja muista työnhakijoista erottumisen tärkeys näkyi myös tuloksissa. Tu- 
loksissa verkostoituminen nähtiin niin sosiaalisena kanssakäymisenä, jonka 
arvo on yhteisöllisyys, kuin myös sosiaalisena hyödykkeenä, joka mahdolli- 
sesti auttaa työnhaussa ja työelämässä eteenpäin. Myös yksilöllisyys opinnois- 
sa nähtiin oman identiteetin muokkautumiselle hyvänä asiana ja henkisenä 


kasvamisena, mutta myös valttikorttina työnhaussa erottautumisena muista 

hakijoista työmarkkinoilla persoonallisen tutkintopolun kautta yksilöllisem- 
pänä osaamisena ja asiantuntijuutena. Koska aineistonkeruu suoritettiin kau- 
pallisen alan kursseilla, saattoi kaupallisen alan työelämäyhteys ja käsitykset 
siitä heijastua myös vastauksiin ja tuoda niihin alalle tyypillisen painotuksen 
ja muuttaa tuloksia työelämälähtöisempään suuntaan. Suurin osa vastaajista 
oli maisteri- tai jatko-opintovaiheen opiskelijoita (n=33/41), eli opinnoissaan 
jo pidemmällä. Tämä tekijä saattoi vaikuttaa tulosten työelämälähtöisempään 
suuntaan; oma oppimisidentiteetti ja asiantuntijuus omalta alalta on jo raken- 
tunut vahvemmaksi ja mielenkiinto suuntautuu jo tulevaisuuteen ja korkea- 
koulusta valmistumiseen. 

Tulosten myönteisyys ja tässä tutkimuksessa käytettyjen kehyskertomusten 
varioinnin näkymättömyys voi kertoa kahdesta asiasta: Vastaajat suhtautuvat 
pääosin myönteisesti yhdistymiseen tai sitten esimerkiksi median rakentama 
mielikuva yhdistymisestä on vaikuttanut vastaajien tarinoihin. Yhdistymis- 
prosessi sai paljon mediahuomioita juuri aineiston keruun aikaan ja tämän 
tuloksen myönteiset tulokset ovat yhteneviä paljolti myös Tampereen korkea- 
koulujen yhdessä perustaman verkkosivuston tulevaisuuden visioinnin kans- 
sa, jossa koulutuksesta yhdistyneessä korkeakoulussa kerrotaan muun muassa 
näin: ”Sivistysyliopisto ja ammattikorkeakoulu samassa yliopistokonsernissa 
tarjoavat joustavat opintopolut, laajan kurssitarjonnan ja hyvät työelämäval- 
miudet.” (#tampere3 2016). 

Tämän tutkimuksen tuloksia olisi mielenkiintoista jatkaa seurantatutki- 
muksella, jossa verrattaisiin korkeakouluopiskelijoiden opinnoissa edistymistä 
yhdistymisen jälkeen Tampereen uudessa yliopistossa. Millaisena opinnot ja 
opiskelu näyttäytyvät yhdistyneessä yliopistossa ja näkyisivätkö yhdistymisen 
negatiiviset ja positiiviset vaikutukset samanlaisina jo vakiintuneemmassa 
yliopistossa ja sen käytänteissä? Tampereen korkeakoulujen yhdistyminen ei 
varmaankaan myös jää viimeiseksi kansallisen tason yhdistymiseksi, jossa yli- 
opistot yhdistyvät ammattikorkeakoulujen kanssa. Vastaavanlainen tutkimus 
toisessa korkeakoulujen yhdistymisen yhteydessä voisi samalla myös todentaa 
tämän tutkimuksen tuloksia; ovatko tämän tutkimuksen tulosten vaikutuk- 


set tyypillisiä yleisesti korkeakoulujen yhdistymiselle, vai kertooko tämä tut- 

kimus Tampereen korkeakoulujen yhdistymisestä jotain olennaista ja yksilöl- 
listä? 

Opiskelijoiden tarinat heijastavat yhteiskunnallista aikaa ja tulevaisuuteen 
kiinnittyvät suunnitelmat mahdollistavat mahdollisuuksien näkemisen ja tu- 
levaisuuteen luottamisen. Tämän tutkimuksen aineisto kerättiin menetelmäl- 
lä, jonka voi sanoa tukevan tätä ajattelua. Eläytymismenetelmän käyttö tämän 
tutkimuksen aineistonkeruussa oli sen erityispiirre, ja menetelmää voisi kut- 
sua tämän erityispiirteensä vuoksi tarinankerronnaksi. Tarinankerronnan sa- 
notaan harjoittavan ihmisen kykyä ajatella asioita ja tapahtumakulkuja, jotka 
eivät ole välittömästi läsnä ja sen katsotaan liittyvän inhimilliseen tietoisuu- 
teen, jolle ominaista on kyky muodostaa skenaarioita ja kuvia mahdollisista 
tulevaisuuksista ja joka luo pohjan suunnitelmalliselle toiminnalle (Hänni- 
nen 1999, 38). Tampereen korkeakoulujen yhdistyminen oli aineistonkeruu- 
vaiheessa vasta visio korkeakouluopiskelijoiden mielessä. Tarinankerronnan 
kautta opiskelijat loivat tuon vision vastauspapereille, ja Tampereen uuden 
yliopiston tulevaisuus toivottavasti näyttää toteen tämän tutkimuksen myön- 


teiset tulokset, sekä selättää tulosten osoittamat haasteet. 

Introduction 


Over the last decade, several scholars have shown great interest in the issues 
of intercultural learning in teacher education and the development of the 
intercultural competence of (student) teachers (e.g, Byram 2009; Cushner 
2011; DeJaeghere & Zhang 2008; Sercu 2006). There has been much academic 
discussion in Finland on research subjects that mainly focus on so-called “local” 
and international student teachers (e.g., Dervin 2015; Dervin & Hahl 2015; 
Jokikokko 2010; Jokikokko & Järvelä 2013). However, little attention has been 
paid to immigrant teachers who are permanent residents of Finland. As the 
number ofimmigrantsin Finland hasincreased during the past few decades, the 
Finnish Ministry of Education and Culture has promoted teacher education 
programs for those with a foreign background in order to train better-gualified 
immigrant teachers. Between 2009 and 2015, 55 Specima teacher education 
programs were launched at several universities and educational institutions in 
Finland — the number of participants in the programs grew to 1,300. These 
programs aim to give teachers with an immigrant background the pedagogical 
competences required of teachers in Finland. The programs are also designed 
to encourage immigrants to enter into the Finnish labor market. (Ministry 
of Education and Culture 2016, 20; Pylkka 2013, 1.) A report by the Finnish 
Board of Education stated that, as of spring 2013, 609 immigrants (517 in 
primary schools and 92 in high schools) were engaged in some kind of teaching 
activities as teachers (Kumpulainen & Nissilä 2014, 114—115). Acknowledging 

the increasing number of immigrants in Finland, it is important to pay closer 
attention to the necessity of developing an intercultural education curriculum 
for teachers with immigrant backgrounds. 

In this research, we are interested in learning how immigrant teachers and 
international students describe and conceptualize successful and unsuccessful 
intercultural education classes. Additionally, we examine how our respondents 
understand the concept of culture in the context of intercultural education. 
By analyzing our respondents' perceptions of intercultural education, we aim 
to frame a picture and provide new insights on how intercultural education 
and teacher education could be developed in the future. Instead of guestioning 
whether immigrant teachers in Finland meet the European criteria reguired 
to be interculturally competent teachers, our purpose in this paper is rather to 
present a new approach to developing an intercultural education curriculum 
in the context of teacher education and continuing training in Finland. 

More specifically, we aim to answer the following research guestions: 


— Whatfactorsofsuccessand failure do immigrant teachers andinternational 
students associate with an intercultural lecture at school? 


— How do immigrant teachers and international students describe the 
concept of culture in the context of intercultural education? 


Intercultural and multicultural education 


In many countries in North America and Europe, intercultural and 
multicultural education has been discussed for several decades in the sphere 
of educational research and practice (Banks 2004, 5; Holm & Zilliacus 2009, 
17-22). In previous studies, the concepts “intercultural” and “multicultural” 
have been used as adjectives to describe education that promotes an 
understanding of social justice and respect for cultural diversity. In addition, 
other adjectives — for example, “global,” “transcultural,” and “cross-cultural” 
— are applied in the same context (e.g. Dervin & Keihäs 2013, 30; Pitkanen, 
Verma & Kalekin-Fishman 2006, 17; Portera 2011, 18—24; Timonen & 
Kantelinen 2013, 259). According to the UNESCO guidelines on Intercultural 
Education, “intercultural” is defined as “a dynamic concept and refers to 


evolving relations between cultural groups” and it “results from ‘intercultural’ 

exchange and dialogue on the local, regional, national or international level”. 
In the same guidelines, “multicultural” refers to a human society consisting 
not of a single ethnic or national culture, but of linguistic, religious, and socio- 
economic diversity. (UNESCO 2006, 17.) 

The origin of multicultural education is often discussed in relation 
to the civil rights movement of the 1960s and the subsequent attempts 
at structural change to defeat discriminatory practices in public services 
against several minority groups (Banks 2004, 6; Holm & Zilliacus 2009, 13). 
In the United States, multicultural education has been considered not only 
an education activity for others, such as ethnic groups or gender minorities 
i.e., LGBTIQ minorities, but also a holistic reform movement that aims to 
empower all students to become knowledgeable and thoughtful citizen 
actors in multicultural societies (Banks 2008, 8). European researchers 
often use the adjective “multicultural” to refer to a social setting or society 
in which people from different cultures live peacefully together (Aguado & 
Malik 2011, 279; Lasonen 2011, 273; Portera 2011, 19—20). In the Finnish 
context, the term “multicultural education” is discussed generally in relation 
to education for immigrants or education activities that are implemented at 
schools with an ethnically diverse student body (e.g., Holm & Londen 2010, 
116-117). Moreover, multicultural education in Finland often seems to be 
conceptually based on cultural relativism (see Holm & Londen 2010, 10). In 
the framework of cultural relativism, all cultural traditions and differences 
are equally respected “as they are”, and recognition of and respect for cultural 
diversity are the main educational aims to be pursued (Coulby 2006, 253; 
Portera 2011, 19). An emphasis on “tolerance” is another key issue in the 
discussion on multicultural education in the Finnish context. However, the 
concept of tolerance has been criticized by several scholars, because it allows 
the educational system to continue on an ethnocentric basis (Holm & Londen 
2010, 109; see also Nieto 2009, 251-253). Intercultural education has been 
developed to cope with the challenges relating to the integration of immigrant 
students into the societies of different European countries since the 1970s. 
During the 1980s, the Council of Europe undertook an initiative that further 


promoted intercultural education among European countries that had a high 

immigration flow, such as France and Germany. (Holm & Zilliacus 2009, 17- 
18; Portera 2011, 21—24.) In the Nordic countries, intercultural education was 
not a popular research interest before the 1990s (Lasonen 2011, 274). 

Some researchers criticize the multicultural approach for lacking a sense 
of common interest or a willingness to engage in intergroup actions. Instead, 
they promote an intercultural approach to education that aims to build up a 
new synthesis of all manner of diversity through dialectical dialogue between 
people with different cultural backgrounds. (See Portera 2011, 19—21.) 
However, Holm and Zilliacus (2009, 23—25) have pointed out that it is 
impossible to conclude there is a difference between the terms “multicultural 
education” and “intercultural education? because “it depends on which kind 
of intercultural or multicultural education approach that is referred to” (Holm 
& Zilliacus 2009, 25). Although we agree with this argumentation and also 
acknowledge that recently intercultural education and multicultural education 
have been recognized as interchangeable synonyms by some researchers in 
this field (see Dervin, Paatela-Nieminen, Kuoppala & Riitaoja 2012; Itkonen, 
Talib & Dervin 2015), we primarily use “intercultural education” instead of 
“multicultural education” in the present study for the sake of simplicity. In 
addition, we want to shed light on the interactive and dynamic nuance of the 
concept of “intercultural” that aims to go beyond passive coexistence and 
encourage dialogue between individuals with every kind of difference (see 


Portera 2011, 17, 20; Jokikokko & Järvelä 2013, 2.47). 


Reconsideration of the concept of culture 


“Intercultural” is actually quite ambiguous as a term, because it includes the 
concept of culture, which is difficult to understand due to its complexity 
and versatility. Thus, it is necessary to explicitly explain what we mean by 
intercultural education — that is, what kind of intercultural education will be 
discussed in the following sections of this paper. In recent years, a growing 
body of literature on intercultural communication and education has 
criticized the (neo-)essentialist/culturalist approach, in which the concept 
of culture is treated as an unchanging and static object. National culture is 


discussed in a way that sees it dominate every aspect of social life, including 

the social structure, behavior, values, and ideology of the people in the nation 
(Abdallah-Pretceille 2006; Dervin 2010, 159; Holliday 2010, 260—262; 
Virkama 2010, 41—42). According to Abdallah-Pretceille (2006, 477), there isa 
risk in the adaptation of (neo-)essentialist theories of culture, because cultural 
generalization becomes a hindrance to understanding the singular individual. 
Along with Abdallah-Pretceille, Holliday (2010, 260) claims that cultural 
generalization might conseguently lead to the holistic slander of a culture, in 
which an unfavorable habit of a single person — such as laziness — “demonizes” 
the whole culture and the people of the nation. 

Recent studies on multicultural and intercultural education have pointed 
out that it is problematic to emphasize only the differences in national culture 
and ethnicity, because this might create the dichotomy of the Self and the 
Other in learners. Those who criticize the strong emphasis on “othering” or 
“differentiation” in the name of culture claim that besides belonging to the 
national culture, each individual is diverse in terms of, for example, race, social 
class, gender, religion, disability, language, and sexual orientation. (Dervin 
2015, 73; Holm & Londen 2010, 117; Holm & Zilliacus 2009, 24.) Another 
risk of emphasizing cultural differences is that it might strengthen a student's 
already existing bias toward others (Dervin & Keihäs 2013, 103-109; Portera 
2011, 24—25; Virkama 2010, 42). 

Based on the above-stated notions of intercultural education, we use 
the term "intercultural education? in a critical manner in this article. This 
means that we take conceptual pathways, and by doing so reject essentialist/ 
culturalist approaches to culture. It is also important to point out that this 
discussion is based on a European perspective, especially critical intercultural 
theories originating in French academia (Matsumoto 2016, 25). Thus, we 
shall discuss new approaches to developing intercultural education in teacher 
education programs primarily in the European — or, more precisely, in the 


Finnish — context. 

Data collection and analysis 


The data (n=88) were collected by using the method of empathy-based stories 
(MEBS). In MEBS, the respondents narrate stories based on frame stories 
provided by the researcher. These frame stories vary with respect to one factor, 
which gives the researcher an opportunity to examine how this variation 
affects the respondents’ perceptions (see Eskola & Wallin 2015, 57; Wallin, 
Helenius, Saaranen-Kauppinen & Eskola 2015, 249). MEBS was chosen as a 
data collection method in this research because our aim was to examine how 
the respondents describe culture in a circumstance in which they need to pay 
attention to class dynamics, the students’ interests, their own mental condition 
(€.g., nervousness), and the contents of the lecture and the pedagogy used in 
teaching. This method allowed us to encourage the respondents to imagine 
themselves in the classroom. 

The data for analysis in this study is derived from two groups: teachers 
with an immigrant background (n=50) and international students (n=38). 
Teachers with an immigrant background are our main group of this 
present study. In a report by the Finnish Ministry of Education (2007), the 
concept “maahanmuuttajataustainen” (i.e, “immigrant background”) is 
used to describe all persons born abroad who reside in Finland and whose 
native language is one other than Finnish, Swedish, or Saami. Persons with 
an immigrant background include, among others, refugees, immigrants, 
returning Finns, and other foreigners, including asylum-seekers. Persons with 
an immigrant background also include those born in Finland to parents who 
wereborn abroad. (Finnish Ministry of Education 2007, 15) In thisstudy, we use 
the term "immigrant background” in the same sense as the above-mentioned 
ministry report. The terms "teachers with an immigrant background” and 
*immigrant teachers” refer to teachers with an immigrant background who 
have been engaged in some kind of teaching job as either teachers or other staff 
members in Finnish schools. 

The first — and main — group consists of participants in two teacher 
education programs. The teacher education program is provided by several 
universities in Finland, and it is intended for teachers with an immigrant 


background who do not have the teacher's gualification reguired by Finnish 

law. The program's participants are reguired to meet Finnish proficiency 
reguirements by achieving the intermediate level (keskitaso) in a language 
test; this corresponds to skill level 4 on the Finnish National Certificates of 
Language Proficiency (YK1). The respondents are also highly educated: they 
all hold at least a Bachelor's degree and many of them hold a Master's degree. 
However, three of the participants were not Bachelor's degree holders; these 
participants were not aiming to gain a teacher's qualification by taking part in 
the teacher education program. 

The second group consists of international students. We collected the data 
from international students taking part in two Finnish language courses at a 
Finnish university in order to compare the empathy-based stories of these two 
groups. By making the comparison, we examined if there are differences in 
the answers of these two groups. Further considerations on how differences 
in educational and career background influence the perceptions of successful 
and unsuccessful intercultural education can aid teacher educators in 
understanding both the great assets and the hindrances of teachers with an 
immigrant background. 

During the data collection, we did not ask the respondents any demographic 
background guestions (e.g., age, nationality, citizenship, etc.), because 
comparison between these background variables was not in the scope of this 
research. Instead, we explored how the contents of intercultural education 
and the descriptions of the concept of culture varied among individuals with 
foreign backgrounds in the Finnish context. The frame stories were written 
in both English and Finnish on answer sheets with the following structure 
(the introduction and writing instructions presented in scenario A were also 
included in scenarios B-D): 

A) One day you were invited to a school as a guest lecturer to an 
intercultural education class to give students an introduction of your 
country and culture. After the session, you felt that your lecture was 
a success. Describe your imaginary lecture on intercultural education: 
what happened in the lecture? What and how did you tell about your 
country and its culture? 


Eräänä päivänä sinut kutsuttiin vierailevaksi luennoitsijaksi erääseen 
kouluun esittelemään kotimaatasi ja sen kulttuuria kulttuurienvälisen 

kasvatuksen tunnille. Esityksesi jälkeen sinusta tuntui, että luentosi oli 
onnistunut hienosti. Eläydy tähän tilanteeseen ja kerro mitä luennollasi 
tapahtui: mitä ja miten kerroit kotimaastasi ja sen kulttuurista? 


B) ... After the session, you felt that the lecture was a failure. 
... Esityksesi jälkeen sinusta tuntui, että luentosi oli epäonnistunut. 


C) ... After the session, you felt that your lecture was educative and there- 
fore successful. 
... Esityksesi jälkeen sinusta tuntui, että luentosi oli ollut opettavainen ja 
siksi se oli onnistunut hienosti. 


D) ... After the session, you felt that your lecture was not educative and 
therefore unsuccessful. 
... Esityksesi jälkeen sinusta tuntui, että luentosi ei ollut opettavainen ja 
siksi se ei onnistunut. 


The data were collected by the first author of this paper between December 
2016 — February 2017 during several sessions of the teacher education program 
and the Finnish language course held at two universities in Finland. Prior to 
the data collection and without revealing the research interests, the researcher 
gave the informants brief instructions on how to write an empathy-based story. 
The informants wrote their stories, which varied in length, in approximately 
15-20 minutes. They responded with twenty-four (24) A4 pages (line spacing 
1.0, font Calibri, font size 11) of raw data. Of the 88 stories, 55 were written in 
English and 32 in Finnish. One respondent turned in a blank paper. 

We applied qualitative content analysis to determine what kind of elements 
immigrant teachers and international students consider factors of success 
and failure in a lecture. We examined both the contents of the imaginary 
lecture and the described teaching methods and activities. Furthermore, in 
the detailed analysis of the conceptions of culture in the collected stories, we 
examined what kind of adjectives, personal pronouns, and expressions were 
used in the respondents’ description of their home country and its culture (see 
Dervin & Keihäs 2013, 134—139). Our particular interest was in examining 
how the underlying perceptions of culture would rise to the surface in the 
shape of the participant's discourse and teaching activities. 

First, we made an inventory of the contents of the imaginary lecture by 


conducting interpretative content analysis of the stories written within 

scenarios A (a successful lecture) and c (an educative and therefore successful 
lecture) in order to analyze the success factors of teaching in a context of 
intercultural education at school. We also compared scenarios A and C written 
by the immigrant teachers with those written by the international students (see 
Table 1). Second, to shed light on the failure factors in teaching, we analyzed 
the empathy-based stories in scenarios B (an unsuccessful lecture) and D (a 
non-educative and therefore unsuccessful lecture) collected from both groups 
(see Table 2). Finally, we closely examined the discourses on the concept of 
culture while taking all the empathy-based stories collected for this research 


into consideration. 


Findings 


Success factors 


Most of the respondents of both groups (n=44/54) answered that the successful 
lecture included basic information about their country and culture, such as 
geographical features, food, festivals, and music (see Table 1). This kind of 
“tourist information” seems to comprise the basic content of their teaching. It is 
interesting that many respondents used positive adjectives such as “beautiful,” 
“interesting,” and “awesome” in their descriptions of their country of origin. 
This finding suggests that for the majority of the respondents, one essential 
success factor is giving an enjoyable, entertaining session to the audience that 
will consequently arouse its interest in the different culture. 

In terms of the variation within scenarios A (a successful lecture) and 
c (an educative and therefore successful lecture), there are remarkable 
differences between the two groups. There was a distinctive difference in 
the scenarios written by the international students: On the one hand, none 
of the international students mentioned cultural stereotypes in scenario A (a 
successful lecture). On the other hand, five international students answered 
that they would try to break down stereotypes about their home countries and 
their culture in scenario c (the stories of an educative and therefore successful 


lecture). However, no significant differences were found between scenarios A 

and C written by immigrant teachers: none of the teachers referred to the issue 
of breaking down stereotypes, for instance, by guestioning the cultural bias 
toward the country and culture. The lack of difference between these two story 
versions written by the immigrant teachers indicates that the majority of them 
might not have paid much attention to the word “educative”. Their ignorance 
of the word might imply that it is not necessary for many of the immigrant 
teachers to make their lecture educative. Instead of educating their students, 
they would rather make an effort to entertain them by taking the “festivals, 
foods and dance approach” to intercultural education (Holm & Zilliacus 
2009, 13). Alternatively, they may have considered the lecture to be educative 
so long as it contained some form of educational opportunity, and that is why 
there are no observable differences in their stories for scenarios A and c. 
Moreover, in order to make the learning experience fun for the students, the 
immigrant teachers tend to avoid dealing with the controversial and negative 
issues related to the country, such as stereotypes and political conflicts. As 
Table 1 illustrates, the immigrant teachers are more reluctant to talk about 
negative, difficult, and complicated issues (e.g., the political conflicts and 
economic instability of their country) compared to the international students. 
However, it is possible that the immigrant teachers, who have experience of 
working in primary schools, simply considered such difficult and complex 


issues irrelevant to young schoolchildren. 


ELAYTYMISMENETELMA 2017: 103 
PERUSTEEMA JA 11 MUUNNELMAA 


Oshie Nishimura-Sahi & Anna Wallin & Jari Eskola 


Table 1. Possible contents of a successful lecture on one's home country and its culture 


Successful lecture (A) Educative & successful lecture (C) 


Immigrant teachers N=16 N=15 


Tourist information (12 
Selfintroduction (4 
Multiculturalism (4 


) ) 
) ) 
) ) 
) Breaking down stereotypes (0) 
) ) 
) ) 
) ) 


( 
Breaking down stereotypes (0 (0 
National characteristics (2 National characteristics (3 

Negative aspects (0 Negative aspects (0 

The multiculturalism of the country is one of the most mentioned topics 
in scenarios A and C in both groups. Some immigrant teachers (n=8/31) 
referred to the multiculturalism of their country of origin and some of them 
mentioned multi-ethnicity and multilinguality by explaining it as a richness 
of the society, not as a source of conflict. One teacher with an immigrant 
background mentioned the possibility and importance of living peacefully in 
a multicultural society by using the situation of her own country as an example 
in terms of the diversity of spoken languages and ethnicity: 
In Petrozavodsk there are Karelians, Vepsians, Ingrian Finns, and those who 
came from other areas, such as Armenians, Chechens, Tajiks, Azerbaijanis, 
Ukrainians, and Belarusians. Every ethnic group is special: every group can 
preserveits own culture, traditions, lifestyle, and language. These ethnic groups 
have adjusted well to live together, to respect other groups, and to appreciate 
the diversity of their own region. In spite of the fact that it is difficult to gain 
support from the government, people are enthusiastic about retaining their 


own culture and helping others to preserve theirs. (Translation by the first 
author.) 

In some stories written by both immigrant teachers and international 
students, there are indications that other important success factors include the 
aim of promoting students’ understanding of cultural, ethnic, and linguistic 
diversity in society and teaching the importance of respecting diversity in a 
multicultural society. 

When looking at the teaching activities used during the imaginary lecture, 
almost one-third of the immigrant teachers — in contrast to one-sixth of the 
international students — answered that they would give weight to interaction 
with the audience in their teaching. Furthermore, many of the immigrant 
teachers gave concrete descriptions of the teaching methods and activities they 
would adopt in the session, as if they felt the need to prove to the researcher that 
they are pedagogically competent. This finding indicates that the teachers with 
an immigrant background consider pedagogical competence an important 
success factor in intercultural education, and that they are confident in their 


pedagogical skills. 


Failure factors 


In contrast to the stories describing success factors, the stories that described 
the failure factors produced very minor differences between the groups, and 
therefore we do not compare the findings according to the individual groups. 
There were no significant differences in the findings between scenarios B 
(an unsuccessful lecture) and D (a non-educative and therefore unsuccessful 
lecture) either. In addition, many of the respondents described what they did 
not do in the session to explain why the session was unsuccessful. In other 
words, they listed the success factors they did not do rather than actual failure 
factors. However, there were still some remarkable findings in the stories 
that might give indications of the respondents’ perceptions of intercultural 
education at school. Over half of the respondents described the unsuccessful 
lecture as dull: the students were bored because the teacher lacked pedagogical 
skills or chose unsuitable topics for the audience (see Table 2). In addition to 
these internal factors, some of the respondents listed external factors, such as a 
lack of motivation and concentration among the students, which would lead to 


the teacher’s failure in getting the audience’s attention. One respondent wrote: 

It doesn’t depend on what and how you tell about country or something else; 
everything depends on the pupils in the class and their motivation as well as 
the interest in the country and culture. 
Some of the respondents also considered a lecture to be a failure when it did 
not go as planned. Several respondents also stated that to some extent they 
are concerned about conflicts between the students and the teacher when 
discussing the cultural differences or political issues of the country in question. 
A noteworthy finding was that the essentialist trap in intercultural 
education was rarely mentioned by the informants of either group. A minority 
— two respondents from each group — mentioned that cultural stereotyping 
and generalization could be a failure factor that prevents success in teaching. 
On the other hand, the majority of the respondents paid close attention to how 
they could increase the students’ interest in the culture or how they could carry 
out the teaching plan without any mistakes or conflicts. The risk of a strong 
emphasis on differences, especially between ethnic and cultural differences, was 
not referred to as a failure factor either (see Table 2), although it is often listed 
as one of the limitations inherent in implementing intercultural education 
in schools (see Dervin & Keihäs 2013, 103-109; Holm & Londen 2010, 117; 
Holm & Zilliacus 2009, 24; Portera 2011, 24—25; Virkama 2010, 42). 


Table 2. Unsuccessful lectures and their causes in the 
context of intercultural education (N=33) 


Boring lecture 


Lack of student interest; 17 
Lack of pedagogical skills; 10 
Knowledge-based 6 
Did not proceed as planned 
Lack of time, preparation; 8 
Misbehavior by the students; 6 
Difficulties in communication 5 
Others 
Conflicts 7 
Nervousness 5 
Lecturer’s personality 5 
Stereotyping and generalization 4 

Conceptions of culture 


In terms of the discourse in the collected empathy-based stories, the data 
indicates that the concept of culture is understood in various ways among 
the immigrant teachers and international students. Some of the respondents 
were not very careful with cultural generalization: for instance, a teacher with 
an immigrant background explained that there are certain customs that all 
people use in the country in guestion: 
All neighbors always help you. If someone comes to visit, you have to offer food 
and the visitor has to eat. That is good manners. In Russia, people always visit 
one another. (Translation by the first author.) 
On the other hand, several of the immigrant teachers stated in their stories that 
they would acknowledge the limitations of teaching culture as a whole. They 
believe that in this way, they would be able to avoid cultural generalizations 
and reject the essentialist approach to intercultural education: 


Telling the students that I'm not THE Hungarian, I'm just one Hungarian. 
(Respondent 1) 


I cant tell everything about all cultural and ethnic issues in my home country, 

because it is a huge nation. (Translation by the first author.) (Respondent 2) 
These two writers explained that they would try to talk to the students as 
individuals rather than as “ambassadors” of their countries and their national 
culture (Portera 2011, 24). 

In connection to this, the following question should be considered: What 
is the origin of the differences in the understanding of the concept of culture 
and approaches to intercultural education? One international student gave an 
interesting answer to this question: 

While holding my lecture, it was important to me to give a good overview, 

without holding onto any stereotypes so that the students could make up their 


own minds. This is why I tried to base everything I said on research, statistics, 
and history. This was very important to me as a social science major. 


Besides other possible factors — for instance, the age of the immigrant teachers 
and international students and the countries/cultures in which they grew up 


— the individual’s educational background might affect his/her perceptions 

of intercultural education, as the respondent remarked above. However, both 
groups presented several descriptions of culture that seem to be based on a 
culturalist approach to interculturality. Thus, we can assume that the guestion 
of whether the teacher or lecturer has received a teacher's education does 
not necessarily play a crucial role in defining the respondent's perception of 


intercultural education. 


Discussion and conclusion 


MESS has proven to be a very useful method for deriving varied perceptions of 
intercultural education among immigrant teachers and international students. 
With its multiple variations, the method provided us with an opportunity to 
examine how immigrant teachers understand the success and failure factors of 
intercultural education from their own perspectives. However, it is important 
toacknowledge that the empiricalfindingsin this research are based on a rather 
small number of stories, and therefore the findings are not generalizable to a 
wider context. Furthermore, the results derived from empathy-based stories 
should not be considered a holistic conclusion of how immigrant teachers 
and international students perceive intercultural education, but rather as 
an attempt to map out a new and divergent area of research and an effort to 
provide useful insights into the topic for future research (see Eskola & Wallin 
2015, 64). 

This study shows that the majority of both immigrant teachers and 
international students endeavor to arouse the audience's interest in different 
cultures. In order to succeed in teaching, immigrant teachers and international 
students strive to present positive images of their home country and culture 
to the audience. In comparison to the international students, the immigrant 
teachers also tend to avoid discussions of stereotypes and other controversial 
and complicated issues related to the country in question. Upon close analysis 
of the stories collected from the immigrant teacher group, which is also the 
main group of this study, the findings suggest that many of the immigrant 
teachers appear to have mastered teaching in terms of pedagogical practice, and 


because of that, they are able to offer learner-centered activities and encourage 

interactions and dialog in the classroom. Their superior pedagogical practice 
can be considered a great asset in terms of conducting intercultural education. 
One should take into account the fact that some studies on intercultural issues 
suggest that immigrant teachers play a facilitator's role, which allows the 
learners to reflect on their actions and discourses and to promote interaction 
between individuals with every kind of difference (Abdallah-Pretceille 2006, 
480; Dervin 2010, 168—171; Nieto 2009, 2.49). 

Many of the immigrant teachers also revealed to their students their 
positive positions on diversity and cultural differences by referring to the 
situation in their home countries. One of the teachers clearly stated that she 
would emphasize the importance of peaceful coexistence in which people with 
cultural and linguistic differences live together and show mutual respect for 
one another's historical background. In general, the findings suggest that the 
immigrant teachers and international students try to teach different cultures 
in order to produce tolerance towards Others (see UNESCO 2006, 18). This 
finding has interesting implications for developing intercultural education 
in teacher education and the training curriculum: some factors derived from 
the stories of a successful lecture on intercultural education overlap with the 
theory of multicultural education in Finland, which leans on the principle of 
cultural relativism. It is therefore evident that some of the teachers are to some 
extent familiar with theories of multicultural education, yet their perception is 
limited — they might not be well aware of recent discussions on multicultural 
and intercultural education. Taking into account the finding that many of 
the immigrant teachers are still caught in essentialist theories of culture in 
regard to their perceptions of intercultural education, there is a definite need 
for immigrant teachers — and also teacher educators — to rethink and advance 
the discussion on the use of the concept of culture. 

While acknowledging the continuously increasing scale of transnational 
migration and flows of people, ideas, and information across national borders 
(Faist, Fauser & Reisenauer 2013, 1), intercultural education that applies 
an essentialist view to culture is not accurate in an era of cultural hybridity 
(Portera 2011, 14; Virkama 2010, 43). It is essential that the educators 
understand that multicultural and intercultural education is not only for 

immigrant students but for all students regardless of their background. 
Moreover, in societies affected by globalization, such as Finland, educators are 
not only native Finnish teachers and teacher educators; there are also teachers 
with an immigrant background. 

Finnish teachers and teacher educators need to acknowledge the assets and 
hindrances of teachers with an immigrant background regarding intercultural 
education — these are explained in detail in the previous sections of this paper. 
Furthermore, the thematic and theoretical frameworks of multicultural and 
intercultural education taught in the context of immigrant teacher education 
in Finland need to be linked more firmly to the wider academic area to include 
fields such as social science and comparative education (see Coulby 2006, 
254; Holliday 2010, 264; Portera 2011, 21). This constitutes a new approach 
to intercultural education in the context of immigrant teacher education in 
Finland. Through this new approach, teachers with an immigrant background 
are able to enhance the contents of their “toolbox” in order to cope with various 
challenges and meet the varied needs of different students in a culturally diverse 
classroom. Immigrant teachers are not only those to be educated but also those 
who possess many opportunities to broaden teacher educators’ perspectives on 
intercultural education. Therefore, we may conclude that immigrant teachers 
can play a key role in promoting intercultural education for the benefit of all 
students in the schools of Finland. 

Johdanto 


Tampereen yliopistossa on tehty koulutuspoliittisesti ainutkertainen muutos, 
kun Tampereen yliopiston normaalikoulun lukio siirtyi Nekalan kaupungin- 
osasta Tampereen keskustan ytimeen yliopistokampukselle syyslukukauden 
alkaessa vuonna 2016. Aluksi lukion oli tarkoitus muuttaa vain väliaikaisesti 
remontin tieltä väistötiloihin, mutta hyvin nopeasti suunnitelmat muuttuivat 
ja päädyttiin siihen, että lukio jää pysyvästi yliopistokampukselle. Tässä tutki- 
muksessa tätä muutosta lähestytään tarkastelemalla lukioikäisten integroitu- 
mista osaksi suurta yliopistoyhteisöä. 

Lukion sijoittuminen yliopiston tiloihin on uudenlainen oppimisympäris- 
tö lukion opiskelijoille, ja se avaa lukuisia uusia mahdollisuuksia sekä lukion 
että yliopiston opiskelijoille. Lukiolaisilla on mahdollisuus suorittaa tiettyjä 
yliopiston peruskursseja, ja käydä kuuntelemassa yliopistossa vierailevien tut- 
kijoiden luentoja omien opintojensa lomassa. Samalla lukion opiskelijat tutus- 
tuvat korkea-asteen opiskeluun, mikä antaa heille kokemuksia ja näkemyksiä 
erilaisista jatko-opinto- ja uravaihtoehdoista. Yliopiston opiskelijoilla puoles- 
taan on mahdollisuus osallistua esimerkiksi tietyille lukion kielikursseille. 
(Tampereen yliopiston normaalikoulu 2017.) 

Mutta miten yliopistokampukselle muutto on vaikuttanut lukiolaisten 
nuorten yhteisöllisyyden kokemukseen? Tutkinnoilla on erilainen päämäärä 


ja tavoite, ja muuton myötä samoissa tiloissa opiskelevien opiskelijoiden ikä- 

jakauma kasvoi entisestään. Muutosta tarkasteltaessa on muistettava, että 
opettaminen ja oppiminen ovat vain osa oppilaitosten toimintaa, ja jokaisessa 
oppilaitoksessa on oma yhteisönsä, joka muodostuu monenlaisista limittäisistä 
sosiaalisista suhteista ja eroista, hierarkkisuudesta ja yhteisöllisyydestä. Yhtei- 
söllisyyden edistämistä vaalitaan niin arkena kuin erilaisissa juhlissa. (Gordon 
& Lahelma 2003, 42.) Wengerin (1998) mukaan tietyn yhteisön toimintata- 
vat ovat sen yhteisön oppimishistorian tulosta. Kun jokin sosiaalinen rakenne 
muuttuu, yhteisössä tapahtuu oppimista ja parhaiten silloin, kun osallistujat 
pääsevät osallisiksi koulutuksen suunnitteluun ja toteuttamiseen. (Wenger 
1998, 20.) Muutos tuntuu usein vaikealta, koska muutokseen liittyy aina tun- 
nesiteitä. Jokainen yksilö sopeutuu hyvin eri tavoin muutokseen. Tiedetään, 
että myönteisyys on toivottu voimavara, mutta muutokseen ei ole aina helppo 
suhtautua innostuneesti. (Juuti & Virtanen 2009, 120; Vartola 2004, 53.) 
Lähteenojan (2010, 246) tekemä tutkimus osoittaa, että sosiaalisella in- 
tegroitumisella on merkitystä opintojen etenemiseen ja valmistumiseen. 
Integroitumisella ja samaistumisella yhteisöön on positiivisia vaikutuksia 
opiskeluun. Opinnoissa viihtyminen on yhteydessä hyviin oppimistuloksiin, 
itsetunnon kehitykseen, elinikäiseen oppimiseen sekä myöhemmässä elämäs- 
sä menestymiseen. Kielteinen ilmapiiri on puolestaan yhteydessä stressiin ja 
erilaisiin psyykkisiin oireisiin. (Ahonen 2008, 195; Salmela-Aro 2010, 385; 
Pirttiniemi 2000, 30.) Uudella opiskelijalla saattaa olla aluksi huoli siitä, kuin- 
ka hyvin hän integroituu sosiaaliseen ympäristöön, sitä enemmän mitä nuo- 
remmasta opiskelijasta on kyse. Tämän huolen ratkettua opiskelijan huomio 
voi alkaa kiinnittyä yhä enemmän opintoihin liittyvään osallistumiseen. Ak- 
tiivinen osallistuminen opintoihin ja sitä kautta integroituminen opintoyh- 
teisöön muovaavat opiskelijan sitoutumista, halua valmistua ja saada opinnot 
päätökseen. (Lähteenoja 2010, 246.) Gordon ja Lahelma (2003, 44) kertovat 
tutkimuksessaan oppilaiden kertoessa tai kirjoittaessa oppilaitoksen hyvistä 
puolista yleisimmän maininnan olevan ”kaverit”. Jos opiskelijalla ei ole kave- 
reita tai hän ei tunne kuuluvansa yhteisöön, kouluun meneminen on raskasta. 
Lukio on opiskeluympäristönä moninainen. Siihen kuuluvat sosiaalinen, 
fyysinen ja psyykkinen ympäristö. Opiskeluympäristö muodostuu paitsi hy- 


vistä toimivista tiloista myös hyvästä opetuksesta sekä fyysisesti turvallisesta 

ympäristöstä (Putus 2011, 132). Koulun sosiaalisen ympäristön ja verkoston 
muodostavat opettajat, koulun muut aikuiset ja oppilaat (Pietarinen & Ran- 
tala 2002, 234). Siihen voidaan laskea kuuluvaksi myös koulun säännöt, lait 
ja käyttäytymisnormit. Sosiaalisessa ympäristössä toimiminen mahdollistaa ja 
edellyttää yksilöltä erilaisten roolien omaksumista ja eri rooleissa käyttäyty- 
mistä. (Kiefelhofner 2002, 107-111.) Oppimisympäristönä oppilaitokset ovat 
parhaimpia sosiaalisten taitojen kehittämisen paikkoja (Pietarinen & Rantala 
2002, 234). 

Opetushallituksen ja Terveyden ja hyvinvoinnin laitoksen lukiolaisille 
tekemässä perusraportissa (Rimpelä, Jarvala, Kalkkinen, Peltonen & Rigoff 
2009, 42) tiedusteltiin avoimena kysymyksenä sitä, millaisia yhteisöllisyyttä 
edistäviä toimintatapoja oli käytössä lukuvuonna 2007-2008 lukioissa. Tut- 
kimuksessa lukion opiskelijat saivat kirjoittaa avonaisia vastauksia, ja niissä 
nousi esiin merkittävinä yhteisöllisyyttä kehittävinä toimenpiteinä lukionsa 
aloittavien opiskelijoiden ryhmäyttäminen esimerkiksi retkipäivinä tai yölu- 
kiona. Osa opiskelijoista mainitsi ryhmäyttämisen jatkuvana prosessina koko 
lukion ajan. Lukioissa on käytössä tutortoimintaa ja se koettiin merkittävänä 
yhteisöllisyyden luojana varsinkin aloittavien opiskelijoiden integroitumisena 
yhteisöön. Opiskelun toivotaan vahvistavan opiskelijan sosiaalista pääomaa. 
Opiskelijoiden tulisi saada opinnoissaan kokemuksia itsenäisyydestä ja sosiaa- 
lisuudesta, jotta he voivat kohdata maailman psyykkisesti vahvoina ja itseensä 
luottavina yksilöinä. (Keltinkangas-Järvinen 2007, 50.) 

Opiskeluyhteisöön integroitumisella on siis merkitystä opiskelumotivaa- 
tioon ja oppimistuloksiin. Lukion opiskelijat ovat nuorempia kuin yliopis- 
to-opiskelijat, ja heille integroituminen sosiaaliseen ympäristöön on tärkeää. 
Tarkastelemme millaisia kertomuksia lukiolaiset tuottavat yliopistoyhteisöön 
integroitumisesta erityisesti yhteenkuuluvaisuuden näkökulmasta ja siitä, 
miten fyysisten tilojen muutos on vaikuttanut lukion opiskelijoiden väliseen 
yhteisöllisyyteen. Tässä tutkimuksessa olemme kiinnostuneita niistä käsi- 
tyksistä, mielikuvista ja kokemuksista, joita Tampereen Normaalikoulun 
lukio-opiskelijoilla on yhteisöllisyydestä osana yliopistoyhteisöä. Tutkimus- 
kysymykset keskittyvät siihen, millaisena lukiolaiset kuvaavat yhteisöllisen 


muutoksen lukion fyysisten tilojen muuttumisen myötä: 

1) Millaisia kertomuksia Tampereen Normaalikoulun lukiolaiset tuottavat 
yhteisöllisyyden kokemuksista ja tunteista? 


2) Kokevatko lukion opiskelijat olevansa tervetulleita yliopistokampukselle? 


3) Ovatko lukiolaiset kotiutuneet ja sopeutuneet uuteen yhteisöön? 


Tutkimusmenetelmä ja -aineisto 


Tutkimuksen aineisto (N=71) kerättiin eläytymismenetelmällä joulukuussa 
2016, neljä kuukautta yliopistokampukselle muuton jälkeen, Tampereen yli- 
opiston normaalikoulun lukion toisen ja kolmannen vuoden opiskelijoilta. 
Eläytymismenetelmässä (ks. Eskola ym. 2017) tutkimuksen kohteena olevat 
henkilöt kirjoittavat tarinan tutkijan konstruoiman kehyskertomuksen poh- 
jalta. Eläytymismenetelmä valittiin tutkimuksen aineistonkeruumenetel- 
mäksi, koska sen avulla uskottiin saatavan tietoa lukiolaisten näkemyksistä ja 
mielikuvista. Eläytymismenetelmä soveltuu hyvin myös vähän tutkittujen ai- 
heiden tarkastelemiseen ja tutkimuksellisten avausten tekemiseen (ks. Wallin, 
Helenius, Saaranen-Kauppinen & Eskola 2015). 

Elaytymismenetelman periaatteiden mukaisesti — kehyskertomuksia 
konstruoitiin kaksi, ja ne poikkesivat toisistaan yhden tekijän suhteen. Kehys- 
kertomuksissa varioitiin sitä, miten lukiolaiset joko tunsivat tai eivät tunteneet 
kuuluvansa yhteisöön. Kehyskertomukset alkoivat samalla johdannolla, jossa 
kuvailtiin vuoden takaista Normaalikoulun lukion muuttoa yliopistokam- 
pukselle. Tällä johdannolla pyrittiin virittämään vastaajien ajatukset vertai- 
luun yhteisöllisyyden kokemuksesta ennen muuttoa ja muuton jälkeen. Kehys- 
kertomukset olivat seuraavat: 

1) On kulunut reilu vuosi siitä, kun Norssin lukio muutti yliopistolle. Tunnet 


kuuluvasi tähän yhteisöön. Kirjoita tarina siitä, miten yhteenkuuluvaisuu- 
den tunne ilmenee lukiolaisen arjessasi. 


2) On kulunut reilu vuosi siitä, kun Norssin lukio muutti yliopistolle. Tunnet 
ettet kuulu tähän yhteisöön eikä yhteisö ole ottanut sinua omakseen. Kirjoita 
tarina siitä, miten yhteisöllisyyden puuttuminen ilmenee lukiolaisen arjes- 
sasi. 

Kehyskertomuksissa vastaajia ohjattiin eläytymään tilanteeseen omasta nä- 
kökulmastaan ja kirjoittamaan siitä tarina. Kehyskertomuksen sanavalinnat 
pohdittiin tarkkaan, ja eläytymismenetelmälle tyypilliseen tapaan pyrimme 
mahdollisimman lyhyisiin kehyskertomuksiin, jotta vastaajien johdattelu olisi 
mahdollisimman vähäistä (ks. Wallin ym. 2015). Tutkimuksen tavoitteena oli, 
että vastaajilla on vapaus luoda juuri sellainen vastaus tai kertomus, jonka he 
kokevat kehyskertomuksen pohjalta mielekkääksi siinä tilanteessa. 

Aineistonkeruu tapahtui lukiolaisille järjestetyn infotilaisuuden yhtey- 
dessä. Tähän tutkimukseen osallistuivat lukion toisen ja kolmannen vuoden 
opiskelijat. Vastaamiseen käytettiin aikaa noin 20 minuuttia, ja tarinat kirjoi- 
tettiin käsin A4-kokoiselle paperille, jonka yläreunaan oli etukäteen tulostettu 
yksi kehyskertomus. Paperit oli järjestetty niin, että joka toinen vastaaja sai 
saman kehyskertomuksen. Aineisto kerättiin kesken lukion infotilaisuuden, 
joten opiskelijoilla oli ensin muuta infoa, ja aineiston keräämisen jälkeen in- 
fotilaisuus jatkui edelleen. Vastaajia ohjeistettiin lyhyesti tarinan kirjoittami- 
seen, kerrottiin kirjoittajien anonymiteetin säilymisestä, ja kerrottiin lyhyesti 
tutkimuksen aineistonkeruusta ja tarkoituksesta. 

Kertomuksia kertyi yhteensä 77, joista tutkimukseen käytettiin 71 vastaus- 
ta. Kuusi vastausta jätettiin analyysin ulkopuolelle, koska ne sisälsivät tutki- 
muksen kannalta epäolennaista tietoa, tai koska vastauspaperi oli palautettu 
tyhjänä. Useassa tarinassa kuvailtiin kehyskertomuksissa esiintyviä molempia 
näkökulmia tai vastakkaista näkökulmaa riippumatta kehyskertomuksesta, 
eikä variaatioiden välille muodostunut menetelmälle tyypillistä eroa. Ensim- 
mäiseen positiivissävytteiseen kehyskertomukseen vastasi yhteensä 35 opis- 
kelijaa, ja heistä 20 oli kirjoittanut yhteisöllisyydestä kertovan tarinan, kaksi 
yhteisöllisyyden puutteesta kertovan tarinan, ja 13 opiskelijaa kirjoitti tarinan, 
jossa oli sekä yhteisöllisyydestä että yhteisöllisyyden puutteesta kertovia tari- 
noita. Toiseen, negatiivissävytteiseen kehyskertomukseen vastasi 36 opiske- 
lijaa. Heistä 30 oli kirjoittanut yhteisöllisyyden puutteesta kertovan tarinan, 
ja kuusi opiskelijaa kirjoitti tarinan, jossa oli sekä yhteisöllisyydestä että yh- 
teisöllisyyden puutteesta kertovia tarinoita. Vastaajat eivät aina noudattaneet 


kehyskertomuksen mukaista kuvausta, ja tältä osin menetelmä ei siis toiminut 


118 JARI ESKOLA & TIINA MÄENPÄÄ & ANNA WALLIN (TOIM.) 


Muutos lukioyhteisössä 


täysin perusideansa mukaisesti, mutta vastaukset olivat kuitenkin sisällöltään 
rikkaita ja tutkimuskysymysten kannalta relevantteja. 
Eläytymismenetelmällä kerätyn aineiston kannalta tavoitteena on tarkas- 
tella sitä, millaisia vaikutuksia kehyskertomuksen varioinnilla on tarinoihin. 
Aineistonkeruutilaisuuden jälkeen aineisto litteroitiin sanatarkasti sähköi- 
seen muotoon (yhteensä kertyi 12 sivua, fontti Times New Roman, fonttiko- 
ko 12, riviväli 1). Aineisto koodattiin aluksi siten, että yhteisöllisyydestä ker- 
tovat maininnat koodattiin punaisella ja yhteisöllisyyden puutteesta kertovat 
maininnat koodattiin sinisellä. Tämän jälkeen aineisto tulostettiin ja jokai- 
nen tarina leikattiin omalle liuskalleen, jotka puolestaan lajiteltiin pinoihin 
niissä esiintyvien yhtäläisyyksien mukaan. Aineistosta hahmottui selkeästi 
kolmenlaisia tarinoita: yhteisöllisyydestä kertovia (n=20), yhteisöllisyyden 
puutteesta kertovia (n=32) ja näitä kahta näkökulmaa yhdisteleviä tarinoita 
(n=19). Aineisto teemoiteltiin tämän jaottelun mukaisesti, ja näiden kolmen 
teeman sisällä tarinat jakaantuivat vielä tarinoihin, joissa kerrottiin vain lu- 
kioyhteisöstä (n=46) ja niihin, joissa kerrottiin lukioyhteisöstä osana yliopis- 
toyhteisöä (n=25). Teemoittelun jälkeen aineisto kvantifioitiin laskemalla sitä, 
kuinka monessa tarinassa yhteisöllisyyttä kuvattiin eri näkökulmista. Lopuksi 
aineiston tulosten pohjalta muodostettiin tyyppikertomukset valitsemalla ai- 


neistosta jokaista teemaa kuvaavat autenttiset tyyppikertomukset. 


Tulokset 


Tässä tutkimuksessa eläytymismenetelmälle tyypillinen kehyskertomusten 
variaatio ei muuttanut tarinoiden sisältöä vaan opiskelijat kirjoittivat tari- 
noihin heidän mielissään tällä hetkellä olevista tuntemuksista (vrt. Eskola & 
Suoranta 1998, 110-117). Ensimmäisen, yhteisöllisyydestä kertovan kehys- 
kertomuksen tarinoissa (n=35) kuvattiin ainoastaan lukioyhteisöä, yliopis- 
toyhteisön jäädessä tarkastelujen ulkopuolelle. Tarinoissa kuvattiin lukiossa 
olevia ystäviä, sosiaalista ilmapiiriä ja ruokataukojen aikana koettuja yhteisöl- 
lisyyden kokemuksia. Tarinoissa korostuivat ystävien auttaminen ja yhdessä 
tekeminen. Samassa tilanteessa oleminen nähtiin yhteisöllisyyden tunnetta 


lisäävänä asiana. Meillä on yhteiset valituksen aiheet (parkkipaikkojen puutos, 

ahtaat luokat...) tämä lisää yhteenkuuluvaisuuden tunnetta, muut ovat samas- 
sa tilanteessa kuin itse. Yhteisöllisyys nimettiin myös tarinoissa yksinäisyyden 
puutteena. Ei tarvitse olla yksin. Tarinoissa kuvattiin tunnetta, kun kouluun 
on aamuisin mukava tulla ja viettää siellä aikaa. Kukaan ei joudu kiusaamisen 
kohteeksi ja ilmapiiri on ystävällinen. Kaikkien kanssa voidaan toimia yhteis- 
työssä, ja myös eri vuosiluokat tulevat hyvin toimeen keskenään. 
Yhteisöllisyyden puutteesta kertovissa tarinoissa (n=24) lukion opiskelijat 
kirjoittivat negatiivisista kokemuksista sekä lukioyhteisöön (n=18/24) että yli- 
opistoyhteisöön (n=12/24) liittyen. Lukioyhteisötarinoissa kielteisinä asioina 
nähtiin yksinäisyys, ystävien puute ja ryhmään kuulumattomuus. Yksinäi- 
syyttä kuvattiin monissa tarinoissa eritavoin. Lukioon tuleminen ahdistaa ja 
opiskelu ei tunnu mielekkäältä. 
Poika ilman ystävää. Kylmä, varhainen maanantaiaamu. Olen bussissa 
matkalla kouluun. En haluaisi mennä, koska minulla ei ole siellä kavereita. 
Jään bussista yhden pysäkin aiemmin, jottei tarvitse jäädä ulkopuoliseksi po- 
rukoista ja pareista matkalla kouluun. Ensimmäinen tunti koittaa, istun yk- 


sin luokan etunurkassa. Tunti kuluu seiniä tuijotellen. Oli tylsä tunti, ilman 
kavereita en halua olla siellä. teeskentelen kipeää ja lähden kotiin. Yksin. 


Yliopistoyhteisötarinoissa yliopisto-opiskelijoiden kuvattiin katsovan lukio- 
laisia paheksuvasti ja käyttäytyvän ”ilkeästi”. Tarinoista huokui alakuloisuus 
ja epätoivo. Lukion opiskelijat tulkitsivat yliopiston opiskelijoiden ”vihaavan” 
heitä, ja toivovan lukiolaisten muuttavan pian takaisin Nekalaan. Yhteisöl- 
lisyyden puutteeseen kuvattiin vaikuttavan myös lukion tilojen hajanaisuus. 
Ystäviä ei löydy kampukselta eikä yhteistä kokoontumistilaa ole. 

Seuraavaksi tuloksia tarkastellaan kolmen aineistossa esiintyneen näkö- 
kulman kautta. Yhteisöllisyydestä kertovat tarinat muodostavat oman jouk- 
konsa, yhteisöllisyyden puutteesta kertovat tarinat omansa ja näitä kahta nä- 


kökulmaa yhdistelevät tarinat omansa. 


Yhteisöllisyyttä yhteisistä hetkistä ja ruokalasta 


Tyypillisissä yhteisöllisyydestä kertovissa tarinoissa kuvataan lukio-opiskeli- 
joiden yhteisiä hetkiä, toisten auttamista sekä muutoksesta yhdessä selviämi- 


sen strategioita (n=20/71): 

Kävelen aamulla Atalpan ovista sisään ja istahdan aulaan odottamaan 
tunnin alkua. Aula on täynnä tuttuja lukiolaisia, eikä Atalpa tunnu enää 
niin vieraalta, vaan varsin tutulta ja turvalliselta paikalta. Tunnin jälkeen 
lähdemmekin Pinni B:n ravintola Minervaa kohti. Kello on puoli yksitoista 
ja ruokalan linjastot täyttyvät lukiolaisista. Tutut ja ystävät istuvat lähek- 
käin ja lukiolaiset ovat selkeästi varanneet omat tutut pöytänsä ruokalasta. 
Ruokailun jälkeen viimeinen tunti onkin Virrassa. Virtaan mentäessä mat- 
ka sujuu joutuisasti tuttujen kavereiden seurassa. Rakennus tuntuu isolta ja 
vieraalta, mutta tutut luokat ja kaverit tuovat turvallisuuden tunteen. 
Monissa tarinoissa kuvataan yhteisöllisyyttä lukion oppilaiden välillä, mutta 
yliopistoyhteisö jätetään kokonaan tarkastelun ulkopuolelle (n=46). Näissä 
tarinoissa yhteenkuuluvaisuuden tunne ilmenee mukavissa sosiaalisissa tilan- 
teissa lukiolaisten välillä (n=26/46). Ystävien, tuttavien ja luokkakavereiden 
merkitystä korostetaan sekä yhteisen opiskeluarjen jakamista "ystävällisten ja 
sosiaalisten? ihmisten kanssa. Mukavaan tunteeseen vaikuttaa ystävien vilpi- 
tön halu olla avuksi. Yhteisöllisyyttä luovana yhdistävänä tekijänä pidetään 
sitä, että kaikki lukiolaiset ovat samassa tilanteessa. 
Rakas päiväkirja 
Tänään vietin mahtavan päivän kavereiden kanssa koulussa. Nyt on kulu- 
nut noin vuosi siitä kun siirryimme yliopistolle Nekalasta ja muutto ei olisi 
voinut sujua yhtään paremmin. Yliopistolaiset eivät ole mulkoilleet meitä 
vaan hymyilevät ja välillä jopa tervehtivät. Olen kuullut, kun ruokalan tä- 
dit ovat kehuneet meitä lukiolaisia. Tunnen kuuluvani tähän yhteisöön ja 
tunnen että minut hyväksytään vaikka olenkin vähän erilainen. Huomio 
lukiolaiset! Aion hakea tänne yliopistolle opiskelemaan ja kun pääsen tänne 
aion jatkaa tämän yhteisön parantamista, vaikka se onkin jo täydellinen. 
Myönteiset ystävyys- ja ihmissuhteet sekä niistä muodostuvat sosiaaliset ver- 
kostot tukevat psyykkistä hyvinvointia koko eliniän ajan. Myönteiset odo- 
tukset ja aikeet muita ihmisiä kohtaan ovat erityisen merkityksellisiä on- 
nistuneiden ihmissuhteiden luomiseen. (Laine 2005, 140.) Koulussa olevat 
ystävät vaikuttavat oppilaan kokemaan kouluviihtyvyyteen (Linnakylä & 
Malin 2008; Baker, Dilly, Aupperlee & Patil 2003; Danielsen ym. 2009), koska 
useimmat ihmiset kaipaavat vierelleen emotionaalisia sosiaalisia suhteita. Ne 
voivat olla sekä kahdenkeskisiä että monien ihmisten kesken. Emotionaalisissa 


sosiaalisissa suhteissa ihmiset kokevat enemmän tai vähemmän samanlaisuut- 

ta ja yhteenkuuluvuutta sekä niitä edistävää me-henkeä. Nuorilla sosiaalinen 
verkosto koostuu koulu- ja harrastuspiirien ystävistä, kavereista ja tovereista. 
(Laine 2005, 144.) 

Yhteensä 25 tarinassa kuvattiin yliopistokampuksella opiskelua, ja yhteisöl- 
lisyyttä tarkasteltiin osana yliopistoyhteisöä. Tarinoissa lukio-opiskelijoiden 
kokema yhteisöllisyys osana yliopistoyhteisöä kuvattiin pääasiassa huonoksi 
vanhaan Norssiin verrattuna, mutta muutamassa tarinassa oli löydettävissä 
myös positiivisia näkökulmia. Kertomuksissa kuvattiin positiivisena (n=4/25) 
aktiivinen tunnelma ja yhteisöllisyyden kannalta tärkeänä yhteiset rauhalliset 
ruokatauot: 

Uusi aamu sarastaa ja yliopiston kampus alkaa heräämään uuteen päivään. 

Kampuksella näyttää olevan liikettä, jotkut kiirehtivät tunnille, toiset jutte- 

levat pihalla. Kaikilla näyttää olevan mukavaa. Ruokatunnin alkaessa väki 

alkaa siirtymään ruokalaan. Ruokailu näyttää sujuvan hyvin. Ihmiset hy- 

myilevät, jutustelu käy vilkkaana pöydissä ja kukaan ei näytä olevan yksin. 
Aiemman tutkimuksen mukaan ruokailulla ja välitunneilla on merkittä- 
vä vaikutus peruskoulun oppilaiden kouluviihtyvyyteen (ks. Juvakka 2017). 
Tämä tutkimus osoittaa ruokailun olevan yksi tärkeimmistä yhteisöllisyyt- 
tä tuottavista tapahtumista myös lukiolaisten opiskelupäivän aikana. Silloin 
opiskelijoilla on aikaa omaehtoiseen vuorovaikutukseen ja omien intressien 


mukaiseen sosiaaliseen kanssakäymiseen. 


Yksinäisyys, ulkopuolisuus ja eriytyneisyys yhteisöllisyyttä rapauttavina 
voimina 
Tulen yksin arjen harmaana maanantaina yliopiston pihalle. Yliopisto-opis- 
kelijoita tulee vastaan ja heistä jokainen katsoo minua, niin kuin en kuului- 
sikaan koko oppilaitoksen ympäristöön. Ikävä kyllä, katseet eivät valehtele. 
Tulen joka päivä lukioon, vain ollakseni yksin. Ryhmätöitä saan tehdä yksin, 


ja samaan malliin asiat jatkuvat tauoilla ja ruokailussa. Yhteisöllisyyttä ei 
ole. 


Yhteisöllisyyden puutteesta (n=32/71) kertovissa tarinoissa kerrotaan yksi- 
näisyydestä. Tarinoissa kerrotaan yksin jäämisestä, ja siitä, miten yliopistolle 
muutto on lisännyt yksinäisyyttä. Yksinäisyys puolestaan aiheuttaa ahdistus- 
ta sekä pahaa oloa. Yhteisöllisissä tarinoissa maininnat ruokatauosta olivat 

päivän piristyksiä, mutta tarinoissa, joissa kerrottiin yksinäisyydestä, ruoka- 
tauot vietettiin yksin eikä ruokataukojen merkitystä yhteisöllisyyteen nähty. 

Suurimmassa osassa tarinoista kuvataan yhteisöllisyyden puuttumista 
lukion oppilaiden välillä, ja yliopistoyhteisö jätetään näissä tarinoissa tarkas- 
telun ulkopuolelle (n=46). Yhteisöllisyyden puuttuminen ilmeni ryhmään 
kuulumattomuutena, ystävien puuttumisena, ulkopuolisuuden tunteena, aso- 
siaalisuutena ja suruna. Opiskelijat kertoivat tarinoissa yksinäisistä henkilöis- 
tä, jotka kulkevat rakennuksesta toiseen yksin, ilman vertaisten läsnäoloa ja 
tukea. He kertovat yhteisöllisyyden puuttumisesta Normaalikoulun lukiosta 
(n=19/46), eivätkä kiinnitä tarinoissa huomiota yliopistoyhteisöön. 

Joudun menemään yksin syömään enkä tunnu kuuluvani mihinkään ryh- 

mään. Joudun ikään kuin änkeämään aina ryhmiin mukaan ja tunnen itse- 

ni ulkopuoliseksi. Tunneilla paritöissä kukaan ei kysy minua pariksi ja jään 

yksin tai jonkun toisen hylkiön pariksi. En löydä luokkiin eikä minua haluta 

neuvoa. En uskalla puhua koska kukaan ei kuuntele. 
Yksinäisyyden perusongelmana on ystävien ja hyvien kavereiden puute. Yksi- 
näisyyden tunteminen on aina subjektiivinen kokemus, ja ihminen voi tuntea 
olevansa yksin muiden ihmisten parissa niin kuin edellä kuvatussa tarinassa. 
Usein yksinäisyys koetaan epämiellyttävänä ja ahdistavana psyykkisenä koke- 
muksena. Ajatukset, tunteet ja käyttäytyminen aiheuttavat yhdessä yksinäi- 
syyden tiedostamisen. (Laine 2005, 163.) 

Osassa tarinoista (n=25) kuvattiin yhteisöä osana koko yliopistoyhteisöä, ja 
lähes jokaisessa tarinassa yhteisöllisyyden tunteet olivat negatiivisia (n=21/25). 
Negatiivisista tekijöistä useimmiten (n=15/21) mainittiin yliopistolaisten pa- 
heksuvat katseet ja tunne siitä, että yliopistolaiset toivoisivat lukiolaisten pois- 
tuvan yliopistokampukselta. Negatiivisten tunteiden taustalla vaikutti koke- 
mus siitä, että yliopistolaisten ja lukiolaisten välillä ei ollut vuorovaikutusta. 
Vuorovaikutuksen puute koettiin eriarvoisuuden ja ulkopuolisuuden tuntee- 
na. Yliopistokampuksella oloa kuvattiin eräänlaisena pakotettuna tilana, jo- 
hon lukiolaiset eivät olisi halunneet sopeutua: 

Yhteisöllisyyden puute on johtanut kurjuuteen ja kritisointiin siitä, kuinka 

eriarvoisen oloisia olemme lukiolaisina yliopistomaailmassa. Emme luki- 


olaisina tunne oloamme tasa-arvoisiksi yliopistossa, joka on saanut monet 
tuntemaan itsensä vastenmieliseksi. Kurjuus romuttaa yhteisöllisyyttämme 

lukiona ja muutokseen sopeutuminen on vaatinut liikaa ja aiheuttanut liial- 

lista uupumusta. 
Nuorisobarometritutkimuksessa (Myllyniemi 2015) syrjinnän määritellään 
tarkoittavan sitä, että henkilöä tai ryhmää kohdellaan ilman hyväksyttävää 
oikeutusta eriarvoisesti. Tällaiseen tilanteeseen tarinoiden henkilöt kokevat 
joutuvansa päivittäin. Nuoret näkevät syrjivänä ennen kaikkea ihmisten eri- 
arvoisen kohtelun. Syrjinnän ja eriarvoisuuden välillä nähdään siis olevan yh- 
teys. Tiedetään myös esimerkiksi, että erilaisuus altistaa kiusaamiselle opiske- 
luympäristössä (Myllyniemi 2015, 29). Tarinoissa lukiolaiset kuvaavat itsensä 
erilaisiksi kuin yliopistolaiset, ja erottavat näin itsensä vallitsevasta yhteisöstä. 

Erityisen vahvasti tällainen vaikutelma esiintyi tarinoissa, joissa opiskelijat 
kertoivat sivustosta, jonne anonyymit yliopistolaiset ovat käyneet kirjoitta- 
massa lukiolaisista ilkeitä asioita. Näissä tarinoissa kerrotaan syrjityksi tule- 
misen tunteen ja yliopistolaisten asenteiden tiedostamisen syyksi nämä ilkeät 
julkiset kirjoitukset: 

Yliopistolaisten kanssa yhteistyö on olematonta. Aikuiset ihmiset kirjoittavat 

anonyymisti nettiin kuinka olemme sikiöitä yms. Tuntuu siltä kuin yliopisto 


opiskelijat eivät haluaisi meitä tänne opiskelemaan. He eivät taida tajuta, 
että siirtyminen tänne ei ollut meidän päätöksemme. 


Lukion opiskelijat odottavat aikuisilta yliopiston opiskelijoilta hyvää käytöstä 
ja tapoja. Hyvät tavat ovat muotoja, jotka ovat helppo siirtää kulttuurisesti ja 
ovat yleisesti hyväksyttyjä. Se tarkoittaa, että aikuisten on toimittava itse sa- 
moin kuin odottavat nuorempienkin toimivan. (Raina & Haapaniemi 2005, 
105.) Nuoret kokevat julkisen nöyryytyksen hyvin vakavana sosiaalisena on- 
gelmana, koska aikuisten ajatellaan olevan järkeviä ja asiallisia. Eikä sortuvan 
asiattomuuksien julkilausumiseen. 

Tarinoissa kuvailtiin yliopistokampuksen tiloja hankaliksi lukiolaisten 
tarpeita ajatellen (n=5/25). Opetusta järjestetään kolmessa eri rakennukses- 
sa, kun aiemmin kaikki tunnit olivat olleet Norssilla samassa rakennukses- 
sa. Myös terveydenhoitajan, kuraattorin ja psykologin palveluiden kerrottiin 
olevan ympäri kaupunkia. Opiskelijat kertoivat tarinoissaan, että Norssi ei 


ole enää yhtenäinen, ja kavereiden sekä opettajien löytäminen on hankalaa 

yliopistokampuksen eri rakennuksista. Opiskelijat kaipaavat lukiolaisten yh- 
teistä kohtaamispaikkaa: 
Meiltä puuttuu yhteiset välituntitilat, mikä vähentää huomattavasti yh- 
teisöllisyyden kehittymistä. Vanhassa Norssissa oli tietynlainen yhteenkuu- 
luvuuden tunne, sillä olimme aina samassa rakennuksessa samoissa tiloissa. 
Nykyään olemme hajaantuneet kolmeen eri rakennukseen emmekä välttä- 
mättä näe luokkalaisiamme tai edes kavereita koko päivänä. 
Muutos on ollut suuri fyysisen paikan vaihdoksen vuoksi, mutta myös opetus- 
tilojen hajanaisen sijainnin vuoksi: lukion käytössä on tiloja ympäri Tampe- 
reen yliopiston pääkampusta noin puolen kilometrin etäisyydellä toisistaan. 
Gorald ja See (2011, 271-290) ovat osoittaneet tutkimuksessaan opiskeluviih- 
tyvyyden lisääntyvän merkittävästi, kun opiskelijoilla on ystäviä ja mielekkäi- 
tä sosiaalisia suhteita koulussa. Aivan kuten tämän tutkimuksen tarinoissa 
ilmenee. Oppilaat kaipaavat vertaisiaan ja ystäviään päivän aikana. Lukion 
opetussuunnitelman perusteisiin (OPH 2015, 15) on kirjattu tavoitteeksi, että 
opiskeluympäristöt ovat monipuolisia ja ne edistävät opiskelumotivaatiota. 
Opiskeluympäristöjen kehittämisellä on pyrkimys tukea vuorovaikutusta ja 
yhdessä oppimista itsenäisen opiskelun rinnalla. Tarinoissa opiskelijat nimeä- 
vät yhteiset oleskelutilat opiskelumotivaation edistäjäksi, ja he kokevat mah- 
dollisuuden yhteisöllisyyteen yhdeksi tärkeimmistä asioista opintojen etene- 
misen kannalta. Kuten opetussuunnitelmaan on kirjattu, myös opiskelijat 
kokevat oppimista tapahtuvan, mitä moninaisimmissa tilanteissa ja paikoissa. 


Yhteisöllisyyteen vaikuttavat monet muut tekijät oppituntien lisäksi. 


Yhteinen vihollinen yhdistää 


Kun tieto yliopistolle muutosta tuli odotin tätä innolla. Kivaa vaihtelua, Ne- 
kalan tukkujen sijaan Tornihotellin juurella. Kun tieto pysyvästä jäämisestä 
yliopistolle tuli, nousi vitutus aivan todella korkealle. Yliopistolaisten kanssa 
yhteistyö on olematonta. Tunnen edelleenkin olevani vain tilapäisesti täällä. 
Sillä lukio on hyvin hajallaan (3 rakennuksessa) ja aikaa yhdessä on vain 
ruokailussa ja RO:ssa. Yhteiset välitunti tilat olis kiva saada takaisin, koska 
kaikki on täysin hajallaan eri rakennuksissa. Yliopistolaiset ovat kuin omaa 
kommuuniaan ja odottavat koska poistumme jaloista aivan kuten mekin sitä 
koska pääsemme johonkin tiettyyn yhteiseen paikkaan. Mutta nykypäivänä 
olen päässyt yli tästä ja tunnen olevani yksi yhteisöä. En yliopistoyhteisöä 

vaan lukioyhteisöä. Yhteinen vihollinen yhdistää ja koen, että vaikka yli- 

opiston “aikuiset” katsovat meitä vinoon olemme keskenemme kavereita ja 

PAREMPIA. 

Tarinoissa, joissa kerrottiin sekä yhteisöllisyydestä että yhteisöllisyyden puut- 
teesta (n=19/71) kerrottiin lukioyhteisöstä positiiviseen ja yliopistoyhteisöstä 
negatiiviseen sävyyn. Tarinoissa lukioyhteisö nähdään voimavarana ja rikkau- 
tena. Monista asioista ollaan jouduttu luopumaan, mutta isossa uudessa yhtei- 
sössä ja ympäristössä turvaudutaan tuttuihin ja ystäviin. Yliopisto-opiskelijat 
nähdään kaukaisina henkilöinä, jotka muodostavat oman rintamansa lukio- 
yhteisöä vastaan. Lukion opiskelijat kaipaavat yhteisölleen omaa kotipaikkaa, 
jossa kokoontua ja tavata ystäviä. Nekalassa kolmannen luokan opiskelijoilla 
oli oma alue, joka oli pyhitetty vain abeille. Tätä aluetta kaivataan myös mo- 
nessa tarinassa. 

Tarinoissa kuvataan lukiolaisten välistä yhteistä hyvää henkeä (n=19/19), 
mutta yliopistoyhteisö- ja yliopistoympäristö-maininnat ovat negatiivisia 
(n=15/19). Yliopistolaiset kuvataan lukiolaisia syrjiviksi. Tarinoista käy myös 
ilmi, että yliopistokampukselle muuttamista ja sinne pysyvästi jäämistä ei pi- 
detä hyvänä ratkaisuna lukiolaisten näkökulmasta. 

Tulee tekopyhä olo ajatella, että lukiolaiset kuuluvat yliopistolla muuhun 

kuin lukiolaisten omaan yhteisöön. Lukiolaisille yhteenkuuluvuutta voi 

tuoda yliopiston antamat mahdollisuudet, mutta se samalla erottaa meitä 
muista. Yhteenkuuluvuutta on turha hakea, koska erilaisuutta korostetaan 
nykyään ja tiettyyn porukkaan kuuluminen ei merkitse mitään enää valmis- 
tumisen jälkeen, koska kaikki lähtevät silloin omille teilleen. Lukiolaisen on 


vaikea tuntea yhteenkuuluvuutta yliopistolla, koska lukiolaisia vähätellään 
tai jotain muuta sen tapaista. 


Ympäristön tunneilmasto vaikuttaa ihmisten väliseen vuorovaikutukseen. Se 
heijastuu yksilöiden osallistumiseen, käyttäytymiseen ja tulkintoihin, jotka 
puolestaan ovat yhteydessä vuorovaikutustilanteissa oleviin tunteisiin. Näis- 
tä yhdessä muodostuu tunneilmapiiri, joka vaikuttaa esimerkiksi lukiolaisten 
tulkintaan yliopistolaisten käyttäytymisestä. (Lehtinen, Vauras & Verkkanen 


2016, 2.42.) 

Pohdinta ja johtopäätökset 


Tutkimuksessa tarkasteltiin sitä, millaisia kertomuksia Tampereen yliopiston 
normaalikoulun lukiolaiset tuottavat yhteisöllisyyden kokemuksista ja tun- 
teista muutoksen jälkeen. Lukiolaisten tuottamien tarinoiden kautta tarkas- 
teltiin myös sitä, kokevatko lukion opiskelijat olevansa tervetulleita yliopis- 
tokampukselle, ja ovatko he kotiutuneet uuteen yhteisöön. Opiskelijoiden 
tarinoissa koulun hyvälle yhteisöllisyydelle oli tunnusomaista muun muassa 
tasa-arvoisuus, yhteistoiminnallisuus, yhteistyö, erilaisuuden kunnioittami- 
nen sekä avoin ja tasavertainen keskusteluyhteys niin opiskelijoiden kuin hen- 
kilökunnan välillä. Yhteisöllisyyttä haittaavia tekijöitä puolestaan olivat yh- 
teisön jakaantuminen pienempiin ”kuppikuntiin”, ilkeät sanat ja katseet sekä 
liian laaja ympäristö yliopistokampuksella. Tehokkaimmaksi yhteisöllisyyden 
lisääjäksi tarinoissa nimettiin yhteinen ruokatauko keskellä päivää. Tutki- 
muksen tulokset osoittivat, että lukion opiskelijat kokevat yhteisöllisyyttä lu- 
kioyhteisössä, mutta yliopistoyhteisössä he ovat jääneet ulkopuolisiksi. Tulok- 
set osoittivat myös, että oppilailla oli hyviä ja huonoja kokemuksia ja tunteita 
muutoksesta, mutta huonojen kokemusten ja tunteiden määrä oli suurempi. 
Tarinat olivat hyvin samankaltaisia. Oppilaat kokivat, etteivät he ole tervetul- 
leita yliopistokampukselle. (Vrt. Rautiainen 2008.) 

Yhteisöllisyydestä kertovia tunteita löytyi tarinoista, joissa kuvattiin luki- 
olaisten välillä olevaa tiivistä yhteisöllisyyden kokemusta. Lukion opiskelijat 
viihtyvät yhdessä ja pitävät yhtä muutoksen keskellä. Aiemman lukioyhteisöä 
koskevan tutkimuksen mukaan tulokset osoittavat tärkeimmiksi oppimista 
edistäviksi tekijöiksi vertaisryhmäkontaktit sekä kontaktit opettajiin. Paljon 
suurempi merkitys on sillä, miten koulutus toteutetaan kuin sillä, mitä sisältö- 
jä tai rakenteita opetussuunnitelmalla on. (Ks. Astin 1993.) Kaikissa tarinoissa 
ei kuitenkaan kerrottu lukioyhteisöstä positiiviseen tapaan vaan tarinoissa ko- 
rostui erityisesti yksinäisyyden kuvaaminen. Ulkopuolisuuden, yksinäisyyden 
ja ryhmään kuulumattomuuden tunteita kuvailtiin useassa tarinassa. Ihmi- 
nen on luonnostaan sosiaalinen olento ja voidaan sanoa, että kaikki ihmiset 
tarvitsevat toisia ihmisiä selviytyäkseen maailmassa (Raina & Haapaniemi 
2005, 104) eikä yksinäisyys ole toivottu tila. Yksinäisyyttä perusteltiin sillä, 


että yksinäisyys olisi itsestä riippumatonta ja muiden henkilöiden aiheuttamaa 

ryhmistä ulos jättämistä. Tilojen hajanaisuus kerrottiin tarinoissa olevan myös 
syynä yksinäisyyteen, koska ei ole tiettyä paikkaa, jossa lukiolaiset viettävät 
aikaa ja, josta löytäisi tuttuja. 

Tarinoissa lukiolaiset kuvasivat yliopistolaiset ilkeiksi ja syrjiviksi heitä 
kohtaan. Tarinoiden sisältöön vaikutti keskustelupalsta, jonne yliopistolaiset 
olivat kirjoittaneet epäasiallisia kommentteja lukiolaisista. Kanta oli yksimie- 
linen. Kaikissa tarinoissa, joissa kerrottiin yliopistoyhteisöstä, tunteet olivat 
kielteisiä. Opintoympäristön kehittämisessä on tärkeää muistaa, että opiske- 
lijat ovat opettajien lisäksi kulttuurin luojia ja uusintajia. (Ks. Repo-Kaaren- 
to 2006.) Yliopistokampuksella organisaatio koostuu monesta osa-alueesta ja 
toimijasta. Muutokseen sopeutuminen vaatii aikaa sekä halua ottaa vastaan ja 
kehittää uudenlaisia toimintamalleja. 

Lukion yhteisöllinen merkitys, niin olemassa olevana kuin puutteena, tuli 
vahvasti ilmi tämän tutkimuksen aineistossa. Ystävät, tuttavat, sosiaaliset tilat, 
oppimisympäristöt koulussa sekä yhteisöllisyys tulivat eri muodoissaan esiin 
opiskelijoiden tarinoissa. Tämä on ymmärrettävää, koska lukio on paikka, jos- 
sa sosiaaliset suhteet ovat keskeisessä roolissa, ja jossa nuori viettää elämänsä 
kannalta merkittäviä vuosia. Lukioaikana nuorten elämässä korostuu kodin 
ulkopuolinen maailma, joka tarjoaa valtavasti mahdollisuuksia (Salmela-Aro 
2010, 449). Lukio voi tarjota yhteisön, niillekin nuorille, jotka eivät koe kuu- 
luvansa yhteisöön harrastusten tai muun vapaa-ajan toiminnan kautta. Suo- 
malaisessa yhteiskunnassa voidaan kuvailla olevan vallalla tietynlainen yksin 
pärjäämisen kulttuuri, mutta nuorilla on kuitenkin tarve kuulua johonkin yh- 
teisöön (Kuure & Perttu 2007, 26). Nykyajan yhteiskunnassa korostetaan, että 
jokainen on yksilö, mutta toisaalta jokaisen on opittava olemaan yksi joukosta 
tai yksin joukossa. Lukio ja sen yhteisö tarjoavat yhden sosiaalisen ympäristön, 
johon nuori voi kokea kuuluvansa. Nykyaikana virtuaaliset oppimisympäris- 
töt mahdollistavat uudenlaisia oppimisen ja kohtaamisen tapoja, mutta konk- 
reettisia tiloja ja rakennuksia tarvitaan silti nyt ja tulevaisuudessa. (Välijärvi 
2011.) 

Juuti ja Virtanen (2009) ovat erotelleet neljä peruspilaria, miksi muutok- 
sen kohtaaminen on niin vaikeaa. Ensimmäiseksi ihminen käy itsensä kans- 


sa tiedostamattoman vuoropuhelun. Jokainen lukion toisen ja kolmannen 

vuosiluokan opiskelija joutui käymään tämän vuoropuhelun itsensä kanssa 
muutoksen kohdalla ja päättämään, kuinka minä muutokseen suhtaudun. 
Toiseksi ennen muutosta ja muutoksen tapahduttua ihmisiä johdatellaan ja 
kerrotaan muutoksen hyviä puolia. Näin kerrottiin tarinoissa myös käyneen 
lukion muuton aikana. Johdattelutilanteessa opiskelijat reagoivat tilanteeseen 
ja tapahtumiin ennakkoluulottomasti. Kolmantena peruspilarina muutoksen 
vaikuttavuuteen liittyvät sosiaaliset suhteet, jotka ovat osa elämismaailmaam- 
me. Kaikki ihmiset elävät suhteessa muihin lähellä oleviin ihmisiin. Jokainen 
lukion opiskelija oli osa muutoksen elämismaailmaa, ja he ovat suhteessa yli- 
opiston opiskelijoihin ja henkilökuntaan. Lukion opiskelijoilla oli hyvä so- 
siaalinen verkosto Nekalassa, ja muutoksen myötä heille on tullut pelko sen 
menettämisestä. Neljäntenä mainitaan elämismaailman kokonaisuus ja se, mi- 
ten nämä kokonaisuuden osat ovat jatkuvasti vuorovaikutuksessa keskenään. 
Muutoksen myötä lukion opiskelijoiden elämismaailmana oli ”muutoksen 
aika? ja siihen liittyvä vuorovaikutus lukiolaisten välillä sekä lukio- ja yliopis- 
to-opiskelijoiden välillä. 

On väärin olettaa, ettei muutoksesta syntyisi kipua, harmitusta ja vastarin- 
taa. Muutokseen kuuluu luonnollisesti tietty määrä tuskaa, jotta muutoksella 
voi olla merkitystä. Koko yhteiskunnan kulttuuriset ja sosiaaliset muutokset 
tukevat opiskeluorganisaatioiden muutospyrkimyksiä, mutta toisaalta myös 
painostavat siihen. (Luukkainen 2004, 219.) 

Lukioissa on käytössä lukioyhteisöön integroitumisen keinoja, mutta mi- 
ten kokonaisen lukion siirron jälkeen tulisi ryhmäyttäminen toteuttaa? Ta- 
rinoissa opiskelijat kaipasivat lukion yhteistä kokoontumispaikkaa. Sellaista 
tilaa, jonne lukion opiskelijoiden olisi mahdollista kokoontua viettämään ai- 
kaa yhdessä. Se voisi edistää lukion sisäistä yhteisöllisyyttä, mutta millaisil- 
la toimenpiteillä saataisiin lukion opiskelijat integroitua yliopistoyhteisöön? 
Yksi tärkeimmistä yhteisöllisyyden ja osallisuuden tunteeseen vaikuttavista 
tekijöistä on se, että yhteisön ihmiset tuntevat toisensa. Lukion ja yliopiston 
opiskelijoiden välille tulisi järjestää tapahtumia ja tilaisuuksia, joissa opiske- 
lijoiden olisi mahdollisuus tutustua toisiinsa ja toimia tasavertaisina yhteisön 


jäseninä. Yhteiset tapahtumat lisäävät myös yhteenkuuluvuuden tunnetta. 

Tiedottamisella on myös paljon vaikutusta. Kuinka eri yhteisöt esimerkiksi 
näkyvät yliopiston nettisivuilla? 

Huomionarvoista on, että vastaajia ohjattiin tarinoimaan tietystä kehys- 
kertomuksessa kuvatusta tilanteesta, mutta useassa tarinassa kerrottiin mo- 
lempien kehyskertomusten näkökulmia. Kaikilla vastaajilla oli jonkinlainen 
kokemus muutoksesta ja sen vaikutuksista yhteisöllisyyteen. Kuten eläytymis- 
menetelmällä kerätyissä aineistoissa yleensä, myös tämän aineiston tarinoiden 
voidaan nähdä kuvastavan yhteisöllisyydestä kertovia sosiaalisia ja kulttuurisia 
käsityksiä, mutta myös opiskelijoiden henkilökohtaisia asenteita, kokemuksia 
ja näkemyksiä. Opiskelijat kirjoittivat samoista aiheista ja näkemyksistä lähes 
samoilla sanoilla useassa tarinassa. Tämä puoltaa sitä, etteivät tulokset ole sa- 
tunnaisia ja että niillä on todellista pohjaa reaalimaailmassa. Tarinat välittivät 
keskeisiä elementtejä opiskelijoiden ajatus- ja kokemusmaailmasta muutoksen 
jälkeen. Tulokset ovat myös linjassa aiempien yhteisöllisyyden merkityksestä 
tehtyjen tutkimusten tulosten kanssa, mikä vahvistaa tulosten luotettavuutta 
ja korostaa niiden merkityksellisyyttä. 

Tässä tutkimuksessa keskityttiin yhteen lukioon yhden menetelmän ja 
kohdejoukon avulla. Jatkossa tutkimusjoukko voisi koostua useammasta lu- 
kiosta, jotka ovat kokeneet toimitilojen muutoksen esimerkiksi ammattikou- 
lujen tai aikuiskoulutuskeskusten tiloihin. Mielenkiintoista olisi tutkia myös 
Normaalikoulun lukiolaisten yhteisöllisyyden kokemuksia muutaman vuo- 
den päästä. Kuinka yhteisöllisyyteen vaikuttaa se, että lukioon hakeutuvat tie- 
tävät hakiessaan tulevansa yliopistokampukselle? Miten lukion henkilökunta 
on sopeutunut muutokseen, ja millaisia toimintatapoja ollaan kehitetty yhtei- 
söllisyyden edistämiseksi? 

Tulosten perusteella näyttää siltä, että muutokseen suhtauduttiin vara- 
uksella ja negatiiviset tunteet olivat pinnassa. Aika näyttää, mihin suuntaan 
Tampereen yliopiston normaalikoulun lukion yhteisöllisyys muotoutuu. Tä- 
män aineiston valossa voidaan sanoa, että yhteisöllisyyden kehittämiseen tulee 
kiinnittää huomiota nyt ja tulevaisuudessa. Yhteisöllisyys ei kehity ilman sitä 


tukevia toimenpiteitä. 

Johdanto 


Tampereen normaalikoulu siirtyi Tampereen yliopiston alaisuuteen jo 1970-lu- 
vulla, ja vaikka sillä on ollut vahva yhteys ja jatkuva vuoropuhelu yliopiston 
eri toimijoiden välillä, on se kuitenkin toiminut yliopistosta erillään omassa 
kiinteistössään — aina vuoden 2016 syksyyn asti, jolloin normaalikoulun lu- 
kiolaiset siirtyivät pysyvästi opiskelemaan Tampereen yliopiston kampukselle 
(Normaalikoulun esittely 2017). Tämä koulutuspoliittisesti ainutkertainen 
ratkaisu tarjoaa mielenkiintoisen tutkimuskohteen, ja tässä artikkelissa pe- 
rehdymme ilmiöön tarkastelemalla Tampereen normaalikoulun lukiolaisten 
näkemyksiä yliopistokampuksella opiskelun merkityksestä heidän jatkokou- 
luttautumisvalintoihinsa. 

Lukio-opiskelijoiden sijoittuminen ja kotiutuminen yliopistokampukselle 
ei luo haasteita pelkästään lukiolaisille, vaan myös yliopiston ja lukion hen- 
kilökunnalle sekä lukiolaisten vanhemmille. Uuden toimintakulttuurin ke- 
hittäminen kuuluukin kaikille näille tahoille. (OPH 2015.) Hyvin sujunut ko- 
tiutuminen ja erilaiset opiskeluun ja opiskeluympäristöön liittyvät myönteiset 
kokemukset opintojen aikana sitouttavat ja innostavat lukiolaista opiskeluun 
(OPH 2015) ja voivat siten motivoida lukiolaista hakeutumaan yliopisto-opin- 
toihin. 

Lukion toimintakulttuurin kehittämisen keskeisiin teemoihin kuuluvat 


oppiva yhteisö, osallisuus ja yhteisöllisyys, hyvinvointi ja kestävä tulevaisuus 

sekä kulttuurinen moninaisuus ja kielitietoisuus. Oppivan yhteisön tavoittee- 
na on vahvistaa oppilaiden myönteistä asennetta oppimiseen kehittämällä op- 
pimista vahvistavia käytäntöjä opiskelijalähtöisesti. Opiskelijan myönteinen 
asenne oppimiseen luo perustan elinikäiselle oppimiselle. (oPH 2015.) Osal- 
lisuudella ja yhteisöllisyyden kehittämisellä pyritään kannustamaan opiskeli- 
joita ilmaisemaan rohkeasti mielipiteensä sekä innostamaan heitä aktiivisuu- 
teen esimerkiksi opiskelijakunnan ja tutortoiminnan kautta. Hyvinvoinnin 
ja kestävän tulevaisuuden teeman kautta kannustetaan opiskelijoita pitämään 
huolta terveydestään sekä edistetään yhdenvertaisuutta ja tasa-arvoa. Toimin- 
tatavoilla pyritään tukemaan hyvää ilmapiiriä ja turvallisuutta. Yhdenvertai- 
suuteen ja tasa-arvoon tähtää myös kulttuurinen moninaisuus ja kielitietoi- 
suus niin, että eri kielet ja uskonnot voivat elää rinnakkain keskenään ja että 
niiden moninaisuutta myös arvostetaan. (OPH 2015.) Opettajan tehtävänä on 
auttaa opiskelijaa ymmärtämään, että nykyinen opiskelupaikka on vain yksi 
askel elinikäisessä oppimisessa. Elinikäinen oppiminen on ennemmin asenne 
kuin yksittäinen toiminta ja on tärkeää, että oppilaat tunnistavat tavat, joilla 
juuri he oppivat. (Doyle 2008.) 

Koulun henkisen tuttuuden on havaittu vaikuttavan koulumyönteisyyt- 
tä parantavasti. Erityisesti vuorovaikutus opettajan kanssa on noussut voi- 
makkaimmaksi koulumyönteisyyteen vaikuttavaksi tekijäksi ennen muita 
opiskeluympäristöön liittyviä tekijöitä. (Kalalahti 2007.) Myös fyysisellä 
oppimisympäristöllä on merkittävä vaikutus oppimistuloksiin ja siten myös 
koulumyönteisyyteen (Brooks 2010). Itse oppimisympäristöä voidaan lähestyä 
useammasta eri ulottuvuudesta kuten psykologisesta ja sosiaalisesta näkökul- 
masta, fyysisestä näkökulmasta ja pedagogisesta näkökulmasta. On havaittu, 
että eri toimijat painottavat eri näkökulmia miettiessään oppimisympäristön 
hyvyyttä. Esimerkiksi oppilaat korostavat oppimisympäristön fyysisiä puittei- 
ta kun taas opettajat keskittyvät useimmin pedagogisiin asioihin. (Piispanen 
2008.) Fyysinen opiskeluympäristö voidaan ymmärtää fyysisenä tilana ja toi- 
mintaympäristönä. Fyysinen ympäristö on siten rakennukset ja tilat, joissa ol- 
laan sekä kalusteet ja välineet, joiden avulla työskennellään. Lisäksi fyysiseen 
opiskeluympäristöön voidaan lukea myös käytössä oleva opetusteknologia. 
(OPH 2004.) 

Sosiaalisiin tekijöihin voidaan lukea sekä sosiaaliseen oppimisympäristöön 
että muihin sosiaalisiin tekijöihin liittyvät asiat. Sosiaalinen oppimisympäris- 
tö käsittää sosiaalisen verkoston, johon vaikuttavat kaikki oppimistilanteessa 
olevat ihmiset ja heidän välillään tapahtuva vuorovaikutus. Muut sosiaaliset 
tekijät käsittävät esimerkiksi perhesuhteet ja koulun ulkopuoliset kaverisuh- 
teet. (OPH 2004.) Suomalaiset nuoret suunnittelevat opintouraansa enimmäk- 
seen kaikkein läheisimpien ihmisten kanssa. Vanhemmat ovat tässä merkittä- 
vässä roolissa, vaikka muillakin sosiaalisilla suhteilla — kuten kaverisuhteilla 
— on merkityksensä opintouraa suunniteltaessa ja tavoitteiden asettamisessa. 
Nuoret, jotka saivat vanhemmiltaan tukea uravalinnassaan, uskoivat myös 
useammin saavuttavansa tavoitteet kuin sellaiset nuoret jotka eivät tukea saa- 
neet. Mielenkiintoista on, että vain harva nuori nimeää uratavoitteen tukijaksi 
opettajan tai opinto-ohjaajan. (Tynkkynen 2013.) Tilastojen mukaan vuoden 
2015 ylioppilaista vain 16 % jatkoi yliopistokoulutuksessa, vaikka 37 % heistä 
haki pelkästään sinne. Ammattikorkeakoulutuksessa heistä jatkoi 11 prosent- 
tia ja ammatillisessa koulutuksessa 5 %. Kaikkiaan korkeakoulutasolle haki 
75 % ylioppilaista. Lähes 70 % tuoreista ylioppilaista jäi kuitenkin tutkintota- 
voitteisen koulutuksen ulkopuolelle. (Suomen virallinen tilasto 2016.) 

Fyysisen opiskeluympäristön ja sosiaalisen oppimisympäristön lisäksi voi- 
daan erottaa myös psyykkinen oppimisympäristö, joka käsittää kognitiivisen 
ympäristön eli oppimisen kohteina olevat tiedot ja taidot, sekä emotionaalisen 
ympäristön, joka pitää sisällään henkilön tunteet ja motivaation (OPH 2004). 
Nuoret voivat olla erittäin kunnianhimoisia ja asettaa itselleen korkeita kou- 
lutuksellisia tavoitteita. Tämä voi lisätä riskiä uupumukseen, jonka on todet- 
tu hidastavan opintoja etenkin niiden nivelvaiheessa — esimerkiksi siirryt- 
täessä lukiosta jatko-opintoihin. Uupumus voi siis lisätä välivuosien määrää, 
ja useampi välivuosi lisätä riskiä jäädä kokonaan koulutuksen ulkopuolelle. 
(Salmela-Aro & Tuominen-Soini 2013.) Tähän onkin kiinnitetty huomiota 
lukiouudistuksessa, jossa tavoitteena on kehittää lukioihin yhteisöllisempi ja 
osallistavampi toimintakulttuuri sekä kehittää oppimista vahvistavia käytän- 
teitä (Salmela-Aro & Tuominen-Soini 2013; OPH 2015). 

Lukion toimintojen sijoittuminen yliopistokampukselle on Suomessa ai- 


nutkertaista, ja siksi erittäin mielenkiintoinen tutkimuskohde. Aikaisempaa 

tutkimusaineistoa ei aiheeseen liittyen juuri löydy. Suomessa lukio-yliopisto 
-yhteistyö on keskittynyt lähinnä mahdollisuuteen suorittaa lukio-opintojen 
aikana tiettyjä yliopiston kursseja. Tämä on toisaalta yksi keino houkutella 
opiskelijoita juuri kursseja tarjoavan yliopiston opiskelijaksi, sillä suoritettu- 
ja kursseja voidaan monesti hyväksilukea vain kurssin järjestävän yliopiston 
opintoihin. Esimerkiksi lukuvuonna 2016-2017 apulaisrehtori Jere Lepolan 
mukaan Tampereen yliopiston normaalikoulun lukion oppilaista 12 valitsi yli- 
opistokursseja ja lukion kursseille osallistuneita yliopisto-opiskelijoita on ollut 
vastaava määrä. Kansainvälisesti tarkasteltuna mm. Yhdysvalloissa yliopistot 
tarjoavat high school -opiskelijoille yliopiston kursseja viikonloppukursseina 
tai kesäkuukausina suoritettavaksi helpottaakseen mahdollisten myöhempien 
opintojen aloittamista niissä (NYU 2017; Columbia University 2017). 

Tässä tutkimuksessa tarkastelemme: 

1) Minkälaiset seikat fyysisessä opiskeluympäristössä, psyykkisessä oppimis- 

ympäristössä sekä sosiaalisissa tekijöissä voivat vaikuttaa siihen, että opiskeli- 


ja hakee opiskelemaan jo tutussa opiskeluympäristössä toimivaan yliopistoon? 


2) Miksi opiskelija haluaisi ehdottomasti hakea johonkin muuhun kuin 
Tampereen yliopistoon? 


Lukion ensimmäisen vuoden opiskelijat ovat tutkimusaineiston keräämisen 
ajankohtana ehtineet opiskella lähes yhden lukukauden yliopiston tiloissa ja 
ovat nähneet ja kokeneet tänä aikana monenlaista. Tutkimuksen kannalta 
olemme siis kiinnostuneita siitä, kuinka lukioaikainen opiskelu ja erilaiset ar- 
jen kokemukset yliopistokampuksella mahdollisesti vaikuttavat opiskelijoiden 


mielikuviin ja ajatuksiin Tampereen yliopistosta opiskelupaikkana. 


Tutkimusaineisto ja -menetelmä 
Tutkimuksen aineisto (N=47) kerättiin eläytymismenetelmällä joulukuus- 
sa 2016 Tampereen yliopiston normaalikoulun lukion ensimmäisen vuoden 
opiskelijoilta. Eläytymismenetelmä valittiin tutkimusmenetelmäksi, koska 
tutkimuksen tarkoituksena oli saada tietoa niistä arvoista, asenteista, käsityk- 
sistä ja uskomuksista, jotka vaikuttavat lukiolaisten päätöksiin tulevasta opis- 


kelupaikasta, ei niinkään tosiasiallista tietoa siitä, mihin opiskelijat ajattelevat 

tulevaisuudessa hakea. Eläytymismenetelmällä saadaankin tietoa tutkittavien 
subjektiivisista näkemyksistä, eikä tarinoista pystytä tekemään suoria johto- 
päätöksiä siitä, miten vastaajat todellisuudessa toimisivat kertomusta vastaa- 
vassa tilanteessa (ks. Wallin, Helenius, Saaranen-Kauppinen & Eskola 2015). 
Tutkimuksessa käytetyissä kehyskertomuksissa vastaajia pyydettiin eläyty- 
mään tilanteeseen, jossa he tulevaisuudessa joko hakevat Tampereen yliopis- 
toon tai johonkin muuhun yliopistoon, ja kertomaan miten he ovat päätyneet 
tähän ratkaisuun. Kehyskertomus pyrittiin pitämään mahdollisimman lyhye- 
nä, jotta vastaajia johdateltaisiin mahdollisimman vähän (ks. Eskola & Wallin 
2015; Eskola ym. 2017). Molemmissa kehyskertomuksissa eläytyjä on opiskellut 
yliopistokampuksella useamman vuoden ja hakee opiskelemaan yliopistoon; 
kehyskertomuksen ensimmäisessä variaatiossa (A) Tampereen yliopistoon ja 
toisessa variaatiossa (B) jonnekin muualle kuin Tampereen yliopistoon: 

A. On kevät vuonna 2019. Olet kirjoittamassa ylioppilaaksi, jonka jälkeen 
olet päättänyt hakea opiskelemaan yliopistoon. Opiskelu yliopiston tiloissa 
on saanut sinut vakuuttumaan siitä, että haluat hakea juuri Tampereen 
yliopistoon. Eläydy tilanteeseen ja kirjoita pieni tarina siitä, miten olet 
päätynyt tähän ratkaisuun? 

B. On kevät vuonna 2019. Olet kirjoittamassa ylioppilaaksi, jonka jälkeen 
olet päättänyt hakea opiskelemaan yliopistoon. Opiskelu yliopiston tilois- 
sa on saanut sinut vakuuttumaan siitä, että haluat ehdottomasti hakea 
opiskelijaksi johonkin muualle kuin Tampereen yliopistoon. Eläydy ti- 
lanteeseen ja kirjoita pieni tarina siitä, miten olet päätynyt tähän ratkai- 
suun? 

Tutkimusaineisto kerättiin saman aineistonkeruutilaisuuden aikana opiske- 
lijakunnan yleiskokouksen jälkeen. Tilaisuudessa vastaajat ohjeistettiin teh- 
tävään lyhyesti ja mahdollisimman vähän kertomuksiin johdatellen. Vastaa- 
jille annettiin aikaa tarinoiden kirjoittamiseen noin 20 minuuttia. Tarinat 
kirjoitettiin käsin A4-arkille, joihin oli kopioitu kehyskertomukset paperin 
yläreunaan. Vastauspaperit jaettiin nipuissa vastaajille. Niput oli lajiteltu niin, 
että joka toisessa paperissa oli johdantona kehyskertomus A ja joka toisessa 
kehyskertomus 3. Näin toivottiin saatavan sama määrä molempien kehysker- 
tomusten pohjalta kirjoitettuja tarinoita. Eläytymismenetelmääaineisto kerä- 


tään yleensä lähes poikkeuksetta anonyymisti (Wallin ym. 2015), ja myös tässä 

tutkimuksessa vastaajille kerrottiin, että vastauspaperiin ei täytetä nimeä tai 
muita tunnistautumistietoja. Tutkimuksessa ei kerätty muitakaan taustatieto- 
ja, kuten esimerkiksi ikää, koska kaikki vastaajat olivat saman ikäluokan opis- 
kelijoita tai ainakin hyvin lähellä toistensa ikää. Tutkimuksen tarkoituksena 
ei ollut vertailla vastauksia taustatietojen perusteella, joten myöskään muita 
taustatietoja ei kerätty. 

Yhteensä vastauksia kertyi 54, joista seitsemän jätettiin analyysin ulkopuo- 
lelle epäasiallisten vastausten takia. Aineisto koostui siten 47 kertomuksesta, 
joista 23 oli kirjoitettu kehyskertomus A:n johdannon pohjalta, ja 24 kehys- 
kertomuksen B johdattelemana. Kertomusten pituudet vaihtelivat yhden lau- 
seen mittaisista vastauksista viiden-kuuden lauseen tarinoihin. Tarinat olivat 
eläytymismenetelmävastauksiksi jokseenkin lyhyitä, mutta niissä esiintyi kui- 
tenkin monia tutkimuksen kannalta olennaisia ja toisistaan selkeästi erottuvia 
näkökulmia. 

Aineiston analyysi aloitettiin lajittelemalla eri kehyskertomukset omiin 
pinoihin. Tämän jälkeen ne identifioitiin kirjain- ja numerokoodilla (ensim- 
mäisen variaation kertomukset Aor, 402, jne. ja toisen variaation kertomukset 
BOI, B02, jne.) ja litteroitiin sanatarkasti yhteen Word-tiedostoon. Aineistoa 
kertyi yhteensä seitsemän sivua (fontti Calibri, fonttikoko 11, riviväli 1), joista 
ensimmäinen sivu oli yleiskuvausta aineiston keräämisestä, kehyskertomuksis- 
ta sekä vastausmääristä. Aineisto teemoiteltiin aineistolähtöisesti ja analyysi 
eteni aineiston huolellisesta lukemisesta ja jäsentelystä kohti kokoavaa ja tutki- 
muskysymysten mukaista teemoittelua. Aluksi tarinoiden lauseista lihavoitiin 
avainsanat tai lauseen osat, jotka nimettiin niitä kuvaavilla tavoilla ja jäsennet- 
tiin alateemoiksi (esimerkiksi opiskelumahdollisuudet, tuttu ja turvallinen, 
mukavat kokemukset jne.) taulukkolaskentaohjelmassa. Samalla laskettiin 
myös yksittäisten mainintojen esiintyvyyksiä ja muodostettiin teemoista esiin- 
tyvyysmatriisit. Kaiken kaikkiaan kehyskertomuksen A-variaation tarinoissa 
erillisiä mainintoja kertyi 47 kappaletta ja B-variaation tarinoissa 39 kappa- 
letta. Lopuksi yksittäiset alateemat ryhmiteltiin vielä yläteemoihin (fyysinen 
opiskeluympäristö, psyykkinen oppimisympäristö, sosiaaliset tekijät) teemoja 


yhdistävien tekijöiden mukaisesti. 

Tämän tutkimuksen vastaukset kerättiin pelkästään Tampereen yliopis- 
ton normaalikoulun lukion ensimmäisen luokan opiskelijoilta tilanteessa, jos- 
sa normaalikoulun lukio oli ehtinyt toimia yliopistokampuksella lähes yhden 
lukukauden. Muissa Suomen lukioissa ei ole toteutettu vastaavaa toimintojen 
sijoittamista yliopistokampukselle muuta kuin väistötilaratkaisuina. Tulokset 


eivät siten ole yleistettävissä muihin lukioihin. 


Tulokset 


Molempien kehyskertomusten johdannon pohjalta kirjoitetuissa tarinoissa 
esiintyi kolme pääteemaa: psyykkinen oppimisympäristö, fyysinen opiskelu- 
ympäristö sekä sosiaaliset tekijät. Psyykkinen oppimisympäristö sisältää esi- 
merkiksi oppimisen kohteena olevat tiedot ja taidot sekä henkilön tunteet ja 
motivaation. Fyysinen oppimisympäristö on rakennukset ja tilat missä toimi- 
taan sekä kalusteet ja välineet mukaan lukien oppimisteknologia. Sosiaalisiin 
tekijöihin liittyvät esimerkiksi perhesuhteet, kaverisuhteet ja sosiaalinen oppi- 
misympäristö sekä niihin liittyvä vuorovaikutus. (OPH 2004.) 

Kuviossa 1 näkyy tarinoissa esiintyvien mainintojen painotukset eri tee- 
moihin. Kuviossa on säteittäinen kaavio, jonka asteikossa (0-30) on maininto- 
jen lukumäärät ja kolmion muoto kertoo mainintojen painottumisen. Kum- 
mankin kehyskertomusvariaation tarinoissa esiintyvät maininnat painottuivat 
selkeästi psyykkiseen oppimisympäristöön liittyviin tekijöihin. Sosiaalisiin 
tekijöihin liittyvät asiat saivat vähiten mainintoja. Kehyskertomusvariaatio 
A:n eli Tampereen yliopistoon hakevien tarinoissa esiintyneet maininnat ja- 
kaantuvat tasaisemmin kaikkiin teemoihin, joskin myös niissä on näkyvissä 
painottuminen psyykkisen oppimisympäristön teemaan. Kehyskertomusva- 
riaatio B:n kertomuksissa maininnat painottuvat vielä selkeämmin psyykki- 
seen oppimisympäristön teemaan ja niissä ei ollut kuin yksi maininta liittyen 
sosiaalisiin tekijöihin. Fyysiseen oppimisympäristöön liittyviä mainintoja oli 


kehyskertomusvariaatio B:ssä vähemmän kuin kehyskertomusvariaatio A:ssa. 

TARINOISSA ESIINTYVIEN MAININTOJEN PAINOTUKSET 
TEEMOITTAIN 


FYYSINEN 
OPISKELUYMPÄRISTÖ 
30 


PSYYKKINEN 
OPPIMISYMPÄRISTÖ 


m Variaatio A: TAMPEREEN YLIOPISTOON HAKEVAT 
m Variaatio 5: MUUALLE KUIN TAMPEREEN YLIOPISTOON HAKEVAT 


Kuvio 1. Tarinoissa esiintyvien mainintojen painotukset teemoittain 


Tampereen yliopistoon hakevat 


Kehyskertomuksen A-version tarinoissa ylivoimaisesti eniten mainintoja tuli 
psyykkiseen oppimisympäristöön liittyen (n=22/47). Tarinoissa mainittiin 
useimmin hyvät opiskelumahdollisuudet. Nähtiin, että Tampereen yliopis- 
to on suuri ja erilaisia opiskelumahdollisuuksia on paljon. Nuoret haluavat 
opiskelemaan aineita, jotka heitä kiinnostavat, eivät opiskelemaan vain siksi, 
että johonkin on päästävä kirjoille. Tampereen yliopistolla toimiikin kuusi eri 
tiedekuntaa, joihin otetaan vuosittain yhteensä noin 2000 uutta opiskelijaa 
(Tampereen yliopiston verkkosivut). 

Seitsemän vastaajaa nosti esille tarinoissaan sen, että Tampereen yliopis- 
to on tuttu ja turvallinen: Nyt kun yliopisto on jo tuttu paikka on kiva jäädä 
tuttuun ja turvalliseen. Yhdessä tarinassa mainittiin lisäksi muutoksen pelot- 
tavuus: Muutos on pelottavaa, joten päätän pysyä tutussa ja turvallisessa ym- 
päristössä. Turvallisuudella opiskelijat voivat tarkoittaa sekä fyysistä turvalli- 
suutta että henkistä turvallisuutta. Tuttuus ja turvallisuus liittyvät läheisesti 
opintoihin kiinnittymiseen. Kiinnittyminen edellyttää neljän osatekijän to- 


teutumista: joustavien toiminta- ja ajattelutapojen kehittymisen tukemista, 

opiskelijoiden mukaan ottamista akateemisen yhteisön jäseniksi, hyvinvointia 
tukevan toimintakulttuurin edistämistä ja toiveikkaiden tulevaisuuskuvien 
vahvistamista. Turvallisuuden tunne tulee siitä, että oppimisympäristö on op- 
pimista tukeva ja luottamuksellinen. (Mäkinen 2012.) Se, että opiskelija on 
jo osittain integroitunut Tampereen yliopistoon, vaikuttaa jatkossa sekä opis- 
kelumotivaatioon että oppimiseen, mutta varsinkin akateemisen asiantunti- 
juuden kehittymiseen (Lähteenoja 2010). Psyykkisiin tekijöihin ja kiinnitty- 
miseen liittyivät myös tarinoissa esiintyvät kommentit hyvästä ilmapiiristä (... 
koska kun olen täällä ollut olen huomannut, että yliopistolaisilla on hyvä yhteis- 
henki ja heillä on hauskaa) sekä siitä, että opiskelija on saanut lukiolaisena jo 
vähän kuvaa siitä, mitä yliopisto-opiskelu on, opiskellessaan samoissa tiloissa 
yliopisto-opiskelijoiden kanssa: Olen päättänyt, että haluan lääkikseen ja ha- 
luan jatkaa opiskelua yliopistolla, koska olen nähnyt lukiolla ollessani tiloja ja 
kiinnostunut opiskelemaan täällä. 

Osa nuorista voi olla arkoja itsenäistymään ja parissa tarinassa tuli myös 
esille halu asua lähellä perhettään ja vanhoja ystäviään: Lähes koko sukuni 
asuukin Tampereella ja on kiva jäädä lähelle ystäviä ja perhettä. Nuorten asu- 
misen liittyvässä tutkimuksessa (Kilpeläinen ym. 2014) nuorista kolmasosa 
arvioi itsenäistymiseen liittyvän taloudellisia huolia. Parikymmentä prosent- 
tia tarvitsisi apua asunnon etsintään ja hieman alle viidesosa viranomaisten 
kanssa asioimiseen. Osa arvioi myös kärsivänsä yksinäisyydestä, jos asuisi 
omillaan. Suurin osa tutkimukseen osallistuneista oli tyytyväisiä asumiseen 
vanhempien kanssa ja 67 % kokee kotona asumisen turvalliseksi. (Kilpeläinen 
ym. 2014.) 

Fyysiseen opiskeluympäristöön (n=16/47) liittyvissä tarinoissa tuotiin 
esille kampuksen viihtyisät ja avarat tilat: Tilat yliopistolla ovat ihan mukavat 
ja avarat. Myös maininnat tilojen siisteydestä ja uudehkoista tiloista nousivat 
esille: Haluan hakea Tampereen yliopistoon koska tilat ovat siistit ja ruokalasta 
voi ostaa hyvää ruokaa. Tilat, jotka ovat alun perin tehty yliopisto-opiskeli- 
joille, voivat avata lukio-opiskelijoille aivan toisenlaiset tavat opiskeluun esi- 
merkiksi hyödyntäen yliopiston kirjastoa tai vaikkapa ryhmätyötiloja. Tilat 
vanhassa koulukiinteistössä Nekalassa olivat hyvinkin perinteisen koulu- 


maailman toimintojen mukaiset. Koulurakennuksissa näkyvätkin selvästi eri 

aikakausien pedagogiset ihanteet ja arvostukset ja koulun fyysinen ympäristö 
määrittelee koulussa toimimista kaikkine puitteineen rajaten koulun toimin- 
taa ja toisaalta mahdollistaen sinne erilaisia toimintoja ja ominaisuuksia. (Kii- 
lakoski 2012.) Fyysiseen opiskeluympäristöön liittyen vastaajat nostivat vielä 
esiin tyytyväisyyden opiskelupaikan sijaintiin sekä valtakunnallisesti että 
myös paikkana lähellä kotia: ...yliopisto on hyvällä paikalla eikä sinne ole pit- 
kä matka meiltä. Yliopistokampuksen sijainti kaupungin ytimessä helpottaa 
sinne kulkemista ja Tampere on tarpeeksi iso kaupunki, jotta se on riittävän 
houkutteleva paikka nuoren asua. 

Kertomuksissa viitattiin vähiten sosiaalisiin tekijöihin (n=9/47) eli 
sosiaaliseen verkostoon ja ihmisten väliseen vuorovaikutukseen liittyviin 
asioihin. Aineiston mukaan sosiaaliset kontaktit ovat monelle nuorelle tärkei- 
tä ja niihin halutaan pysyvyyttä. Lukioaikana on voitu saada ystäviä myös yli- 
opisto-opiskelijoista mikä osaltaan luo pysyvyyttä ihmissuhteisiin: Jos jatkai- 
sin samassa rakennuksessa, näkisin mukavia vanhoja opettajiakin useammin. 
Jos nuoremmat kaverini tulisivat Norssiin, näkisin heitäkin paljon useammin. 
Lisäksi vastauksissa nostettiin esiin mukavat kokemukset yliopistokampuksel- 
la sekä ilmapiirin että ihmisten suhteen: 

Ympäristö ja ihmiset vaikuttivat vastaanottavilta, mikä kannusti itseä va- 

litsemaan juuri koulutukseni Tampereen yliopistoon. Kannustava ilmapiiri 

antaa hyvän mielen ja innostaa oppimaan uutta. Myös henkilökunta auttaa 
tarvittavissa tilanteissa eikä koskaan tunne oloaan yksinäiseksi, kun ympä- 
rillä on paljon ihmisiä. Erilaisuutta ei katsota outona vaan kannustetaan 
siihen. 
Kannustavaan ilmapiiriin vaikuttaa mm. opiskelijan ja opettajan kohtaami- 
nen oppilaitoksessa. Vuorovaikutuksen laadun opettajan kanssa on todettu 
olevan merkittävä koulumyönteisyyttä selittävä tekijä, jopa ennen koulume- 
nestystä (Kalalahti 2007). Opetustilanteiden ja kohtaamisten pitäisi olla dia- 
logisia. Dialogisuus määräytyy paljolti opettajan ja oppilaan läsnäolevuudek- 
si. Oppilaiden kunnioituksen herättävät sellaiset opettajat, jotka kiireisessä 
maailmassa ehtivät kuuntelemaan oppilasta ja myös huomioimaan hänen nä- 


kökulmansa. Kuunteleva opettaja luo omalta osaltaan kannustavaa ilmapiiriä 

sekä innostaa oppimaan. (Lundan 2003.) Myös oppivan yhteisön rakentumi- 
nen edellyttää dialogisuutta (OPH 2015). 

Sosiaalisiin tekijöihin liittyen jossakin tarinassa nousi esille ajatus pe- 
rinteistä ja perheen painostuksesta, mikä voi joissakin perheissä olla todella 
vahva: Tampereen yliopistossa vanhempanikin ovat opiskelleet. Vanhempien 
korkea koulutustaso lisää merkittävästi todennäköisyyttä siihen, että myös 
lapsi hankkii vähintään samantasoisen koulutuksen. Äidin korkea koulutus 
näyttää lisäävän todennäköisyyttä enemmän kuin isän vastaava koulutus. Itse 
koulutusalan periytyvyyden suhteen on poikkeuksia — vahvimmin periytyvät 
luonnontieteellisen, kasvatustieteellisen ja humanistisen alan koulutukset. 
Ammatinvalintaan vaikuttavat toki myös monet muut asiat, mutta kodin pe- 


rintö näkyy selvästi lasten koulutuksessa. (Myrskylä 2009.) 


Muualle kuin Tampereen yliopistoon hakevat 


Myös tässä vastaajaryhmässä ylivoimaisesti eniten mainintoja tuli psyykkiseen 
oppimisympäristöön liittyvistä asioista (n=29/39). Psyykkiseen oppimisym- 
päristöön liittyen esille tuli useampi kommentti koskien opiskelumahdolli- 
suuksia. Vaikka Tampereen yliopiston koulutustarjonta on laaja, siitä puuttuu 
joitakin suosittuja aloja — kuten oikeustiede — mikä voi tehdä jonkun toisen 
yliopiston houkuttelevammaksi: Haen Turkuun oikeustieteelliseen. Tämä joh- 
tuu yksinkertaisesti siitä, että haluan lakimieheksi. Tällöin yliopistokampuk- 
selle integroitunut ja kotiutunut, oikeustieteitä opiskelemaan haluava nuori on 
oikeastaan pakotettu jatkamaan jossain toisessa yliopistossa. Melko monessa 
kertomuksessa nostettiin esiin vaihtelunhalu: Samat maisemat lukiossa alka- 
vat kyllästyttää ja haluan vaihtaa paikkaa. Joku toi esille myös psyykkisen hy- 
vinvoinnin, mikä voi heijastaa ongelmia esimerkiksi ystävyyssuhteissa: Myös 
uusiin ihmisiin ja ympäristöön tutustuminen voi edesauttaa omaa psyykkistä 
hyvinvointiani. 

Toisaalta nuoret haluavat kokea uutta, mikä liittyy osaltaan myös itsenäis- 
tymiseen: Toiselle paikkakunnalle muuttaessani olisi myös pakko hankkia oma 
asunto ja itsenäistyä. 18—20-vuotiaista jo 67 % on muuttanut pois lapsuuden- 
kodistaan. Yleensäkin Suomessa muutetaan pois lapsuudenkodista hyvinkin 


nuorena verrattuna muihin Euroopan maihin. Myös valtio tukee nuorten itse- 

näistymistä maksamalla esimerkiksi asumistukia ja muita etuuksia. Itsenäisty- 
misen halu on suurin poismuuton syy. Sen jälkeen suurimmat syyt ovat muutto 
toiselle paikkakunnalle opiskelun vuoksi ja muutto yhteen seurustelukump- 
panin kanssa. (Kilpeläinen ym. 2014.) Muuttoa toiseen opiskelukaupunkiin 
voi helpottaa se, että joillekin nuorille kavereista ja perheestä irtaantuminen 
on helpompaa — etenkin heille, jotka eivät tunne kovin syvää yhteenkuuluvai- 
suuden tunnetta ystäväpiiriinsä. Vuoden 2015 Nuorisobarometrin (Myllynie- 
mi 2015) mukaan nuorison kokema tunne ystäväpiiriin kuulumisesta on hei- 
kentynyt jonkin verran. Kaiken kaikkiaan nuorison yhteenkuuluvaisuuden 
tunne eri sosiaalisiin yksikköihin (esim. perhe, ystäväpiiri, suku, kouluyhteisö) 
on trendinä heikkenevä. 

Fyysiseen opiskeluympäristöön (n=9/39) liittyvistä aiheista esiin nostet- 
tiin mm. sisäilmaongelmat ja tilojen välimatkat toisistaan: Mielestäni huono 
asia Tampereen yliopiston tiloissa on se, että täällä joutuu kävelemään edestakai- 
sin kolmen rakennuksen välillä ulkokautta. Monet lukiolaiset ovat tottuneet 
siihen, että kaikki tunnit pidetään yhdessä rakennuksessa. Yliopistomaail- 
maan normaalisti kuuluva liikkuminen rakennusten välillä voi tuntua hanka- 
lalta. Opiskelija ei välttämättä osaa ajatella, että sama käytäntö on myös muis- 
sa yliopistoissa. Yliopistot ovat yleensä oppilasmäärältään lukiota suurempia, 
eivätkä kaikki opiskelijat välttämättä mahdu samaan fyysiseen rakennukseen. 

Maininnat sisäilmasta tulivat esiin useammassa kertomuksessa: Tam- 
pereen yliopistossa on myös sisäilmaongelmia, jotka karkottavat minut. Sisäil- 
maongelmat ovat valitettava nykypäivän ilmiö, ja esimerkiksi Tampereen tila- 
keskuksen vuonna 2016 tekemästä tutkimuksesta ilmenee, että vain seitsemän 
Tampereen peruskouluista ei kärsi sisäilmaongelmista. Tampereen lukioista 
kolmessa on esiintynyt yksittäisellä henkilöllä ja/tai yksittäisessä tilassa oirei- 
lua. Kysely lähetettiin päivähoidon, perusopetuksen ja toisen asteen koulujen 
vastuuhenkilöille. (Tampereen tilakeskus 2016.) Fyysiseen opiskeluympäris- 
töön liittyen suurissa lukioissa koetaan ongelmalliseksi etenkin kiire ja melu, 
mutta myös sisäilman laatu aiheuttaa tyytymättömyyttä varsinkin pienem- 
missä lukioissa (Laitinen 2012). 

Sosiaalisiin tekijöihin liittyviä asioita ei juuri mainittu muualla kuin 


Tampereen yliopistoon suuntautuvien tarinoissa. Yksi ainoa maininta Tam- 

pereen yliopistoon hakevien tarinoissa liittyi siihen, että tarinan henkilö oli 
asunut aikoinaan Helsingissä ja ikävöi sinne: Olen syntynyt Helsingissä, joten 
kaupunki on tuttu. Viihdyin Tampereen yliopistossa hyvin, mutta vaihtoni suu- 
rin syy oli kaipuu kotikaupunkiini. 

Sosiaaliset tekijät liittyvätkin yleensä pysyvyyteen ja sosiaalisten suhteiden 
olemassa olevaan verkostoon, johon esimerkiksi koulussa liittyvät kaikki op- 
pimistilanteessa mukana olevat tahot. Lisäksi sosiaaliset tekijät liittyvät myös 
perhesuhteisiin ja koulun ulkopuolisiin kaverisuhteisiin. (OPH 2004.) Muulle 
paikkakunnalle opiskelemaan muuttavalla opiskeluun liittyvien sosiaalisten 
suhteiden luominen alkaa alusta. Oletettavasti tämän vuoksi sosiaalisiin te- 
kijöihin viitattiin niukasti kertomuksissa, joissa eläydyttiin muihin yliopistoi- 


hin hakeutuvien opiskelijoiden tilanteeseen. 


Molemmissa kehyskertomustarinoissa toistuvat seikat 


Molempien kehyskertomusvariaatioiden tarinoissa maininnat painottuivat 
selkeästi psyykkiseen oppimisympäristöön liittyviin tekijöihin. Opiskelumah- 
dollisuudet-alateema sai kummassakin variaatiossa paljon mainintoja — Tam- 
pereen yliopistoon hakevien tarinoissa valinnan monipuolisuutta kehuttiin 
ja muualle kuin Tampereen yliopistoon hakevien tarinoissa nähtiin muiden 
yliopistojen tarjonta parempana ja houkuttelevampana. Fyysiseen opiskelu- 
ympäristöön liittyvät maininnat toistuivat molemmissa kehyskertomusva- 
riaatioissa, vaikkakin Tampereen yliopistoon hakevien vastauksissa niiden 
suhde muihin mainintoihin oli suurempi kuin muualle hakevien vastauksissa. 
Tampereen yliopistoon hakevien tarinoissa mainittiin siistit ja mukavat tilat ja 
muualle hakevien tarinoissa sisäilmaongelmat ja opiskelutilojen fyysinen pirs- 
taleisuus. Sosiaalisiin tekijöihin eli sosiaaliseen verkostoon, ihmissuhteisiin ja 
vuorovaikutukseen liittyvät asiat eivät toistuneet molempien kehyskertomus- 


variaatioiden tarinoissa. 


Pohdinta ja johtopäätökset 
Tässä tutkimuksessa tarkasteltiin lukiolaisten näkemyksiä siitä, minkälaiset 


tekijät voivat vaikuttaa opintojen jatkamiseen joko Tampereen yliopistossa 

tai jossain muussa yliopistossa tulevaisuudessa. Kummankin kehyskertomuk- 
sen johdannon pohjalta kirjoitetuissa tarinoissa esiintyneet asiat jakautuivat 
kolmeen pääteemaan: psyykkiseen opiskeluympäristöön, fyysiseen opiskelu- 
ympäristöön sekä sosiaalisiin tekijöihin. Kussakin teemassa esiintyi muutama 
selkeä, useamman kerran toistuva asia. 

Tampereen yliopistoon hakevien tarinoissa tulivat eniten esille hyvän si- 
jainnin ja fyysisen opiskeluympäristön lisäksi hyvät opiskelumahdollisuudet, 
tuttuus ja turvallisuus sekä hyvä ilmapiiri. Muualle kuin Tampereen yliopis- 
toon hakevien kertomuksissa nostettiin pääasiassa esille paremmat opiskelu- 
mahdollisuudet, vaihtelunhalu sekä fyysinen opiskeluympäristö, mihin ei oltu 
tyytyväisiä Tampereella. Molempien kehyskertomusvariaatioiden pohjalta 
kirjoitetuissa tarinoissa yliopiston fyysiset tilat saivat paljon mainintoja — sekä 
moitteita että kehuja. Tämä voi johtua siitä, että opiskelijat opiskelevat yli- 
opistokampuksella useammassa rakennuksessa ja rakennusten kunto ja tilojen 
viihtyvyys vaihtelevat. 

Opiskelumahdollisuudet Tampereella nähtiin sekä hyvinä että huonoina. 
Huonona puolena mainittiin mm. oikeustieteellisten opintojen tarjonnan 
puuttuminen Tampereen yliopistossa. Toisaalta tarinoissa myös kehuttiin 
Tampereen yliopiston monipuolisuutta. 

Fyysisten tiloihin liittyvien mainintojen suuri esiintyvyys tarinoissa voi 
johtua osittain siitä, että informantit ovat takertuneet kehyskertomuksen 
ohjeistuksessa sanaan ”tiloissa”. Opiskelu yliopiston tiloissa on saanut sinut va- 
kuuttumaan siitä, että haluat hakea juuri Tampereen yliopistoon. Kertomus 
on voinut johdattaa vastaajat ajattelemaan fyysistä tilaa ja rajoittanut näin 
eläytymistä muihin aiheisiin. Toisaalta tilat yliopistokampuksella ovat nor- 
maalikoulusta tulleille lukiolaisille luonnollisesti yksi suuri opiskeluympäris- 
tön muutos. Mielenkiintoista olisi tutkia myös sitä, minkälaisia kertomuksia 
tulisi, jos vaihtoehtoina olisi ollut jatkaminen yliopistossa tai jollakin muulla 
koulutusasteella. 

Tutkimusaineiston tarinat olivat eläytymismenetelmällä kerätyiksi tari- 
noiksi suhteellisen lyhyitä. Tähän on voinut vaikuttaa se, että aineisto kerät- 
tiin suurelta joukolta yhtä aikaa ja toisen tilaisuuden yhteydessä eli opiskelija- 
kunnan yleiskokouksen jälkeen. Tällaisen aineistonkeruun hyvä puoli on se, 

että saman tilaisuuden aikana saadaan kerättyä suuri määrä aineistoa. Vaik- 
ka eläytymismenetelmätarina voidaankin hyvin antaa kirjoitettavaksi ilman 
minkäänlaista etukäteisvaroitusta (Eskola 1997), olisi tarinoissa luultavasti 
olisi ollut enemmän pituutta, jos aineisto olisi kerätty esimerkiksi äidinkielen- 
tunnin tai jonkun muun oppitunnin aikana, jolloin oppilaat olisivat keskitty- 
neet ja ehkä myös asennoituneet eri tavalla tarinoiden kirjoittamiseen. Tällöin 
olisi kuitenkin ollut haasteena saada koko aineisto kerättyä samanaikaisesti. 
Eri aikana kerätty aineisto ei välttämättä olisi ollut vertailukelpoinen, sillä jo 
tutkimukseen osallistuneet oppilaat saattavat keskustella aiheesta sellaisten 
oppilaiden kanssa, jotka eivät vielä ole tutkimukseen vastanneet ja näin etu- 
käteen vaikuttaa heidän eläytymiseensä ja tarinoiden sisältöön. Myös opiske- 
lijan saama kehyskertomusvariaatio on voinut vaikuttaa hänen vastaukseensa. 
Oppilas on voinut kokea opiskelun Tampereen yliopistokampuksella hyvin- 
kin positiivisena ja joutunut eläytymään tarinaan, jossa ei sinne kuitenkaan 
hakeudu ja toisaalta myös toisinpäin eli negatiivisia kokemuksia omaava on 
joutunut eläytymään tarinaan, jossa hän hakee Tampereen yliopistoon. Täten 
vastaajan todelliset mielipiteet ja kokemukset saattavat rajoittaa eläytymistä ja 
siten myös vaikuttaa kertomusten sisältöön. 

Tutkimusaineisto kuvaa hyvin sitä, millaisia ajatuksia lukioikäinen nuori 
käy läpi pohtiessaan tulevaa opiskelupaikkaansa ja valottaa samalla sitä, mil- 
laisia asenteita, mielikuvia ja ajatuksia he liittävät opiskelupaikan valintaan. 
Vastaajat olivat ehtineet aineistoa kerättäessä opiskella yliopistokampuksella 
jo lähes yhden lukukauden, ja vaikka eläytymismenetelmätarinat eivät välttä- 
mättä perustu vastaajien omiin kokemuksiin, puoltaa vastauksista löytyneet 
samankaltaisuudet ja aineiston kyllääntyneisyys, että havainnot kertovat myös 
vastaajien omista kokemuksista. Tuloksia on kuitenkin tarpeellista jatkossa 
koetella myös muiden menetelmien ja tutkimusasetelmien avulla. 

Kaiken kaikkiaan molempien kehyskertomusvariaatioiden tarinoissa esiin- 
tyvät asiat painottuivat selkeästi psyykkiseen oppimisympäristöön liittyviin 
tekijöihin. Tämän tutkimuksen tulosten perusteella koulujen kannattaa siis 
panostaa kognitiivisen ympäristön sekä emotionaalisen ympäristön kehittämi- 
seen. Tulevaisuudessa voisi tutkia tarkemmin sitä, miten psyykkistä oppimis- 


ympäristöä juuri tällaisessa ympäristössä tulisi kehittää, jotta lukio-yliopisto- 

yhteistyöstä ja samalla kampuksella toimimisesta saataisiin mahdollisimman 
suuri hyöty kaikille osapuolille. Tarpeellista olisi myös tutkia sitä, vaikuttaako 
yliopistokampuksella opiskelu siihen, haluaako lukiolainen ylipäätänsä hakea 
jatko-opintoihin yliopistoon vai jollekin muulle koulutusasteelle. Myönteis- 
ten kokemusten kautta lukio-opiskelijat voidaan saada innostumaan opinto- 


jen jatkamisesta — joko Tampereen yliopistossa tai jossain toisessa yliopistossa. 

Maahanmuuttajaoppilaiden näkemyksiä 
ystävyydestä ja oppimisesta 


Päivi Toivikko & Hanna-Maija Sinkkonen & Anna Wallin & Jari Eskola 


Johdanto 


Vuonna 2015 Suomessa asui 339 925 maahanmuuttajataustaista ihmistä, joka 
on 6,2 % maamme väestöstä. Muista maista Suomeen muuttaneiden osuus on 
kasvanut tasaisesti viime vuosikymmeninä. Tämän väestönosan ikärakenne 
poikkeaa merkittävästi muiden suomalaisten ikärakenteesta: maahanmuut- 
tajat ovat selvästi kantaväestöä nuorempia. Suuri osa Suomeen muuttaneista 
maahanmuuttajista asuu Uudellamaalla. Suomeen on saapunut maahan- 
muuttajia muun muassa Venäjältä, Virosta, Itä-Euroopasta Balkanin alueelta, 
Irakista, Syyriasta, Vietnamista ja läntisen Euroopan maista. (Tilastokeskus 
2016.) 

Maahan muuttajiksi voidaan kutsua siirtolaisia, pakolaisia, turvapaikan- 
hakijoita tai paluumuuttajia. Maahanmuuttajat voidaan määritellä muuttoon 
vaikuttaneiden syiden perusteella, ja he tulevat maahan joko vapaaehtoisesti 
tai pakon sanelemana. Vapaaehtoiseen maahanmuuttoon liittyy usein toi- 
veita paremmasta tulevaisuudesta tai poliittisesti ja uskonnollisesti vapaam- 
mista oloista kuin muuttajan lähtömaassa. (Talib, Löfström & Meri 2004.) 
Kun Suomeen muuttaa uusia ihmisiä eri maista ja kulttuureista, tapahtuu 
molemminpuolista sopeutumista maahanmuuttajien ja kantaväestön kesken. 
Yhteiskunnan väestörakenne muuttuu heterogeenisemmäksi maahanmuuton 
myötä, ja ihmisten välinen vuorovaikutus saa uudenlaisia muotoja. Erilaisin 


poliittisin päätöksin ja yhteiskunnan tarjoamin tukitoimin voidaan sopeutu- 

mista edesauttaa, mutta käytännössä sopeutuminen vie aikansa ja tapahtuu 
arjessa ja sen erilaisissa vuorovaikutustilanteissa. Jälkimoderniin yhteiskun- 
taan kuuluvat moninaisuus ja erilaisuus, ja erilaisiin ryhmiin kuuluvat ihmiset 
haluavat äänensä kuuluviin ja tulla kuulluiksi. Myös Suomessa on mietittävä 
keinoja ja tapoja, joilla erilaiset ihmiset saadaan toimimaan yhdessä erilaisista 
taustoista, mielipiteistä ja elämäntavoista huolimatta. (Raunio, Säävälä, Ham- 
mar-Suutari & Pitkänen 2011.) 

Koulussa kantasuomalaiset ja maahan muuttajataustaiset lapset ja nuoret 
kohtaavat, ja monikulttuurisuus luo myös haasteita näille kohtaamisille. Ei 
ole itsestään selvää, että maahanmuuttajataustaiset lapset tai nuoret saisivat 
helposti ikäisiään ystäviä tai kavereita. (Souto 2011.) Kavereilla on suuri mer- 
kitys nuorille ja erityisesti uuteen maahan muuttaville nuorille, joten koulujen 
tulisi panostaa maahanmuuttajalasten ja -nuorten kaverisuhteiden myöntei- 
seen kehitykseen. Lapset ja nuoret, joilla on vertaissuhteita uuden kotimaan 
lapsien ja nuorten joukossa, oppivat uuden kotimaan kielen nopeammin, ja 
tällä on suora vaikutus maahanmuuttajalasten koulumenestykseen. Koulujen 
panostus vertaissuhteiden myönteiselle kehitykselle lisää suoraan kouluviihty- 
vyyttä ja suoriutumista koulussa maahan muuttajalasten keskuudessa. (Kim & 
Suarez-Orozco 2015; Kyttälä, Sinkkonen & Ylinampa 2013.) Maahanmuutta- 
januorten parissa tehdyt tutkimukset osoittavat, että näillä nuorilla on yleen- 
sä korkea koulumotivaatio ja myönteinen asenne koulua ja opettajia kohtaan. 
Nuorten aktiivisuus kouluympäristössä ja osallistuminen luokassa käytyihin 
opetuskeskusteluihin auttavat suhteiden rakentamista opettajiin ja kouluka- 
vereihin. Toisaalta oppilaat saattavat vältellä osallistumistaan koulussa, jos he 
eivät tunne kuuluvansa yhteisöön. (Kim & Suärez-Orozco 2015.) 

Suhteet ikätovereihin ovat keskeisen tärkeitä lapsuus- ja nuoruusiässä. Op- 
pimisen ja sosiaalisen oppimisen teoriat ovat vaikuttaneet nykyiseen tutki- 
mukseen lasten vertaissuhteista ja sosiaalisista taidoista. Lapset oppivat sosiaa- 
lista kanssakäymistä vertaistensa avulla ja tarkkailemalla toistensa käytöstä eri 
tilanteissa. (Rubin, Bowker & Kennedy 2011, 306.) Vygotskyn (1978) mukaan 
oppiminen on sosiaalista vuorovaikutusta, jossa oppimista tukee sosiaalinen 
ja kulttuurinen ympäristö. Piaget puolestaan (1975) kirjoitti, että keskustelu, 


näkökulman valitseminen ja ongelmien ratkaiseminen yhdessä ikätovereiden 

kanssa motivoi lapsia ja nuoria uusien ja edistyneempien ratkaisujen löytämi- 
seen. Vygotsky (1978) esitti, että ikätoverit voivat vaikuttaa suoraan lasten ja 
nuorten akateemisten kykyjen kehitykseen. Taitavat ikätoverit auttavat neu- 
vomalla esim. oppimisstrategioita, joilla selvitä haasteista. 

Ystävyyssuhteet antavat seuraa, iloa ja tukea, auttavat ongelmien ratkai- 
sussa, ja pohjaavat lapsen identiteetin kehitystä. Lapset, joilla on myönteisiä 
kokemuksia ikätovereiden seurasta, kokevat itsensä hyvinvoiviksi myös tun- 
ne-elämässään. Lisäksi tällaisilla lapsilla ja nuorilla näyttäisi olevan vahvem- 
paa kiinnittymistä akateemisiin haasteisiin kuin niillä lapsilla ja nuorilla, 
joilla on jonkinlaisia ongelmia suhteissaan ikätovereihin. (Wentzel 2011, 531.) 
Maahan muuttajataustaisilla nuorilla on paljon ulkomaalaisia ystäviä, mutta 
he toivoisivat saavansa enemmän mahdollisuuksia tutustua kantaväestön suo- 
malaisiin nuoriin. Kantaväestön nuorten kanssa luodut ystävyyssuhteet mah- 
dollistavat mm. suomen kielen puhumisen ja itselle tärkeiden asioiden näke- 
mysten vaihdon mm. yhteiskunnallisissa asioissa. (Kivijärvi 2015.) 

Etenkin kasvatustieteellisessä tutkimuksessa monikulttuurista koulua 
koskeva tutkimus on painottunut lähinnä opettajien asenteisiin, maahan- 
muuttajaoppilaiden opetukseen ja oppimiseen liittyviin haasteisiin sekä eri- 
tyispedagogisiin kysymyksiin. Kysymykset ja tutkimukset nuorten ryhmistä, 
ystävyydestä ja koulun tarkastelu yhteisönä ovat jääneet vähemmälle huo- 
miolle. Vertaissuhteet ja tunne hyväksytyksi tulemisesta ovat kuitenkin tär- 
keitä maahanmuuttajalasten ja -nuorten kotoutumisen, kouluarjen ja elämän 
mielekkyyden kannalta. Vahva ja luottamuksellinen suhde erityisesti kanta- 
väestön suomalaisiin nuoriin on hyvin merkityksellinen maahanmuuttaja- 
nuorille, ja sosiaaliset suhteet antavat heille tukea ja iloa. (Souto 2011.) 

Maahan muuttajalapsen ja -nuoren oppimiseen vaikuttaa aina kaksi rin- 
nakkaista kulttuuria. Suomalaisessa peruskoulussa maahan muuttajalapsi koh- 
taa erilaisen ympäristön ja yhteisön kuin mistä hän on tullut, tai millainen 
hänen kotinsa kulttuuri on. Kun tätä kahden kulttuurin ja ympäristön koh- 
taamista on tutkittu, on huomattu, että opinnoissaan uuden kotimaan kou- 
lussa parhaiten pärjäävät sellaiset muista maista muuttaneet lapset ja nuoret, 
joilla on ollut mahdollisuus säilyttää runsaasti kontakteja ja kosketuspintaa 


myös vanhaan kulttuuriinsa esimerkiksi käyttämällä äidinkieltään päivittäin, 

ja ylläpitämällä myös vanhan kotimaansa tapoja ja kulttuuria. Samalla he kui- 
tenkin ovat onnistuneet luomaan paljon kontakteja uuteen valtakulttuuriin, 
jossa he nyt elävät. Hyvin koulussa menestyneet lapset ja nuoret myös muok- 
kaavat ja synnyttävät aktiivisesti uutta kulttuuria yhdistämällä vanhaa ja uut- 
ta. (Talib ym. 2004, Löfström & Meri 2004; Teräs, Lasonen & Sannio 2010.) 
Tämän tutkimuksen tarkoituksena on selvittää, millaisia näkemyksiä 
maahanmuuttajataustaisilla ja monikulttuurisesta taustasta tulevilla lapsil- 
la ja nuorilla on ystävyydestä. Tarkastelemalla maahanmuuttajataustaisten 
lasten ja nuorten käsityksiä ystävyydestä pyritään myös selvittämään, miten 
ystävyys näyttäytyy lasten ja nuorten kouluarjessa. Tutkimuksen tarkempina 
tutkimuskysymyksinä ovat: (1) Miten maahanmuuttajataustaiset ja monikult- 
tuurisesta taustasta tulevat lapset ja nuoret kokevat ystävyytensä kantaväestön 
suomalaisten lasten ja nuorten kanssa? (2) Millaisia merkityksiä he antavat ys- 


tävyydelle? 


Tutkimusaineisto ja -menetelmä 


Tutkimuksen aineisto (N=49) kerättiin eläytymismenetelmällä joulukuus- 
sa 2016 ja tammikuussa 2017 Uudeltamaalta keskisuuresta kaupungista 
4.-8.-luokkalaisilta maahanmuuttajataustaisilta oppilailta. Eläytymismene- 
telmää ja sen käyttöä tutkimuksessa esitellään tarkemmin tämän artikkeliko- 
koelman yhteydessä julkaistussa menetelmäartikkelissa (ks. Eskola ym. 2017). 

Tutkimuksen aineistonkeruussa käytettiin kahta kehyskertomusta. Kehys- 
kertomuksissa varioitiin maahanmuuttajaoppilaiden ystävystymiskokemusten 
onnistumista kantaväestön suomalaisten lasten ja nuorten kanssa, ja näiden 
ystävyyssuhteiden merkitystä maahanmuuttajaoppilaiden oppimiselle. Kehys- 
kertomukset laadittiin myös englanniksi, jotta kirjoittajilla olisi mahdollisuus 
kirjoittaa englanniksi niin halutessaan. Kumpikin kehyskertomus alkoi joh- 
dantolauseella, jossa Josi tai Levi on muuttanut Suomeen. Johdantolauseella 
tavoiteltiin kirjoittajien virittäytymistä maahan muuttaneen henkilön koke- 
muksiin ja muistoihin. Kehyskertomukset jatkuivat kuvauksilla ystävysty- 
misen onnistumisesta tai epäonnistumisesta suomalaisten koulukavereiden 


kanssa, ja tämän variaation kautta haluttiin selvittää, millaisia merkityksiä 

kirjoittajat antavat ystävyydelle ja ystävyyssuhteiden merkitykselle oppimisen 
kannalta. Kehyskertomukset olivat: 
1) Josi on muuttanut Suomeen. Hän on ystävystynyt hyvin suomalaisten 


koulukavereiden kanssa, ja oppiminenkin sujuu ongelmitta. Eläydy nyt 
Josin tilanteeseen ja kirjoita hänen koulupäivästään. 


Josi has moved to Finland. He/she has made a lot Finnish friends in school, 
and Josi has done well with his/her schoolwork, too. Now empathize with 
Josi's situation, and write about his/her school day. 


2) Levion muuttanut Suomeen. Hän ei ole ystävystynyt suomalaisten kou- 
lukavereiden kanssa, ja oppiminenkin on vaikeaa. Eläydy nyt Levin ti- 
lanteeseen ja kirjoita hänen koulupäivästään. 


Levi has moved to Finland. He/she has not made any Finnish friends 

in school, and Levi has difficulties with his/her schoolwork, too. Now 

empathize with Levi's situation, and write about his/her school day. 
Kehyskertomuksissa kirjoittajia pyydettiin eläytymään tilanteeseen kolman- 
nessa persoonassa. Nimiksi valittiin sukupuolineutraalit Josi ja Levi, jotta op- 
pilaat voisivat kirjoittaa vapaasti tytöstä tai pojasta. Kehyskertomukset laadit- 
tiin lyhyiksi ja mahdollisimman vähän kirjoittajia johdatteleviksi. Oppilaille 
haluttiin antaa mahdollisuus kirjoittaa vapaasti erilaisia tarinoita ystävyydes- 
tä, oppimisesta ja koulupäivästä. 

Tarinoiden kirjoittamiseen oppilaat käyttivät keskimäärin noin 20-25 mi- 
nuuttia. Muutama oppilas halusi kirjoittaa tarinaansa selvästi pidemmän ajan, 
ja heille annettiin tähän myös mahdollisuus. Tarinat kirjoitettiin käsin A4-ko- 
koiselle paperille, jonka yläreunaan oli tulostettu yksi kehyskertomusversio. 
Paperit jaettiin niin, että kirjoittajat saivat vuorotellen joko Josin tai Levin 
tarinan. Aineistonkeruu toteutettiin oppituntien aikana ja niiden aluksi. Op- 
pilaille annettiin mahdollisuus kirjoittaa tarinat rauhallisesti ja ilman keskey- 
tyksiä. Kirjoitustilanteissa oppilaille annettiin selkeät ohjeet ja mahdollisuus 
kysyä aina tarvittaessa lisäohjeita kirjoittamiseen. Anonyymiteetin säilymistä 
painotettiin, ja oppilaille korostettiin, että kirjoittaminen on vapaaehtoista, ja 
ettei kyseessä ole koe, vaan kaikki tarinat ovat arvokkaita ja arvostettuja. Tut- 
kimuksen tarkoituksena ei ollut tehdä vertailuja kirjoittajien taustatekijöiden 


suhteen, joten kirjoittajilta ei kysytty aineiston keruun yhteydessä taustatie- 

toja. Kirjoittajien taustoissa yhteisenä tekijänä kuitenkin on se, että he kaikki 
ovat muuttaneet Suomeen jossain elämänsä vaiheessa. 

Oppilaiden tarinat olivat keskimäärin puolen sivun mittaisia, vaihdellen 
muutaman lauseen mittaisista vastauksista kahden sivun (kääntöpuoli pape- 
rista ja lisäpaperi) vastauksiin. Aineiston analyysi eteni sanatarkasti litteroidun 
aineiston (9 sivua, fontti Helvetica, fonttikoko 12, riviväli 1) huolellisesta lu- 
vusta sisällönanalyyttiseen teemoitteluun ja lopulta tyypittelyyn. Aineisto jär- 
jestettiin ensin kehyskertomuksittain ja kummankin kehyskertomuksen tuot- 
tamia tarinoita tarkasteltiin omana kokonaisuutenaan. Aineisto järjestettiin 
teemoittain tarinoiden sisällöissä usein ja toistuvasti esiintyneiden keskeisten 
havaintojen kautta. Keskeisiksi teemoiksi aineistosta hahmottuivat oppilaiden 
sosiaaliset suhteet ja oppiminen. Kummastakin aineistosta konstruoitiin lo- 
puksi tyyppitarinat, jotka rakentuvat tarinoiden sisällöissä esiin tulleiden ja 
useasti mainittujen teemojen ympärille. Tyyppitarinoissa esiintyvien teemojen 
kautta vastataan kysymyksiin millaisia merkityksiä maahan muuttajaoppilaat 
antavat ystävyydelle, ja miten he kokevat oppimisen. Aineistositaattien mah- 


dolliset kielivirheet ovat alkuperäisiä ja niitä ei ole korjattu tähän artikkeliin. 


Tulokset 


Josin tyyppitarina (n=24), ahkeran ahertajan koulupäivä 


Olen 14 v. poika, joka muutti Espanjasta Suomeen 2 vuotta sitten. Käyn — — 
Koulussa. Minulla on viikossa 32 tuntia, eli aika paljon. Minulla on myös 
koulupäiviä, jolloin koulua on 4 asti ja ne koulupäivät ovat rankkoja, mutta 
onneksi saan koulusta välipalaa. Olen saanut koulusta hyviä kavereita. 
Koulussa mulla menee ihan hyvin. Mun keskiarvo on 8.9. ja olen siihen 
tyytyväinen. Meidän koulussa on kivoja opettajia lasten lisäksi... Minun 
lempi tunti koulussa on liikunta. Tykkään tosi paljon liikunnasta. Sain siitä 
10 todistukseen. Mulla on myös s2 tunteja, jossa mulla opettaa toinen opettaja 
vielä enemmän suomea ja auttaa mua jos tarviin jossain apua. 


Josin koulupäivästä kertovista kirjoitelmista konstruoitiin tyyppitarina, jonka 
keskeisiä tekijöitä olivat Josin sosiaaliset suhteet koulukavereihin, ahkeruus 
ja säännölliset rutiinit koulunkäyntiin liittyen ja oppimisen mielekkyys suo- 


men kielen haasteista huolimatta. Josin koulupäivät täyttyivät eri aineiden 

oppitunneista, välitunneista ja läksyistä. Koulussa Josi tapasi kavereitaan, ja 
vaikka siellä Josia myös haukuttiin, kiusattiin tai syrjittiin, oli hän kuitenkin 
pääsääntöisesti tyytyväinen suomalaiseen kouluun ja elämäänsä uudessa koti- 
maassaan. Myös Josin perhe oli tyytyväinen, että Josilla sujui koulu niin hyvin. 
Sosiaaliset suhteet koulukavereihin kuvattiin kertomuksissa pääasiallises- 
ti leikki- ja pelisuhteina. Kavereiden ja ystävien kanssa pelattiin jalkapalloa, 
leikittiin, juteltiin koulussa ja kuljettiin yhteisiä koulumatkoja. Ystävistä saa- 
tiin seuraa ja tukea koulupäivän aikana: 
Josi meneen yhdeksään kouluun ja hän näkee koulumatkalla kavereita sitten 
Josi kyysyy voitteko kulkea? Kaverit vastaa tottakai! Meillä on aika vähän ai- 
kaa kävellään reippaasti. Sitte Josi ja Josin kaverit saapuivat kouluun ... alkoi 
välitunti Josi meni pelaamaan jalkapalloa kavereitten kanssa ... Josi käveli 
kotiin kavereitten kanssa. 
Ystävyyssuhde voidaan määritellä voimakkaaksi ja positiiviseksi siteeksi, joka 
kahden ihmisen välillä vallitsee. Ystävyydessä on myös kyse vastavuoroisuu- 
desta ja kiintymyksestä toiseen ihmiseen. Ystävät viettävät aikaa yhdessä, aut- 
tavat, antavat turvaa ja emotionaalista tukea toisilleen. (Bukowksi, Motzoi & 
Meyer 2011.) Ystävä on sellainen henkilö, jonka tuntee ja josta pitää. Yleensä 
ystävyydessä nämä tunteet ja tuntemukset ovat vastavuoroisia. Ystävyys mer- 
kitsee usein läheisyyttä, luottamusta, avoimuutta ja auttavaisuutta toinen 
toisiaan kohtaan. Ystävyyttä on eritasoista: jotkut ystävät koetaan todella lä- 
heisiksi (parhaat kaverit”), toisaalta myös harvemmin tapaavat tuttavat voi- 
vat muuttua ystävyksiksi. (Berndt & McCandless 2011.) Kouluikäisten lasten 
vertaissuhteet ja sosiaalinen käyttäytyminen vaativat lapsilta jo laajan sosiaa- 
listen taitojen kirjon. Lasten leikit ovat usein sääntöihin perustuvia ja niissä 
on mukana isompi joukko lapsia kuin varhaislapsuuden leikeissä, jotka usein 
saattoivat olla kahdenvälisiä. Ystävällisyys, yhteistyökykyisyys ja avuliaisuus 
ovat merkittäviä ominaisuuksia ystävyyssuhteiden onnistumiselle alakoului- 
käiselle koululaiselle. Murrosiässä leikkien ja pelien merkitys vertaisten kanssa 
vähenee, ja tilalle tulevat keskustelut ja muunlainen kanssakäyminen. (Fabes, 
Martin & Hanish 2011.) 

Vaikka tarinoissa kerrottiin paljon kaveruudesta ja ystävyydestä, kirjoitet- 
tiin niissä myös syrjimisestä, oudoista katseista ja haukkumisesta. Ulkopuo- 
lisuuden tuntemukset olivat myös tuttuja kirjoittajille. 

Josi oli huomannut, että jotkut katsoivat häntä oudosti ja jutelleet jostain. 

Josia oli syrjitty sen takia koska hän oli erimaalainen ja hänen kulttuurinsa 

oli erillainen. Hän osasi kyllä pitää puoliansa mutta haukuista ja syrjimises- 

tä jää aina paha mieli. Aluksi kun Josi oli vasta muuttanut Suomeen hänen 


oli hieman vaikeaa sopeutua joukkoon sillä hän huomasi heti kuinka kaikki 
katsoivat häntä. 


Kiusaaminen määritellään fyysiseksi, verbaaliseksi tai psyykkiseksi pahoin- 
pitelyksi, johon osallistuu yksi tai useampia tekijöitä, ja jotka haluavat tahal- 
lisesti aiheuttaa kiusatulle harmia. Se mikä erottaa kiusaamisen yksittäisestä 
konfliktitilanteesta osapuolten välillä, on kiusaamisen aikomus aiheuttaa ta- 
hallista harmia kiusatulle. Kiusaaminen on myös vallankäyttöä. Kiusaajalla 
on tarve osoittaa ylempää valtaa suhteessa kiusattuun. Lyöminen, nimittely, 
matkivat eleet, rasistiset huutelut, juorujen levittäminen ja ryhmästä pois- 
sulkeminen kuuluvat myös kiusaajan käyttämiin keinoihin. (Olweus 1994; 
Graham, Taylor & Ho 2011.) Aiemmat tutkimukset kiusaamisesta kertovat, 
että mikään etninen tausta ei suoraan lisää riskiä tulla kiusatuksi koulussa. 
Riskiä tulla kiusatuksi lisää, että oppilas kuuluu etniseen vähemmistöryh- 
mään koulussaan. Kiusaamisessa on kyse myös valtatasapainosta kiusaajien 
ja uhrien välillä, jolloin vähemmistöryhmään kuuluvilla on jo määrällisesti 
altavastaajan osa. (Graham ym. 2011, 400.) Koululuokissa ja kouluissa, jois- 
sa oppilaat taustaltaan edustavat laajempaa etnistä kirjoa, oppilaat raportoi- 
vat vähemmän kiusaamista ja kokevat opiskelun tasapainoisemmaksi. (Juvo- 
nen, Nishina & Graham 2006). Viimeaikainen tutkimus (Walsh, DeClercg, 
Molcho, Harel-Fisch, Davison, Madsen & Stevens 2016) tuo esille seikan, että 
maahanmuuttajaoppilaiden määrällä tietyssä koulussa ei ole niin suurta mer- 
kitystä kiusaamista vähentävänä tekijänä kuin sillä, että luokassa ja koulussa 
vallitsee vahva luokkakavereiden välinen tuki. Mitä voimakkaampaa tuki on 
luokkakavereiden kesken, sitä paremmin se ehkäisee fyysistä tappelua, kiusaa- 
mista ja kiusaamisen uhriksi joutumista. Oppilaiden tuki toisilleen vähentää 


myös yleistä kilpailuhenkeä, aggressiota ja luokan jakautumista. 

Kirjoittajat kertoivat perheestä ja sen roolista elämässään jonkin verran. 
Perheen kanssa elettiin arkea, järjesteltiin uutta kotia, ja perheessä oli mah- 
dollista jakaa päivän kuulumisia. Vanhemmat olivat myös ylpeitä lapsensa 
koulumenestyksestä Suomessa. Minun vanhemmat ovat tosi ylpeitä musta, että 
mulla menee niin hyvin koulussa ja että olen saanut kavereita. 

Perhe on keskeinen resurssien lähde jäsenilleen. Perheen tarjoamia resurs- 
seja ovat muun muassa taloudelliset ja sosiaaliset voimavarat, vanhemmuus ja 
kulttuurinen tieto. Perheet merkitsevät myös läheisyyttä ja sosiaalisten suhtei- 
den verkostoa jäsenilleen. Perhetaustalla on merkitystä lasten ja nuorten toi- 
mintamahdollisuuksiin myöhemmin elämässä. (Peltola 2010.) Maahanmuut- 
tajavanhempien arvostus koulua ja kouluttautumista kohtaan on todettu myös 
aiemmissa tutkimuksissa (esim. Kilpi 2010). Maahanmuuttajataustaiset lapset 
ja nuoret antavat suuren merkityksen perheelleen ja sen tuelle. Perheen anta- 
ma sosiaalinen ja emotionaalinen tuki sekä vanhempien koulutusta arvostava 
asenne ja rohkaisu koetaan voimakkaasti koulutyötä edistävinä. (Peltola 2010; 
Teräs & Kilpi-Jakonen 2013.) 

Josin tarinoissa oppiminen ja suomen kielen haasteet näyttäytyivät usein 
rinnakkaisina asioina. Suomen kieli koettiin aluksi haasteellisena ja oppimista 
hidastavana tekijänä, mutta siihen myös saatiin apua opettajalta ja koulusta. 
Valmistava opetus ja $2-opetus auttoivat suomen kielen haasteissa eteenpäin. 
Tarinoissa kirjoitettiin myös siitä, että omalla ahkeruudella ja läksyjen sään- 
nöllisellä tekemisellä koettiin olevan myönteinen vaikutus koulussa hyvin op- 
pimiselle. 

He needs to learn new topics in every classes with different types of words in 

Finnish, like chemistry and history. Even though they both are in Finnish, 

but there are some words that you can only use or only make sense in each 

classes. Josi have to study harder than the regular Finnish student, because of 
his Finnish language ability. 
Suomessa maahanmuuttajille suunnatun kielikoulutuksen tavoitteena on an- 
taa koulutettaville tasavertainen kielellinen asema yhteiskunnan jäseninä. Toi- 
minnallinen kaksikielisyys tavoitteena esimerkiksi peruskoulun ja lukion kie- 
lenopetuksessa tarkoittaa sitä, että maahanmuuttajalle taataan mahdollisuus 


myös oman äidinkielen ja kulttuurin ylläpitoon. (Latomaa, Pöyhönen, Suni 

& Tarnanen 2013.) Valmistava opetus on tarkoitettu juuri maahan saapunei- 
den lasten ja nuorten koulutukseksi, jonka aikana suomen kieltä opiskellaan 
noin vuoden ajan. Valmistavan opetuksen avulla pyritään mahdollistamaan 
maahanmuuttajaoppilaiden siirtyminen suomenkieliseen opetukseen eri op- 
piaineissa. Suomi toisena kielenä (s2-opetus) jatkaa valmistavan opetuksen jäl- 
keen suomen kielen opetuksen tukemista maahanmuuttajaoppilaiden opetus- 
järjestelyissä. Oppilaille pyritään myös järjestämään mahdollisuus opiskella 
omaa äidinkieltään. (Latomaa & Suni 2010.) Monikulttuurisessa ja -kielisessä 
kontekstissa tarvitaan oppiainerajat ylittävää kielten opetusta. Kieli tulisi aja- 
tella oppimisen välineenä, ei vain sen kohteena. (Latomaa ym. 2013.) Maahan- 
muuttajaoppilaat tarvitsevat kouluympäristössään monikielisiä tekstitaitoja. 
Tarpeet kielten oppimiselle vaihtelevat, ja tulevaisuudessa kielikoulutus tulisi 
rakentua suomen kielen, eri äidinkielten ja vieraiden kielten muodostamalle 


kokonaisuudelle. (Latomaa & Suni 2010.) 


Levin tyyppitarina (n=25), sinnikkään selviytyjän koulupäivä 


Levillä on ollut vaikeaa koulussa ja hänellä ei ole koulussa ystäviä. Suomen 
kieli on vaikeaa Leville, josta on ollut vaikeaa hänelle koulussa. Mutta hän 
vielä tottuu siihen ja kaikki saa yrittää aina, vaikka epäonnistuu joskus se 
on okei vaikka ei joskus onnistu vaikka olisi mennyt pilalle niin yrittää uu- 
delleen. Levillä vielä joskus onnistuu joku päivä hän oppii niin kuin kaikki 
muut ja hän saa ystäviä vielä. 


Levin koulupäivästä kirjoittaneiden teksteissä toistui merkillepantava kään- 
ne: Levin ystävystymiseen ja oppimiseen liittyvät alkuhankaluudet kääntyivät 
tarinoiden kuluessa Josin tarinoiksi. Vaikka ystävystyminen koulukavereihin 
ja oppiminen koettiin aluksi haasteelliseksi, sinnikkyyden avulla ystävien saa- 
minen ja oppiminen kuitenkin onnistui aikaa myöten. 

Myös Levin kehyskertomuksesta kirjoittaneiden tarinoissa sosiaalisten 
suhteiden kerrottiin olevan merkityksellisiä. Ystävystyminen koulukaverei- 
hin ei aina ollut helppoa, ja se vaati sinnikkyyttä ja rohkeutta maahanmuut- 
tajaoppilaalta. Merkillepantavaa tarinoissa kuitenkin oli, että oppilasjoukosta 
onneksi tuntui löytyvän myös niitä, jotka olivat aloitteellisia uutta kouluun 


tulevaa oppilasta kohtaan. 

Levi lähti kouluun kello kahdeksan. Hän oli päättänyt hankkia ystäviä. 

Hän oli itsevarma. Aamulla luokassa hän näki ihmisten juttelevan, ja päätti 

mennä mukaan. Kukaan ei halunnut olla Levin kanssa, ja hänelle tuli siitä 

paha mieli. Kuitenkin oli yksi joka meni juttelemaan Leville. Pikku hiljaa, 
viikkojen kuluessa heistä tuli parhaita kavereita, ja he auttoivat toisiansa 
läksyissä, ja lukivat yhdessä kokeisiin. Muukin luokka alkoi hyväksyä Levin, 
ja pian hän sai lisää kavereita. Opettaja antoi Leville tukiopetusta, jotta hän 
oppisi paremmin. Vaikka Levi on erivärinen ja käyttää erilaisia vaatteita, 
hän on aivan samanlainen kuin muutkin luokassa. Hän tajusi, että siinä ei 
ole mitään vaaraa minkälainen hän on. Kaikki on saman-arvoisia. Aamui- 
sin hän kävelee ystäviensä kanssa kouluun, ja tykkää käydä koulua. 
Vertaissuhteiden suuri merkitys lapsen ja nuoren kehitykselle pohjaa ainakin 
kolmeen seikkaan. Vertaissuhteissa osapuolet ovat tasavertaisia. Vertaissuh- 
teissa eivät ole osallisina aikuiset. Vastavuoroisuus on tärkeää lasten ja nuorten 
vertaissuhteille, niiden muodostumiselle ja pysyvyydelle. (Hartup 2011, 16.) 
Koulussa viihtymiseen vaikuttavat oppilaan kiinnittyminen luokan yhtei- 
söön, oikeudenmukainen ja tasavertainen kohtelu sekä turvallisuuden ja luot- 
tamuksen kokeminen. Kannustava ja myönteinen palaute on myös tärkeää. 
Positiivisten kokemusten kautta oppilas kokee selviytyvänsä eri oppiaineissa, 
mikä taas ruokkii sisäistä motivaatiota ja kiinnostusta opittavia asioita ja eri 
oppiaineita kohtaan. Koulumotivaatio lisää sisäistä nautintoa ja hallinnan ja 
pätevyyden tuntemuksia oppilaassa. (Juvonen 2008, 76.) 

Levin tarinoissa ystävät auttoivat uutta oppilasta kouluun liittyvissä asiois- 
sa. Ystävien kanssa myös haluttiin puhua ja harjoitella suomen kieltä ja viet- 
tää vapaa-aikaa. Opettajan rooli maahanmuuttajaoppilaan apuna varsinkin 
koulu-uran alussa tuntui merkitykselliseltä. Opettaja auttoi, kun ei vielä tullut 
toimeen suomen kielellä eri oppiaineiden tunneilla. Opettajan kanssa pystyi 
myös juttelemaan, jos ei vielä ollut saanut uusia ystäviä koulussa. Opettajaa 
kuunneltiin ja tämän apuun luotettiin. 

En osannut silloin vielä puhua suomea hyvin. Ensimmäinen tunti oli matik- 

kaa, joka oli helppoa, koska siinä oli vaan numeroita. Toinen tunti oli vai- 

keampi. Meillä oli historiaa. Ymmärsin mitä kirjassa oli kirjoitettu, koska 
olin opiskellut yhen vuodnen suomea valmistavalla luokalla, mutta puhu- 


minen oli vielä vaikeaa. Meidän piti keskustella keskiajasta. Minä puhuin 
opettajan kanssa, koska silloin oli helpompi. 

Opettajan oppilasta kohtaan tuntemalla ja osoittamalla emotionaalisella tu- 
ella, kiinnostuksella oppilaan kehitystä kohtaan, kyvyllä nähdä ja ymmärtää 
asioita oppilaan näkökulmasta ja oikeudenmukaisella ja tasapuolisella oppi- 
laiden kohtelulla on todettu olevan suuri merkitys opettaja-oppilassuhteen 
myönteiselle emotionaaliselle kehittymiselle. (Ulmanen, Soini, Pietarinen & 
Pyhältö 2016.) Vaikka vanhemmat kannustavat lapsiaan maahanmuuttajaper- 
heissä, ja lapset ja nuoret kokevat kannustuksen merkittäväksi voimavarak- 
seen, on vanhempien tuki käytännön tasolla rajallista. Vanhempien puutteelli- 
nen kielitaito ja vaillinaiset tiedot maamme koulutusjärjestelmästä rajoittavat 
heidän mahdollisuuksiaan opastaa ja tukea nuoriaan koulutuksen poluilla. 
Maahan muuttajalapset ja -nuoret saavat tukea koulutukseen liittyvissä kysy- 
myksissään sisaruksiltaan, vertaisiltaan koulussa sekä koulun tukijärjestelmis- 
tä. (Peltola 2010.) 

Levin tarinoissa kerrottiin myös erilaisten oppiaineiden merkitykses- 
tä koulupäivän kulkuun. Oppiaineet kuten suomen kieli ja historia koettiin 
haastavina ja vaikeina. Onnistumisen iloa, suomen kielen oppimista eri op- 
piainekonteksteissa ja englannin kielen apua taas pystyttiin tuntemaan esi- 
merkiksi englannin kielen ja eri taito- ja taideaineiden tunneilla. 

olen halunnut paljon suomalaisia kavereita että voisin opia suomen kieltä. 

Koulussa on hankalaa tajuta. Open opiskelu paljon Suomea yleensä tuneilla 

me leikimme, kirjoitamme ja harjotelemma erilaisilla tavoilla. Minun päi- 

vään kuuluu myös matematiika, englanti, liikunta ja kotitalouta. Käymme 


läpi erilaissia asioita millä avulla opin puhummaan suomen kieltä ja ym- 
märtämääm mitä kaikki puhuvat. 


Taito-taideaineet ovat tärkeitä maahanmuuttajaoppilaiden opetuksessa, koska 
niissä voidaan kommunikoida puheen ohella myös nonverbaalisti. Omien ra- 
jojen tunnistaminen ja etsiminen myös auttaa kehittyvää nuorta parantamaan 
omia valmiuksiaan toistuvan harjoittelun avulla. Nuoren pitkäjänteisyys kas- 
vaa, kun hän huomaa taitojensa karttuvan harjoittelun kautta. Tämä havainto 
pätee niin kuvataiteessa, musiikissa, käsityössä kuin liikunnassakin. (Juvonen 
2008, 78-90.) 

Josin ja Levin kehyskertomusten pohjalta kirjoitetuissa tarinoissa toistui- 


vat pitkälti samat teemat. Eläytymismenetelmälle ominainen kehyskertomus- 

ten variointi ei siis muuttanut kirjoitettujen tarinoiden sisältöjä mainittavasti. 
Kuitenkin tarinat erosivat kehyskertomuksittain niin, että Josin orientaation 
mukaan kirjoittaneet kertoivat enemmän koulupäiviensä jäsentyneestä kulus- 
ta. Levin orientaation mukaan kirjoittaneet taas kertoivat enemmän siitä, mi- 


ten tärkeää on olla sinnikäs ja mennä eteenpäin haasteista huolimatta. 


Pohdinta ja johtopäätökset 

Tutkimuksessa tarkasteltiin maahanmuuttajataustaisten oppilaiden ystävyys- 
suhteita ja näiden suhteiden vaikutusta oppimiseen. Sekä Josin että Levin 
koulupäivistä kirjoitetuissa tarinoissa maahanmuuttajaoppilaiden sosiaaliset 
suhteet koettiin merkityksellisiksi. Tuloksista ilmeni, että maahanmuuttaja- 
oppilailla on paljon ystävyyssuhteita vertaistensa kanssa. Toisaalta tulokset 
kertoivat, että maahanmuuttajaoppilaat myös kokevat kiusaamista, nimittelyä 
ja huutelua ikätovereiltaan. Merkityksellistä kuitenkin oli, että sosiaalisista 
vastoinkäymisistä ja koulunkäynnin alkuhankaluuksista huolimatta maahan- 
muuttajaoppilaat uskovat omaan tulevaisuuteensa ja selviytymiseensä uudes- 
sa ympäristössään ja kotimaassaan. Tarinoissa kerrottiin, että koulunkäynti 
koettiin välillä haastavaksi. Erityisesti suomen kieli ja sen oppiminen teetti 
aluksi työtä, mutta siihenkin oppilaat kokivat saavansa apua ja tukea. Myös 
opettajan antama tuki oli maahanmuuttajaoppilaille tärkeää. 

Tulokset kertovat samaa kuin aiemmat tutkimukset siitä, että maahan- 
muuttajaoppilaan koulunkäyntiin ja sopeutumiseen uuteen kotimaahan vai- 
kuttavat monet tekijät samanaikaisesti. Maahanmuuttajataustaisten nuorten 
kiinnittyminen uuden tulomaansa yhteiskuntaan ja elämään on moniulottei- 
nen prosessi, johon liittyvät uusi asuinympäristö, koulutus, vanhempien työ ja 
tulot, nuoren identiteetin muodostus ja sosiaaliset suhteet. Ympäristön sosi- 
aalinen hyväksyntä ja tunne kuulumisesta ryhmään tai ryhmän ulkopuolelle 
jääminen vaikuttavat olennaisesti nuoren identiteetin kehitykseen. (Talib & 
Lipponen 2008; Teräsym. 2010; Teräs & Kilpi-Jakonen 2013.) Pakolaiseksi jou- 
tuneiden ja turvapaikkaa hakevien lasten ja perheiden kokemukset voivat olla 
hyvinkin rankkoja. Uuteen maahan ja kulttuuriin sopeutuminen on raskas 


kokemus lapselle tai nuorelle. Pakolais- ja turvapaikanhakijalapsilla on usein 

myös pelkoa ja epäselvyyttä vanhan kotimaansa tilanteesta ja sinne jääneiden 
sukulaisten kohtaloista. Turvapaikanhakijoina Suomeen saapuvat lapset ovat 
kuitenkin uskomattoman vahvoja. He haaveilevat hyvin samanlaisista asioista 
kuin suomalaiset vertaisensa. Unelmat toteutuvat parhaiten, jos he saavat ym- 
päristön ja yhteiskunnan vahvan ja rohkaisevan tuen ja mahdollisuuden käydä 
koulua ja hankkia ammatin. (Mustonen 2010.) 

Sekä Josin että Levin kehyskertomusten pohjalta kirjoitetuissa tarinoissa 
tuli esiin maahanmuuttajaoppilaiden ahkeruus, tunnollisuus, sinnikkyys ja 
arvostus koulutyötä kohtaan. Myös maahanmuuttajaoppilaiden perheiden 
arvostus koulua kohtaan oli luettavissa tarinoista. Aiemmat tutkimukset 
niin Suomessa kuin muissakin maissa ovat kuitenkin nostaneet esiin, että 
maahanmuuttajataustaisilla lapsilla ja nuorilla saattaa olla vaikeuksia jatko- 
kouluttautumisessa. Maahanmuuttajataustaisten oppilaiden taidot matema- 
tiikassa, lukemissa ja luonnontieteissä ovat 15 vuoden iässä heikommat kuin 
heidän samanikäisten suomalaisten vertaistensa taidot. Eroja eivät selitä va- 
kioidut oppilaan taustatekijät, kuten sukupuoli, luokka-aste, sosioekonomi- 
nen tausta, kotona puhuttu kieli ja maahantuloikä. Selittävänä tekijänä erolle 
on esitetty oppilaiden erilaista kohtelua ja yhteiskunnan rakenteellisia esteitä, 
joita maahanmuuttajataustaiset oppilaat kohtaavat koulupolullaan. (Lenkeit, 
Caro & Strand 2015.) Maahanmuuttajataustaisilla nuorilla on suurempi riski 
keskeyttää koulunkäyntinsä varhaisemmalla iällä kuin heidän suomalaisilla 
ikätovereillaan. Syynä keskeytykselle on useimmiten ollut halu hakeutua työ- 
elämään tai perheeseen liittyvät syyt. Myös maahanmuuttajataustaisten nuor- 
ten keskuudessa koulutus näyttää periytyvän aivan kuten suomalaistaustais- 
tenkin nuorten kohdalla. Maahanmuuttajataustaisten nuorten vanhemmat 
ovat useammin suorittaneet vain perustason koulutuksen, joten tämä lisää 
heidän riskiään koulun varhaiselle keskeytykselle. Koska tulevaisuudessa voi 
olla vaikeaa saada työtä ilman perustasoa korkeampaa koulutusta, tulisi maa- 
hanmuuttajataustaisten nuorten keskeyttämisen riskiin kiinnittää erityisesti 
huomiota. (Larja, Sutela & Witting 2015.) 

Niin Josin kuin Levinkin kehyskertomusten johdattelemina kirjoitetuissa 
tarinoissa suomen kielen haasteista kerrottiin paljon. Kummankin kehysker- 


tomuksen tarinoissa myös kirjoitettiin muista kouluaineista (matematiikka, 

liikunta, kotitalous) ja niiden sujumisesta. Tuloksista voi päätellä, että sellaiset 
koulun oppiaineet, joissa kielen ymmärtäminen ei ole este tai hidaste oppi- 
miselle, tuottavat onnistumisen kokemuksia maahanmuuttajaoppilaan kou- 
lu-uran alussa. Matematiikka ja taito- ja taideaineet tuntuivat mielekkäiltä. 
Taito- ja taideaineet mahdollistavat omien valintojen ja ratkaisujen tekemi- 
sen ja tunteen oman työn hallinnasta. Tämä taas lisää opiskelumotivaatiota ja 
auttaa luomaan myönteisiä opiskelustrategioita. Taito- ja taideaineet auttavat 
havaitsemaan erilaisuutta, erilaisia näkökulmia ja ratkaisumalleja. Näin ne 
voivat samalla lisätä erilaisuuden ymmärtämistä ja hyväksymistä. (Juvonen 
2008, 78-90.) 

Tutkimuksen tarinat kirjoitettiin kolmannessa persoonassa, Josin tai Le- 
vin kuvitteellisen kehyskertomuksen johdattelemina. Tutkimusjoukoksi valit- 
tiin maahanmuuttajataustaisia oppilaita, koska heillä on todennäköisimmin 
henkilökohtaista kokemusta kehyskertomuksissa kuvatuista tilanteista ja he 
pystyivät siten helpommin eläytymään annettuihin tilanteisiin. Vaikka eläy- 
tymismenetelmävastauksista ei voidakaan suoraan tehdä tulkintoja vastaajien 
omista kokemuksista, voidaan kuitenkin nähdä, että kirjoittajien kokemus- 
maailma heijastuu heidän vastauksissaan, ja siten tutkimustulokset välittävät 
arvokasta tietoa maahanmuuttajaoppilaiden elämästä ja koulunkäynnistä 
uudessa kotimaassa sekä antavat äänen maahanmuuttajaoppilaiden tunnoille 
ja ajatuksille. Vaikka tarina-aineisto oli suppeahko, oli siitä myös löydettävis- 
sä toistuvia elementtejä, joka puoltaa osaltaan tarinoiden kokemuksellisuutta 
ja todenmukaisuutta. Tulokset ovat myös linjassa aiempien tutkimustulosten 
kanssa, mikä vahvistaa niiden luotettavuutta ja merkityksellisyyttä. 

Maailmamme muuttuu yhä heterogeenisemmäksi, monikulttuurisem- 
maksi ja liikkuvammaksi. Tulevaisuudessa lapset ja nuoret voivat hyötyä 
tästä kehityksestä. Toisaalta ennakkoluulot ja stereotypiat saattavat "nostaa 
päätään”. Aikuisten onkin huolehdittava, että koulujen oppimisympäristöt 
ovat sellaisia, että lapsilla ja nuorilla eri kulttuureista ja etnisistä taustoista on 
mahdollisuus kohdata toisensa ja oppia toisiltaan. Vielä tiedetään vasta vähän, 
miten erilainen etninen tai kulttuurillinen tausta vaikuttaa lasten vertais- 
suhteiden muotoutumiseen. Tutkimusta lasten vertaissuhteiden synnystä ja 


kehittymisestä eri kulttuuritaustoista tulevien kesken tarvitaan lisää. (Killen, 

Rutland & Jampol 2011.) Kaikilla oppilailla tulisi olla samanarvoiset mahdol- 
lisuudet oppia. Opetuksen pitäisi rakentua ajatukselle, että tieto on aina sosi- 
aalisesti rakentunutta. Opetuksessa tulisikin Banksin (2008) mukaan koros- 
taa kaikkien kulttuurien yhteisiä teemoja; oikeudenmukaisuutta, tasa-arvoa, 
vapautta, rauhaa, empatiaa ja hyvän tekemistä. Koulussa tulisi pyrkiä luomaan 
monipuolisia oppimis- ja kohtaamistilanteita erilaisista kulttuureista tuleville 
lapsille ja nuorille. Lapset, jotka jo varhaisessa vaiheessa elämäänsä pääsevät tu- 
tustumaan muiden kulttuurien vertaisiinsa, ovat aikuisina suvaitsevaisempia 
muiden kulttuurien edustajia kohtaan. (Banks 2008.) 

Tässä tutkimuksessa tarkasteltiin verrattain pienen maahanmuuttajaop- 
pilasjoukon kokemuksia ja ajatuksia heidän suhteistaan vertaisiinsa. Tutki- 
mustulokset antoivat myös merkityksellistä tietoa maahanmuuttajaoppilaan 
koulupäivistä ja niihin liittyvistä onnistumisen tuntemuksista, kuin myös 
haasteista. Tutkimusmenetelmänä käytetyllä eläytymismenetelmällä voi- 
daan kerätä tarinoiden avulla arvokasta tietoa erilaisista inhimillisen elämän 
ilmiöistä ja ihmisten ajatuksista. Vaikka maahanmuuttajalapsia ja -nuoria ja 
heidän kokemuksiaan on maailmalla tutkittu melko laajasti, on Suomessa 
tutkimus heidän osaltaan vielä melko vähäistä. Uutta tutkimusta tarvitaan 
niin maahanmuuttajaoppilaiden kuin heidän suomalaisten vertaistensakin 
yhteisistä kokemuksista ja kohtaamisista suomalaisen koulun ja oppimisen 
kontekstissa. Tunnistaako koulujärjestelmämme maahanmuuttajaoppilaiden 
erilaisia tuen tarpeita? Miten kouluissa opitaan konkreettisesti maahanmuut- 
tajaoppilaiden edustamasta kulttuurien kirjon rikkaudesta ja hyödynnetään 
heidän kokemuksiaan? Vaikka maahanmuuttajat ovat Suomessa keskittyneet 
asumaan suuriin kaupunkeihin ja eteläiseen Suomeen, monikulttuurisuus ai- 
heena ja tulevaisuuden ilmiönä koskettaa jokaista peruskoululaista ja mediaa 
seuraavaa kansalaista. (Harinen & Ronkainen 2010, 287.) 

Tulokset osoittavat, että ystävyys- ja vertaissuhteilla on merkitystä maa- 
hanmuuttajaoppilaiden elämälle ja koulunkäynnille. Myös heidän oppimis- 
taan tukevat koulutusratkaisut auttavat näitä lapsia ja nuoria koulunkäyntiin 
liittyvissä alun haasteissa. Tämä tutkimus kertoo, että maahanmuuttajaoppi- 
laat näkevät melko usein ystävyyssuhteensa ja koulunkäyntinsä — erilaisista 


haasteista huolimatta — positiivisena ja mielekkäänä asiana. 

onnistumiseen vaikuttavista tekijöistä 

Johdanto 


Ihmisten liikkuvuus on lisääntynyt useista eri syistä maailmanlaajuisella ta- 
solla. YK:n arvion mukaan vuonna 2015 oman synnyinmaansa ulkopuolella 
eli noin 244 miljoonaa ihmistä (UN 2017). Suomessa ulkomaalaistaustaisen 
väestön osuus on kasvanut 0,8 prosentista 6,2 prosenttiin vuosina 1990-2015 
(Tilastokeskus 2017). Kotoutumiseen tarvittavat resurssit ja kotouttamisel- 
le asetetut vaatimukset ovatkin muuttuneet vuosien saatossa tulijamäärien 
kasvaessa. Ensimmäisten muutaman sadan hengen erinä hallitusti Suomeen 
saapuneiden chileläisten ja vietnamilaisten pakolaisten (Railo 2012, 425—426) 
kotoutumisprosessi on varmasti eronnut suuresti nykypäivän kotoutujien ko- 
kemuksista. Kotoutujien määrällisen kasvun lisäksi tulijoiden joukko on yhä 
heterogeenisempää; kotoutettavien koulutukselliset, tiedolliset, taidolliset, et- 
niset ja uskonnolliset taustat ovat yhä monimuotoisempia, minkä lisäksi osa 
tulijoista on saattanut joutua käymään läpi hyvinkin traumaattisia kokemuk- 
sia. (Tiilikainen 2007.) 

Tulijoiden heterogeenisuudesta huolimatta hyvän kotoutumisen määri- 
telmät ja vaatimukset kuvataan suhteellisen samankaltaisina lähteestä riip- 
pumatta. Useimmiten korostetaan kielitaidon, työllistymisen tai muun akti- 
voitumisen, sekä sosiaalisten verkostojen tärkeyttä. (Esim. Laki kotoutumisen 
edistämisestä 2017; Laki maahanmuuttajien kotouttamisesta ja turvapaikan- 


hakijoiden vastaanotosta 493/1999; Opetushallitus 2017; Alitolppa-Niitamo, 

Fägel & Säävälä 2013.) Tästä yksimielisyydestä huolimatta kotoutumisessa 
kohdataan usein haasteita. Valitettavan usein hyvän kotoutumisen tärkeys 
paljastuukin vasta epäonnistuneita integraatioprosesseja tarkasteltaessa. Epä- 
onnistunut kotoutuminen on aina yksilöllinen tragedia, mutta sillä on usein 
myös yksilöä laajempia yhteiskunnallisia vaikutuksia. Esimerkiksi Ranskassa 
on koettu muslimien rajuja mielenilmauksia, ja Saksaan aiemmin saapuneet 
turkkilaiset maahanmuuttajat ovat jääneet kielitaidottomina yhteiskunnan 
ulkopuolelle. (Ks. esim. Borchard 2012; Wihtol de Wende 2012.) 
Maahanmuuton tärkein motiivi on usein henkilökohtainen: tavoitteena 
on parantaa tulijan elämäntilannetta sosiaalisesti, taloudellisesti tai turval- 
lisuustilanteen osalta. Näistä motiiveista huolimatta suuri osa tulijoista koh- 
taa haasteita kahden tai useamman kulttuurin yhdistämisessä. (Sam & Berry 
2006, 2; Schubert 2013, 64.) Tulijoiden yksilölliset, sosioekonomiset ja psyko- 
logiset tekijät (Schubert 2013, 64) sekä se, kuinka kulttuurien yhdistäminen 
onnistuu, vaikuttavat kotoutumisen onnistumiseen. Kulttuurien kohtaami- 
sesta johtuvia muutoksia kutsutaan akkulturaatioksi. Muutoksia voi tapahtua 
vain vuorovaikutuksen toisessa osapuolessa, mutta yleistä on, että kohtaamiset 
vaikuttavat jollain tasolla molempiin osapuoliin. (Sam & Berry 2006.) Hen- 
kilön omaksuma akkulturaatioasenne kuvastaa puolestaan sitä, kuinka hän 
suhtautuu kahden (tai useamman) kulttuurin kanssa elämiseen (Berry, Kim, 
Power, Young & Bujaki 1989). Akkulturaatioasenteen vaikutukset näkyvät 
siinä, missä määrin yksilö haluaa pitäytyä omassa, aikaisemmassa identiteetis- 
sään ja kulttuurissaan, ja kuinka paljon hän on valmis olemaan kontaktissa 
valtaväestön kanssa, ja omaksumaan heidän tapojaan (Berry 2006, 33-38). 
Kulttuuriset sopeutumisprosessit jaotellaan neljään erilaiseen akkultu- 
raatiostrategiaan: assimilaatioon, integraatioon, separaatioon ja marginali- 
saatioon. Assimilaatiostrategian omaksunut henkilö haluaa sulautua valtavä- 
estöön, ja häivyttää alkuperäisen kulttuurinsa, kun taas integraatiossa tulija 
yhdistää uutta ja vanhaa kulttuuria tasavertaisesti. Separaatiossa henkilö pitäy- 
tyy tiukasti omassa kulttuurissaan, ja vastustaa uuden kulttuurin omaksumis- 
ta. Marginalisaatiossa tulija ei koe omakseen sen paremmin omaa, kuin valta- 
väestönkään kulttuuria, ja saattaa tämän vuoksi olla vaarassa jäädä kokonaan 


vallitsevan järjestelmän ulkopuolelle. (Berry 1984, 2006, 33—38.) Riippumatta 

tulijan ”valitsemasta” strategiasta, kulttuurien yhdistämisen onnistumisella 
tai epäonnistumisella on aina vaikutuksensa myös kotoutumiseen (Liebkind 
1994, 25-29; Sam & Berry 2006). 

Akkulturaatiostrategiat voidaan tunnistaa myös eri maiden kotouttamis- 
politikoista. Esimerkiksi Ranskassa kotouttamisessa on suosittu assimilaa- 
tiota (ks. Liebkind 1988), eli sulauttamispolitiikkaa, kun taas Britanniassa, 
Ruotsissa ja Suomessa kotouttaminen on perustunut multikulturalismin, eli 
integraation periaatteelle. Kotouttamispolitiikat elävät myös kaiken aikaa 
ajassa, ja maiden sisäisen politiikan suuntaviivat saattavat ajoittain muuttua. 
Euroopassa on viime vuosina alettu kritisoida yhä enemmän multikulttuuris- 
ta politiikkaa, ja korostaa maahanmuuttajien valtakulttuuriin sopeutumisen 
tärkeyttä. (Saukkonen 2013b, 81-90.) Suomalainen kotouttamispolitiikka on 
suhteellisen lyhyestä maahanmuuton historiastaan huolimatta muotoutunut 
intergraatiostrategiaa kannattavaksi, ja maahanmuuttajien oman kulttuurin 
ylläpitoa tukevaksi — ainakin puheen tasolla (Laki kotoutumisen edistämi- 
sestä 1386/2010; Opetushallitus 2017; Saukkonen 2013a; Uskonnonvapaus- 
laki 453/2003). Vaikka suomalaisesta maahanmuutosta käytävää keskustelua 
leimaa usein stereotyyppinen ajattelu maahanmuuttajista vain kouluttamat- 
tomina pakolaisina (Railo 2012, 443), voidaan Suomi lukea yhdeksi vähem- 
mistöihin, ja niiden kulttuurisiin oikeuksiin myönteisimmin suhtautuvaksi, 
multikulttuurista politiikkaa harjoittavaksi maaksi Euroopassa MCP, Multi- 
culturalism Policy index:n perusteella (Saukkonen 2013a, 116—119). 

Ilmiönä siirtolaisuus ei ole uusi. Ihmiset ovat muuttaneet eri syistä maas- 
ta toiseen kautta ihmiskunnan historian (Martikainen, Saari & Korkiasaari 
2013, 23; Oudenhoven 2006, 163; Sam & Berry 2006, 1), ja myös tutkimusta 
siirtolaisista ja heidän kotoutumisestaan on tehty maailmanlaajuisesti paljon. 
Integraatiota voidaan tarkastella useasta eri näkökulmasta, kuten taloudelli- 
sesta, sosiaalisesta ja terveydellisestä. Kotoutumisen astetta ja onnistumista 
voidaan mitata tai määrittää monilla erilaisilla muuttujilla tai niiden yhdistel- 
millä, kuten työllisyyden, tulojen, kielitaidon, terveyden, ihmis- ja perhesuh- 
teiden, etnisten ryhmien rajat ylittävien suhteiden, kansallisuuden ja äänestys- 
aktiivisuuden perusteella. (Doerschler & Jackson 2010; Ersanilli & Koopmans 
2010; Yaya 2016, 696.) 

Siirtolaisuuden syyt ja siirtolaisiksi päätyvien ihmisten taustat muuttuvat 
kuitenkin kaiken aikaa, kuten myös vastaanottavien maiden tilanteet. 1970- 
ja 1980-luvuilla olosuhteet Suomessa, sekä tänne saapuvien maahanmuutta- 
jien tilanteet ja määrät olivat aivan toisenlaiset kuin nykypäivänä. (Pitkänen, 
Kalekin-Fishman & Verma 2002, 56; Railo 2012.) Tästä syystä uudelle, aihee- 
seen liittyvälle tutkimustiedolle on jatkuvasti tarvetta, jotta sekä tulijat että 
vastaanottavat yhteisöt hyötyisivät mahdollisimman paljon toisistaan, ja toi- 
saalta aiheuttaisivat mahdollisimman vähän ongelmia toisilleen. 

Yhteiskunnallisesta näkökulmasta tarkasteltuna maahanmuuttajien ko- 
toutumisen tutkiminen on tärkeää, koska maahanmuuttajien asema Suomen 
työmarkkinoilla on osoittautunut epävakaaksi vielä useammankin vuoden 
oleskelun jälkeen. Lisäksi maahanmuuttajien työttömyysaste on pysynyt 
kantaväestöä korkeampana taloudellisesta tilanteesta riippumatta. Vaikut- 
taa siltä, että niin Suomessa kuin monessa muussakin jälkiteollisessa maassa 
maahanmuuttajat ovat taloudellinen puskuri, jota voidaan käyttää tasaamaan 
työvoiman tarvetta taloudellisissa muutoksissa. (Forsander 2003.) Tosin eräs 
maahanmuuttajien työllisyyslukuihin vaikuttava tekijä, naisten alhainen työl- 
lisyys, jää usein vähemmälle huomiolle. Vuonna 2014 tehdyn tutkimuksen 
(Nieminen, Sutela & Hannula 2015) mukaan ulkomaalaistaustaisten miesten 
työllisyysluvut olivat vain muutaman prosenttiyksikön heikompia kuin suo- 
malaisten, kun taas ulkomaalaistaustaisten naisten luvut eroavat suomalaisista 
17 %. Ulkomaalaistaustaisten naisten alhaisiin työllisyyslukuihin on katsot- 
tu vaikuttavan heidän huomattavan aikainen perheellistymisensä. Eräänä 
syynä maahanmuuttajien hankaluuksiin suomalaisilla työmarkkinoilla on 
myös nähty suhteellisen myöhään, vasta 1990-luvulla, tapahtunut käänne 
maahanmuuton lisääntymisessä. Ennen 1990-lukua Suomesta lähti enemmän 
työvoimaa ulkomaille kuin päinvastoin. Historiamme alhaisen maahanmuu- 
ton maana on voinut osaltaan vaikuttaa siihen, että maahanmuuttajat on 
työmarkkinoilla koettu ennemminkin taakkana kuin resurssina. (Forsander 
2003; Railo 2012.) 

Tämän tutkimuksen tarkoituksena on tarkastella maahanmuuttajien käsi- 
tyksiä siitä, millaiset tekijät ovat yhteydessä kotoutumisen onnistumiseen tai 


epäonnistumiseen. Tutkimuksen taustalla on kysymys siitä, miksi kotoutumi- 

sen suhteellisen yksiselitteisistä, ja eri osapuolten samansuuntaisesti määrit- 
telemistä tavoitteista ja vaatimuksista huolimatta kotoutumisessa kohdataan 
niin usein haasteita. Tarkastelemalla kotoutumiseen liitettyjä merkityksiä ja 
käsityksiä, tutkimuksella pyritään avaamaan tulevia tutkimustarpeita, sekä 
kehittämään kotoutumisprosessia paremmin maahanmuuttajien tarpeita vas- 


taavaksi. 


Tutkimusaineisto, menetelmät ja analyysi 


Tutkimusaineisto (N=123) kerättiin eläytymismenetelmällä joulukuussa 2016 
Tampereella ja Helsingissä kotoutumiskoulutuksissa ja kielikahviloissa, sekä 
sähköisellä lomakkeella maahanmuuttajien asioihin keskittyvien Facebook-si- 
vustojen välityksellä. Vaikka kotoutumista ja maahanmuuttajia on tutkittu 
maailmanlaajuisesti paljonkin eri konteksteissa, eläytymismenetelmällä teh- 
tyä maahanmuuttoon ja kotoutumiseen liittyvää tutkimusta ei juurikaan 
ole. Yleisesti ottaenkin eläytymismenetelmän käyttö tutkimuksessa on har- 
vinaista Suomen ulkopuolella (ks. Wallin, Helenius, Saaranen-Kauppinen & 
Eskola 2015). Tässä tutkimuksessa eläytymismenetelmä valittiin aineistonke- 
ruumenetelmäksi, koska kotoutumista ja siihen liitettäviä tekijöitä haluttiin 
tarkastella tarjoamalla vastaajille mahdollisuus käyttää vapaasti mielikuvitus- 
taan, sekä ilmaista näkemyksiään, mielikuviaan ja kokemuksiaan ilman lo- 
maketutkimuksen tai haastattelun strukturoitua rakennetta. Tutkimuksessa 
oltiin kiinnostuneita vastaajien näkemyksistä, ei niinkään henkilökohtaisista 
kokemuksista. Eläytymismenetelmän tarinallinen luonne, sekä eläytyminen 
kuvitteellisen henkilön kautta tarjosi vastaajille mahdollisuuden etäännyttää 
itsensä aiheesta niin halutessaan. Ilmaisu oli vapaata myös kasvokkaisen vuo- 
rovaikutustilanteen asettamasta paineesta, tai omien, mahdollisesti traumaat- 
tistenkin kokemusten tuomasta tunnelatauksesta. Eläytymismenetelmää ku- 
vataan tarkemmin tämän teoksen menetelmaartikkelissa (Eskola ym. 2017). 
Aineiston keräämisessä käytettiin kahta erilaista, niin sanottua positiivista 
(A) ja negatiivista (B) kehyskertomusvariaatiota, joissa muuttuvana tekijänä oli 
kotoutumisen onnistuminen ja epäonnistuminen. Taustatekijöinä vastaajilta 


kysyttiin tulosyytä ja maassa oleskeluaikaa. Kehyskertomukset tarjottiin vas- 

taajille sekä suomen- että englanninkielisinä, ja vastaajat saivat itse päättää, 
kummalla kielellä vastaavat. Käytetyn kielen osalta vastaukset jakautuivat 
suhteellisen tasaisesti: kaikista vastauksista 69 oli suomeksi, ja 54 englanniksi. 
Kehyskertomukset pyrittiin muotoilemaan lyhyiksi ja selkeiksi kummallakin 
kielellä, jotta sekä kertomuksen sisällön ymmärtäminen, että vastaaminen oli- 
si mahdollista myös puutteellisella kielitaidolla. Kertomuksen henkilö (Ujel) 
pyrittiin nimeämään mahdollisimman neutraalisti, jotta se ei herättäisi etni- 
syyteen tai sukupuoleen viittaavia mielikuvia. Kehyskertomukset olivat: 
A) Ujelon saapunut Suomeen vuosi sitten. Hänen kotoutumisensa on onnis- 
tunut hyvin. Kerro, mitä on tapahtunut. 
Ujel has arrived to Finland one year ago and the integration process has 


been successful. Tell what has happened. 


B) Ujelon saapunut Suomeen vuosi sitten. Hänen kotoutumisensa ei ole on- 
nistunut. Kerro, mitä on tapahtunut. 
Ujel has arrived to Finland one year ago and the integration process has 
not been successful. Tell what has happened. 


Kerätyt vastaukset erosivat huomattavasti pituutensa puolesta; lyhyimmät 
vastaukset olivat muutaman sanan mittaisia, pisimmät kahden A4-liuskan 
mittaisia. Aineisto litteroitiin ja kerättiin Excel-taulukkoon, missä aineistoa 
luokiteltiin ja analysoitiin. Litteroitua aineistoa kertyi yhteensä noin 30 sivua 
(fontti Calibri, fonttikoko 11). Kerätystä kokonaismäärästä jätettiin analyysin 
ulkopuolelle 13 vastausta, jotka eivät vastanneet varsinaiseen kysymykseen, tai 
olivat muuten puutteellisia. Tarkemman analyysin piiriin jäi lopulta 110 vas- 
tausta (N=110). 

Vastauksia kerättiin kahdeksasta eri paikasta ja sähköisellä kyselylomak- 
keella. Jokaiselle kyselypaikalle tai ryhmälle annettiin vastauksia koodatessa 
oma etuliite, minkä mukaan vastaukset olivat tarvittaessa identifioitavissa 
tiettyyn vastaajaryhmään. Etuliitteen perään lisättiin juokseva numerointi. 
Aineistoa lähdettiin analysoimaan aineistolähtöisen teemoittelun avulla ja 
pääteemat muodostettiin esiin nousevien aihealueiden mukaan. Vastauksissa 
esiintyneet kotoutumiseen liittyvät tekijät luokiteltiin kuuteen pääteemaan; 
kieli, työ, koulutus (tai muu aktiviteetti), ihmissuhde, byrokratia, muut (ks. 
taulukko 1). Aineistosta tehtiin vertailuja kahden eri kehyskertomuksen välil- 

lä, eri kielisten kertomusten välillä, keräyspaikkojen ja vastaajaryhmien välillä, 
sekä vastaajien ilmoittamien taustamuuttujien (tulosyy, oleskeluaika) välillä. 

Kielitaitoon ja työllistymiseen liittyvät osa-alueet olivat aineistosta helpos- 
ti havaittavissa, ja viittauksia näihin oli määrällisesti eniten. Myös koulutuk- 
seen, ihmissuhteisiin, sekä byrokratiaan liittyviä mainintoja löytyi vastauksis- 
ta paljon. Näiden viiden pääluokan lisäksi aineistosta löytyi paljon teemoja, 
jotka eivät muodostaneet yksinään suurempaa kokonaisuutta, tai keränneet 
suurta määrää viittauksia. Näitä aihealueita varten luotiin analyysiin luokka 
muut. Teemojen määrällisen esiintymisen kartoitusta vaikeutti tarinoiden 
monitulkintaisuus, sekä se, että sama asia saattoi esiintyä yhdessä vastauksessa 
useamman kerran, tai samassa vastauksessa sekä kotoutumista edistävänä, että 
estävänä tekijänä. Huomattavaa on, että sekä analyysi, että laskelmat ovat tut- 
kijan konstruktiota, johon tutkimustehtävä, sekä tutkijan intressit vaikutta- 
vat. Tarkkoja ohjeita laskelmille ei ole, vaan laskelmat voivat perustua tiettyjen 
sanojen tai termien esiintymistiheyteen, mihin oman haasteensa tuovat esi- 
merkiksi synonyymit, kiertoilmaisut, ironia, sekä se, että sama sana voi esiin- 
tyä erilaisessa muodossa, yhteydessä tai merkityksessä. (Saaranen-Kauppinen 
& Puusniekka 2006.) 


ELAYTYMISMENETELMA 2017: 177 
PERUSTEEMA JA 11 MUUNNELMAA 


(p) smsenen 


(G) njajyoy usu 
-leynuuspnoyioed3 


(9) nianiolieyohI 


(G) ueeweja 
BISÄID|IDLU *EIUINY 


(01) 
snwəyoyoÁ} Idwely 


(uojeuwe 


€ ‘erty y 'sis) (2) 
esseewnoy snynnoy 


(6) gssọÁ} Josynw 
-JEenoNEIjaD] 1240 


(eaky 

z ‘ouony y 'sis) (9) 
ose} uewja}luunns 
-SILUNINOJOY 'UISSINY 


(eisinimebou 


Sanna Karayilan & Anna Wallin & Raisa Harju-Autti & Jari Eskola 


pl 'EISINIISOd € (IUNSIJA | ‘ew (1) 1 (91) eele 
‘sis) (ZZ) snNsIeu1wo — -leneda|'1az ‘UO g (6) elsiejewons — -oHewejasofi ‘unnyny — eejyren eenjey/guo (9€) 1181 eeyien /0} 
udUle}YOyO|IMU9H — 'SIS) (2) ednjn[a4saj0 eAjsaye| japnayieA, = 'sNIN[NOySILUNINOJOy BSUPALES OOAIO] — -IEJI[DI] UDUI||99]1NN J 
(G) vat GI) (61) uəu 
-njneyuny ‘snuuaseyy  gugARISƏ enesyoság (71) eloisoyisn 19 (9) eljeysido eenjeH (hl) eyo} ees ig — -IWAIIUSy Uopielljary 
(1) euen (21) 
(6) snopo eig — -elnesepo enelyosig (61) eloISOJISA uo Ueewajaysido seseeq (G1) e110) ees (Zp) 1ssunyary 
8z :g 81:9 1 a 9:4 62:4 lv: 
ely SL iY 6l iY vr :Y Oh: 29 V 
(19) LANW (e£) VILVYYNOUAS (0Y) SGHNSSINHI (0S) SNLNTNOM (SZ) OAL (COL) TIM 


(ene}se EISILUNINOJOY =g ‘eAeynesepe EISILUNINOJOY=y) 1ewaareje ef -eed uojsiauly *) oyynpnen 


JARI ESKOLA & TIINA MÄENPÄÄ & ANNA WALLIN (TOIM.) 


178 


Kielitaito — avain moneen lukkoon 


Eläytymismenetelmällä kerätystä aineistosta oli tarkoitus etsiä eroja eri kerto- 
musvariaatioiden vastausten väliltä, eli kartoittaa sitä, kuinka kertomuksessa 
varioitu muuttuja vaikuttaa vastauksiin. Tässä tutkimusaineistossa suuri osa 
vastauksista kuitenkin sisälsi sekä kotoutumista edesauttavia, että estäviä teki- 
jöitä kertomusvariaatiosta riippumatta, jolloin variaation vaikutuksen selvit- 
täminen ei osoittautunut tarkoituksenmukaiseksi. Aineistossa esiintyi myös 
kertomuksia, joissa positiivisen kehyskertomuksen versiossa oli kuvattu kotou- 


tumista estäviä tekijöitä, ja negatiivisessa versiossa edesauttavia tekijöitä. 


Tulokset 


Tyypillinen juoni kertomuksissa noudatti samankaltaista kaavaa kautta lin- 
jan, riippumatta kehyskertomusvariaatiosta, tai siitä, oliko vastaaja vastan- 
nut kehyskertomukseen ”oikein”, eli tuonut esiin kotoutumista edesauttavia 
tekijöitä positiivisessa kertomuksessa, tai estäviä tekijöitä negatiivisessa ker- 
tomuksessa. Versiosta riippumatta tyypillinen juoni kertomuksissa oli usein 
seuraavan kaltainen: Ujel saapuu Suomeen kielitaidottomana, hänellä ei ole 
ystäviä eikä työtä. Hän pääsee kielikoulutukseen, oppii suomen kieltä (vaikka 
oppiminen on haastavaa), sekä maan kulttuuria, minkä seurauksena hän saa 
ystäviä ja töitä. Variaatiosta riippumatta, kielitaito nähtiin usein avaimena, 
jonka avulla päästiin sisään niin yhteisöön, kuin työelämäänkin. 

Tyypillinen positiivinen tarina Ujelin kotoutumisesta kertoo hänen 
päässeen kieli- tai kotoutumiskoulutukseen, missä hän oppii kieltä ja saa tie- 
toa suomalaisesta yhteiskunnasta ja työelämästä. Koulutuksen, ja siellä opitun 
kielitaidon myötä Ujel tutustuu ihmisiin, sekä toisin opiskelijoihin, että suo- 
malaisiin. Tämän seurauksena Ujelin yksinäisyys ja ulkopuolisuuden tunne 
helpottuvat, ja joissain tarinoissa koulutus, sekä uudet, opitut taidot tekivät 
hänestä myös rohkeamman. Hankitun kielitaidon avulla Ujel löytää joko 
työ- tai opiskelupaikan, ja tuntee itsenäistyvänsä, sekä tulevansa tiiviimmäksi 
osaksi yhteiskuntaa. 

Tyypillisessä negatiivisessa tarinassa Ujel ei saa tarpeeksi ulkopuolista 
apua, tai hänen omat henkilökohtaiset ominaisuutensa estävät häntä hakeu- 


tumasta koulutukseen, missä hän voisi oppia kieltä ja paikallista kulttuuria. 

Ujelin kielitaito ja paikallistuntemus jäävät heikoksi, minkä vuoksi hän ei 
kykene solmimaan ihmissuhteita, eikä työllistymään. Negatiivisessa tarinassa 
Ujelin elämää leimaa useampaan elämän osa-alueeseen liittyvä ulkopuolisuu- 
den tunne. 

Kielitaito oli voimakkain yksittäinen asia, joka tuli esiin aineiston vas- 
tauksissa kautta linjan. 110 analysoidusta vastauksesta kielitaito tai kielikurssi 
mainittiin jollain tavoin 75 vastauksessa. Kielitaidon korostuminen vastauk- 
sissa ei ole yllättävä, sillä sen merkitys kotoutumiselle on todettu monissa tut- 
kimuksissa (ks. esim. Dorchler & Jackson 2010). Kielitaidolla on suuri merki- 
tys ihmisen identiteetille, sekä elämässä selviytymiselle. Henkilön asema on 
voinut kotimaassaan olla hyvinkin korkea, mutta uudessa maassa kielitaidot- 
tomana ja ilman verkostojaan hänestä tulee helposti ”ei-kukaan”, jolla ei ole 
kunnollisia mahdollisuuksia vaikuttaa omaan elämäänsä. (Ks. Hamara 2015.): 
At home had a decent work and a respective but not in Finland (D4). Heikko kie- 
litaito voi aiheuttaa myös stressiä vuorovaikutustilanteissa, joihin liittyy var- 
sinaisen verbaalisen kielitaidon lisäksi myös uusi, erilainen tapa käyttää eleitä, 
ilmeitä ja kehonkieltä (Schubert 2013, 66). 

Kieleen liittyvien asioiden vaikutus kotoutumiseen mainittiin koko ai- 
neistossa 62 kertaa edistävänä ja 41 kertaa estävänä tekijänä. Kielitaito esiintyi 
lähes yhtä yleisesti kaikkien vastaajaryhmien vastauksissa erilaisista keräyspai- 
koista riippumatta. Koska kielitaidon hankkimiseen koettiin liittyvän niin 
usein haasteita, muutamassa vastauksessa ehdotettiin ratkaisuksi jopa englan- 
nin kielen virallistamista suomen ja ruotsin rinnalle. Full fluency in Finnish 
is a challenge and he thinks government should declare English as an official 
language alongside Finnish and Swedish, it will greatly help the locals and the 
foreigners remove the communication gap (19). 

Työ ja kielitaito liitettiin vastauksissa usein yhteen. Puutteellisen kieli- 
taidon katsottiin estävän, tai ainakin hidastavan Ujelin työllistymistä. Hän 
joutui usein myös tinkimään unelma-ammatistaan vajavaisen kielitaitonsa 
vuoksi. Joissain kertomuksissa Ujel harkitsi alan vaihtoa, tai oli jo valinnut 
uuden ammatin, jota tavoitella, koska hänen aikaisemmassa ammatissaan, tai 
toiveammatissaan oli vastaajan mielestä liian korkeat kielivaatimukset. Täällä 


haluan vaihtaa ammattii, koska tosi vaikea saada sihteerin työpaikkaa ilman 

korkeaa suomen kielen tasoa. Sen takia mun unelmani nyt päästä ammatti kou- 
lutukseen myyjän alalla (47). 

Joistain kielitaidon ja työn yhteyttä käsitelleistä vastauksista saattoi aistia 
turhautumista, sekä tuntemuksia siitä, että Ujelin kohtelu työmarkkinoilla 
oli epäreilua hänen heikon kielitaitonsa vuoksi. He also met at snow job an 
American who told his occupation is moleculur biologist, but he was not able to 
find other job than snow jobs within seven years and with fairly well Finnish 
skills (D4). Näitä tarinoita löytyi useampi eteenkin sähköisistä vastauksista. 
Sähköisten vastausten joukossa oli myös aineiston oikeastaan ainoa rasistisia 
kokemuksia kuvaava tarina (18), missä Ujelin kerrottiin olleen rakettitieteilijä, 
mutta Suomessa liian tumma lähes kaikkeen. Myös seuraava vastaus kuvaa hy- 
vin pessimistisesti korkeasti koulutetun ulkomaalaisen mahdollisuuksia saada 
Suomessa koulutustaan ja kokemustaan vastaavaa työtä: 

Although Ujel was granted a residence permit and has valuable academic 

and work experience, Ujel cannot get a job due to his (intermediate) level in 

Finnish not being acceptable for companies. As he has to reach fluency to be 

considered on an egual footing with Finns, Ujel cannot find a job other than 

Jerry-cleaner (114). 
Vastausten perusteella Suomessa oleskelun pituus näytti vaikuttavan siihen, 
kuinka vastaajat kokivat mahdollisuutensa työmarkkinoilla. Verrattain vähän 
aikaa Suomessa olleet vastaajat (16 vastaajaa ilmoitti oleskelunsa pituudeksi 
alle vuoden, ja 62 vastaajaa 1-5 vuotta) tiedostivat heikon kielitaitonsa yhtey- 
den vaikeuksiinsa työmarkkinoilla: after knowing to speak finish well and write 
as well then I will be able to look for employment here (B9). Kielitaidon tärkeän 
merkityksen tiedostamisesta huolimatta alle kuusi vuotta Suomessa asuneiden 
vastauksissa ei havaittu samanlaista katkeroitumista ja turhautumista vallitse- 
vaa järjestelmää ja suomalaista yhteiskuntaa kohtaan, kuin pidempään, 6-10 
vuotta (n=26) Suomessa asuneiden vastauksista. 

The people from the TE office didnt really care about him, everything took so 

long and he felt like no one wants him in this country anyways. Thats why he 

didnt even try to adapt and integrate. (11) 
Maahanmuuttajan sopeutuminen uuteen yhteisöönsä noudattaa aina omaa 


yksilöllistä polkuaan, mutta integraatioprosessista on voitu löytää myös sa- 

mankaltaisia, yksilöstä riippumattomia vaiheita. Useamman vuoden kestä- 
vässä alkuvaiheessa maahanmuuttajan motivaatio ja halu sopeutua uuteen 
ympäristöönsä on usein korkeimmillaan, ja kiinnostus uutta kieltä ja kulttuu- 
ria kohtaa on tässä vaiheessa suurinta. Vierauden tunne ja vastustusvaihe tu- 
levat esiin yleensä vasta useamman vuoden oleskelun jälkeen. (Schubert 2013, 
64-65.) Tämän tiedon valossa vaikuttaakin luonnolliselta, että oleskelunsa 
alkuvaiheessa olevat henkilöt näkevät tulevaisuutensa hieman valoisampana 
kuin pidempään maassa asuneet, ehkä jo kotoutumisensa vastustusvaiheeseen 
siirtyneet henkilöt. 

Joistain työhön liittyneistä vastauksista tuli esiin myös pelko siitä, että oma 
aiemmin koulutuksen tai kokemuksen kautta hankittu ammattitaito häviää, 
koska sitä ei pääse Suomessa käyttämään. Minä unohdin pikkuhiljaa minun 
ammattitaidon koska ei käytyä, sen on surullinen (D17). Vaikka kielitaito näh- 
tiin useimmiten työllistymistä hidastavana, tai estävänä tekijänä, osassa tari- 
noita kielitaito puolestaan edesauttoi Ujelin työllistymistä: Uje/ opiskeli suo- 
men kieli kursilla ja kotona. ... sitten hän etsii työpäikä hyvän palkan kanssa. 
(121). 

Tarinoissa maahanmuuttajien suhtautuminen koulutukseen oli kaksija- 
koista. Toisaalta monet olivat hyvin tyytyväisiä päästessään koulutukseen, ja 
vastaajat vaikuttivat arvostavan suomalaista koulutusjärjestelmää. Koulutuk- 
sen nähtiin myös tarjoavan uusia mahdollisuuksia tulevaisuudessa. Toivotta- 
vasti tulevaisuudessa on mahdollisuus saada ammattikoulutus ja minun unel- 
maammatti, sitten olen tosi iloinen ihminen (a1) Koulutusjärjestelmä täällä on 
erittäin hyvä (A8). Toisaalta jotkut koulutuksen vastauksissaan esiin tuoneet 
henkilöt olivat turhautuneilta siihen, että heidän vielä aikuisina pitää täyden- 
tää osaamistaan kouluttautumisella. Näissä tapauksissa pitkät koulutusajat 
koettiin ajan hukkaamisena. Joissain vastauksissa kielitaito liitettiin työllis- 
tymisen tapaan myös koulutukseen pääsyä hidastavaksi, tai estäväksi tekijäk- 
si. Vastaajat kertoivat tarvitsevansa parannusta kielitaidossaan päästääkseen 
opiskelemaan haluamaansa alaa: 

Ujel on turvapaikanhakija ja hän haluaisi olla hyvää elämää mutta on vai- 


keaa Suomessa koska hänen työkokemus ja koulutus ei riitä ja ei onnistu. 
Hän loppuu suomen kielen kurssi 2 kuukautta sitten mutta hänen kielitaso 

ei riitä vielä jos hän haluaisi mennä ammattikouluun tai töihin. Nyt hän 

ajattelee, että voi olla helpompi jos hän muuttuu toiseen maahan missä hän 

voi työskennellä koska hän on 45v vanha, hän tarvitsee rahaa ja hän ei halua 

riippuu valtiosta (E8). 
Opiskeluun ja etenkin alkuvaiheen kieli- ja kotoutumiskoulutuksiin liitettiin 
usein myös ihmissuhteet ja elämän merkitykselliseksi kokeminen. Alkuvai- 
heen kurssit toivat elämään rytmiä ja tarkoitusta, sekä mahdollisuuden solmia 
ystävyyssuhteita muihin opiskelijoihin: Kun kaikki oli onnistunut, Ujel pääse 
Suomen kurssille. Hän oli todella iloinen koska mitkä aikaa hän oli kotona ja ei 
teke mitään. Ansiosta kurssista hän löysi paljon kavereita. (E7) 

Vastauksissa puhuttiin koulutuksesta myös aiemman, entisessä kotimaas- 
sa hankitun koulutuksen kautta. Jotkut vastaajat kokivat elämisen ja työllis- 
tymisen mahdollisuutensa Suomessa hyviksi olemassa olevan koulutuksensa 
vuoksi: Mutta minä saan töitä, minulla on koulutustausta ja minä tietän mitä 
minä haluat tehdä myöhemmin mutta minä en tiedä miksi täytyy odottaa pitkä 
aika (B8). Osa taas koki turhauttavaksi sen, etteivät voineet hyödyntää täällä 
aiempaa koulutustaan ja kokemustaan: 

Kotimaassa hän oli kokenut lääkäri, mutta täällä Suomessa hänellä ei ole 

mahdollisuutta olla lääkäri. Hän puhuu vähän englantia ja voi auttaa poti- 

laille, mutta ensin hänen pitää saada opiskelutodistusta. Hänelle on todella 
vaikea kotetua Suomessa, koska hän on 40-vuotias ja suomen kieli on vaikea 
hänelle. Hänellä on riittäävä kokemusta, mutta hän ei osa suomea eikä eng- 

lantia. (14) 

Myös kotoutumisen kannalta tärkeinä pidetyt ihmissuhteet liitettiin usein 
kielitaitoon. Vastauksissa mainittiin heikon kielitaidon vaikeuttavan ihmis- 
suhteiden solmimista, mutta vastaavasti karttunut kielitaito helpotti kon- 
taktin ottamista eteenkin suomalaisiin. Kielitaidottomana Ujel koki itsensä 
usein yksinäiseksi ja ulkopuoliseksi, ja saattoi arastella sosiaalisia tilanteita, 
joissa joutui puhumaan kieltä, jota ei kunnolla osannut. Ihmissuhteet ja so- 
siaaliset verkostot mainittiin usein etenkin kotoutumista edesauttavana te- 
kijänä, ja toisaalta verkostojen puuttuminen koettiin kotoutumista estävänä 
tekijänä: He was not interested in learning the language. It is the most important 
thing when we move to another country. It helps to find good job also making 


friends (H9). 

Kielitaidon harjoittaminen koettiin monessa tarinassa hankalaksi suoma- 
laisten ystävyyssuhteiden puuttumisen vuoksi, ja yksinäisyys aiheutti ulkopuo- 
lisuuden tunnetta, sekä vaikeuksia kokea itseään yhteiskuntaan kuuluvaksi. 
Ihmissuhteisiin liittyen useammassa vastauksessa tuotiinkin esiin hankaluus 
solmia ystävyyssuhteita juuri suomalaisiin: 

Hän yrittää saada suomalaisia ystäviä koska hän haluaa puhua suomea hei- 

dän kanssa. Koska suhteita ihmisiin tärkeä. Mutta hän ei ole onnistuu saada 

ystävia koska on niin vaikea tehdä suhteita suomen ihmisiin kanssa. En tiedä 
miski. Sen takia hän ei käyttänyt kieli ja unohtanut paljon siitä mitä opin 

(E11). 

Sosiaalisten verkostojen ja kantaväestöön solmittujen suhteiden tärkeä roo- 
li kotoutumisessa on havaittu jo monessa tutkimuksessa (ks. esim. Ali & 
Fokkema 2015), mutta osaltaan niiden korostuminen aineistossa voi johtua 
siitä, että monen vastaajan oleskeluaika Suomessa oli vielä verrattain lyhyt, alle 
viisi vuotta. Kotoutumisen vaiheita tutkittaessa on havaittu, että valtaväestön 
kanssa solmituilla ystävyyssuhteilla on kotoutumisen ensimmäisinä vuosina 
erityisen positiivinen vaikutus, ja niitä pidetään silloin suurimmassa arvossa. 
Akkulturaatioprosessiin liittyvä vieraantumisen tunne ja stressi tulevat ku- 
vaan vasta myöhemmässä vaiheessa. (Schubert 2013, 65.) 

Yleisesti ottaen kotoutumisen onnistumiseen liittyvissä ihmissuhteissa 
tuotiin esiin enimmäkseen ystävyyssuhteita perheen ja etenkin parisuhteen 
jäädessä vähemmälle huomiolle. Aineiston perusteella kotoutumisen kannal- 
ta vähäisenä näyttäytyvä parisuhteen merkitys vaikuttaa hieman yllättävältä 
sen valossa, että noin kolmasosa vastaajista (n=41/123) ilmoitti tulosyykseen 
perhesuhteet, ja myös tarinoiden Ujelilla Suomeen tulo liittyi usein parisuh- 
teeseen. Toisaalta juuri ikätovereiden huomattava merkitys kotoutumiselle on 
tullut esiin esimerkiksi Ali ja Fokkema (2015) tutkimuksessa. Ikätovereiden 
merkitys näkyi etenkin koulutustasossa, rikostilastoissa sekä terveydessä. Val- 
taväestöön kuuluvien ikätovereiden kanssa vietetty aika sai todennäköisem- 
min omaksumaan heidän tapansa. 

Byrokratiaa käsiteltiin aineiston vastauksissa suurin piirtein yhtä usein 
edesauttavana (n=11), kuin estävänä (n=15) tekijänä. Byrokratian edesautta- 


vana kokeneiden tarinoissa mainittiin TE-toimiston, Kelan, oppilaitoksen, 

poliisin, tai muun virallisen tahon olleen ystävällinen ja auttaneen Ujelia ko- 
toutumisessa: Starting from the first minute that he arrived everybody was very 
kind to him — people in the police, in the reception center, migration office. They 
explained him how the system works and recommended to contact organisations 
that can help to integrate (D3). Vastaavasti vastauksissa, joissa byrokratia ku- 
vattiin kotoutumista estävänä, viranomaiset koettiin yhteistyöhaluttomiksi ja 
epäystävällisiksi. Useassa vastauksessa, jotka kertoivat byrokratian negatiivi- 
sista vaikutuksista kotoutumiseen, mainittiin myös pitkät odotusajat: 
From the part of government, they are not very helpful. Their attitude is that 
you need to know your own rights and know where to go automatically. Their 
attitutude is “our customers need to know this themselves”, using the word 
customer wrongly. If the police, migri, maistraatti, kela and banks help out, 
you can get into a cycle of never getting your idnr, idcard, bankaccount or any 
of the basic issues you need to exist in this country. And if you dont have an 


id or a bankaccount, you cant get a job or apply for one or do any of the basic 
necessary things that live reguires (127). 


Aineiston vastauksissa ryhmästä muut nousivat voimakkaimmin esiin henki- 
lökohtaiset ominaisuudet, jotka nähtiin lähes yhtä usein kotoutumista edis- 
tävinä (n=13), kuin estävänä (n=14) tekijöinä. Edistävänä ominaisuutena esiin 
tuli useimmiten ahkeruus: Ujel opiskeli ahkerasti kieltä, oli ahkera työharjoit- 
telussa tai etsi ahkerasti työtä. Hän on ahkaraa koska hän oppi heti suomi keili 
ja kulturi. Hän ei pelkaa koska ruhkija naine (D6). Haluttomuus oppia kieltä, 
sopeutua tai tehdä yhteistyötä viranomaisten kanssa, sekä laiskuus mainittiin 
kotoutumista estävinä henkilökohtaisina ominaisuuksina. Persoonalliset omi- 
naisuudet saattoivat vaikeuttaa sekä sosiaalista kanssakäymistä että kielenop- 
pimista. Ujel kuvattiin joissain tarinoissa ujoksi ja pelokkaaksi, minkä vuoksi 
hän ei rohjennut ottaa kontaktia, muihin ihmisiin tai harjoittaa kielitaitoaan: 
Yksi este oli se, että hän on tosi ujo poika. Hänelle vaikea tutustua ihmisiä, siksi 
hän oli aina yksin (Es). ... but if he is lazy, not pro-active, and irresponsible the 
process may not be easy (D14). 

Aineistosta puuttuneet osa-alueet 


Aineistossa huomiota kiinnitti monen usein kiinteästi maahanmuuttoon lii- 
tettävän osa-alueen vähäinen esiintyvyys tai puuttuminen kokonaan vastauk- 
sista. Uskonto, ja etenkin sen ulkoiset merkit, kuten pukeutuminen, ruokailu- 
ja rukoilutavat, mielletään monesti maahanmuuttajien ja kantaväestön välille 
kitkaa tuottavaksi asiaksi. Esimerkiksi monissa Euroopan maissa on viime 
vuosina käyty keskustelua siitä, millaiset uskonnolliset tavat ja erityispiirteet 
ovat hyväksyttäviä esimerkiksi pukeutumisen suhteen (Martikainen & Hai- 
kola 2010). Vaikka uskonnon voisi siis ajatella olevan yksi maahanmuuttajien 
kotoutumisen kannalta ongelmallinen osa-alue, se mainittiin vain yhdessä ai- 
neiston vastauksessa. Aineiston valossa vaikuttaa siis siltä, että maahanmuut- 
tajat eivät koe uskonnon roolia kotoutumisessaan kovinkaan merkittäväksi. 
Toisaalta tämä voi kertoa myös siitä, että suomalainen, lakiinkin (Uskonnon- 
vapauslaki 453/2003) kirjattu uskonnonvapaus, toteutuu käytännössä, ja maa- 
hanmuuttajien on mahdollista harjoittaa uskonnollista vakaumustaan ilman 
ongelmia. 

Toinen aineistosta puuttunut osa-alue oli maahanmuuttajien oikeus säilyt- 
tää ja ylläpitää omaa kieltään ja kulttuuriaan. Vaikka virallisissa maahanmuut- 
tajien kotoutumiseen ja koulutukseen liittyvissä dokumenteissa (Laki kotou- 
tumisen edistämisestä 1386/2010; Opetushallitus 2017; Yhdenvertaisuuslaki 
1325/2014) puhutaan paljon tästä oikeudesta, puuttui tämä aspekti kokonaan 
aineiston vastauksista. Päinvastoin, oman kielen ja kulttuurin vaikutus näh- 
tiin ennemminkin kotoutumista estävänä tekijänä, mikäli tulijan vuorovaiku- 
tustapahtumat sisälsivät vain entisen kotimaan kulttuuria ja kieltä: 

1) Ujeloli kieli koullussa hänen saaman maalainen kanssa. Hän puhui hänen 

omaa kieltä koko ajan. Myös kotona hän puhui vain hänen äidinkieltän. 2) 

minä ajatellen että hän ei mennyt kieli kahvilan tai eri juhlan. 3) Hän oli 

yksin koko ajan, kuitenkin olisi helpompi etä hänella olisi suomalaisen saman 
ikäinen kaveri (D10). 
Se, kuinka tärkeäksi maahanmuuttaja kokee oman kulttuurinsa säilyttämisen, 
riippuu osaltaan siitä, missä vaiheessa henkilökohtaista akkulturaatioproses- 
siaan hän on. Vaiheet eivät välttämättä etene suoraviivaisesti samaan tahtiin, 


vaan jokaisen tulijan kehitys on yksilöllistä. Akkulturaatioprosessi on jaotel- 

tu viiteen eri vaiheeseen; konformisuusvaiheeseen, ristiriitaisuusvaiheeseen, 
uppoutumisvaiheeseen, itsetutkiskeluvaiheeseen ja bikulturalismivaiheeseen. 
Ensimmäisessä vaiheessa enemmistökulttuuri koetaan positiivisena ja oma 
kulttuuri negatiivisena. Ristiriitavaiheessa tulija tiedostaa kummankin kult- 
tuurin hyvät ja huonot puolet, kun taas uppoutumisvaiheessa oma kulttuuri 
nousee tärkeämmäksi, ja valtakulttuuria pyritään torjumaan. Neljännessä it- 
setutkiskelun vaiheessa tarkastellaan kriittisesti sekä oman, että uuden maan 
kulttuurin ominaisuuksia, ja löydetään tasapaino niiden välille. Viimeisessä 
bikulturalismin vaiheessa henkilö oppii arvostamaan kumpaakin elämässään 
vaikuttavaa kulttuuria. (Sue & Sue 1990.) Akkulturaatioon liittyen kiinnosta- 
va on myös tutkimustulos, jonka mukaan tulijoiden oman kulttuurin säilyt- 
tämiseen hyvin suopeasti suhtautuvassa Kanadassa monet maahanmuuttajat 
identifioivat usein itsensä ensisijaisesti kanadalaisiksi, ohi muiden etnisten 
identiteettiensä. (Oudenhoven 2006, 163.) 

Suuri osa kyselyyn vastanneista (n=78/ 123) oli oleskellut Suomessa alle 
kuusi vuotta. Monet heistä olivat varmasti vielä kotoutumisensa alkuvaihees- 
sa, jolloin uusi kieli ja kulttuuri kiinnostavat usein enemmän kuin oma aikai- 
sempi kulttuuri. Kotoutumisen myöhemmässä, uppoutumisvaiheessa, oma 
tausta ja sen säilyttäminen nousevat tärkeämpään rooliin. (Schubert 2013; 
Liebkind 1994.) 

Myös kansalaisuuden saamisella on koettu olevan merkitystä kotoutu- 
misen kannalta (esim. Saukkonen 2013b, 84). Kerätyssä aineistossa yksikään 
vastaaja ei kuitenkaan maininnut kansalaisuuden vaikuttavan millään tavalla 
kotoutumiseensa. Ainoastaan oleskelulupaan, sen saamiseen, tai hakuproses- 
sin liittyviin vaikeuksiin viitattiin muutamassa vastauksessa. 

Huomioitavaa oli, että selkeät viittaukset rasistiseen kohteluun puuttuivat 
lähes kokonaan. Vain yksi, tarina (sk8) kertoi Ujelin olleen liian tumma oppi- 
maan kieltä tai työskentelemään, ja yhdessä tarinassa kuvattiin suomalaisten 
olevan ”kohteliaasti rasistisia”: 

As for the finnish people, they are engulfed in an introvert cloud of polite 

racism and indifference, befriending nobody outside of their own circle of 


friends, that they have accumulated in kindergarten. There simply are no 
ways into the society (133). 

Tietynlaista turhautumista ilmeni kuitenkin useammassakin tarinassa, jois- 
sa kerrottiin Ujelin joutuvan tekemään vähemmän arvostettuja töitä, koska 
häntä ei esimerkiksi puutteellisen kielitaidon vuoksi kelpuutettu koulutus- 
taan vastaaviin tehtäviin. Tarinoissa, joissa maahanmuuttajien kohtelu työ- 
markkinoilla kuvattiin syrjiväksi, Ujel kuvattiin korkeasti koulutetuksi, kuten 
molekyylibiologiksi, rakettitieteilijäksi tai insinööriksi. Korkeasti koulutettu- 
jen maahanmuuttajien onkin todettu kokevan kohtelunsa työmarkkinoilla 
matalammin koulutettuja useammin epäoikeudenmukaiseksi. Esimerkiksi 
Verkuyten (2016) on havainnut tutkiessaan integraation paradoksiksi kutsu- 
maansa ilmiötä, että korkea koulutus voi saada maahanmuuttajan kokemaan 
itsensä helpommin syrjityksi, eikä korkea koulutus aina välttämättä sido tuli- 
jaa tiukemmin uuteen yhteiskuntaan, vaan saattaa saada aikaan jopa päinvas- 
taisen reaktion. Korkeasti koulutetuilla on usein enemmän kontakteja ja ver- 
tailupintaa valtaväestöön, he kykenevät heikommin koulutettuja helpommin 
tunnistamaan ja tiedostamaan epätasa-arvoisen kohtelun, heidän tulevaisuu- 
den odotuksensa muodostuvat korkeammiksi ja pudotus odotusten ja todelli- 
suuden välillä on tällöin suurempi. Matalamman koulutuksen omaavat hen- 
kilöt voivat myös helpommin syyttää huonosta työllisyystilanteestaan omia 
puutteellisia taitojaan, kun taas korkeammin koulutetut kääntävät useammin 
syyttävän sormensa oman osaamisensa sijaan ympäröivään yhteiskuntaan ja 
sen olosuhteisiin. 

Eniten viittauksia epäasialliseen ja epäoikeudenmukaiseksi koettuun koh- 
teluun löytyi sähköisellä lomakkeella kerätystä aineistosta (n=8/39). Samoin 
sähköisten vastausten joukossa oli eniten tarinoita kotoutumisen kannalta ne- 
gatiiviseksi koetusta byrokratiasta. Tämä herättääkin kysymyksen siitä, pys- 
tyivätkö vastaajat verkon tuoman kasvottomuuden turvin ilmaisemaan näke- 


myksiään voimakkaammin kuin muiden vastaajaryhmien osallistujat. 


Pohdinta ja johtopäätökset 


«.. as soon as he started learning the language and understanding it, he started 
to feel that he is a part of the society (sK5). 

Tutkimuksen tulokset osoittivat, että maahanmuuttajat kokivat kielitaidon 
merkittävimmäksi kotoutumiseen vaikuttavaksi tekijäksi. Kielitaito kuvattiin 
ikään kuin avaimena erilaisiin yhteiskunnallisiin lukkoihin; työ- ja opiskelu- 
paikan saamiseen, sosiaalisiin vuorovaikutusmahdollisuuksiin, sekä elämän 
merkitykselliseksi kokemiseen. Kielitaidon merkitys erityisesti maahanmuut- 
tajien työllistymiselle tuli voimakkaasti esiin aineistossa, ja vastaajat kokivat 
työllistymisvaikeuksien usein liittyvän juuri puutteelliseen kielitaitoon. Tämä 
tulos saakin tukea aikaisemmista tutkimuksista, joissa on todettu, että vaikka 
työllistymisessä on eroja kansallisuuksien välillä, puutteellinen kielitaito on 
eroista huolimatta merkittävin työllistymisen este kaikissa ryhmissä (Railo 
2012, 430). Lisäksi maahanmuuttajien taloudellisen statuksen nousun on 
todettu liittyvän heidän sosiaalisen pääomansa karttumiseen (kuten kielen 
oppimiseen sekä verkostojen solmimiseen). Vertaillessaan maahanmuuttajien 
ja heidän jälkeläistensä sosioekonomista liikkuvuutta Duncan ja Trejo (2015) 
havaitsivat maahanmuuttajien tulojen kasvavan vuoden maassa oleskelun jäl- 
keen. Tulojen kasvun katsottiin liittyvän paljolti juuri maakohtaisen sosiaali- 
sen pääoman, kuten kielitaidon ja sosiaalisten verkostojen kehittymiseen. 
Aineiston perusteella kielitaitoon olisi siis panostettava, koska sekä maa- 
han muuttajat että yhteiskunta laajemminkin (Eronen ym. 2014) näkevät sen 
kotoutumisen kannalta ensiarvoisen tärkeänä. Tulosten perusteella on kui- 
tenkin tarpeen pohtia, tuottaako nykyinen kielikoulutus parasta mahdollista 
lopputulosta maahanmuuttajien tai yhteiskunnan kannalta, ja millä tavoin 
kielikoulutusta voitaisiin kehittää. Moni vastaaja toi esiin turhautumisen kie- 
litaidon hankinnan ja kurssituksen pitkään kestoon ja hitaaseen etenemiseen. 
Tutkimuksissa onkin todettu (Doerschler & Jackson 2010, 151) etteivät ko- 
toutumisen yhteydessä järjestetyt kielikurssit kykene välttämättä hyvistä tar- 
koituksistaan huolimatta vastaamaan maahanmuuttajien tarpeisiin, tai täyt- 
tämään asetettuja tavoitteita. Niin Saksassa, Ruotsissa kuin Hollannissakin 
kielitaidon hankkiminen kursseilla on osoittautunut odotuksia hitaammaksi. 
Hollannissa vain 13 % kurssilaisista kokee saavuttavansa työelämässä vaaditun 
tason, ja vain yksi kolmasosa uskoo kykenevänsä selviytymään jokapäiväisistä 
tilanteista. Ruotsissa kursseille osallistuneista maahanmuuttajista vain 35 % 


kokee olevansa kielitaitonsa puolesta valmiita työelämään. Saksassa kurssilai- 

set saavuttavat vain harvoin vaaditun B1 tason. Tulosten perusteella voisi pää- 
tellä, että joko tavoiteltava osaamisen taso asetetaan liian korkealle, tai kurssit 
eivät kykene vastaamaan osallistujien tarpeisiin. 

Maahanmuuttajien työllistymiseen ja heille asetettuihin kielitaitovaati- 
muksiin on aina vaikuttanut kulloinenkin taloudellinen tilanne. 1980-luvulla 
vietnamilaiset pakolaiset työllistyivät usein hyvinkin puutteellisella kielitai- 
dolla, mutta lamavuosina jopa siivoojilta on saatettu vaatia lähes täydellistä 
kielitaitoa. Toisaalta korkea ammattitaito sekä hyviksi koetut persoonalliset 
ominaisuudet ovat voineet kompensoida maahanmuuttajataustaisen työnte- 
kijän heikkoa kielitaitoa. (Hujanen 2010, 229-231.) Niin työmarkkinoiden, 
maahanmuuttajien kuin koko yhteiskunnan kannalta olisi hyvä pohtia, kuin- 
ka kielitaitovaatimukset saataisiin asetettua realistiselle tasolle niin, että työ- 
turvallisuus työpaikoilla pystytään takaamaan, mutta liian korkeat vaatimuk- 
set eivät turhaan estäisi työllistymistä. Niin yksilö- kuin yhteiskuntatasollakin 
on kyseenalaista jättää käyttämättä henkilön vuosikymmenten aikana kerryt- 
tämä kokemus liian tiukkojen kielellisten vaatimusten vuoksi. 

Kirsti Hujasen (2010, 229-231) mukaan kielitaito tulisi aina nähdä suh- 
teessa tiettyyn tilanteeseen tai tehtävään, ja hän toteaakin osuvasti, että turis- 
tiespanjalla voi hyvin hoitaa lomamatkan ravintolatilauksen, muttei liikekir- 
jeenvaihtoa. Maahanmuuttajia rekrytoitaessa olisi hyvä pysähtyä miettimään, 
millainen kielitaito määritellään kulloinkin hyväksi. Kielitaito olisi myös 
nähtävä toiminnallisena, eli kuinka henkilö kykenee kielellisesti selviytymään 
esimerkiksi tietyissä tilanteissa työpaikalla. Kussakin ammatissa tarvittavan 
kielitaidon määrittely vaatii työtehtävien ja niihin liittyvien vuorovaikutus- 
tilanteiden kartoittamista ja pohdintaa siitä, millaista kielitaitoa työntekijältä 
vaaditaan työssä suoriutumiseksi. Tarvittavan taitotason määrittelyn myötä 
saataisiin selkeät perusteet työhön liittyvän kielitaidon testaukselle ja arvioin- 
nille. 

Tutkimus osoittaa tarpeelliseksi keskustelun siitä, olisiko kielitaitovaa- 
timusten alentaminen mahdollista tietyissä työtehtävissä, ja millaisia mahdol- 
lisuuksia työpaikoilla olisi toimia kielen opiskelun areenana. Nykyistä nopeam- 
pi työllistyminen, sekä mahdollisuus nopeaan kielen oppimiseen työpaikalla 


voisi vähentää tulijoiden turhautumista, passivoitumista, sekä olemassa olevan 

ammattitaidon heikentymistä. Nopeampi työllistyminen palvelisi myös yh- 
teiskuntaa kulujen alenemisen muodossa. Yhtenä ratkaisuna kielenopiskelun 
keinojen lisäämiseksi sekä maahanmuuttajien työllistymismahdollisuuksien 
parantamiseksi onkin ehdotettu työpaikoille nykyistä suurempaa roolia kielen 
opiskelussa. (Hujanen 2010.) 

Tutkimuksessa moni vastaaja mainitsi yhtenä haasteena kielenoppimises- 
sa vähäiset kontaktit paikallisväestöön, jolloin kieltä ei pääse harjoittamaan 
käytännön tilanteissa. Hyödyllistä olisikin myös pohtia, kuinka voitaisiin 
tukea maahanmuuttajien mahdollisuuksia solmia toimivia ja heidän tarpei- 
taan palvelevia sosiaalisia suhteita kantaväestöön. Tässä valossa juuri työyh- 
teisöt voisivat toimia välittäjinä maahanmuuttajien ja suomalaisten välillä. 
Työn tekeminen yhdessä tarjoaisi areenan luonnolliseen kanssakäymiseen ja 
yhteyksien solmimiseen. Työpaikka voi olla tulijalle mitä mainioin paikka 
kartuttaa kielitaitoaan, sekä tutustua suomalaiseen kulttuuriin ja työelämän 
käytäntöihin. (Hujanen 2010.) Suhteet maahanmuuttajien ja suomalaisten vä- 
lillä parantaisivat maahanmuuttajien taitoja ja elämänlaatua monella heidän 
tärkeäksi kokemalla elämän osa-alueella; kielitaidon kehittymisessä, työllisty- 
mismahdollisuuksien parantumisessa, sosiaalisten verkostojen solmimisessa, 
itsenäisyydessä ja yhteisön osaksi kuulumisessa. 

Usein niin kotoutumisesta kuin kotoutujista puhutaan hieman harhaan- 
johtavasti yhtenä suurena kokonaisuutena, vaikka kotoutujien joukko on hy- 
vin heterogeeninen (Sutela & Larja 2015), ja myös kotoutuminen prosessina 
pitää sisällään monia erilaisia elämän osa-alueita. (Ks. esim. Manatschal & 
Stadelmann-Steffen 2014, 405; Perhoniemi & Jasinskaja Lahti 2006, 71-76.) 
Tulijoiden on todettu hyötyvän myös eri tavoin kielitaitonsa kehittymisestä, 
esimerkiksi koulutustaustasta riippuen (Larja & Sutela 2015, 75). Jotta ko- 
toutumiskoulutusta pystyttäisiin järjestämään yhteiskunnan kannalta kat- 
sottuna mahdollisimman kustannustehokkaasti, ja niin, että koulutus palve- 
lisi mahdollisimman hyvin kohderyhmänsä tarpeita, tarvittaisiin tarkempaa 
tutkimusta siitä, millaisia erityistarpeita kullakin ryhmällä on. Kielellisten 
valmiuksiensa ja koulutustasonsa suhteen hyvin heterogeenisen ryhmän opet- 
taminen on varmasti haastavaa ja ongelmallista myös opettajalle. Mikäli osa 


kotoutettavista saataisiin nopeammin ja kevyempien tukitoimien avulla ak- 


ELÄYTYMISMENETELMÄ 2017: 191 
PERUSTEEMA JA 11 MUUNNELMAA 


Sanna Karayilan & Anna Wallin & Raisa Harju-Autti & Jari Eskola 


tiivisen elämän alkuun, jäisi enemmän resurssia niiden kotoutujien käyttöön, 
jotka tarvitsevat enemmän tukea. 

Nopeus kotouttamisessa vaikuttikin olevan avainasemassa sen onnis- 
tumista tarkasteltaessa. Aineiston vastauksista esiin tuleva turhautuminen 
työllistymisen hankaluutta ja korkeita kielitaitovaatimuksia kohtaan kasvoi 
oleskeluajan pidentyessä. Turhautuminen ja negatiivisemmaksi muuttuva 
asennoituminen voivatkin haitata kotoutumisprosessia, mikäli tulija kokee, 
ettei hänellä ole mahdollisuutta itse vaikuttaa tilanteeseensa, tai ettei hänen 
taitojaan arvosteta. Tämän tutkimuksen tulosten valossa olisi tärkeää, ettei- 
vät tulijat ehtisi turhautua ja katkeroitua pitkään odotusaikaan, vaan heidän 
taitonsa ja osaamisensa voitaisiin hyödyntää mahdollisimman aikaisessa vai- 


heessa. 

ole, mutta kyllähän turvallisuutta 
voisi aina parantaa” 


Turvallisuuskulttuurin rakentuminen osana 
oppilaitoksen toimintakulttuuria 

Johdanto 


Turvallisuuskulttuuria on tutkittu yritysmaailmassa varsin paljon ja jonkin 
verran hoitolaitoksissa (Waitinen 2016, 4) mutta oppilaitosten turvallisuus- 
kulttuuriin liittyvää tutkimusta on tehty Suomessa varsin vähän. Ensim- 
mäinen laajempi oppilaitoksen turvallisuuskulttuuria tarkasteleva tutkimus 
julkaistiin vuonna 2011 (Waitinen 2011; ks. Waitinen 2016). Tutkimuksessa 
nousi vahvasti esille se, ettei oppilaitosten turvallisuuskulttuurin kehittämi- 
seen liittyvää keskustelua ole tieteellisellä tasolla käyty ennen oppilaitoksiin 
kohdistuneita äärimmäisiä väkivallantekoja (Jokela 2007 ja Kauhajoki 2008). 
Tämän voi olettaa johtuneen siitä, että julkishallinnon yksiköiden turvalli- 
suustoimintaa on aiemmin vähätelty ja pidetty osittain itsestäänselvyytenä. 
Tutkimuksessa tulee ilmi, että turvallisuus koetaan usein itsestäänselvyydeksi, 
jolloin siihen havahdutaan vasta sitten, kun jotain ikävää on sattunut ja turval- 
lisuus koetaan menetetyksi. (Waitinen 2011, 26; Waitinen 2016, 5.) 

Osittain tutkimuksen puuttuminen johtunee myös siitä, että turvallisuus- 
kulttuuria on vaikea tutkia: ”Turvallisuuskulttuuri ei tarkoita vain turvalli- 
suuteen liittyviä sääntöjä ja toimintaa tai turvallisuuteen liittyviä arvoja. Kult- 


tuuri on jotain huomattavasti syvempää. Kulttuuri itsessään on näkymätön, 

vain sen ilmentymät ovat näkyviä. Yleisesti tutkimuksellisena ongelmana onkin 
nähtävä se, miten tutkia näkymätöntä.” (Waitinen 2016, 16.) 

Muualla kuin Suomessa tehtyä yleistä turvallisuuskulttuurin tutkimusta 
on saatavilla paljon. Turvallisuuskulttuurin määritelmät vaihtelevat huomat- 
tavasti alakohtaisesti (Guldenmund 2000). Turvallisuuskulttuurin tutkimus- 
kentässä voidaan erottaa kolme kerrosta: ilmentymät, asenteet ja perusole- 
tukset (ks. kuvio 1). Turvallisuuskulttuurin tutkimuksen ydin muodostuu 
oletuksista, jotka ovat osin tiedostamattomia ja epätarkkoja. Oletukset liitty- 
vät todellisuuteen, ihmisluontoon, aikaan, paikkaan, ihmisen aktiivisuuteen 
ja ihmisten välisiin vuorovaikutussuhteisiin. Toisen kerroksen muodostavat 
asenteet, joihin vaikuttaa välineet, ohjeet, ihmiset ja heidän käyttäytymisensä. 
Uloimmassa kerroksessa ovat ilmentymät, joihin turvallisuuskulttuurin tut- 
kimuksessa sisältyvät tarkastukset, raportit ja toimintamallit. (Guldenmund 
2000, 250.) 


Ilmentymät 


Asenteet 


Perusoletukset 


Kuvio 1. Turvallisuuskulttuurin tutkimuksen kolme kerrosta (Guldenmund 2000, 251) 


Arvioitaessa turvallisuuskulttuuria on tärkeää se, miten turvallisuuskulttuuri 
on määritelty, koska kulttuurin arvioiminen riippuu näkökulman valinnasta. 
On esitetty, että paras tapa arvioida turvallisuuskulttuuria on etnografia, jon- 
ka perinteen mukaisesti tutkija elää yhteisössä ja tutkii sen kulttuuri-, ajatte- 
lu- ja toimintatapoja. (Glendon & Stanton 2000, 212.) Aiemmat tutkimukset 
(Cooper 2000, 124) osoittavat, että turvallisuuskulttuuria tutkittaessa tulee 

huomio kohdistaa siihen, millaisia asioita tutkittavasta ilmiöstä mitataan. 
Työkaluja eri ilmiöiden mittaamiseen on hyvin saatavilla ja nämä työkalut 
mittaavat turvallisuuskulttuurin eri ulottuvuuksia. 

Turvallisuuskulttuurin toimivuuden arvioimiseksi on kehitetty erilaisia 
menetelmiä ja ohjelmia, mutta kehitetyissä menetelmissä painottuu asenteiden 
mittaaminen ja osassa menetelmissä tarkastellaan organisaatioiden prosesseja 
kuin auditoiden niitä (Paasonen 2012, 98; Paasonen & Huumonen 2012, 68). 
Tällöin ongelmaksi saattaa nousta se, että mitataan jotain konkreettisia asioita 
kuten turvallisuuskoulutuksiin osallistumisia, sattuneita läheltä piti -tilantei- 
ta tai tapaturmia. Nämä indikaattorit antavat osittain viitteitä siitä, millaisella 
pohjalla turvallisuuskulttuuri on, mutta eivät kerro koko totuutta. Turvalli- 
suuskulttuurin tutkimukseen kuuluu myöskin arviointiin liittyvä painotus; 
turvallisuus organisaatiossa on joko hyvällä tai huonolla tolalla (Reiman, Pie- 
tikäinen & Oedewald 2008, 49). 

Tutkittaessa kulttuuria, olisi hyvä etukäteen kartoittaa ja analysoida on- 
gelma tai konkreettinen tavoite, jonka takia kulttuuria tutkitaan. Tällöin 
voidaan tarkastella kokonaisuudessaan kulttuurin käsitettä sen kaikkine ta- 
soineen. Kulttuuria on vaikea muuttaa, mutta muutos onnistuu parhaiten 
tunnistamalla organisaatiossa vallitsevia normeja ja vahvistamalla näitä halut- 
tuun kehityssuuntaan. (Schein 2009, 27.) Turvallisuuskulttuurin tutkimuksen 
yhteydessä tutkitaan usein myös turvallisuusilmapiiriä. Turvallisuusilmapiiri 
kuvaa aiempien tutkimusten valossa enemmänkin asenteita, kun taas turval- 
lisuuskulttuuri kuvaa kokonaisvaltaisemmin organisaation turvallisuuden eri 
tasoja. (Guldenmund 2007, 724.) 

Turvallisuuskulttuurin tutkimusten tarkastelun perusteella vaikuttaa sil- 
tä, etteivät tutkijat ole löytäneet yhdenmukaisuutta siitä, mikä on paras tapa 
tutkia turvallisuuskulttuuria. Turvallisuuskulttuurista on olemassa paljon 
kirjallisuutta, mutta terminologia ja mittarit poikkeavat toisistaan, eivätkä 
tulokset ole näin yleistettäviä (Sorensen 2002, 203). Organisaation tai oppilai- 
toksen turvallisuuskulttuurin arvioimisessa parhaaseen lopputulokseen pääs- 


tään usean menetelmän samanaikaisella käytöllä. 

Oppilaitosten turvallisuuskulttuuri 


Opetushallitus (2012) määrittelee turvallisuuskulttuurin oppilaitoksille teke- 
mässään opetustoimen turvallisuusoppaassa seuraavasti: ”Hyvä turvallisuus- 
kulttuuri on osaamista, ohjeistusta, ohjeiden ja toimintamallien omaksumista. 
Turvallisuuskulttuuriin kuuluvat osana myös valvonta, arviointi ja kehittämi- 
nen. Työyhteisön yhteisesti hyväksymät turvallisuusperiaatteet määrittelevät 
asioita, jotka työyhteisö kokee tärkeäksi, joihin se uskoo ja joihin sen halutaan 
sitoutuvan”. 

Oppilaitoksen toimiva turvallisuuskulttuuri merkitsee turvallisuusmyön- 
teisiä arvoja ja asenteita, sitoutunutta ja ammattitaitoista henkilöstöä sekä 
ajantasaisia ja päivitettyjä normeja sekä ohjeita (Waitinen 2016, 17). Suoma- 
laisissa oppilaitoksissa turvallisuuskulttuurin voidaan yleisesti ajatella olevan 
hyvällä tasolla. Turvallisuuskulttuuri ja sen muodostuminen perustuvat kui- 
tenkin ensisijaisesti turvallisuuden arvostukseen ja siihen asenteeseen, että 
halutaan työskennellä turvallisessa oppilaitoksessa. Turvallisuuskulttuuri ei 
kuitenkaan synny tyhjästä, vaan se pitää jokaisen oppilaitoksen itse rakentaa. 
Kehitettäessä oppilaitoksen turvallisuuskulttuuria tulisi hyödyntää turvalli- 
suuden viitekehystä analysoimalla järjestelmiä, oppilaitoksen kulttuuria ja ra- 
kenteita. (Paasonen 2012, 99.) 

Turvallisuuskulttuuri on olemukseltaan organisaation kykyä, tahtoa ja tai- 
toa ymmärtää, millaista kokonaisvaltainen turvallisuustoiminta on, millaisia 
vaaroja organisaation toimintaan liittyy ja miten nämä vaarat voidaan poistaa. 
Turvallisuuskulttuurin kulmakiviä on myös taito toimia turvallisesti sekä eh- 
käistä vaarojen syntymistä ja edistää kokonaisturvallisuutta. Turvallisuuskult- 
tuurissa on useita tasoja ja se on alati muuttuva tila. Juuri muuttuvuus tekee 
turvallisuuskulttuurista vaikeasti tutkittavan ilmiön, mutta myös asian, johon 
voidaan vaikuttaa. Turvallisuuskulttuurin eri tasoissa yhdistyvät henkilöstön 
kokemukset ja näkemykset, työyhteisön sosiaaliset ilmiöt sekä organisaation 
toimintaprosessit. (Reiman ym. 2008, 48.) 

Oppilaitoksen hyvä toimintakulttuuri takaa kaikkien viihtyvyyden ja 
mahdollistaa hyvän turvallisuuskulttuurin rakentamisen. Yhteiset pelisään- 
nöt, toimintamallit ja sovituista asioista kiinni pitäminen auttavat viihtyvyy- 


den lisäksi myös oppilaitoksen sisäisen turvallisuuden hallinnassa. Hyvä toi- 

minta- ja turvallisuuskulttuuri ei palvele vain oppilaitoksessa työskenteleviä, 
vaan tukee myös opiskelijan oppimista, kasvamista ja hyvinvointia. Oppilai- 
toksen turvallisuuskulttuuri syntyy osana oppilaitoksen johdon ja henkilös- 
tön suhtautumista turvallisuusasioihin sekä johdon, henkilöstön ja opiskeli- 
joiden sitoutumisesta yhteiseen turvallisuuteen (Mertanen 2013, 17). 
Turvallisuuden ja turvallisuuskulttuurin tutkimuskentässä on tilaa turval- 
lisuuskulttuurin tarkastelulle eri näkökulmista sekä näiden näkökulmien sy- 
ventämiselle. Tämän tutkimuksen tarkoituksena on saada tietoa oppilaitosten 
turvallisuuskulttuurista tarkastelemalla opiskelijoiden näkemyksiä siitä. Tut- 
kittaessa yksittäisen henkilön käsityksiä turvallisuudesta ja turvallisuuskult- 
tuurista ovat nämä tutkittavan henkilön subjektiivisia tunteita, tuntemuksia 
ja ajatuksia, mutta antavat viitteitä siitä, millainen turvallisuuskulttuuri on tai 
ei ole. Olemme kiinnostuneita siitä, miten kahden eri oppilaitoksen opiskelijat 
kokevat turvallisuuden ja turvallisuuskulttuurin. Tutkimukseen osallistuneis- 
ta vapaan sivistystyön oppilaitoksen opiskelijat asuvat oppilaitoksessaan ja am- 
matillisen toisen asteen opiskelijat ovat päiväopiskelijoita. Miten opiskelijoi- 
den turvallisuuskäsitykset ja turvallisuuden tunteen muodostuminen eroavat 
opiskelijoilla, jotka asuvat oppilaitoksessaan verrattuna päiväopiskelijoihin. 


Tarkemmat tutkimuskysymyksemme ovat: 
1) Mitkä tekijät tuovat opiskelijalle turvallisuuden tunteen? 


2) Miten oppilaitoksen toimintakulttuuri vaikuttaa turvallisuuskulttuurin 
muodostumiseen? 


Tutkimusaineisto ja -menetelmät 


Tutkimuksen aineisto (N=187) kerättiin eläytymismenetelmällä tammikuus- 
sa 2017 yhden oppilaitoksen kahden eri toimipisteen opiskelijoilta. Toinen oli 
ammatillisen toisen asteen oppilaitos ja toinen vapaan sivistystyön oppilaitos. 
Opiskelijat ovat iältään pääosin nuoria aikuisia, mutta heidän joukossaan on 
pieni määrä aikuisopiskelijoita. Tässä tutkimuksessa emme kysyneet vastaa- 
jien ikää, sukupuolta tai muita taustatietoja, koska tutkimuksen tarkoituksena 


ei ollut tehdä vertailuja vastaajien taustatietojen perusteella. 

Eläytymismenetelmän onnistuminen on usein kiinni siitä, kuinka hyvin 
kehyskertomusten variaatiot tukevat tutkimusongelmaa. Onnistuneen kehys- 
kertomuksen laadinta on menetelmän käytön ja koko tutkimuksen onnistu- 
misen kannalta erittäin tärkeää. Eläytymismenetelmää käytettäessä on tapana 
varioida vähintään kahta eri kehyskertomusta niin, että saadaan kaksi toisis- 
taan vain yhden tekijän osalta (esim. positiivinen ja negatiivinen) muuttuvaa 
kehyskertomusta. Tutkimuksessa käytettiin kahta erilaista kehyskertomusta: 

1) Keskustelet opiskelukaverisi kanssa. Olette yhtä mieltä siitä, että mieles- 


tänne oppilaitoksenne turvallisuusasiat ovat hyvällä tolalla. Kirjoita tarina 
keskustelustanne. 


2) Keskustelet opiskelukaverisi kanssa. Olette yhtä mieltä siitä, että mieles- 

tänne oppilaitoksenne turvallisuusasiat ovat huonolla tolalla. Kirjoita tari- 

na keskustelustanne. 
Aineisto kerättiin molemmissa oppilaitoksissa ennen pelastuslain mukaista 
omatoimisen varautumisen poistumisharjoituskoulutusta. Aikaa tarinoiden 
kirjoittamiseen annettiin noin 20 minuuttia ja tämä oli riittävä aika vastausten 
kirjoittamiseen. Pääsääntöisesti eläytymismenetelmää käytettäessä vastaajalle 
arvotaan yksi kehyskertomuksista. (Eskola ym. 2017.) Tässä tutkimuksessa 
kuitenkin kokeiltiin, mitä tapahtuu, kun vastaaja saa itse valita kehyskerto- 
muksen, jonka pohjalta haluaa kirjoittaa. Tämän vuoksi tutkimukseen osal- 
listuville opiskelijoille oli kopioitu kehyskertomuksen molemmat variaatiot 
paperin eri puolille. Opiskelijoita ohjeistettiin valitsemaan oman käsityksensä 
mukainen kehyskertomuksen variaatio, ja kirjoittamaan tarina sen pohjalta. 
Valinnalla haluttiin saada metodologisen kokeilun lisäksi tietoa siitä, miten 
tutkimukseen osallistuneet opiskelijat kokevat oppilaitoksen turvallisuusasi- 
at. 

Näin ollen kukin vastaaja pohti jo ennen tarinan kirjoittamista omaa 
käsitystään oppilaitoksen turvallisuuden nykytilasta eli kokiko hän turval- 
lisuusasioiden olevan oppilaitoksessaan hyvällä vai huonolla tolalla. Kaiken 
kaikkiaan positiivisia tarinoita oli yhteensä (n=124) joista ammatillisen toisen 
asteen opiskelijoiden tarinoita oli (n=77) ja vapaan sivistystyön opiskelijoiden 


tarinoita (n=47). Negatiivisia tarinoita oli yhteensä (n=63), joista ammatillisen 

toisen asteen opiskelijoiden tarinoita oli (n=49) ja vapaan sivistystyön opiskeli- 
joiden tarinoita (n=14). 

Aineiston analysointi aloitettiin litteroimalla tarinat yhteen tiedostoon. 
Litteroitua aineistoa kertyi kokonaisuudessaan 45 sivua (fontti Calibri, fontti- 
koko 11 ja riviväli 1). Aineisto järjestettiin litteroinnin yhteydessä kehyskerto- 
muksittain ja oppilaitoksittain. Aineiston analysointi eteni aineiston koodaa- 
misen kautta tarkempaan teemoitteluun. Litteroidusta aineistosta koodattiin 
värikoodein tutkimuskysymysten kannalta olennaisia asioita, ja analyysiyk- 
sikköinä toimivat yksittäiset sanat, lauseet, kappaleet ja pidemmät tekstiosiot. 
Teemojen kvantifiointi mahdollisti oppilaitosten välisen vertailun tekemisen. 

Tutkimuksen aineisto osoittautui varsin laajaksi ja monisyiseksi. Oppilai- 
tosten välisessä vertailussa esille nousivat oppilaitosten erilaiset painotukset ja 
teemat, vaikka yhtäläisyyksiäkin löytyi. Aineiston teemat näyttäytyivät kään- 
teisinä. Samasta teemasta löydettiin sekä hyvää että huonoa. 

Tulokset on esitetty jakaen ne kehyskertomuksittain kahteen pääluok- 
kaan: 1) turvallisuus hyvällä tolalla ja 2) turvallisuus huonolla tolalla. Tulokset 
on esitetty vertailevasti niin, että positiivisen tuloksen yhteydessä on esitetty 
saman teeman esilletulo myös negatiivisissa vastauksissa. Luokkien avulla ver- 
taillaan kahden erityyppisen oppilaitoksen opiskelijoiden kokemaa tunnetta 
turvallisuudesta sekä tuodaan esille tutkittavien opiskelijoiden ääntä aineis- 
tolainauksin. Toisin kuin yleensä, tässä tutkimuksessa käytetään peräkkäin 
monia lyhyitä eri vastaajilta peräisin olevia sitaatteja. Tällä metodologisella 
ratkaisulla pyritään kuvaamaan aineiston keskeisiä teemoja monipuolisesti ja 


laajasti. 


Tulokset 


Turvallisuusasiat ovat hyvällä tolalla (n=124) 


Positiivisissa tarinoissa paloturvallisuus ja siihen liittyvät osatekijät nousevat 
molempien oppilaitosten vastaajien tarinoissa eniten esille. Yhtenä keskei- 
simpänä turvallisuutta tuovana tekijänä tarinoissa kuvattiin hätäpoistumis- 


teiden merkitys (n=32). Vastaajat toivat selkeästi esille, että heille on tärkeä 

tietää, missä hätäpoistumisreitit ovat ja se, että poistumisreitit ovat merkitty 
selkeästi. 
Laitoksemme turvallisuusasiat ovat hyvällä tolalla, koska meillä on selkeät 
poistumisreitit hyvin ohjattuna. 
Tää on kuiteskin iso alue ja täällä on paljon hyvin merkittyjä poistumisreit- 
tejä. 
Poistumistiet on ainakin merkitty selkeästi. 
Poistumistiet on selvästi esillä. 
Koulumme poistumistiet on merkitty hyvin. 
Oppilaitoksen poistumistiet on selvästi näkyvissä. 


Pelastuslain 9 $ velvoittaa rakennuksen omistajaa, haltijaa sekä toiminnanhar- 
joittajaa huolehtimaan siitä, että rakennuksessa olevat henkilöt pystyvät tuli- 
palossa tai muussa äkillisessä vaaratilanteessa poistumaan rakennuksesta tai 
että heidät voidaan pelastaa muulla tavoin (Pelastuslaki 379/2011; Waitinen 
& Ripatti 2009, 15). Pelastuslain 10 $ edellyttää rakennuksen omistajaa, halti- 
jaa sekä toiminnanharjoittajaa osaltaan huolehtimaan siitä, että uloskäytävät 
ja kulkureitit pidetään kulkukelpoisina, esteettöminä ja sellaisessa kunnossa, 
että niitä voidaan käyttää turvallisesti ja tehokkaasti. Uloskäytävät ja kulku- 
reitit tulee tarvittaessa merkitä ja valaista asianmukaisesti (Waitinen, Ripatti 
& Becker 2011, 31; Pelastuslaki 379/2011). 

Hätäpoistumisteiden merkitys nostettiin esille myös negatiivisissa ta- 
rinoissa. Ammatillisen toisen asteen opiskelijoista (n=15) osa koki turvatto- 
muutta tuovana asiana sen, ettei tunne poistumisreittejä tai ne eivät ole esteet- 
tömiä. Vastauksissa esille nousi myöskin se, ettei vastaaja tiennyt myöskään 
sitä, mihin hätäpoistumisreittiä pitkin tulee mennä, eli mikä on yleinen ko- 


koontumispaikka. 


En tiedä missä on pelastustiet, enkä tiedä mitkä on kokoontumispaikat. 


Se on kyllä outoa, ettei olla millään tavoin käyty mitään pelastautumisreitte- 
jä tai kokoontumispaikkoja opiskelun alussa. 


Huomasimme, että hätäpoistumistiet on usein tukossa. 


Suomessa syttyy vuosittain keskimäärin 100 koulupaloa, joiden yleisin sytty- 


missyy on loisteputkivalaisimen kuristimen kärähtäminen (PRONTO 2016). 


ELÄYTYMISMENETELMÄ 2017: 203 
PERUSTEEMA JA 11 MUUNNELMAA 


Terhi Kaski & Anna Wallin & Jari Eskola 


Oppilaitoksissa harjoitellaan nykyisin Sisäasiainministeriön suosituksen mu- 
kaisesti poistumista kaksi kertaa lukuvuoden aikana. Poistumisharjoittelun 
tavoitteena on, että jokainen ymmärtää poistumisturvallisuuden merkityksen 
oppilaitoksessa, sisäistää oman roolin poikkeustilannetoiminnassa ja saavut- 
taa itsevarmuuden sekä luottamuksen omaan osaamiseen poikkeusoloissa. 
Tulipalotilanteessa yksilön kannalta tärkein rakenteellinen turvallisuustekijä 
on mahdollisuus esteettömään poistumiseen. Kaikista tiloista tulee aina olla 
kaksi toisistaan riippumatonta poistumisreittiä. (Waitinen ym. 2011, 15.) Op- 
pilaitokset ovat yleensä monikerroksisia ja isoja rakennuksia, joten poistumis- 
turvallisuuden kannalta on erityisen tärkeää, että rakennuksessa päivittäin 
operoivat henkilöt tuntevat rakennuksen myös poistumisturvallisuuden nä- 
kökulmasta. 

Paloturvallisuus korostuu vastaajien positiivisissa tarinoissa myös siten, 
että alkusammutusvälineiden saatavuutta ja sijaintia korostettiin vastauk- 
sissa (n=32). Molempien oppilaitosten vastaajat kokivat, että on tärkeää tietää, 
missä alkusammutusvälineet sijaitsevat ja miten niitä käytetään. Pelastuslain 
12 § velvoittaa rakennuksen omistajaa, haltijaa sekä toiminnanharjoittajaa 
huolehtimaan siitä, että sammutus-, pelastus- ja palontorjuntakalusto, sam- 
mutus- ja pelastustyötä helpottavat laitteet sekä palonilmaisu-, hälytys- ja 
muut onnettomuuden vaaraa ilmaisevat laitteet on pidettävä toimintakun- 
nossa sekä huollettava ja tarkastettava asianmukaisesti (Pelastuslaki 379/2011). 

Mielestäni paloturvallisuus on hyvällä tolalla, koska palosammuttimia on 

ripoteltu ympäri koulua. 

Noi sammuttimet on hyvin iskussa ja hyvin esillä, ettei tarvi ettiä, jos tapah- 

tuis jotain. 

Sammuttimia löytyy seinältä. 

Palosammuttimia ja sprinklereitä löytyy. 

Muutaman vaahtosammuttimenkin olen nähnyt siellä sun täällä. 


Alkusammutusvälineiden saatavuus ja sijainti mainittiin myös negatiivisis- 
sa tarinoissa. Vapaan sivistystyön opiskelijoista (n=3) ja ammatillisen toisen 
asteen opiskelijoista (n=6) mainitsivat alkusammutusvälineiden saatavuuden 
tärkeyden. Vastauksista tulee esille myös se, että opiskelijoilla ei ole tietoa siitä, 


missä alkusammutusvälineet sijaitsevat. 

Palosammuttimia ei jostain syystä ole hyvin saatavilla. 
Missä on esimerkiksi vaahtosammuttimet, vai onko niitä ollenkaan? 


Jos tulipalo nyt yllättäisi & se olisi helppo sammuttaa itse, ei ole hajuakaan 
missä sammutuspeite tai sammutin löyty). 


Myö ei tiedetä missä on palosammuttimet. 


Paloturvallisuuden ja siihen läheisesti liittyvien tekijöiden korostuminen tuli 
esille molempien oppilaitosten opiskelijoiden tarinoista. Mielenkiintoista on, 
että vain ammatillisen toisen asteen oppilaitoksen opiskelijat korostivat ta- 
rinoissaan ensiaputarvikkeiden saatavuuden ja sijainnin tärkeyttä (n=16). 
Vastaajat kokivat tarpeelliseksi ensiapukaapit ja sen, että tietävät missä kaappi 
sijaitse ja mitä sieltä löytyy. 

Ensiapukaapit on tosi hyvät! 

Kun vaan kulkee silmät auki niin huomaa EA-pisteitä. 

Jokaisessa talossa on ensiapukaapit. 


Olen usein ystävän kanssa puhunut, kuinka hyvin on löydettävissä ensiapu- 
tarvikkeet. 


Ensiapupakkauksia on luokissa ja käytävillä. 


Vastaajien kokema ensiapukaappien tarpeellisuus on osittain selitettävissä 
sillä, että opiskelijat opiskelevat ammattiin ja suuri osa oppilaitoksella tapah- 
tuvasta opetuksesta tapahtuu käytännön työtilanteissa ja näin ollen ensiapu- 
tarvikkeiden tarve korostuu, koska käytännön tilanteissa pieniä haavereita sat- 
tuu. Erikoista on, etteivät vapaan sivistystyön oppilaitoksen opiskelijat, jotka 
asuvat oppilaitoksella, kaivanneet ensiapukaappeja. 

Ensiaputarvikkeiden saatavuus nousi esille myös negatiivisissa tarinoissa. 
Ammatillisen toisen asteen opiskelijoista (n=7) nosti esille ensiaputarvikkei- 
den saatavuuden. Vastaajat olivat varsin tyytymättömiä siihen, että laastarit 
loppuvat ensiapukaapeista usein. Osa vastaajista koristi sitä, ettei tiedä, missä 


ensiapukaapit sijaitsevat. 


Laastareita ei lähes koskaan ole ensiapulaatikossa. 
Laastarit olivat taas loppu ensiapulaatikosta. 
En tiedä missä täällä on laastareita. 


Käytävillä on näkynyt ensiapupakkauksia, joista tosin on usein laastarit lop- 
pu silloin kun niitä tarvitsisi. 

Työturvallisuuslain 46 $ velvoittaa, että työnantajan on huolehdittava työn- 
tekijöiden ja muiden työpaikalla olevien henkilöiden ensiavun järjestämisestä 
työntekijöiden lukumäärän, työn luonteen ja työolosuhteiden edellyttämällä 
tavalla (Työturvallisuuslaki 738/2002). Käytännössä lain pykälä tarkoittaa, 
että oppilaitoksissa on otettava teoria- ja käytännön opetuksessa työolosuhteet 
huomioon ja varauduttava tarpeelliseen määrään ensiapukaappeja ja huoleh- 
dittava kaappien sisällön päivittämisestä säännöllisesti. 

Ensiapukaappien sijainti nousi esille ainoastaan ammatillisen toisen asteen 
opiskelijoiden tarinoissa, mutta vastaavasti vapaan sivistystyön oppilaitoksen 
opiskelijoiden tarinoissa korostui avain- ja oviturvallisuus (n= 13). Vapaan si- 
vistystyön oppilaitoksen opiskelijat kokivat, että turvallisuutta oppilaitoksessa 
lisää se, että jokaisella opiskelijalla on oma avain, jolla pääsee omaan majoitus- 
huoneeseen sekä luokkahuoneeseen. 

Vapaan sivistystyön oppilaitoksen opiskelijat opiskelevat internaattipeda- 
gogiikan mukaan, johon kuuluu oleellisena osana se, että opiskelijat asuvat 


oppilaitoksella ja myös oppiminen luokkahuoneissa jatkuu myöhäiseen iltaan. 


Oma rauha ja lukot ja avain luovat turvallisuuden tunnetta. 


Suurin osahan pääsee vain huoneisiin jos käyttää avaimissa olevaa avain- 
korttia. 


Vain tägillä ja avaimilla tietyt ihmiset eli opiskelijat ja henkilökunta pääse- 

vät niillä tiettyihin tiloihin. 

Ovet on lukossa öisin ja vain täkyllä pääsee sisään. 
Kulunvalvonnalla ja lukituksella ohjataan opiskelijoiden ja henkilöstön pää- 
syä oppilaitoksen eri tiloihin. Näin ollen opiskelijoiden kulku oppilaitoksen 
tiloissa on osittain rajattua. Toimiva kulunvalvonta ja lukitus ovat olennaisia 
tekijöitä oppilaitoksen turvallisuusriskienhallinnassa. Kun oppilaitoksen ul- 
ko-ovet pidetään lukittuina ja kulku on valvottua, asiattomien henkilöiden 
sisäänpääsyn riski pienenee. (Opetus- ja kulttuuriministeriö 2015, 48.) 

Avain- ja oviturvallisuus nousi esille myös negatiivisissa tarinoissa. Va- 
paan sivistystyön opiskelijoista (n=5) koki, että turvattomuutta lisää, kun 
kuka tahansa voi kävellä virka-aikaan oppilaitoksen pääovesta sisään. 


Kuka vaan pääsee etuovesta sisälle päivällä ja aulassa ei aina ole ketään kat- 
somassa ketä sisälle tulee. 

Ulko-ovista voi päiväsaikaan kävellä kuka tahansa hyypiö. 


Päivisin kuka tahansa voi päästä tänne sisään harhailemaan. 


Oppilaitoksen rakennusten rakenteellisilla ja mekaanisella suojauksella on 
merkittävä ennaltaehkäisevä vaikutus. Tekniset turvajärjestelyt ehkäisevät il- 
kivaltaa, varkauksia ja väkivaltaa koulussa ja sen alueella. Parhaimmillaan ne 
lisäävät myös opiskelijoiden ja henkilökunnan kokonaisvaltaista turvallisuut- 
ta. (Sisäasiainministeriö 2010, 19.) 

Fyysisten turvallisuustekijöiden lisäksi vapaan sivistystyön oppilaitoksen 
opiskelijoiden tarinoissa korostui henkinen ulottuvuus eli oppilaitoksen ilma- 
piiri ja yhteishenki (n=10) nostettiin esille. Oppilaitosyhteisössä tärkeimmät 
avaintekijät ovat onnistunut vuorovaikutus ja yhteistyö opiskelijoiden, opetta- 
jien ja koko henkilöstön kesken. Opiskelijoiden hyvinvointi edellyttää hyvin- 
voivaa oppilaitosta, jossa jokaisella opiskelijalla ja henkilökunnan jäsenellä on 
hyvä ja turvallinen olla. Ilmapiiri ja yhteishenki eivät nousseet esille negatiivis- 
ten tarinoiden puolella. 

Oppilaitoksen tunnetila ja henkilöstön keskinäiset suhteet välittyvät opis- 
kelijoille, joten oppilaitoksen tulisi panostaa myös henkilöstön hyvinvointiin. 
Hyvinvoiva henkilöstö kykenee hoitamaan työnsä hyvin ja oppilaitoksen tun- 
neilmasto pysyy positiivisena. Oppilaitoksen tunneilmastoon kuuluu kolme 
asiaa: yhteisyyden tunne, henkilökohtaisten suhteiden lämpö ja sivistyneisyys 
sekä turvallisuuden tunne. (Uusikylä 2006, 17.) Ystävällisyys ja toisten autta- 
minen, yhteisöllisyys sekä luottamus siihen, että voi saada apua, antavat opis- 


kelijoille tunteen turvallisuudesta 


Varmasti hädän tullen oppilaat ja muu henkilökunta auttaa toisiaan. 


Ylipäätään ilmapiiri on sellainen että oppilaiden turvallisuudesta ja hyvin- 
voinnista huolehditaan. 


Kyllä mie oon hirveesti nauttinu olostani täällä. 


Turvallisuuden tunne syntyy enemmänkin luottamuksesta toisiin, kuin 
kaikkeen varautumisesta. 


Turvallisuus muodostuu ilmapiiristä. Hyvässä ja turvallisessa ilmapiirissä 
voi olla rauhallisin mielin. 
Turvallisuuden tunne oppilaitoksessa on subjektiivinen ilmiö ja se rakentuu 


osittain siitä, millainen ilmapiiri opiskelijan omassa ryhmässä vallitsee. Oppi- 

laitosyhteisön arvostukset ja toimintamallit ratkaisevat esimerkiksi sen, voiko 
omassa ryhmässä olla oma itsensä ja ilmaista tunteitaan sekä sen, tukevatko 
yhteisön jäsenet tarvittaessa toisiaan (Virta, Asanti, Junttila, Koivusilta, Koski 
& Virta 2012, 128). 


Turvallisuusasiat ovat huonolla tolalla (n=63) 


Negatiivisissa tarinoissa löytyy molempien oppilaitosten osalta varsin paljon 
samankaltaisuuksia. Tarinoista löytynyt isoin yhteinen nimittäjä on yleinen 
kritiikki, jota ilmeni ammatillisen toisen asteen (n=16) että vapaan sivistys- 
työn(n=13) oppilaitoksen opiskelijoiden osalta. 

Tarinoista käy ilmi, että vastaajat kokevat tyytymättömyyttä siihen, miten 
jokin yksittäinen asia on hoidettu, tai ei ole hoidettu. Kritiikkiä tuli pihan 
hiekoituksesta, valvontakameroiden toimimattomuudesta, vartijan vähäisestä 
läsnäolosta ilta- ja yöaikaan sekä koettiin, että turvavälineitä ei ole saatavilla 
tai niiden sijainti ei ole tiedossa. 

Entäs toi yövartija? Kyllä mä sen aina välillä näen. Tosin jotkut sanoo, että 


se saattaa vaan kävellä aulassa ja lähtee sitten pois, mutta en mä ole kiinnit- 
tänyt siihen huomiota. 


Ajotie koululle on kovin pimeä & kapea ja harva noudattaa nopeusrajoituk- 
sia. Pihojen hiekoitus kaipaisi myös petraamista. 


Laastareita ei lähes koskaan ole ensiapulaatikossa. Hätäpoistumisteiden 
edessä on tavaraa. 


Defibrillaattorit sun muut pelastussuunnitelmat on, mutta opiskelijahuoltoa 

ei niinkään. 
Yleisen kritiikin taustalta löytyy varmasti monia eri nimittäjiä. Yksi näistä 
on se, että opiskelijoille ei ole kerrottu asioita tarpeeksi selkeästi tai he ovat 
olleet poissa silloin, kuin asioita on käsitelty. Yleistä kritiikkiä esiintyi myös 
positiivisissa tarinoissa. Vapaan sivistystyön opiskelijoista kahdeksan (n=8) ja 
ammatillisen toisen asteen opiskelijoista kuusi (n=6) nosti esille samoja epä- 
kohtia, joita tuotiin esille negatiivisissa tarinoissa. Osa opiskelijoista ei pidä 


turvajärjestelyistä ja koki ne tarpeettomiksi. 


Oppilaitokselle johtava tie on varsinkin talvella tosi pimeä ja liukas. 
Ainoana miinuspuolena on talvisin huonosti hiekotetut pihat. 

Vartija vois käydä useammin. 

Nää kaikki lukitut ovet ihmetyttää. 

Jos turvallisuutta lisättäisiin yhtään enempää se saisi vaikutuksen vankilalta 

jossa on aseistetut vartijat ja sähköaidat. 
Molempien oppilaitosten vastauksissa tietämättömyys turvallisuudesta tai 
siihen liittyvistä tekijöistä (n=20) koettiin varsin yleiseksi syyksi siihen, mik- 
si oli päädytty valitsemaan negatiivinen kehyskertomus. Moni vastaaja näytti 
kokevan varsin negatiivisesti sen, ettei tiedä jotain turvallisuuteen liittyvää 
asiaa, tai jotain ei ole kerrottu. Tämä toistui varsin samankaltaisena useassa 
tarinassa: 

Huomasimme luokkatoverin kanssa että koulussa poistumisreitit on hyvin 


merkattu mutta muuta turvallisuusasioista emme ole kuulleet. Olimme yhtä 
mieltä asiasta ettei kukaan ollut käynyt näitä asioita meidän kanssa läpi. 


Minulla ei ole kovin hyvää käsitystä koulumme turvallisuudesta. Konehom- 
mista asiasta on puhuttu mutta se ei kyllä mielestäni riitä. En tiedä, minne 
missäkin hätätilanteessa kuuluu mennä, tai pitääkö jotain erityistä ottaa 
huomioon. Ja missä on esimerkiksi vaahtosammuttimet, tai onko niitä ol- 
lenkaan? 


Yleisistä turvallisuus säännöistä ei olla kauhean usein puhuttu tai infottu, 

sitä voisi vähän parantaa. 
Vastauksista tulee selkeästi ilmi, että tämän päivän nuoret aikuiset ovat kiin- 
nostuneita myös oppilaitoksen yleisistä turvallisuusasioista. Tähän viittaa vah- 
vasti myös se, että positiivisten tarinoiden tärkeimmiksi asioiksi koettiin ni- 
menomaan oppilaitoksen yleiseen turvallisuuteen liittyvät tekijät; tiedetään, 
missä poistumisreitit ja alkusammutusvälineet sekä ensiapukaapit sijaitsevat. 

Perinteisesti on ajateltu, että onnettomuuden sattuessa oppilaitoksessa on 
paikalla aina henkilökuntaa, joka on koulutettu toimimaan erilaisissa uhka- 
ja vaaratilanteissa. Henkilökunnan tehtävä on taata opiskelijalle fyysisesti ja 
henkisesti turvallinen ympäristö. Oppilaitosten turvallisuutta koskeva kes- 
kustelu on selkeästi muuttunut ja osana tätä muutosta valveutuneet nuoret 
tulisi ottaa vahvasti mukaan oppilaitoksen turvallisuustyöhön. 

Ammatillisen toisen asteen oppilaitoksen opiskelijoiden tarinoissa nostet- 
tiin esiin työturvallisuuteen (n=8) liittyvät asiat, jotka koettiin negatiivisek- 


si. Opiskelijat opiskelevat ammattiin, jolloin suuri osa oppimisesta tapahtuu 

oppilaitoksella aidoissa oppimisympäristöissä ja työelämän tilanteissa. Tällöin 
korostuvat työturvallisuuteen liittyvät tekijät. Opiskelijoiden tarinoissa käy 
kuitenkin selkeästi ilmi, että vastaajat ovat osin pettyneitä työturvallisuuden 
opetukseen ja siihen, etteivät opettaja ja ohjaava henkilökunta huolehdi esi- 
merkiksi suojavälineiden käytöstä: 
Välillä tuntuu, ettei henkilökunnalla ole kiinnostusta kertoa näistäkään 
asioista, muuta kuin ohimennen mainitsemalla. Esimerkkejä: koneita käy- 


tetään ilman turvakenkiä, hengityssuojaimia käytetään harvoin, kasvinsuo- 
jeluasioissa ei käytetä tarvittavia suojavarusteita. 


Suojavälineitä ei myöskään tarvi käyttää koneiden kanssa. 


Työturvallisuuteen liittyvät asiat nostettiin esille myös ammatillisen toisen 
asteen opiskelijoiden (n=3) positiivisissa tarinoissa. Positiivisen tarinan osana 
esille nostettiin kritiikkiä suojavälineistä ja siitä, että henkilökunta ei valvo 
niiden käyttöä. 

Opiskelijoille tarjotaan työturvallisuuskoulutus ja opetetaan oman alan tur- 

vallisuusvaatimukset. Niiden toteutumista ei sen sijaan tarkkaan valvota, 

asioita tehdään väärin ja sanotaan, että töissä ei sitten toimita näin. 
Käytännön työtehtäviä suoritettaessa henkilökunnan jäsenten tulee olla si- 
toutuneita työturvallisuuteen, suojavälineiden käyttöön ja vaativan suojavä- 
lineiden käyttöä myös opiskelijoilta. Laki ammatillisesta koulutuksesta 19 $ 
kuvaa opiskelijan työturvallisuutta seuraavasti: Työnantaja vastaa työpaikalla 
käytännön työtehtävien yhteydessä järjestettävässä koulutuksessa opiskelijan työ- 
turvallisuudesta siten kuin siitä työntekijöiden osalta säädetään ja määrätään 
myös silloin, kun opiskelija ei ole työsopimussuhteessa taikka virkasuhteessa tai 
siihen verrattavassa julkisoikeudellisessa palvelussuhteessa työnantajaan (Laki 
ammatillisesta koulutuksesta 630/1998). Opiskelijan suorittaessa oppilaitok- 
sen oppimisympäristöissä työvuoroja tai työssä oppimisjaksoa rinnastetaan 
oppilaitos työpaikkaan, jolloin oppilaitoksen tulee vastata opiskelijan työtur- 
vallisuudesta kokonaisvaltaisesti. 

Työturvallisuuslain 15 $ mukaan työnantajan on hankittava ja annettava 
työntekijän käyttöön erikseen säädetyt vaatimukset täyttävät ja tarkoituk- 
senmukaiset henkilönsuojaimet, jollei tapaturman tai sairastumisen vaaraa 


voida välttää tai riittävästi rajoittaa työhön tai työolosuhteisiin kohdistuvilla 

toimenpiteillä. Työnantajan velvollisuus on valvoa suojainten käyttöä. (Työ- 


turvallisuuslaki 738/2002.) 


Pohdinta ja johtopäätökset 

Tässä tutkimuksessa tarkasteltiin, mitkä asiat lisäävät opiskelijan kokemaa 
turvallisuudentunnetta oppilaitoksessa ja mitkä tekijät aiheuttavat turvatto- 
muutta vertailemalla ammatillisen toisen asteen ja vapaan sivistystyön oppilai- 
toksen opiskelijoiden eläytymismenetelmävastauksia. Molempien yksiköiden 
opiskelijat kokivat tärkeimpänä turvallisuutta luovana tekijänä sen, että tun- 
netaan poistumisteiden sijainnit sekä tiedetään, missä alkusammutusvälineet 
ja ensiapukaapit sijaitsevat. Tämän voidaan tulkita kertovan osittain siitä, että 
nyt opiskelemassa olevat opiskelijat eivät ole vielä unohtaneet Jokelan ja Kau- 
hajoen oppilaitoksissa tehtyjä äärimmäisiä väkivallantekoja. Erilaiset turval- 
lisuutta tuovat tekijät korostuvat niillä opiskelijoilla, jotka asuvat oppilaitok- 
sella. Tällöin on luonnollista, että avain- ja oviturvallisuus sekä oppilaitoksen 
yhteisöllisyys koetaan tärkeiksi tekijöiksi. Ulkopuolisten henkilöiden ei halu- 
ta pääsevän sisälle oppilaitokseen ja ilta-aikaan on hienoa, kun yhteisöllisyys 
tuo mukanaan yhteenkuuluvuutta yhdessä tekemisen muodossa. 

Tutkimuksen negatiivisista tarinoista on nostettavissa esille kolme päätee- 
maa: (1) yleinen kritiikki, (2) tietämättömyys turvallisuusasioista ja (3) puut- 
teet työturvallisuudessa. Yleistä kritiikkiä antoivat molempien oppilaitosten 
opiskelijat ja kohteena oli tyytymättömyys siihen, kuinka turvallisuusasiat 
hoidetaan oppilaitoksen puolesta. Tietämättömyydessä esille nostettiin vas- 
taajien tietämättömyys turvallisuudesta ja siihen liittyvistä asioista. Työtur- 
vallisuuden osalta kritisoitiin sitä, ettei tarvittavia suojavälineitä ole saatavilla 
tai henkilökunta ei valvo niiden käyttöä. 

Oppilaitoksen turvallisuustoiminnan takana on organisaation toimin- 
takulttuuri, joka mahdollistaa hyvän turvallisuuskulttuurin kehittämisen. 
Oppilaitoksessa viihtyminen perustuu hyvään toiminta- ja turvallisuuskult- 
tuuriin. Oppilaitoksen hyvä toiminta- ja turvallisuuskulttuuri ei palvele vain 
henkilöstöä, vaan se tukee kaikkia oppilaitoksessa työskenteleviä. Toiminta- 


kulttuurin paras ilmentäjä on tapa, jolla oppilaitoksen jäsenet toisensa koh- 

taavat; oppilaitoksessa osoitetaan kunnioitusta ja arvostusta toisia kohtaan. 
Turvallisuuskulttuurin paras ilmentäjä on tapa, jolla oppilaitoksen jäsenet 
suhtautuvat yhteiseen turvallisuuteen jokaisen kantaessa omalta osaltaan vas- 
tuun ja pitäen kiinni sovituista pelisäännöistä. 

Vastaajat eivät tuoneet tarinoissaan esille sellaisia tekijöitä, jotka kertoisivat 
oppilaitoksen turvallisuuskulttuurin olevan huonolla tolalla, tämän voitaneen 
olettaa kertovan siitä, että opiskelijat pitävät oppilaitoksensa turvallisuuskult- 
tuuria hyvänä. Olettamaa tukee myöskin se, että positiivisissa tarinoissa tuli 
esille opiskelijoiden kiinnostus saada lisää tietoa koko oppilaitoksen turvalli- 
suutta koskevista asioista. Negatiivisissa tarinoissa sävy oli varsin rento ja hu- 
moristinen, eikä vastauksissa ilmennyt mitään sellaista seikkaa, jonka nojalla 
vastaajien voidaan olettaa pitävän oppilaitoksen turvallisuutta huonona. 

Oppilaitoksessa tulee voida työskennellä turvallisessa oppilaitosympäris- 
tössä, jossa erilaiset uhat ja vaarat eivät varjosta päivittäistä perustehtävää ja 
työn tavoitteita toteutumasta. Työpaikan uhka- ja vaaratilanteet heikentävät 
työkykyä ja altistavat pitkillekin sairauspoissaoloille ja pahimmillaan voivat 
aikaistaa eläkkeellelähtöhalukkuutta. Työterveyden määritelmissä turvalli- 
suutta pidetään keskeisenä tekijänä hyvinvoinnin ja työn sujuvuuden ohella. 
(Teperi 2014, 9.) Suomen viranomaiset ovat päivittäneet toimintamalleja ja 
kiristäneet toimenpiteitä, joilla pyritään ehkäisemään edellä mainitun kaltai- 
sia väkivallantekoja jo ennakolta sekä lisätä viranomaisten toimintavalmiutta. 
Toimenpiteiden tavoitteena on opiskelijoiden ja henkilökunnan turvallisuu- 
den takaaminen kaikissa tilanteissa. Tähän sisältyy yhteinen näkemys siitä, 
että päivittäinen turvallisuus on erittäin merkittävä tekijä, jonka takaamiseksi 
on oltava riittävät resurssit (Sisäasiainministeriö 2010, 3). 

Työympäristöllä on suuri merkitys oppilaitoksen jokapäiväisessä arjen 
työssä, opiskelussa, oppimisessa ja viihtyvyydessä. Hyvä työympäristö kannus- 
taa luovaan oppimiseen ja opettamiseen ja muodostaa olosuhteet kasvulle ja 
kehitykselle sekä tukee yhteisöllisyyttä. Oppilaitosyhteisö on monimutkainen 
verkosto ihmissuhteita, työsuunnitelmia, lukujärjestyksiä ja päivittäisiä toi- 
mintoja, joille koulurakennus tarjoaa fyysisen tapahtumaympäristön omine 
materiaalivirtoineen ja sisäisine vaatimuksineen (Tapaninen 2006, 53). Op- 


pilaitoksen arvoihin on kuuluttava jokaisen henkilökunnan jäsenen oikeus 

turvalliseen työympäristöön myös henkilökohtaisen koskemattomuuden osal- 
ta. Turvallisen työympäristön kehittäminen oppilaitoksen henkilöstölle luo 
samalla turvallisen oppimisympäristön opiskelijoille. (Kyllönen & Rickman 
2011, 21.) 

Oppilaitoksen turvallisuuskulttuuri muodostuu yksilön käsityksinä, ar- 
voina, asenteina sekä rooleina ja osittain koko organisaation toimintamallei- 
na, sääntöinä, vuorovaikutuksena ja ilmapiirinä. Oppilaitoksen edellytetään 
olevan turvallinen ympäristö niin opiskelijalle, kuin työntekijälle sekä anta- 
van toimivan mallin erinomaisen turvallisuuskulttuurin ylläpitämisestä arjen 
toimintakulttuurina. Ongelmaksi muodostuu, että oppilaitokset joutuvat itse 
kehittämään turvallisuuskulttuuriaan tilanteessa, jossa turvallisuutta kasva- 
tuksen kontekstissa ilmiönä, osaamiskompetenssina tai opetuksen sisältönä 
koskevia laajoja tutkimuksia ei ole saatavilla. (Lindfors 2012, 14.) 

Suomalainen koulutusjärjestelmä on viime vuosina ollut laajojen muutos- 
ten kourissa. Suuret muutokset ovat koskeneet ammatillista toista astetta, kun 
ammatillinen koulutus on muutettu osaamisperusteiseksi ja asiakaslähtöiseksi 
kokonaisuudeksi. Työpaikoilla tapahtuvaa oppimista ja yksilöllisiä opintopol- 
kuja on lisätty ja sääntelyä ja päällekkäisyyttä purettu (OKM, 2017). Muutos- 
ten ristipaineet heijastuvat koko työyhteisöön ja välittyvät opiskelijoille asti. 
Turvallisuuteen on viime vuosina panostettu oppilaitoksissa ja painetta tähän 
ovat lisänneet uudet ja tiukentuneet viranomaismääräykset. Isoja muutoksia 
on tullut muun muassa oppilaitosten poistumisharjoituksiin, kun pelastus- 
laitokset joutuivat vuoden 2015 alusta lähtien raportoimaan toimialueidensa 
oppilaitosten poistumisharjoitukset Sisäasiainministeriölle (Sisäisen turvalli- 
suuden ohjelma sro III, 2013). Osa uudistusta on ollut myös oppilaitosten pa- 
lotarkastusten uudistettu auditointimalli, jossa tarkastuksen sisältöä on osin 
laajennettu koskemaan myös turvallisuusjohtamista sekä turvallisuusviestin- 
tää- ja osaamista. 

Turvallisuuskulttuurin kehittämisen tulee olla mitattaviin tavoiteisiin 
pohjautuvaa, jolloin turvallisuuskulttuuri on yläkäsite, jota luodaan kehittä- 
mällä ja tavoittelemalla erilaisia alatavoitteita. Alatavoitteet ovat lyhyen, kes- 
kipitkän ja pitkän aikavälin tavoitteita. (Cooper 2000, 114.) Hyvän turvalli- 


suuskulttuurin omaavan oppilaitoksen turvallisuustoiminnasta löytyy kolme 

osatekijää: (1) turvallisuusasioiden arvostus ja oikeat arvot, (2) riittävät tiedot 
ja taidot sekä (3) päivittäiset käytännön turvallisuusteot ja turvallisuustietoi- 
nen toiminta. Mikäli joku näistä osatekijöistä puuttuu, ei turvallisuuskulttuu- 
ri oppilaitoksessa ole sillä tasolla, millä sen tulisi olla. (Waitinen & Ripatti 
2009, 4-7; Linjala & Waitinen 2010, 5.) 

Oppilaitosturvallisuuden kehittämisen tavoitteena tulisi aina olla oppi- 
laitoksen toimintakyvyn lisääminen. Kehittämisen ensisijaisena tarkoitukse- 
na tulisi olla kaikille turvallinen oppilaitos, jossa henkilöstö voi rauhallisin 
mielin tehdä töitä ja opiskelijat keskittyä opiskeluun, eikä kenenkään tarvitse 
pelätä esimerkiksi tapaturmia, väkivaltaa tai ympäristöstä johtuvalle sairau- 
delle altistumista (Paasonen 2012, 29). Oppilaitoksen johdon roolilla on suu- 
ri merkitys organisaatiokulttuurin kehittämisessä. Jos oppilaitoksen johto ei 
ymmärrä tarvetta muutokselle alttiin organisaatiokulttuurin rakentamisessa, 
juuri mitään ei oikeastaan ole enää tehtävissä (Juuti & Virtanen 2009, 59). 
Mikäli johto ei sitoudu organisaatiokulttuurin kehittämiseen, ei turvallisuus- 
kulttuuria ole mahdollista kehittää. Hyvä johtamiskulttuuri, hyvät organisaa- 
tion sisäiset toimintamallit ja henkilöstön yhteishenki tukevat oppilaitoksen 
toiminta- ja turvallisuuskulttuurin rakentumista. 

Suomalaisissa oppilaitoksissa organisaatiokulttuurin ymmärtäminen on 
olennainen osa oppilaitoksen johtamista ja turvallisuuskulttuurin rakentu- 
mista (Waitinen 2016, 16—17). Johdolla on tärkeä tehtävä, että hyvä turval- 
lisuuskulttuuri oppilaitoksessa pääsee kehittymään. Oppilaitosturvallisuus ja 
turvallisuusjohtaminen sekä turvallisuuteen liittyvien lakisääteisten tehtävien 
ja vastuiden hoitaminen edellyttää oppilaitoksen johdolta ja henkilökunnalta 
oikeaa asennetta turvallisuustyöhön ja erityisosaamista. 

Jatkossa tutkimuksen fokus on syytä kohdentaa turvattomuutta tuoviin 
tekijöihin. Toinen tärkeä tutkimuksen aihe olisi selvittää oppilaitosten hyvän 
turvallisuuskulttuurin mahdollistavat tekijät, eli miten oppilaitoksen turval- 
lisuuskulttuuria voidaan rakentaa. Tällä hetkellä tutkittua tietoa aiheesta ei 
ole saatavilla. 

Tutkimuksen aineisto koostui eläytymismenetelmän avulla kerätyistä vas- 
tauksista. Menetelmän avulla saatiin kerättyä aineisto, jossa vastaajan voidaan 


ajatella eläytymisen kautta heijastaneen omia tuntemuksiaan koskien oppilai- 

toksen turvallisuuden nykytilaa. Vastaaja eläytyi tilanteeseen, jossa turvalli- 
suus oppilaitoksessa oli hyvällä tai huonolla tolalla. Näin saatiin kerättyä tie- 
toa siitä, mikä vastaajalle tuo turvallisuuden tunnetta eli mitkä ovat ne tekijät 
jotka luovat turvallisuutta ja vastaavasti negatiivisen aineiston avulla päästiin 
analysoimaan tekijöitä, jotka lisää turvattomuutta. Eläytymismenetelmällä 
kerätyn aineiston ensisijainen tarkoitus ei ole arvioida tarinoiden realistisuut- 
ta, vaan nostaa esiin tekijöitä, joilla voidaan analysoida vastaajan subjektiivisia 
tuntemuksia (ks. Wallin, Helenius, Saaranen-Kauppinen & Eskola 2015, 248). 

Eläytymismenetelmän eri variaatioilla etsitään sitä, miten kehyskertomuk- 
sessa varioitava seikka vaikuttaa vastauksiin, niiden logiikkaan ja käytettyihin 
selityksiin. Eläytymismenetelmän taustalla on kokeellisen ajattelun logiikka 
(Wallin ym. 2015, 248). Tämän tutkimuksen kirjoitettujen tarinoiden perus- 
logiikka on kuitenkin selkeästi erilainen. Negatiiviset tarinat sisälsivät huu- 
moria, olivat kirjoitustyyliltään rennompia ja ironisesti kirjoitettuja. Positiivi- 
set tarinat olivat vakavampia, asiapitoisempia ja sisälsivät tarkkoja huomioita 
oppilaitosturvallisuuden osa-alueista. Tältä osin käytetyt kehyskertomukset 
eivät olleet yhteismitallisia. 

Tässä tutkimuksessa vastaajalle annettiin kehyskertomuksen molemmat 
eri variaatiot samalla paperilla. Vastaaja pohti omaa käsitystään tutkittavasta 
aiheesta eli oppilaitoksen turvallisuuden nykytilasta jo ennen tarinan kirjoit- 
tamista ja päätti, kumman kehyskertomuksen haluaa kirjoittaa, positiivisen 
vai negatiivisen. Valinnalla tutkimukseen osallistuja osoitti, miten hän tut- 
kittavan asian kokee eli tuleeko tarinasta positiivinen vai negatiivinen. Tut- 
kittaessa vastaajien mielipidettä johonkin tiettyyn asiaan, saadaan vastaajien 
tekemällä kehyskertomuksen valinnalla jo ensimmäinen tulos siitä, miten vas- 
taajat tutkittavan asian kokevat. 

Turvallisuuden tunne opiskelijalla muodostuu monista eri tekijöistä. 
Turvallisuutta lisäävät rakennusten palotekniset asiat sekä kiinteistö- ja toi- 
mitilaturvallisuuteen kuuluvat kulunvalvontalaitteistot lukituksineen ja 
avainturvallisuuksineen. Oppilaitosturvallisuuteen liittyy osaltaan vahva- 
na turvallisuutta tuovana tekijänä myös henkinen turvallisuus, jonka tilasta 
kertoo oppilaitoksen ilmapiiri, yhteistyötoiminta sekä yhteisöllisyys. Turval- 


lisuuskulttuuri oppilaitoksessa syntyy siitä, että asiat tehdään lainsäädännön 

edellyttämällä tavalla, turvallisuutta johdetaan ja turvallisuuden eteen tehty 
työ on johdonmukaista ja systemaattista. Opiskelijalle tämä työ näkyy siinä, 
että hän havaitsee jokapäiväisessä toiminnassaan erilaisia turvallisuuteen liit- 
tämiään välineitä ja asioita. Hän kiinnittää huomiota hätäpoistumisteiden 
valoihin, ensiapukaappeihin, alkusammuttimiin, palovaroittimiin, turvaka- 


meroihin tai näkee tontilla ilta-aikaan kierrosta tekevän vartijan. 

Johdanto 


Työelämässä on meneillään useita, työn tapoja, muotoja ja työkulttuuria kos- 
kevia muutoksia, joiden vaikutukset kohdistuvat laajasti talouteen, työmark- 
kinoiden eri toimijoihin, yksilöihin, työyhteisöihin ja organisaatioihin (Pen- 
tikäinen 2014). Suomessa työelämän murrokseen liittyy suuri huoli riittävän 
työpanoksen määrän ylläpitämisestä samalla kun työvoiman tarjonta laskee 
suurten ikäluokkien jäädessä työelämän ulkopuolelle. Työvoiman tarjontaa 
heikentää edelleen myös se, etteivät ihmiset ole juurikaan valmiita jatkamaan 
vapaaehtoisesti työelämässä pidempään tai pidentämään työaikojaan. (Alasoi- 
ni 2010; Alasoini ym. 2012; Pentikäinen 2014.) Työurien pituuden kannalta 
keskeistä onkin työkyvyttömyyden mahdollisimman tehokas ehkäisy: työssä 
jatkaja pidentää työuraansa 1-2 vuodella kun taas työkyvyttömyyseläkkeelle 
joutuvan ura saattaa lyhentyä yli kymmenellä työvuodella. Lisäksi menetämme 
Suomessa vuosittain noin 41 miljardia euroa työpahoinvoinnin kustannuk- 
siin (esim. työkyvyttömyyseläkkeet, sairauspoissaolot, sairaana työskentely). 
(Kauppinen 2013.) Yhteiskunnan hyvinvoinnin ja toimivuuden näkökulmas- 
ta tarkasteltuna työhyvinvointiin panostaminen onkin erittäin perusteltua, 


ja työhyvinvoinnin edistäminen on syystäkin nostettu yhdeksi tulevaisuuden 


Työhyvinvointia työstä, työyhteisöstä ja elämän tasapainosta 


työn kehittämisstrategian päätavoitteeksi (Työelämän kehittämisstrategia 
2020, 2017). 

Organisaatioiden menestymisen näkökulmasta työhyvinvointi puolestaan 
luo edellytyksiä työyhteisön tuottavuuden ja kilpailukyvyn kehittämiseen (ks. 
esim. Ahonen 2013, 12-15; Otala & Ahonen 2003, 51-69). Työhyvinvoinnin 
tiedetään olevan yhteydessä kilpailukykyä säilyttäviin tekijöihin, kuten tuot- 
tavuuteen, työn laatuun, palvelukykyyn, luovuuteen ja innovaatioihin sekä 
yksilön terveyteen ja työkykyyn (esim. Huss 2005). Kilpailuaseman säilyttä- 
miseksi yritystoiminnan tulee uusiutua investointien kautta, joka edellyttää 
osaavaa työvoimaa, korkeatasoista koulutusjärjestelmää, kehittyneitä työ- 
organisaatioiden toimintamalleja sekä ennen kaikkea positiivisen työasenteen 
ylläpitämistä — työhyvinvoinnin merkitystä unohtamatta (Pentikäinen 2014). 
Tulevina vuosina yhteistä menestyville julkisten, yksityisten ja kolmannen 
sektorin organisaatioille onkin se, että ne ovat panostaneet huomattavasti työ- 
hyvinvoinnin kehittämiseen (Virtanen & Sinokki 2014, 237). 

Työnteon tavoissa, ammattirakenteissa ja työmuodoissa tapahtuvat muu- 
tokset asettavat haasteita paitsi työ- ja elinkeinopolitiikalle ja organisaatioille, 
myös yksilöiden työssä jaksamiselle (Pyöriä 2007, 45-50). Jopa seitsemän kym- 
menestä palkansaajasta joutuu työskentelemään nopeassa tahdissa ja tiukko- 
jen aikataulujen mukaan (Kandolin & Tuomivaara 2007, 72), ja monille työ 
on muuttumassa työajoiltaan ja suorituspaikoiltaan väljemmäksi (Hakanen 
2004). Puhutaan rajattomasta uudesta työstä, jossa yhdistyy vapaa-ajan ja so- 
siaalisen elämän piirteitä ja työ näyttäytyy henkisenä jatkuvuutena kronologi- 
sen jatkuvuuden sijaan (Vähämäki 2003). Työolosuhteiden ja työsopimusten 
moninaistuessa yksilöiltä odotetaan yhä enemmän kokonaisvaltaisempaa vas- 
tuun ottamista toiminnasta, työn monipuolisesta hallinnasta ja kehittämises- 
tä. (Hakanen 2004; Allvin & Aronsson 2001.) 

Epatyypillisten työsuhdemuotojen normalisoituessa työn kuormittavuu- 
teen liittyvät muutokset työolosuhteiden kiristyessä ovat asettaneet uusia tar- 
peita tutkimukselle (Pyöriä 2007, 50). Viime aikoina tutkimuksessa on koros- 
tunut positiivinen ja voimavarakeskeinen näkökulma (Mäkiniemi ym. 2014), 
kuten positiivinen psykologia (ks. esim. Fredrickson 2015) ja psykologinen 
hyvinvointi (Robertson & Cooper 2011). Myös työuupumuksen, työstressin, 


ELÄYTYMISMENETELMÄ 2017: 221 
PERUSTEEMA JA 11 MUUNNELMAA 


Mari Rantanen & Anna Wallin & Jari Eskola 


työn ja perheen yhteensovittamisen, varhaisen eläköitymisen (Mäkiniemi ym. 
2014) sekä työn vaatimuksiin kohdistettua työhyvinvointitutkimusta on tehty 
runsaasti (Pyöriä 2007). Lisäksi työhyvinvoinnin tutkimuksessa suuntaukse- 
na on näyttäytynyt sen systeemisempi luonne sekä kokonaisvaltaisempi tar- 
kastelutapa osana laajempaa toimintaympäristöä (Laine 2013; Hakanen 2004). 

Tässä tutkimuksessa tarkastelemme työhyvinvointia yksilön omien merki- 
tyksenantojen kautta, ja ottaen huomioon työhyvinvoinnin käsitteen tarkas- 
telussa korostettu kokonaisvaltaisuus, dynaamisuus ja subjektiivisuus. Mää- 
rittelyissä työhyvinvointi on alettu ymmärtämään laajana, monitieteisenä ja 
kokonaisvaltaisena ilmiönä, jonka eri osa-alueet liittyvät kiinteästi toisiinsa, 
jotka vaikuttavat hyvinvoinnin kokemuksiin eri tavoin (Laine 2015; Manka 
2012; Virolainen 2012; Hakanen 2004). Aikaisemmin 1900-luvun alkupuo- 
liskolla työhyvinvoinnilla tarkoitettiin lähinnä työntekijöiden suojelua fysi- 
kaalisilta, kemiallisilta ja biologisilta tekijöiltä. Myöhemmin työhyvinvoinnin 
määrittely on siirtynyt lääketieteellisestä ja fysiologisesta näkökulmasta nykyi- 
seen kokonaisvaltaiseen ja monitieteelliseen tarkastelutapaan, jossa näyttäytyy 
ilmiön kompleksisuus ja subjektiivinen tunnekokemus, joka syntyy tulkinta- 
na tietyssä sosiaalisessa kontekstissa ja tilanteissa siihen liitettyjen tulkintojen 
kautta. (Laine 2013, 42.) Työhyvinvoinnin tutkimuksessa on havaittu muiden 
työelämän ulkopuolisten elämäntapahtumien heijastuminen työelämään 
ja vaikutukset työssä koettuun työhyvinvointiin ja päinvastoin (Kinnunen 
2009). Työhyvinvointi ymmärretään nykyään kontekstisidonnaisena ja ko- 
konaisvaltaisena ilmiönä, eikä sen tarkastelua ole syytä irrottaa työntekijän 
muusta elämästä. Vaikka työ- ja vapaa-aika ovatkin erillisiä, ei niitä voi koko- 
naan erottaa toisistaan. Ihminen on kokonaisuus, joka tuo mukanaan työpai- 
kalleen koko persoonansa ja yksityiselämänsä, ja vastaavasti hän tuo työpaikal- 
taan mukanaan työssä saadut kokemukset ja tunteet, joten ei ole yhdentekevää 
millaiseksi yksilö oman työnsä kokee. Työhyvinvointi muodostuu paitsi itse 
työstä ja sen ympärille liittyvistä tekijöistä, myös työn ulkopuolisista tekijöis- 
tä. (Viitala 2004, 130, 164.) 

Työhyvinvoinnin määritelmiä on useita ja ne näyttäytyvät usein suhteessa 
sitä määrittävään substanssiin, valtaan, intressiin tai professioon (Laine 2013, 


46). Työterveyslaitos (2017) korostaa määritelmässään työhyvinvoinnin mää- 

rittymistä turvallisen, terveellisen ja tuottavan työn kautta, jossa työntekijät ja 
työyhteisöt ovat ammattitaitoisia sekä sen kontekstuaalisuutta organisaation 
hyvien johtamiskäytäntöjen kautta. Lisäksi määrittelyssä korostuu työn mie- 
lekkyys, palkitsevuus sekä elämänhallinnan näkökulma. Virolainen (2012, 
11-12) on lisännyt kokonaisvaltaisen työhyvinvoinnin määrittelyyn työor- 
ganisaatioiden ja yhteiskunnallisen päätöksenteon merkityksen asettaessaan 
työn tekemisen puitteet ja mahdollisuudet yksilölle fyysisen, psyykkisten ja 
sosiaalisten tekijöiden lisäksi. 

Tutkimuksessa hyödynnämme kokonaisvaltaista työhyvinvoinnin määri- 
telmää erityisesti Laineen (2013, 71, 100) esittämän määrittelyn kautta, jossa 
näyttäytyy ilmiön yleinen luonne. Kokonaisvaltainen työhyvinvointi raken- 
tuu muun elämän tilanteiden ja kokonaishyvinvoinnin välisessä vuorovaiku- 
tuksessa, johon vaikuttaa arvosidonnaisesti erilaiset intressit sekä työhyvin- 
vointiin liitetyt aikaisemmat merkitykselliset kokemukset (Laine 2013, 100). 
Määrittely sisältää oletuksen työhyvinvoinnin subjektiivisesta ja kokemuksel- 
lisesta luonteesta (subjektiivisuus), sen yhdistymisestä jatkuvaan muutokseen 
(dynaamisuus) sekä työympäristöön sijoittuen (kontekstuaalisuus) (Laine 
2013, 42). 

Työhyvinvointi tarkoittaa sitä subjektiivisesti koettua kokonaisvaltaista hy- 

vinvoinnin tilaamme, johon ovat vaikuttamassa työkykymme ja terveytem- 

me, persoonallisuutemme ja yksilölliset reaktiotapamme, työ ja työkonteksti 
ja -ympäristö laajasti nähtynä sekä työpaikan ihmissuhteet ja johtaminen ja 
työnantajapolitiikka. Työhyvinvoinnin kokemus on herkkä muutoksille sitä 
määrittävien tekijöiden muuttuessa, mutta se on persoonallisuusrakenteem- 

me kautta myös sidoksissa pysyviin reaktiotapoihimme. (Laine 2013, 100.) 
Määritelmä jatkuu huomiolla siitä, että työhyvinvointiin liitetyt tapahtu- 
maketjut ja prosessit voivat joko tukea voimavarojen saavuttamista tai altis- 
taa voimavarojen menettämiselle, kuten työuupumukselle (Laine 2013, 100). 
Hakasen (2004, 292) mukaan voimavaroja voidaan tarkastella psykologisten 
ilmiöiden spiraalimaisina ketjuina uupumuksen kehittymisen tai hyvinvoin- 
tia vahvistavien tekijöiden suhteen, jotka liittyvät työssä jaksamiseen ja siinä 
jatkamiseen. 

Työn vaatimusten ja hallintamahdollisuuksien välistä vuorovaikutusta on 


tarkasteltu Karasekin JDC-mallin (1979) mukaan sekä siihen lisätyn sosiaa- 

lisen tuen JDCS-mallien (Johnson & Hall 1988; Karasek & Theorell 1990) 
kautta. Hakanen (2004) on laajentanut työhyvinvoinnin voimavarojen ja vaa- 
timusten tutkimusta organisaatiokontekstin ulkopuolelle ja tarkastellut eten- 
kin uupumusta aiheuttavia tekijöitä suhteessa elämänkulkuun, yksityiselä- 
mään ja persoonallisuuteen. JD-R mallin (Bakker & Demerouti 2006) avulla 
voidaan tarkastella ja tunnistaa henkilöstöresurssien johtamisen keskeisiä 
kehittämiskohteita suoriutumiskyvyn ja hyvinvoinnin edistämiseksi yksilö-, 
työyhteisö- tai organisaatiotasolla. Työn vaatimukset esiintyvät laadullisina 
(ristiriitaiset tavoitteet, rooliristiriidat) tai määrällisinä (työn määrä) suhteessa 
työn hallintaan. Työn hallinnalla tarkoitetaan hallinnan kokemusta; taitojen, 
kykyjen, harkinnan ja päätöksenteon vapautta omaan työhön liitettynä (Laine 
2013, 166). Työn vaatimusten ja työn hallinnan suhde voi muodostaa kuormit- 
tamattoman työn tai kuormittavan työn, jotka ovat yhteydessä uupumukseen 
tai työn imuun (Karasek & Theorell 1990; Leiter & Maslach 2000). 

Tutkimuksessa tarkastelemme työikäisten aikuisten työhyvinvointiin liit- 
tämiä tilanteita, tekijöitä ja työhyvinvoinnin edistämisen keinoja. Tarkaste- 
lemme tutkimuskysymyksiä edellä esitellyn Laineen (2013) työhyvinvoinnin 
mallin pohjalta ja pohdimme, millaisena työhyvinvoinnin määritelmä näyt- 
täytyy kerrottujen tarinoiden valossa. Tutkimuksessa huomioimme työhyvin- 
voinnin määrittelyssä sen kokonaisvaltaisen luonteen ja selvitämme työhyvin- 
voinnin kokemukseen liitettyjä tekijöitä sekä työelämän että oman elämän 
näkökulmista. Tarkemmin määriteltynä etsimme vastauksia seuraaviin tutki- 
muskysymyksiin: 

1) Millaisia voimavara- ja kuormitustekijöitä sekä tilanteita liitetään työ- 

hyvinvointiin osana työelämää ja omaa elämää? 
(2) Millaisia keinoja hyödynnetään työhyvinvoinnin edistämiseen ja kuor- 
mittavista tilanteista selviytymiseen? 


Tutkimusaineisto ja menetelmät 


Tutkimuksen aineisto (N=75) kerättiin eläytymismenetelmällä talvella 2016- 
2017 Pirkanmaan alueella yli 25-vuotiailta aikuisilta. Tutkimukseen osallis- 


tumisen ainoana kriteerinä oli yli 25 vuoden ikä. Vastaajilta ei tiedusteltu tar- 

kempia taustatietoja esimerkiksi iän, sukupuolen tai työkokemuksen suhteen, 
koska tutkimuksen tarkoituksena ei ollut tehdä vertailua vastaajien kesken 
vaan tarkastella ilmiötä sisällöllisellä tasolla. Eläytymismenetelmä valittiin 
tutkimuksen aineistonkeruumenetelmäksi, koska tutkimuksen tarkoituksena 
oli tarkastella vastaajien näkemyksiä, mielikuvia ja uskomuksia työhyvinvoin- 
nista heidän omien merkityksenantojensa kautta sekä lähestyä ilmiötä tari- 
nallisesta näkökulmasta. Kuten narratiivisessakin tutkimuksessa, myös tässä 
tutkimuksessa ajatellaan, että ihmiselle on tyypillistä muodostaa tarinallisia 
tulkintoja koetuista asioista. Nämä tulkinnat eivät kerro ainoastaan vastaajan 
omista kokemuksista. (Ks. Hänninen 1999; Valkonen 2014, 104.) 

Tutkimuksessa käytettiin kahta kehyskertomusvariaatiota, joissa vastaajia 
ohjeistettiin eläytymään Kainon työelämässä tai omassa elämässä tapahtu- 
neisiin muutoksiin, jotka ovat vaikuttaneet hänen työhyvinvointiin. Kehys- 
kertomuksiin rakennettiin variaatio työelämän ja oman elämän tapahtumien 
välille, koska tutkimuksessa oli tarkoitus tarkastella työhyvinvointia koko- 
naisvaltaisesti eri tulokulmista. Tutkimuksessa käytetyt kehyskertomukset 
olivat seuraavat: 

1) Kainon työelämässä erilaiset tapahtumat ovat vaikuttaneet Kainon työ- 


hyvinvointiin. Kerro tarina tapahtumista sekä keinoista, joiden avulla 
hän on jatkanut eteenpäin. 


2) Kainon omassa elämässä erilaiset tapahtumat ovat vaikuttaneet Kainon 
työhyvinvointiin. Kerro tarina tapahtumista sekä keinoista, joiden avul- 
la hän on jatkanut eteenpäin. 

Kehyskertomus laadittiin mahdollisimman lyhyeksi ja vähän johdattelevaksi, 
jotta vastaajalla oli mahdollisuus tuottaa tarina vapaasti omien käsitystensä, 
mielikuviensa, kokemustensa ja ajatustensa pohjalta, ja siten mahdollistaa 
myös uusien ilmiöön liittyvien avausten ilmeneminen (ks. Eskola 1997, 5-6, 
27-31). Kehyskertomuksen päähenkilön nimeksi valittiin sukupuolineutraa- 
li Kaino, jotta vastaajat saivat mieltää päähenkilön vapaasti joko naiseksi tai 
mieheksi — tai vaihtoehtoisesti olla kokonaan ottamatta kantaa sukupuolen 
suhteen. 

Aineistonkeruu toteutettiin neljässä osassa. Ensimmäinen osa kerättiin 

sähköisinä vastauksina sähköpostin, Facebookin ja Google Docs -linkin väli- 

tyksellä (n=15/75), ja toinen osa koottiin kahden päivän aikana lähestymällä 
vastaajia henkilökohtaisesti Tampereen yliopiston kampuksella, ja pyytämällä 
heitä osallistumaan tutkimukseen (n=40/75). Aineiston kolmas ja neljäs osa 
kerättiin kahden eri työpaikan aineistonkeruutilaisuuksissa Pirkanmaalla 
(n=20/75). 

Kehyskertomusversiot annettiin vastaajille vuorotellen ja sattumanvarai- 
sesti. Käsin kirjoitetut tarinat (n=60) kirjoitettiin A4-kokoiselle paperille, 
johon oli valmiiksi tulostettu ohje ja kehyskertomusteksti. Aineistonkeruun 
yhteydessä vastaajille kerrottiin tutkimuksen aiheena olevan työikäisten ai- 
kuisten työhyvinvointi ja että tutkimuksessa käytetään eläytymismenetelmää. 
Vastaajia ohjeistettiin eläytymään lomakkeella esitettyyn kertomukseen ja kir- 
joittamaan tarina sen synnyttämien ajatusten ja mielikuvien perusteella. Kai- 
kille vastaajille korostettiin osallistumisen ja vastaamisen vapaaehtoisuutta ja 
kerrottiin, että vastauksia käytetään ainoastaan tutkimuksellista tarkoitusta 
varten. Tarinoiden kirjoittamiseen käytettiin aikaa keskimäärin 25 minuuttia, 
ajan vaihdellessa 10-35 minuutin välillä. Aineiston analyysi aloitettiin litte- 
roimalla aineisto sanatarkasti yhdeksi tiedostoksi. Litteroitua aineistoa kertyi 
yhteensä 25 sivua (fontti Arial, fonttikoko 11, riviväli 1), tarinoiden pituuden 
vaihdellessa 250 sanasta jopa 778 sanaan. 

Aluksi aineisto koodattiin ja järjesteltiin kehyskertomuksittain, jonka jäl- 
keen vastauksista koottiin erilliseen taulukkoon tutkimuskysymysten kan- 
nalta relevantteja suoria sitaatteja. Aineisto teemoiteltiin teoriasidonnaisesti 
ja kvantifioitiin. Analyysiyksikköinä toimivat sanat, lauseet ja pidemmät aja- 
tuskokonaisuudet. Yksittäisistä sitaateista muodostettiin aineistolähtöisesti 
teemoja, jotka kuvasivat työhyvinvointiin liitettyjä voimavara- ja kuormituste- 
kijöitä, sekä keinoja työhyvinvoinnin edistämiseen. Teemat luokiteltiin teoria- 
sidonnaisesti Laineen (2013) kokonaisvaltaisen työhyvinvoinnin määritelmän 
mukaisesti ja aineisto kvantifiointiin laskemalla kuinka monessa tarinassa 
kukin teema esiintyi. Työelämä ja oma elämä -kehyskertomusvariaatioiden 
vastauksissa työhyvinvoinnin teemat esiintyivät usein ristiin riippumatta 
kehyskertomusten näkökulmasta. Tästä syystä tulokset esitetään seuraavaksi 


teemoittain sen sijaan, että tuloksia tarkasteltaisiin kehyskertomuksittain. 

Tulokset 


Kainon työnkuva muuttui ja lisääntyneet työt, jatkuva kiire ja epäselvä 
työnkuva aiheuttivat sen, että Kaino uupui työssä. Kaino otti asian puheeksi 
esimiehensä kanssa. Esimies suhtautui asiaan ymmärtävästi ja Kainon työn- 
kuvaa muutettiin selvemmäksi. Kaino kävi myös työterveyshuollossa työuu- 
pumuksen takia. Keskustelu työpsykologin kanssa selkeytti asioita ja auttoi 
eteenpäin. (TYÖ123) 


Työhyvinvointi rakentui kertomuksissa eri työhyvinvoinnin osa-alueiden dy- 
naamisesta, kontekstuaalisesta ja subjektiivisesti koetusta kokonaisuudesta, joi- 
hin erilaiset yksittäiset tapahtumat ja tilanteet, tapahtumien peräkkäisyys ja 
tekijät kiinnittyivät. Edellä esitetty aineistoesimerkki kuvaa kertomusten tyy- 
pillistä rakennetta; kertomuksissa kuvattiin yksittäisiä tapahtumia ja tekijöitä 
kiinnittyneinä kontekstiinsa, joiden seurauksena subjektiivisesti koettu hal- 
linnan tunne hetkellisesti heikentyi tai menetettiin kokonaan. Kertomukset 
etenivät näiden jo tapahtuneiden tai meneillään olevien muutosten kuvailusta 
kohti tilanteen selvittämistä ja ratkaisemista eri keinoin. Työhyvinvointiin 
liitetyt tapahtumat ja tekijät liittyivät yksilöön itseensä, työhön ja työkon- 
tekstiin, yhteiskuntaan tai muun elämän tilanteeseen (ks. kuvio 1). Tulokset 
esitetään aluksi näiden teemojen mukaan jaoteltuina, ja lopuksi tuloksia tar- 


kastellaan verraten tarinoita kehyskertomuksittain'. 


Yksilö (n=12/75) 


Yksilöön liitettyjen ominaisuuksien, kuten persoonallisuuden, terveydenti- 
lan ja iän merkitys näyttäytyi kertomuksissa sekä työhyvinvointia edistävinä 
että heikentävinä tekijöinä, ja niiden merkitys korostui etenkin olosuhteiden 
muuttuessa yllättäen. Ihmisen persoonallisuus (n= 8/75) liitettiin tarinoissa 
työhön asennoitumiseen, työn tekemiseen sekä yksilölle ominaiseen tapaan 
suhtautua uusiin tilanteisiin. Työyhteisössä ”hyväksi tyypiksi? kuvattu per- 
soonallisuus omasi taidon tarttua haasteellisiin tilanteisiin ja ratkoa ongelmat 
sujuvasti kaikkien kanssa hyvässä hengessä heti niiden ilmaantuessa. Persoo- 
nallisuus kytkettiin tarinoissa myös yksilön kasvuun ja lapsuuteen siten, että 


1 Työralkuiset tunnisteet viittaavat Työelämä-kehyskertomukseen ja OMA2-alkuiset 


Oma elämä -kehyskertomukseen 


ELÄYTYMISMENETELMÄ 2017: 227 
PERUSTEEMA JA 11 MUUNNELMAA 


Mari Rantanen & Anna Wallin & Jari Eskola 


Työn ja perheen yhteensovit- KEINOT Johtajuus ja lähiesimiehen 
taminen toiminta 

Työ ja muu arkiympäristö Työyhteisö 

Perhevastuut ja uramahdolli- Työ 

suudet +l- 


Työhön ja työuraan liittyvät 
epävarmuustekijät 
Epätyypilliset työnteon 
muodot 


Persoonallisuus 
Terveys 


+l- 


Kuvio 1. Työhyvinvointiin liitetyt kuormittavat ja voimavaroja tuottavat tekijät 


”hyvä lapsuus” koettiin voimavaraksi elimän myöhemmissä vaiheissa, kun taas 
yksinäisyyttä lapsuudessa kokeneet kertoivat ujoudesta sekä ystävyyssuhteiden 
luomisen vaikeudesta, joka näyttäytyi työpaikalla haasteena luoda sosiaalista 
verkostoa itselleen. 

Tarinoissa hyvä ammatillinen itsetunto rakentui mielekkään työn, osaa- 
misen, työn hallinnan tunteen ja sydämen sivistyksen (TYÖ116) kautta, ja sen 
koettiin vahvistavan itseluottamusta sekä auttavan ristiriitatilanteiden sel- 
vittämisessä. Koetusta asiantuntijuudesta oli apua esimerkiksi esimiestyössä, 
kun toimittiin /aiskojen alaisten kanssa (TYÖ 108), koska oman osaamisen ja 
itsesäätelytaitojen avulla yksilö saattoi korjata tilanteen paremmaksi. Asian- 
tuntijatehtävissä uusien ja vastuullisten ongelmanratkaisutilanteiden kautta 
mahdollistuu oman asiantuntijuuden vahvistamisen kokemus. Työssä viih- 


tymiseen ja työhyvinvoinnin kokemukseen liittyy läheisesti eri osatekijöiden 

kautta syntyvä asiaankuuluvan tietämys, luottamus, varmuuden tunne sekä 
tilannesidonnaisen toimintakyky (Isopahkala-Bouret 2008, 89-90). 

Toisaalta luonteenpiirteet, kuten tunnollisuus ja avoimuus, näyttäytyivät 
kertomuksissa myös työhyvinvointia kuormittavina tekijöinä tietyissä kon- 
teksteissa. Avoimuus kääntyi ongelmalliseksi johtamiskulttuurin suhtau- 
tuessa kielteisesti työpaikan ongelmista ja kehittämiskohteista kerrottaessa. 
Tunnollisuus puolestaan kuormitti tilanteissa, kun työntekijä työmäärän 
kasvaessa jatkoi työtään, kunnes lopulta uupui. Uupumuksesta seurasi usei- 
den kuukausien sairasloma, eikä paluu työelämään onnistunut tämän jälkeen 
helposti tai johti työkyvyttömyyseläkkeelle. Työkäyttäytymisen ja persoonal- 
lisuuden piirteiden tutkimuksessa on havaittu joidenkin luonteenpiirteiden 
poikkeuksellisen korostuneisuuden muuttavan niiden vaikutuksia ja merki- 
tyksiä työntekijälle epäedullisiksi (Laine 2013, 56). 

Uupumuksen kokemuksista eteenpäin jatkamisessa vastaajat kertoivat 
keinoiksi sosiaalisen verkoston ja työyhteisön tuen merkityksen sekä asian- 
tuntijoiden, kuten psykoterapian avun. Liikuntaharrastuksen aloittaminen 
uudelleen, kouluttautuminen ja alan vaihtaminen edistivät myös tilanteista 
selviytymistä. Pitkältä sairaslomalta palattaessa työajan joustot ja työtehtävien 
keventäminen, fyysisen työympäristön kohentaminen, työyhteisön ja esimie- 
hen osoittama ymmärrys auttoivat jaksamaan työssä ja koettiin työuraa piden- 
tävinä keinoina. 

Terveyden (n= 8/75) osalta kerrottiin tilanteista, joissa yllättävä sairas- 
tuminen, loukkaantuminen tai työperäiset vaivat aiheuttivat poissaoloa, 
vaikeuttivat työssä suoriutumista tai muuttivat työssä olemisen ehtoja: Kai- 
nolla todettiin paha psoriasis. Hänen pitää viettää aikaansa etelän auringossa 
vuosittain useita viikkoja, jotta tauti ei pahentuisi (TYÖ122). Työnantajan suh- 
tautuminen työntekijän yllättävään tilanteeseen oli ratkaisevassa asemassa 
psykologisen sopimuksen näkökulmasta. Joustamattomuus työolosuhteissa 
tai työajoissa lisäsivät negatiivisia tuntemuksia ja johti työpaikan vaihtohaluk- 
kuuden lisääntymiseen tai kyynistymiseen. Vastaavasti työnantajan joustami- 
nen työajoissa, työn määrässä tai työn tavoitteissa koettiin myönteisenä ja lisäsi 


työhön sitoutumista: Työnantaja siirsi hänet kevyempiin toimistosiivoustöihin. 

Ystävät ja työtoverit (esim. mukava esimies) auttavat Kainoa jaksamaan töissä 
vielä muutaman vuoden (OMA227). 

Työntekijän ikä asetti myös haasteita työhyvinvoinnille, kun työssä jaksa- 
minen, yleinen toimintakyky ja työstä palautuminen ei enää ollut aiemmalla 
tasolla. Vastauksissa näyttäytyivät ikään liittyvät työstä palautumisen haasteet 
niin teollisuustyössä kuin asiantuntijatyössäkin. Työnantajan tarjoamat jous- 
tot ovat osoittautuneet tärkeiksi työhön sitoutumiselle ja työtyytyväisyydelle 
(Parzefall & Hakanen 2010), ja myös kertomuksissa työnantajan joustava suh- 
tautuminen ja toiminta edistivät hyvinvointia ja työuran jatkumista: Työpai- 
kan huomatessa iän myötä tulevien 3-vuorotöiden vaikeudet, eli palautumisen 
työvuorojen välillä hänelle palkattiin ”kisälli”, joka opettelee samoja töitä, sa- 
malla hänet siirrettiin päivävuoroon. Ensi vuonna Kaino pääsee osa-aikaiseen 
työhön, johon hän itse pyrki vapaaehtoisesti (TYÖ128). Ikäjohtamisen näkökul- 
masta arvostava esimiestyö korostuu yli 50-vuotiailla; tehtyä työtä huomioi- 
daan arvostusta (Nuutinen ym. 2013) ja hyväksytyksi tulemista osoittaen (Ha- 
kanen 2014, 292). Kokeneen työntekijän osaamiselle voidaan osoittaa arvoa 
työnopastajan tai työhön perehdyttäjän roolissa vahvistaen myös osaamisen ja 
työn hallinnan kokemuksia, joiden on osoitettu olevan myönteisissä yhteyksis- 


sä työhyvinvointiin (Laine 2015, 30-34). 


Työ ja työkonteksti (n=51/75) 


Johtajuuden ja lähiesimiehen toiminnan voidaan vastausten (n= 14/75) mu- 
kaan vahvistaa liittyvän läheisesti koettuun työhyvinvointiin. Kuten myös ai- 
kaisemmissa tutkimuksissa on havaittu (ks. esim. Elovainio, Kivimäki & Vah- 
tera 2003; Hakanen 2004; Nuutinen ym. 2013), hyvää johtajuutta kuvaavina 
ominaisuuksina oikeudenmukaisuus ja tasapuolisuus liitettiin vastauksissa 
merkittävinä työhyvinvointiin vaikuttavina tekijöinä. Epäoikeudenmukainen 
esimiestoiminta ilmeni tarinoissa esimerkiksi palautteen antamisen ja palkit- 
semisen yhteydessä, jossa työyhteisön jäseniä kohdeltiin eri tavoin: Kaino ei saa 
koskaan mitään palautetta, korkeintaan haukut, jos on tehnyt väärin, kun sa- 
maan aikaan viereisen työpisteen Matti saa kyllä kehuja jatkuvasti ja sen myötä 
myös palkan korotuksen (TYÖ132). Epäoikeudenmukainen johtaminen liitet- 


tiin lupausten pettämiseen ja eriarvoisiin kehittymismahdollisuuksiin: ... sa- 

maan aikaan aloittaneet työtoverit etenivät urallaan ja saivat haastavampia 
työtehtäviä ja ylennyksiä (TYÖ134). Tyytymättömyys lähijohtamiseen ja työssä 
kehittymisen mahdollisuuksiin johtivat vastauksissa usein työpaikan tai alan 
vaihtoon. Vastaavasti työhyvinvointia vahvisti työssä kehittymisen mahdolli- 
suuksien (TYÖ139) tarjoaminen mielekkäiden projektitöiden, palkitsemisen, 
tunnustusten tai kannustavan ja rohkaisevan palautteen muodossa. 

Esimiehen viestintätaitojen ja -tapojen merkitys hyvinvointia kuormitta- 
vina tekijöinä ilmeni etenkin tilanteissa, joihin liittyi sisällöllistä epäselvyyttä 
tai viestinnällisiä puutteita. Esimiehen toiminnassa viestinnän ja vuorovaiku- 
tuksen tavat voidaan liittää arvostukseen tai sen puuttumiseen työyhteisöä ja 
heidän asiantuntijuuttaan kohtaan: Pomoksi on tullut nuori innokas innovaat- 
tori, joka paistattelee oman ”karismansa” lumoissa, eikä kuuntele alaisten näke- 
myksiä kuin korkeintaan näennäisesti (TYÖ111). Johtajan karismaattisuudessa 
ja viestinnässä on keskeistä se tapa, miten viesti näyttäytyy ja välittyy alaisille 
(Manka 2011). 

Työhyvinvointia vahvistavina ja esimiestoimintaan liitettyinä myönteisinä 
kokemuksina kerrottiin tilanteet, joissa esimies toimi aktiivisesti, ja selvitti 
tai ratkaisi asiaankuuluvasti työyhteisössä ilmenneitä ristiriitoja ja ongelmia, 
toimi joustavasti ja tasapuolisesti työyhteisön jäseniä kohtaan, edistäen työn- 
tekijöiden hyvinvointia työn voimavaratekijöiden kautta (Perko & Kinnunen 
2013). Aineistossa lähiesimiehen toiminta koettiin voimavaroja vahvistavaksi 
sellaisissa tilanteissa ja toimissa, jotka kehittivät tai säilyttivät yhteisöllisyyttä, 
paransivat työskentelyilmapiiriä sekä tarkensivat yhteisiä toimintakäytäntöjä. 
Vuorovaikutus- ja keskustelutilanteet näyttäytyivät usein keskeisenä avaimena 
esimiehen toimintaa, luottamuksen rakentumista ja hyvinvointia edistävinä 
tekijöinä. Esimiehen tutustuessa työyhteisön jäseniin, on hänen helpompaa 
tunnistaa poikkeava käyttäytyminen ja puuttua siihen: [esimies] pani merkille 
Kainon ongelmat ja otti ne esille. Onneksi näin, sillä stressin painama työntekijä 
ei välttämättä pysty hakemaan apua, tai edes tiedosta, että pitäisi hakea apua, 
vaan painaa ja ryntää väkisin eteenpäin. (TYÖ139) 

Työyhteisöön liitetyissä (n = 20/75) kertomuksissa näyttäytyi työyhteisön 
muutoshaasteet, tilanteet työyhteisön jäsenten välillä, työyhteisön vallitse- 


va ilmapiiri sekä ihmissuhteet. Hyvinvointia edistävää työyhteisöä kuvattiin 

muun muassa avoimeksi, kiinteäksi, läheiseksi, perheen tapaiseksi, kokemuk- 
sia jakavaksi, ymmärrystä antavaksi ja ilmapiiriltään kannustavaksi. Nämä 
kuvaukset vahvistavat aiempien tutkimusten havaintoja, joissa on todettu, 
että työyhteisöstä välittyvällä sosiaalisella pääomalla, luottamuksellisuudella 
(Koivumäki 2008) sekä vuorovaikutuksella (Järvinen 2008; Virolainen 2012, 
192) on työhyvinvoinnin kannalta keskeinen merkitys hyvinvoinnin koke- 
muksiin. Sosiaalinen pääoma ilmenee ryhmään kuulumisen tunteena, luotta- 
muksena, yhteisinä arvoina ja normeina sekä yhteistyötä edistävinä verkostoi- 
na horisontaalisesti ja vertikaalisesti (Oksanen 2009). Työyhteisön ilmapiiri ja 
sosiaalinen tuki toimivat voimavaroina vaativissakin olosuhteissa (Bakker & 
Demerouti 2006) ja niiden puuttuminen lisää työkyvyn menettämisen riskiä 
(Sinokki 2011). 

Toisaalta hyvän työyhteisön kokemusta heikensi tarinoissa työpaikalla syn- 
tyneet kollegojen väliset kilpailutilanteet asiakaspalvelussa, työyhteisön ”pik- 
kunarsistit” sekä muutoksen ja epävarmuuden aiheuttama kiristynyt ilmapii- 
ri. Aineistossa esiintyi viisi työpaikkakiusaamistapausta, jotka näyttäytyivät 
kertomuksissa osaamisen vähättelynä hoitoalalla, totuuden muuntamisena ja 
niiden kertomisena työyhteisössä ja sen ulkopuolella muunnettuina totuuk- 
sina, toteutumattomina uralupauksina, ”simputuksena” tai työkollegojen ai- 
heuttamana työuran etenemiseen liittyvinä estämispyrkimyksinä epäillessään 
esimiehen suosivan henkilöä. Tunnollisuus, osaaminen sekä työtehtävien 
kehittyminen aiheuttivat työyhteisön jäsenten keskuudessa kateutta ja nega- 
tiivisuutta, jonka seurauksena suhtautuminen ja asenne työyhteisön jäsentä 
kohtaan muuttuu negatiiviseksi: 

... ahkera Kaino pärjäsi työssään hyvin, ja pääsi esimiestensä suosioon... sai 

myös vastuullisia tehtäviä... hänet nimitettiin varavastaavaksi esimiehensä 

"oikeaksi kädeksi”. Tämän seurauksena 10 v + firmassa olleet muut työnteki- 

jät polttivat hihansa. Kaino sai osakseen työpaikkakiusaamista ja syrjintää. 

Kaino vaadittiin ottamaan luottamusmiehen tehtävä. Tämä oli yksi van- 

hojen työntekijöiden painostuskeino siihen, että Kainon ja esimiesten väliin 

saatiin luotua tietty ” kuilu”, mitä Kaino ei voinut ylittää. Näin saatiin ai- 


kaiseksi myös se, ettei Kaino etenisi työssään liian nopeasti. Kaino ei tällä 
hetkellä tiedä, mitä tehdä. (TYÖ121) 

Kolmessa vastauksessa tilanteet liitettiin uuteen työyhteisön jäseneen, pereh- 
dyttämiseen, yhteisöön liittymiseen sekä yhteisesti sovittujen perehdytysta- 
pojen merkitykseen. Väärinymmärryksiä syntyi, kun uuteen työntekijään ei 
työsuhteen alussa voinut tutustua ja työntekijään liitettiin kuvitteellisia omi- 
naisuuksia. Toimintakäytäntöjen epäselvyyksistä johtuen syntyi ylimääräisiä 
laatuongelmia ja kustannuksia. 

Työhön liittyvistä tekijöistä (n= 28/75) aineistossa korostui työn sisällön, 
työkontekstin, työuupumuksen ja työn hallinnan merkitys työhyvinvoinnil- 
le. Työtehtävien keskeinen vaikutus työhyvinvointiin näyttäytyi työn sisällön 
selvyyden, merkityksellisyyden ja työn tarkoituksellisuuden kautta joko kuor- 
mittavana tai voimavaroja vahvistavana tekijänä. Työn sisällön merkityksel- 
lisyys muodostui voimavaroja tuottavaksi tekijäksi tilanteessa, joka muutoin 
oli epävarma tai kuormittava, ja vastaavasti työn merkityksettömyyden koke- 
mukset ja työn muuttuminen rutiiniksi johtivat irtisanoutumiseen sekä työt- 
tömyyteen: ... kun työstä oli tullut rutiinia eikä uutta ollut hetkeen tapahtunut, 
alkoi Kainoa tylsistyttää. Työt eivät olleet enää kiinnostavia ja palkkakaan ei 
motivoinut. ... Lopulta Kaino päätti irtisanoutua. (TYÖ131) 

Tulos vahvistaa aiemman tutkimuksen havaintoa, jossa monotoninen ja 
tarkoitukseton työ sekä huonot yhteistyösuhteet tuhoavat joustavuuden, psy- 
kologisen hyvinvoinnin sekä fyysisen terveyden (Robertson & Cooper 2011). 
Työhyvinvoinnin näkökulmasta keskeistä on työn mielekkääksi kokeminen, 
joka lisää työtyytyväisyyden ja työstä nauttimisen tunnetta vähentäen erilais- 
ten stressitekijöiden vaikutuksia (Virolainen 2012, 85). Työn sisällön kehit- 
tämisen keinoista tärkeimpänä esitettiin asian puheeksi ottamisen merkitys 
kehityskeskusteluissa sekä työnkuvan sopivuuden muuttaminen mielekkääm- 
mäksi. Työn mielekkyyttä lisättiin työtä rikastamalla uuden työprojektin, 
haasteellisemman työn osa-alueen, uuden vastuualueen tai vaikutusmahdol- 
lisuuksien avulla. 

Työkontekstissa, ja erityisesti organisaation toimialalla tapahtuneet muu- 
tokset, kuten saneeraukset, yritysostot, fuusiot tai uudelleenjärjestelyt, vai- 
kutukset työhyvinvointiin koettiin kielteisinä. Työtehtävien selkeys, mielek- 
kyys ja vaikuttamismahdollisuudet liitettiin heikentyneisiin työn hallinnan 


tuntemuksiin etenkin muutosten seurauksena. Organisaatiomuutoksia ja 

irtisanomisia seuranneet epäselvyydet työnkuvissa ja työryhmissä sekä vaiku- 
tusmahdollisuuksien puuttuminen lisäsivät epätietoisuutta ja koettiin vievän 
voimavaroja. Työn vaatimusten kasvaessa ja työn sisällön muuttuessa toimialan 
kansainvälistyessä tai YT:iden seurauksena syntyi haasteita työn hallinnan 
suhteen, kun ... ei enää oikein tiennyt, mitä häneltä odotettiin ja mitä kaikkea 
hänen työnkuvaansa oikeastaan kuuluikaan (TYÖ103). Työn sisällön vaatimus- 
ten ja hallinnan välinen tasapaino näyttäytyi vastauksissa useiden muutosten 
samanaikaisuutena, joista äitiyslomalta palannut toimihenkilö kertoi: Kaino 
sai tehtäviä, joita ei osannut, eikä halunnut ja esimiehet vaihtuivat tiuhaan 
tahtiin. Oli yt-kierroksia ja työtiimin henki huono ja ilmapiiri kehno (TYÖ102). 
JDCS-mallin (Johnson & Hall 1998) mukaan työntekijälle on haitallisin juuri 
tilanne, jossa esiintyy useita voimavaroja kuormittavia tekijöitä, vähäisiä työn 
hallinnan mahdollisuuksia ja vähän sosiaalista tukea. 

Työn sisällön vaatimusten laskiessa työn mielekkyyden koettiin heikke- 
nevän käyttämättä jääneen osaamisen näkökulmasta: Kainosta on tullut ns. 
downgrade. Hän on ennen ollut tiimin esimies, mutta nyt hän on tiimin jäsen ja 
hänen entisestä alaisestaan on tullut hänen esimiehensä (TYÖ101). Robertson ja 
Cooper (2011) korostavat psykologisen hyvinvoinnin yhteydessä työn mielek- 
kyyden ja merkityksen myönteisiä tunnekokemuksia (eudaimonic). 

Kasvanut työn määrä, kiire ja työkuvaan liittyvät epäselvyydet johtivat 
monissa vastauksissa pidentyneisiin työpäiviin, jaksamis- ja palautumison- 
gelmiin sekä uupumukseen. Kaikissa tapauksissa toipuminen alkoi aluksi sai- 
raslomalla. Lisäksi työterveyden asiantuntijoiden kanssa käydyt keskustelut 
toivat tukea toipumiseen ja auttoivat palautumista edistäviin elämäntapoihin. 

Voimavaroja sekä työn hallinnan tunnetta vahvistivat lisäksi työhön pa- 
luun yhteydessä sovitut työn uudelleenjärjestelyt, opintovapaan tarjoama 
mahdollisuus oman osaamisen kehittämiseen, työn osa-aikaistaminen sekä 
omien rajojen löytäminen ja asettaminen. Uuden työn oppimista edisti puo- 
lestaan kannustava työnopastus, joka vahvisti luottamuksen tunteita työssä 
suoriutumiseen sekä hyvinvoinnin kokemuksia. Toisaalta myös puutteellinen 
perehdyttäminen kulutti voimavaroja, kun olisi kaivannut mentoria jonka 
kanssa keskustella asioista ja ajatuksista (TYÖ123). Työn hallinnan kannalta 
tärkeäksi muodostui oppimiskokemukset ja tilanteet, jotka vahvistivat Kai- 

non itsesäätelytaitoja, joita tarvittiin erityisesti omien rajojen tunnistamisessa 
ja työ- ja vapaa-ajan erottamisessa: Voimavaroja saattoi yllättäen löytyä omien 
etujen puolustamisesta seuranneesta itseluottamuksen vahvistumisen tuntees- 
ta; ... hän oli uskaltanut ja kyennyt puolustamaan omia oikeuksiaan itselleen 
vieraalla kielellä hankalaa esimiestä vastaan. Tämän ajattelu antoi Kainolle 
monessa tiukassa paikassa voimaa - hän pystyisi vielä paljon muuhunkin kun oli 
tästä kaikesta jo selvinnyt (TYÖ103). 


Yhteiskunta (n= 6/75) 


Työhyvinvointi liitettiin yhteiskuntaan laajemmin ainoastaan kuudessa kerto- 
muksessa ja vain kielteisessä, voimavaroja kuluttavassa merkityksessä. Näissä 
tarinoissa taloudellinen taantuma sekä yhteiskunnassa meneillään olevat ra- 
kenteelliset muutokset ja uudistukset, kuten sosiaali- ja terveyspalvelujen uu- 
distus ja työsopimuksia määrittävät (uudet) lakimuutokset, aiheuttivat työu- 
raan ja työhön liittyvää epävarmuutta (n= 3/75) Uudistukset aiheuttivat 
tarinoissa työmäärän lisääntymistä, uusia osaamisvaatimuksia ja työn tehos- 
tumista ja tarkkailua: 

Stressiä on luonut koventuneet tavoitteet ja lisääntynyt tarkkailu ja rapor- 

tointi sekä itsearviointien ja asiakaspalautteen käyttöönotto. Pienemmällä 


porukalla ja vähemmällä rahalla pitäisi saada aikaan jopa parempia tulok- 
sia samalla kun kuntalaisten ja asukkaiden määrä kasvaa (TY6112). 


Kokemus oman työn sisällön merkityksellisyydestä toi vastapainoa ja vahvisti 
voimavaroja muuten raskaaksi koetussa ja uupumustakin aiheuttaneessa ti- 
lanteessa. Positiivinen suhtautuminen ja sopeutuminen tilanteeseen auttoivat 
selviämään muutoksista. Yhteiskunnalliseen päätöksentekoon haluttiin myös 
osallistua ja vaikuttaa kuntavaalien kautta asettumalla ehdokkaaksi. Aktiivi- 
suus näyttäytyy toimijuutena elämän solmukohdissa, kun mahdollisilta tun- 
tuneet muut toiminnan tavat vähenevät (Akerblad 2015, 131). Henkilökohtai- 
sen toimijuuden mekanismina Bandura (2006, 165) näkee yksilön uskomukset 
kyvyistään ja mahdollisuuksistaan vaikuttaa toiminnan ehtoja kontrolloiviin 
tapahtumiin. 

Epätyypilliset työnteon muodot (n= 4/75) ja työn prekarisoituminen ilme- 
nivät vastauksissa myös työhyvinvointia kuormittavina tekijöinä. Kauppinen 

(2013) tarkastelee työn pirstaloitumisen ilmiötä työkyvyttömyyden ja työ- 
urien pidentämisen näkökulmasta erittäin keskeisenä tekijänä, koska työelä- 
mä on jakautunut kahtia työntekijäryhmien tyytyväisyyden osalta; tyytyväi- 
siin ja työn mielekkyyden heikentämiin. Työn lisäksi työyhteisöt sirpaloituvat, 
sosiaalisen tuen määrä heikkenee ja uhkatekijänä ilmenee työntekijöiden kiin- 
nittymisen puute, joka altistaa psyykkisille ongelmille. (Emt.) Määräaikaisten 
työsuhteiden jatkumisen epävarmuus aiheutti huolta ja stressiä, ja osa-aikai- 
sen sekä nollatyösopimuksen vähäiset työtunnit aiheuttivat taloudellisia vai- 
keuksia. Nollasopimuksen yhteydessä näyttäytyi työnantajan valta-aseman ja 
oikeuksien kautta syntynyt työtilausten päättymiseen johtanut tilanne, kun 
Uusi myymäläpäällikkö ei hänestä ei ilmeisesti pitänyt ja se näkyi hänen työtun- 
neissaan (TYÖ117) ja työntekijä jatkoi työsuhteessa ilman työtunteja ja palk- 
kaa. Määräaikaisen työn jatkumiseen tai päättymiseen liittyvä problematiik- 
ka näyttäytyi puolestaan monimutkaisena kokonaisuutena, jonka vaikutukset 
heijastuivat työelämän ulkopuolelle, kuten tekniikan alalla työskentelevän 
toimihenkilön tarinassa: 
Tilanne on stressaava, koska esimiehelle tulisi antaa mahdollisimman hyvä 
kuva ennen suositusten pyytämistä, keskeneräisiä hommia on runsaasti ja sa- 
malla pitäisi löytää uusi työpaikka, mutta kilpailukielto-kohta työsopimuk- 
sessa tuntuu haittaavan prosessia. Lisäksi kotona odottaa tyttöystävä, koira ja 
lapsikin on tulossa kesällä (OMA225). 
Epävarmaan työtilanteeseen haettiin apua hakeutumalla uuteen työpaikkaan, 
jatkokouluttautumalla tai hakeutumalla opiskelemaan alaa, jonka nähtiin tar- 


joavan paremmat työmahdollisuudet. 


Muun elämän tilanne (n=18/75) 


Elämän ruuhkavuosien aikana näyttäytyi useita kuormittavia ja voimavaroja 
yttäyty J J 
lisänneitä tekijöitä joko erikseen tai samanaikaisesti. Erityisesti työn ja per- 
heen yhteensovittamisen (n= 6/75) vaikeus pienten lasten perheissä heijas- 
I P P J 
tui työelämään väsymyksenä ja keskittymisen puutteena. Vähäisten yöunien 
yhdistyminen vapaa-ajalla tehtäviin projekteihin, kuten talon rakentamiseen 
— johti omaan palautumiseen tarvittavan vapaa-ajan puuttumiseen ja liikun- 


taharrastusten päättymiseen, jolloin myös työ koettiin normaalia kuormitta- 

vampana. Työn ja perheen yhteensovittamista edisti työnantajan myönteinen 
suhtautuminen tilanteeseen ja joustava suhtautuminen työn tuloksen hetkel- 
lisesti heikentyessä: Onneksi on hyviäkin päiviä, jolloin työtä jaksaa tehdä nor- 
maalisti. Esimies on suhtautunut tilanteeseen melko ymmärtäväisesti ja suostu- 
nut tilapäisesti katsomaan sormien läpi Kainon työtehoa (OMA207). Tarinoissa 
nähtiin tärkeänä, että työympäristö sopeutuu työntekijän erilaisiin elämän- 
tilanteisiin, ja työnantajan ymmärryksen myötä armollisuus omaa jaksamis- 
ta kohtaan sekä toiveikkuus tilanteen kohentumisesta vahvistuivat. Havain- 
to tukee aiempia tutkimuksia, joissa on todettu molemminpuolisen jouston 
heijastuvan työntekijöiden hyvinvointiin, työn ja kotiasioiden helpompaan 
yhdistämiseen (Kandolin 2006) sekä työurien pidentämiseen (Kandolin & 
Tuomivaara 2012). 

Työ ja muu arkiympäristö (n= 15/75), jossa erityisesti ihmissuhteiden 
päättyminen tai alkaminen, liitettiin työhyvinvoinnin kokemuksiin joko 
kuormittavana tai sitä vahvistavana tekijänä sen mukaan, minkälaiset tunte- 
mukset muutokseen liitettiin. Työelämän ulkopuolisten tapahtumien vaiku- 
tus työhyvinvointiin näyttäytyi voimakkaimmin tunteisiin vaikuttaneiden 
tapahtumien ja tilanteiden kautta. Etenkin omassa, vanhemman tai lapsen 
terveydentilassa tapahtuneet muutokset, kuten vakava sairastuminen tai kuo- 
lema, aiheuttivat huolta, unettomuutta sekä mielialan heikkenemistä, jotka 
siirtyivät työelämään yleisenä väsymyksenä, keskittymiskyvyn puutteena, 
työkavereihin kohdistuneena ärtymyksenä tai työhön liittettyinä jaksamison- 
gelmina. Kaino on vaimoineen juuri saanut perheenlisäystä ja syntynyt vauva 
kärsi synnytyksessä hapenpuutteesta, josta jäi pysyvä vaurio vauvalle. ... Kaino on 
surullinen tapahtumista, mutta pyrkii jatkamaan eteenpäin positiivisin mielin. 
Työssä Kainon on kuitenkin vaikea keskittyä ja hän puhuu asiasta esimiehensä 
kanssa, jotta voisi hieman vähentää työtehtäviään (OMA216). 

Perhevastuiden ja uramahdollisuuksien muuttuminen liitettiin työhy- 
vinvointiin ainoastaan kahdessa kertomuksessa (n= 2/75). Perheen perusta- 
minen liitettiin molemmissa kertomuksissa työurasta luopumiseen mutta 
suhtautuminen tähän muutokseen vaihteli. Toisessa kertomuksessa koettiin 
haikeutta lupaavan työuran menettämisestä, kun taas toisessa kuvattiin per- 


heen perustamisen vaikuttaneen omiin arvoihin siten, että työura siirtyi tois- 

sijaiseksi ja työ muuttui vähitellen välineeksi ansaita rahaa perheen vapaa-ai- 
kaa varten; Kaino huomasi nauttivansa isyydestä enemmän kuin haasteiden 
voittamisesta työpaikalla (oMA237). Tämä tukee myös aiemman tutkimuk- 
sen havaintoja siitä, että vanhemmuuden myötä omat elämänarvot ja työstä 
saadun palkitsevuuden merkitys saattavatkin muuttua sisäisestä ulkoiseksi 
(Johnson 2005). 

Muun elämän tilanteiden käsittelyyn vaikutti, nähtiinkö tilanteet mah- 
dollisuutena, uhkana tai neutraaleina elämään liittyvinä tapahtumina. Avoin 
ilmapiiri, ymmärryksen osoittaminen sekä luottamukselliset suhteet työpai- 
kalla koettiin tärkeiksi voimavaroiksi vaikeiden tilanteiden yhteydessä. Omien 
voimavarojen, työkyvyn ja hyvinvoinnin kohentamiseksi käännyttiin usein 
työterveyspalvelujen puoleen, osallistuttiin kuntoutukseen sekä muutettiin 
elämäntapoja aloittamalla uudelleen liikuntaharrastus, kiinnittämällä huo- 
miota terveelliseen ruokavalioon sekä säännölliseen ateriarytmiin työaikana. 
Sairasloma näyttäytyi myös monissa tilanteissa rauhoittavana keinona. Va- 
paa-ajalla voimavaroja vahvistavina tekijöinä koettiin perheen yhteiset ulkoi- 


luhetket sekä asioista keskusteleminen puolison tai ystävien kanssa. 


Työhyvinvointi kehyskertomusvariaatioiden kautta tarkasteltuna 


Työhyvinvoinnin kokonaisvaltaisuus ja sen siirtovaikutukset näyttäytyivät eri 
variaatioiden kautta kahdesta eri näkökulmasta: Työhyvinvoinnin subjektiivi- 
nen kokemus siirtyy joko voimavarana tai kuormittavana tunnetilana työelä- 
mästä omaan elämään ja päinvastoin (ks. myös Viitala 2004, 130, 164.) 
Työelämä-variaatiossa työhyvinvointiin liitettiin yhteiskunnallisia, orga- 
nisatorisia, työn merkityksiin sekä sosiaalisiin suhteisiin liitettyjä tilanneteki- 
jöitä ja tapahtumia, joiden vaikutukset heijastelivat joka viidennessä vastauk- 
sessa myös omaan elämään sosiaalisten suhteiden heikkenemisenä tai muina 
ongelmina. Työelämä-variaation vastauksissa työhyvinvointiin liitettiin eni- 
ten työkonteksti, jossa sosiaaliset suhteet sekä työn merkitys korostuivat. Työ- 
elämässä työhyvinvointiin liitetyt kuormittavat tapahtumat heijastelivat usein 
omaan elämään ja näyttäytyivät vapaa-ajan laadun ja määrän heikkenemisenä; 
vapaa-ajan määrä väheni, sosiaalinen kanssakäyminen ja elämäntavat muut- 


tuivat usein huonompaan suuntaan. Organisaation toimialan epävarmuudet 


238 JARI ESKOLA & TIINA MÄENPÄÄ & ANNA WALLIN (TOIM.) 


Työhyvinvointia työstä, työyhteisöstä ja elämän tasapainosta 


heijastelivat työelämästä omaan elämään etenkin taloudellisina huolina. Työ- 
elämän muutoksissa ihmissuhteet ja yhteistyön sujuvuus toimivat voimavaroja 
vahvistavina vaikeuksien opettaessa vetämään yhtäköyttä (OMA123). Toisaalta 
yksilön omat voimavarat, innostava työelämä sekä hyvä työyhteisö edesaut- 
toivat omassa elämässä tapahtuneiden menetysten sekä ristiriitojen yli; on 
tärkeää, että työympäristö mukautuu työntekijän erilaisiin elämäntilanteisiin 
(0MA216). Työelämä-variaatiossa työhyvinvoinnin edistämisen keinot liittyi- 
vät työkontekstissa töiden uudelleenorganisoimiseen tai -järjestelyyn sekä so- 
siaalisen pääoman kehittämiseen vuorovaikutuksellisuutta lisäämällä. 

Oma elämä -variaation vastauksissa työhyvinvointiin liitettiin sosiaalis- 
ten suhteiden ja ruuhkavuosien tasapainottelun onnistuminen työelämän ja 
oman elämän välissä. Hallinnan kokemus omasta ammattitaidosta ja osaami- 
sesta sekä kehittymismahdollisuudet työssä esiintyivät merkityksellisinä oma 
elämä -variaation vastauksissa työhyvinvointiin liitettynä (vrt. Laine 2013, 
166). Työelämässä uudet ihmissuhteet poistivat aikaisemmin työelämän ulko- 
puolella koettuja yksinäisyyden kokemuksia. Oman elämän tasapaino, positii- 
vinen asenne ja voimavarat siirtyivät myönteisenä siirtovaikutuksena omasta 


elämästä työelämään; työhön ja työyhteisöön. 


Pohdinta ja johtopäätökset 
Tutkimuksessa tarkasteltiin aikuisten työhyvinvointiin liitettyjä tekijöitä 
työelämässä ja omassa elämässä voimavarojen ja kuormitustekijöiden suhteen 
sekä työhyvinvoinnin edistämisen keinoja. Aineistossa työhyvinvoinnin ko- 
konaisvaltaisuus näyttäytyy työelämän ja oman elämän vuorovaikutteisuute- 
na. Työelämäkontekstissa työhyvinvointiin liitettynä korostui etenkin työhön 
ja sosiaalisiin suhteisiin, työyhteisöön ja lähiesimiehen toimintaan liitetyt ko- 
kemukset, kun taas omassa elämässä työhyvinvointiin liitettiin läheisimmin 
läheisiin ihmisiin kohdistuneet tilanteet ja etenkin voimakkaasti tunteisiin 
vaikuttaneet tekijät (ks. Hakanen 2004 ym.). Työhyvinvoinnin luonteen 
voidaan ajatella syntyvän subjektiivisena ja kokonaisvaltaisena kokemuksena 
työelämän tekijöiden integroituessa osaksi omaa vapaa-aikaa ja päinvastoin 


ja näyttäytyvän Laineen (2014; 2015) esittämän kokonaisvaltaisen työhyvin- 


ELÄYTYMISMENETELMÄ 2017: 239 
PERUSTEEMA JA 11 MUUNNELMAA 


Mari Rantanen & Anna Wallin & Jari Eskola 


voinnin mallin mukaisesti. Samoin työhyvinvoinnin luonteen dynaamisuus 
esiintyi Laineen (2014; 2015) tutkimuksessa subjektiivisesti koetun hyvin- 
voinnin kokemuksen tilan muuttumisena pahoinvoinnista hyvinvoinniksi ja 
päinvastoin. 

Työhyvinvoinnin määrittelyn osalta tutkimuksemme vahvistaa saman, 
minkä Laine (2013, 100) on aiemmin todennut: Työhyvinvoinnin kokemus on 
herkkä muutoksille sitä määrittävien tekijöiden muuttuessa. Työhyvinvoinnin 
määrittelyn osalta aineistossamme korostui työkontekstiin, työelämämuu- 
toksiin, epävarmuuteen sekä omaan elämänhallintaan liitettyjen osa-aluei- 
den kokemuksellisuus voimavarojen ja kuormitustekijöiden suhteen. Laineen 
esittämään malliin verrattaessa tutkimusaineistossa ei esiintynyt suoraan elä- 
mäntapoihin tai sukupuolirooleihin liitettyjä tekijöitä. Tutkimuksessamme 
työympäristön fyysiset tekijät eivät myöskään esiintyneet aineistossa koros- 
tuneesti. Aineistossa esiintyi vain yksi fyysiseen työympäristöön liitetty mai- 
ninta sisäilmaongelmista, jonka vastaaja koki tärkeäksi, mutta vähäisemmäksi, 
kuin työyhteisön aiemmat ilmapiiriongelmat. Laineen mallissa esitetyt yksi- 
lön terveelliset elämäntavat liitettiin tutkimuksessamme työhyvinvoinnin 
edistämisen keinojen yhteyteen. 

Tutkimus on tuottanut käsityksiä ja konkreettisia esimerkkejä tilanteista ja 
tekijöistä, joiden kautta työhyvinvoinnin kokemuksen voidaan ajatella näyt- 
täytyvän aikuisille, sekä esimerkkejä erilaisista keinoista, joiden on kerrottu 
edistäneen työhyvinvointia. Eläytymismenetelmällä ilmiön tarkastelu kahden 
näkökulman kautta vahvistaa koetun työhyvinvoinnin merkitysten syntyvän 
työelämän ja oman elämän toisiinsa kietoutuvista ja vaikuttavista tekijöistä. 

Tutkimusaineistomme muodostuessa eläytymismenetelmällä kerätyistä 
kolmannessa persoonassa muodostetuista kertomuksista, vastauksissa yhdis- 
tyy merkityksellisiä kokemuksia omasta elämästä, sekä muista merkityksel- 
lisiksi koetuista työhyvinvoinnin tekijöistä (ks. Hänninen 1999; Valkonen 
2014, 104). Aineisto antaa viitteitä kokemuksista ja käsityksistä, joiden kautta 
työhyvinvoinnin kokemuksen ajatellaan muodostuvan. Aineiston sisällöllinen 
rikkaus mahdollistaisi aiheen tarkastelun useamman eri tieteenalan näkökul- 
masta. Jatkotutkimuksessa voitaisiin tarkastella aineistoa tarkemmin esimer- 


kiksi arvojen, merkitysten, elinikäisen oppimisen (esim. Mezirov), työn luon- 

teen prekarisoitumisen, työn tehokkuuden ja tuottavuuden (ks. esim. Ahonen 
2013), yhteisöllisyyden ja sosialisaation, työssä oppimisen, perehdyttämisen, 
hiljaisen tiedon, henkilöstönkehittämisen tai yhteiskunnallisen päätöksente- 
on vaikuttavuuden näkökulmista. Tutkimusaineisto antaa myös viitteitä työ- 
elämän polarisoitumiseen viittaavasta työelämätutkimuksen tarpeesta. 

Tutkimuksen perusteella voidaan vahvistaa työhyvinvoinnin kokemuk- 
sen syntyvän subjektiivisena, kokonaisvaltaisena ja dynaamisena tunnetilana, 
joka näyttäytyy kontekstuaalisena tilanteissa ja ympäristössä, jota lainsäädän- 
tö sekä yhteiskunnan työlle asettamat ehdot, rakenteet ja puitteet määrittävät 
(ks. Laine 2014; 2015). Tutkimuksen perusteella voidaan osoittaa eri keinojen 
edistävän subjektiivista kokonaisvaltaista työhyvinvoinnin kokemusta ja vah- 
vistavan yksilön voimavaroja; psykologista, fyysistä ja sosiaalista hyvinvointia 
yhteiskunnan, organisaation tai yksilön oman toiminnan kautta. Tutkimuk- 
semme antoi viitteitä voimavarojen kehittymisen tai niiden menettämisen ole- 
van yhteydessä työssä jaksamiseen ja jatkamiseen vahvistaen Hakasen (2004, 
292) aiemmin tehneen havainnon. 

Tutkimuksemme mukaan työhyvinvoinnin kokemus syntyy työpaikoilla 
työarjessa osana työyhteisön sosiaalista järjestelmää, dynaamista ja muuttuvaa 
organisaatiota, johtamista ja yhteisiä arvoja ja näyttää aineiston perusteella il- 
menevän etenkin työpaikan sosiaalisten suhteiden, lähijohtamisen sekä työn 
mielekkyyden kautta. Tutkimuksen tuloksissa työn sisällön merkitys koros- 
tuu sekä voimavaroja lisäävänä tai kuormittavana tekijänä ja työhyvinvoinnin 
näkökulmasta keskeisenä tekijänä. Työn merkitystä ja mielekkyyttä lisäävinä 
keinoina aineistossa korostui etenkin osallistumis-, vaikuttamis- ja kehitty- 
mismahdollisuuksien lisääminen, jotka lisäsivät työhyvinvoinnin osalta kes- 
keisiä onnistumisen, mielekkyyden ja hyvinvoinnin kokemuksia (ks. myös 
Virtanen & Sinokki 2014). Organisaatioissa muutosjohtaminen ja epävar- 
muuden hallinta liitettiin vastauksissa läheisesti koettuun työhyvinvointiin; 
työhön sitoutumiseen, työpaikan vaihtohalukkuuteen ja työkykyyn. Vahva 
yhteisöllisyyden kokemus sekä esimiehen arvostava johtaminen ja palautetta 
antava toiminta sekä kannustava johtamistyyli liittyvät työhyvinvoinnin ko- 


kemuksiin painokkaasti. Myös tässä tutkimuksessa esimiehen toiminnassa 

korostui työntekijöiden oikeudenmukaisen ja tasapuolisen kohtelun merkitys 
(ks. Perko & Kinnunen 2013). 

Tutkimuksessamme työelämän epävarmuus sekä jatkuvan muutoksen tila 
heijastelivat yksilöihin työhyvinvointiin kuormitusta lisäävinä ja työhön si- 
toutumista heikentävinä tekijöinä (ks. myös Laine 2013, 42; Virolainen 2012, 
110; Bakker ym. 2007). Yhteiskunnallisen päätöksenteon yhteys näyttäytyi 
kuormittavana tekijänä etenkin sosiaali- ja terveysalan uudistukseen liitettynä 
epävarmuutena. Työlakeihin perustuvat nollatyösopimukset, toistuvat määrä- 
aikaiset työsuhteet sekä osa-aikatyö lisäsivät epävarmuutta, joiden kerrottiin 
heijastelleen kuormittavina tekijöinä omaan elämään. Yksilöiden näkökul- 
masta muuttuvat työolosuhteet ja -markkinat tarjoavat jatkuvan kehittymisen 
mahdollisuuden lisäksi vaateita, joiden osalta huomion kiinnittäminen eten- 
kin voimavarojen säilyttämiseen korostuu (ks. Hakanen 2004, 292). 

Koetun työhyvinvoinnin merkitys ja työorganisaatioiden ilmapiiri näyt- 
tävät olevan yhteydessä tuottavuuteen, työn tekemisen tehokkuuteen ja tu- 
loksellisuuteen etenkin presenteeismin ja työhön sitoutumisen kautta. Tut- 
kimuksemme perusteella voidaan vahvistaa aikaisempia havaintoja siitä, 
miten työssään hyvinvoivat työntekijät tekevät työtään innostuneemmin, 
laadukkaammin ja tehokkaammin. Hyväksi koetun työilmapiiriin yhteys 
suorituskykyyn, palvelun laatuun ja asiakaspalvelutilanteiden sujumiseen sai 
vahvistusta myös tutkimuksemme kautta (vrt. Petterson ym., Robertson & 
Cooper 2011, 15-16). Työelämän ja työhyvinvoinnin kehittämisen näkökul- 
masta myönteisen vuorovaikutuksen edistäminen sekä toimintakäytänteiden 
arviointiin soveltuvien mallien kehittäminen saattaisivat tarjota uusia mah- 
dollisuuksia tilanteiden tarkasteluun. 

Työhyvinvoinnin voimavaroja vahvistavina keinoina tutkimuksessamme 
korostuu vuorovaikutuksen merkitys niin työpaikalla, kuin omalla ajalla. 
Omassa elämässä elämänhallinnan ja turvallisuuden tuntemuksia vahvisti 
yksilön oma aktiivisuus; omaa hyvinvointia edistettiin terveellisten elämän- 
tapojen ja uudelleen aloitetun liikuntaharrastuksen avulla, ystäviä tapaamalla 
sekä vapaa-ajan mielekkyyttä lisäämällä. Työyhteisön myönteinen suhtautu- 
minen ja sosiaalinen tuki lisäsivät yksilöiden voimavaroja myös vaativissa olo- 


suhteissa. Työn sisällön mielekkyys ja merkityksellisyyden kokemukset voivat 

esiintyä myös voimavaroja lisäävinä tekijöinä kuormittavassa tilanteessa. Työn 
mielekkyyttä lisäävinä keinoina kerrottiin työn rikastaminen ja laajentami- 
nen; työtyytyväisyys koheni ja työpaikan vaihtoaikeet vähenivät sisäisten mo- 
tivaatiotekojöiden kautta uusia osa-alueita ja mielekkäitä toimintoja lisäämällä 
(ks. Robertson & Cooper 2011, 10). Ulkoisten motivaatiotekijöiden kautta, 
kuten palkkaa korottamalla, mielekkyyden kokemukset työhyvinvointiin lii- 
tettyinä esiintyivät vaikutuksiltaan lyhytaikaisempina. Työn kuormituksen 
vähentämisen keinoina kerrottiin työn uudelleen organisoiminen, työn teke- 
misen rytmittäminen, työn keventäminen tai työajan lyhentäminen. Työhy- 
vinvoinnin subjektiivista kokemusta työelämässä voidaan vahvistaa erilaisin 
työelämän tarjoamin joustoin. Jatkotutkimuksessa voitaisiin selvittää työn 
sisällön mielekkyyden tarkasteluun ja arviointiin soveltuvien mallien kehittä- 
mistä työelämän tarpeisiin. 

Yhteiskunnallisessa päätöksenteossa työhyvinvoinnin näkökulmasta kes- 
keistä on huomioida muutoksista tiedottaminen ja niiden ennalta-arvattavuus 
epävarmuustekijöiden vähentämiseksi. Epätyypillisten työsuhdemuotojen 
lisääntyminen asettaa uusia vaateita paitsi tutkimukselle (ks. Pyöriä 2007), 
myös työehtojen oikeudenmukaisuuden tarkastelemiseen työntekijöiden nä- 
kökulmasta etenkin vastuun ja vallan suhteen. Vaateita kohdistuu etenkin 
työehtojen selventämiseen ja esimerkiksi nollasopimuksen työaikarajojen 
määrittämiseen. 

Omasta elämästä lähtöisin työhyvinvointiin liitettiin voimakkaimmin per- 
heen ja läheisten ihmisten terveyteen tai ihmissuhteisiin kohdistuneet nopeat 
muutokset ja tunneperäiset kokemukset. Useiden kuormittavien muutosten ja 
tilanteiden samanaikaisuus työelämässä ja omassa elämässä asettivat haasteita 
palautumiselle ja työssäjaksamiselle. Tämä havainto vahvistaa koetun työhy- 
vinvoinnin syntyvän myös työn ulkopuolisten tekijöiden vaikutuksesta (ks. 
myös Viitala 2004, 164; Kinnunen 2009). Havaintomme asettaa uusia tutki- 
mushaasteita työelämätutkimukselle voimavaroja vahvistavien työelämäjous- 
tojen lisäämisestä ja yksilöllisten tukimuotojen kombinaatioista ja malleista, 
joiden avulla voitaisiin lisätä yksilön voimavaroja työelämän ja muun elämän 


tasapainon säilyttämiseksi. 

Kertomuksia rekrytoinnin hyvän 
hakijakokemuksen luomisesta 


Satu Virtanen & Anna Wallin & Taina Sylvander & Jari Eskola 


Johdanto 


Globaali talouden kasvu ja sen tuomat muutokset ovat aikaansaaneet sen, 
että työvoiman liikkuvuus on nyt helpompaa ja suurempaa kuin koskaan 
aikaisemmin. Työntekijät voivat valita työpaikkansa ja sijaintinsa entistä va- 
paammin, mikä on johtanut kilpailun kiristymiseen työvoimamarkkinoilla. 
Yritykset ovat 2000-luvun alusta lähtien olleet huolissaan, miten ne kykenevät 
houkuttelemaan parhaat osaajat itselleen, ja kuinka heidät saadaan myös pysy- 
mään yrityksessä. Ilmiöstä alettiin käyttää termiä ”war for talent” kuvaamaan 
osaajista käytävää kamppailua. (Beechler & Woodward 2009.) Erityisesti kil- 
pailu huippuosaajista on kovaa. Henkilöstön merkitystä on resurssiperustei- 
seen ajatteluun pohjautuen kuvattu jopa niin tärkeäksi, että sen on sanottu 
olevan ainut tekijä, jota kilpaileva yritys ei voi ajan kuluessa kopioida. Ilmiö 
luo entisestään painetta niin akateemiselle tutkimukselle kuin käytännön 
liiketoiminnalle tutkia ja kehittää keinoja, joilla tarvittavat osaajat löydetään 
ja saadaan motivoitua yrityksen palvelukseen. Työnantajamielikuvan kehit- 
tämistä on pidetty yhtenä tärkeimmistä keinoista saavuttaa tämänkaltaista 
kilpailuetua henkilöstöhankintaa varten. (Uggerslev, Fassina & Kraichy 2012; 
Biswas & Suar 2016.) 

Työnantajamielikuvalla tarkoitetaan yrityksen identiteettiä työnantajana. 
Se sisältää erilaisia funktionaalisia, taloudellisia ja psykologisia hyötyjä, joita 
työntekijä kokee saavansa työskennellessään yrityksessä. Nykykäsityksessä sii- 

hen liitetään myös teot, joilla yritys pyrkii viestimään nykyisille ja potentiaa- 
lisille työntekijöille yrityksen kiinnostavuutta työpaikkana sekä yrityksen 
arvoja ja toimintatapoja. (Ambler & Barrow 1996; Backhaus & Tikoo 2004.) 
Barrow ja Mosley'n (2005) mukaan työnantajamielikuva muodostuu vielä laa- 
jempana kokonaisuutena, johon kuuluvat yrityksen yleinen tunnettuus, työn- 
hakijoiden mielikuvat sekä työntekijöiden konkreettiset kokemukset yrityk- 
sestä. Useat tutkimukset ovat myös pystyneet osoittamaan työnantajakuvan 
kehittämisen hyödyt: työnhakijoiden kohentuneen tason, tehostuneen rekry- 
toinnin sekä työntekijöiden parantuneen pysyvyyden ja sitoutumisen (Barrow 
& Mosley 2005; Minchington & Thorne 2007; Edwards 2010; Love & Singh 
2011; Heilmann, Saarenketo & Liikkanen 2013). Työnantajamielikuvan mer- 
kitys on viime vuosina korostunut liike-elämän tutkimuksissa yhdeksi henki- 
löstöalan merkittävistä tekijöistä (Deloitte 2017), mistä selkeänä esimerkkinä 
ovat konsulttiyritysten tekemät ranking-listat parhaista työpaikoista. Työn- 
antajamielikuva on osa yrityksen brändiä kokonaisuudessaan ja näin se vai- 
kuttaa osaltaan myös yrityksen liiketoimintaan (Phillips & Gully 2009). 

Työnhakijan näkökulmasta työnantajamielikuvan merkitystä on selitetty 
sosiaalisen identiteettiteorian ja instrumentaalis-symbolisen viitekehyksen 
avulla, joiden mukaan ihmisellä on tarve kuulua osaksi sosiaalista ryhmää, ku- 
ten työyhteisöä, ja rakentaa sitä kautta identiteettiään. Työntekijälle eivät enää 
nykypäivänä riittävästi merkitse pelkkä työpaikan sijainti tai palkkaus, vaan 
yrityksen tulee tarjota kehittymismahdollisuuksia ja tukea. Myös työntekijän 
ja yrityksen arvojen tulisi kohdata. Yrityksessä työskentelyn täytyisi antaa yk- 
silölle symbolista arvoa esimerkiksi toimimalla trendikkäällä toimialalla tai 
omaamalla ominaisuuksia, joihin identifioitumalla yksilö rakentaa samalla 
positiivista kuvaa itsestään. (Lievens & Highhouse 2003; Edwards 2010; Kul- 
talahti 2015.) Selkeällä työnantajakuvalla ja siitä tavoitteellisesti viestimällä 
yritys voi siis vedota työnhakijoihin ja houkutella parhaita osaajia palveluk- 
seensa. 

Edellä esitetyn perusteella voidaan siis todeta, että työnantajamielikuval- 
la on suuri vaikutus yritysten rekrytointien laatuun ja sitä kautta kilpailuky- 
kyyn. Sen sijaan rekrytointiprosessin vaikutusta hakijaan ja hänelle sitä kautta 


muodostuvaan mielikuvaan työnantajasta ei ole laajasti tutkittu. Rekrytoin- 

nista aiheena on kuitenkin erittäin paljon tutkimustietoa ja rekrytoinnista 
muodostuvaa kokonaiskuvaa ja prosessin eri osatekijöiden välisiä suhtei- 
ta on tutkittu esimerkiksi meta-analyysein (Chapman, Uggerslev, Carroll, 
Piasentin & Jones, 2005; Uggerslev ym. 201 2). Tällaisia osatekijöitä ovat esi- 
merkiksi rekrytointi- ja valintamenetelmät (Collins & Stevens 2002; Ployhart 
2006), rekrytoijan rooli (Carless & Wintle, 2007; Wehner, Giardini & Kabst 
2012), rekrytointiviestintä (Allen, Van Scotter & Otondo 2004; Van Hoye & 
Lievens 2009; Walker, Field, Giles, Bernerth & Short 2011), ajoitus (Boswell, 
Roehling, LePine & Moynihan 2003; Carless & Hetherington 201 1), koet- 
tu yhteensopivuus työn ja yrityksen kanssa (Roberson, Collins & Oreg 2005; 
Swider, Zimmerman & Barrick 2015) sekä rekrytointipäätös (Gilliland, 1993; 
Schinkel, van Vianen & van Dierendonck 2013). Näiden kaikkien on todettu 
vaikuttavan hakijakokemukseen, työtarjouksen vastaanottoon ja mielikuviin 
työnantajasta. 

Osatekijöiden vaikutusta hakijaan on pääsääntöisesti selitetty signaali- 
teorialla (Rynes 1991) sekä kriittisen kontaktin teorialla (Behling, Labovitz 
& Gainer 1968). Lähtökohtana on näkemys, ettei työnhakijalla ole käytössään 
hakuhetkellä täydellisiä tietoja työnantajasta, työkulttuurista tai työolosuh- 
teista, minkä vuoksi hän pyrkii etsimään tietoa työantajasta vähentääkseen 
epätietoisuuttaan. Signaaliteorian mukaan hakija käyttää tarjolla olevaa tie- 
toutta signaaleina siitä, millaista yrityksessä työskentely voisi olla (Turban & 
Cable 2003; Jones & Willness 2014). Kriittisen kontaktiteorian mukaan ha- 
kijan on vaikea tehdä eroa eri yritysten välillä, joten hän muodostaa mieliku- 
vansa niiden kontaktien kautta, joita hänellä on yrityksen kanssa (Chapman 
ym. 2005). Myös ELM-mallilla (Eloboration Likelihood Model) on selitetty 
osatekijöiden vaikutusta hakijan mielikuviin. Mallissa on erityisesti huomioi- 
tu hakijan kyky arvioida tietoa sekä motivaatio käsitellä sitä, minkä nähdään 
vaikuttavan lopputulokseen, hakijalle muodostuvaan mielikuvaan (Uggerslev 
ym. 2012). 

Erilaisia tutkimustuloksia ja teorioita rekrytoinnin vaikutuksesta hakijaan 
ja sitä kautta hänen mielikuviinsa yrityksestä on siis esitetty runsaasti. On- 
gelmaksi näyttää muodostuvan, että tieteellinen tutkimus on jakautunut pie- 


niin mikroteorioihin ja saattaa näin ollen olla vaarassa hukkua yksityiskohtiin 

(Ployhart 2006). Vaikka tieteellisiä tutkimuksia aiheeseen onkin, tarvitaan 
vielä lisää ymmärrystä esimerkiksi siitä, ovatko jotkin osatekijät tai vaiheet 
kriittisempiä mielikuvien kannalta kuin toiset (Uggerslev 2012, 601). Tieteel- 
lisen rekrytointitutkimuksen tulisikin selvittää työnhakijoiden arvostamia 
käytäntöjä ja tarkastella työnhakijan kokemusta kokonaisvaltaisesti, kuten 
liike-elämän saralla on viime vuosina tehty (LinkedIn 2016; Duunitori 2016). 

Tällä tutkimuksella hahmotetaan rekrytointiprosessia kokonaisvaltaisesti 
hakijan näkökulmasta. Tutkimuksen tavoitteena on rakentaa ymmärrystä sii- 
tä, miten yritykset voisivat kehittää rekrytointiprosessejaan siten, että siitä ha- 
kijalle jäänyt kokemus tukisi positiivista työnantajamielikuvaa kohderyhmän 
keskuudessa. Olemme kiinnostuneita siitä, 

1) millaiset tekijät rekrytointiprosessissa korostuvat, kun kokemus on haki- 


jasta positiivinen ja vastaavasti mitkä tekijät, kun kokemus koetaan ne- 
gatiivisena, ja 


2) millaisia eroja kokemus luo näihin tekijöihin. 


Tutkimuksen kohderyhmäksi valittiin nuoret tekniikan alan opiskelijat, sillä 
monet alan yrityksistä eivät ole suoraan tekemisissä kuluttajien kanssa, jol- 
loin yritysten tunnettuus on todennäköisesti alhaisempi kuin monilla muilla. 
Tällaisilla toimijoilla voi olla enemmän haasteita huippuosaajien houkuttele- 
misessa kuin kuluttajatuotteita valmistavilla toimijoilla, sillä työnantajasta ei 
välttämättä tiedetä etukäteen mitään (Wilden, Gudergan & Lings 2010; Heil- 
man ym. 2013). Työnantajamielikuvaan panostamisen ja hakijakokemuksen 


voidaan siis olettaa korostuvan, kun muut vaikuttimet ovat pienempiä. 


Tutkimusaineisto ja -menetelmät 
Tutkimusaineisto (N=36) kerättiin eläytymismenetelmällä tammi-helmi- 
kuussa 2017 kahden suomalaisen teknillisen yliopiston kursseilta, jotka oli 
suunnattu joko kolmannen vuoden sähkö- tai konetekniikan opiskelijoille. 
Kohderyhmäksi valittiin nuoret, sillä uransa alussa oleville työnantajamieli- 
kuvalla ja kokemuksilla yrityksistä on todettu olevan enemmän merkitystä 
kuin uralla pidemmälle ehtineille (Kauhanen 2014, 69). Lisäksi on havaittu, 


että nyt opiskelevat tai juuri valmistuneet y-sukupolven työntekijät arvostavat 

erilaisia asioita työelämässä kuin aiemmat sukupolvet. Tämän vuoksi heidän 
näkemystensä tarkastelu antaa hyödyllistä tietoa siitä, miten rekrytointitoi- 
menpiteet tulevaisuudessa voisivat kehittyä. (Cogin 2012; Kultalahti 2015.) 
Elaytymismenetelman mukaisesti opiskelijat kirjoittivat tarinan perustuen 
heille annettuun lyhyeen orientoivaan tekstiin, kehyskertomukseen. Menetel- 
män tarkoituksena oli selvittää vastaajien käsityksiä ja mielikuvia tutkimuk- 
sen kohteena olevasta aiheesta. Oleellista näissä tarinoissa on kehyskertomuk- 
sen muuntelu eli variointi, jolloin on mahdollista vertailla, miten vastaukset 
eroavat toisistaan, kun yhtä oleellista tekijää kehyskertomuksessa muutetaan. 
Elaytymismenetelmalla tutkittaessa tärkeää on kehyskertomusten muo- 
toilu ja sen vastaaminen tutkittavaan aiheeseen (ks. Eskola ym. 2017). Tässä 
tutkimuksessa käytettiin kahta erilaista kehyskertomusta, joiden avulla pyrit- 
tiin vertailemaan, miten vastaukset ja niissä korostuvat asiat muuttuvat, kun 
kertomuksen tilanne on joko positiivinen tai negatiivinen. Kehyskertomusten 
alussa Tuisku-niminen henkilö hakee valmistuttuaan työpaikkaa isosta tek- 
nologiateollisuuden yrityksestä. Hän antaa työnhaussa kaikkensa ja on itse 
tyytyväinen hakuun, mutta ei kuitenkaan saa kyseistä työtehtävää. Negatii- 
visessa kehyskertomuksen versiossa Tuiskulle jää hakuprosessista niin paha 
mieli, ettei hän aio enää hakea yritykseen ja positiivisessa taas niin hyvä mie- 
li, että hän aikoo hakea uudestaankin. Kummassakaan variaatiossa Tuisku ei 
siis kaikesta huolimatta saa työpaikkaa, mutta hänellä jää itse hakuprosessista 
joko hyvä tai huono mielikuva. Tällä asettelulla pyrittiin löytämään eroja ni- 
menomaan rekrytointiprosessin tapahtumista pitämällä työnhaun lopputulos 
samana ja nimenomaan negatiivisena, jolloin työpaikan saamisesta iloitsemi- 
nen ei vaikuttaisi siihen, millaisena kokemuksena rekrytointiprosessi nähtiin. 
Kehyskertomusta täydennettiin ohjeistamalla vastaajaa kertomaan tarina 
siitä, mitä rekrytointiprosessin aikana tapahtui. Eläytymismenetelmälle hie- 
man epatyypillisesti tässä tutkimuksessa kokeiltiin johdattelevampaa ohjeis- 
tusta vastaajalle ja annettiin lisäohjeeksi aloittaa siitä, miten Tuisku sai tiedon 
työpaikasta ja päättää siihen, kun Tuisku saa tietää rekrytoinnin tuloksen. 
Tällä ohjeistuksella haluttiin varmistaa, että vastaukset sisältäisivät rekry- 
tointiprosessin kokonaisuudessaan niin kuin se teoreettisesti ymmärretään ja 


että vastauksista löytyisi useita vertailtavia elementtejä prosessin eri vaiheista. 

Vaikka ohjeistus oli tarkka, se mahdollisti kuitenkin vastaajalle hyvin suuren 
vapauden kehitellä prosessin aikaiset tapahtumat, jotka olivat tutkimukses- 
sa kiinnostuksen kohteena. Lisäohjeistus pidensi hieman kehyskertomuksia, 
mutta toisaalta opiskelijoiden vastauksista löydettiin tämän avulla pääsääntöi- 
sesti selkeät prosessikuvaukset ja saatiin hyvin esille erityisesti niitä seikkoja, 
jotka käynnistivät Tuiskun työnhakuprosessin. Kehyskertomukset olivat seu- 
raavat: 

(1) Juuri valmistunut Tuisku on hakenut hänelle sopivaa työpaikkaa isossa 

teknologiateollisuuden yritys x Oy:ssä. Hän antaa työnhaussa kaikkensa ja 

on tyytyväinen suoritukseensa. Tuiskua ei kuitenkaan valita tehtävään. Ha- 


kuprosessi jää harmittamaan Tuiskua ja hänellä on niin huono fiilis, ettei aio 
enää hakea yritykseen eikä suosittele sitä kavereillekaan. 


(2) Juuri valmistunut Tuisku on hakenut hänelle sopivaa työpaikkaa isossa 
teknologiateollisuuden yritys x Oy:ssä. Hän antaa työnhaussa kaikkensa 
ja on tyytyväinen suoritukseensa. Tuiskua ei kuitenkaan valita tehtävään, 
mutta hänelle jää hakuprosessista niin hyvä fiilis, että aikoo hakea yritykseen 
uudestaankin ja suosittelee sitä myös kavereille. 


Kehyskertomuksissa vastaajat eläytyivät tapahtumiin menetelmälle tyypil- 
lisesti kolmannessa persoonassa ja kertomuksen henkilön nimeksi valittiin 
sukupuolineutraali nimi Tuisku, jotta vastaajat saivat itse määritellä, minkä 
sukupuolen edustajasta he tarinassa kirjoittavat. Kehyskertomuksissa yrityk- 
sen toimialaksi määriteltiin teknologiateollisuus, jotta toimiala olisi vastaajille 
helposti samaistuttavissa, mutta yrityksen nimi häivytettiin käyttämällä ni- 
mitystä yritys X Oy. 

Tarinoiden kirjoittamiseen käytettiin aikaa noin 20 minuuttia, ja tarinat 
kirjoitettiin käsin A4-kokoiselle paperille, jonka ylälaitaan oli tulostettu jom- 
pikumpi kehyskertomuksen versio. Vastauspaperit oli järjestetty niin, että oli 
sattumanvaraista, kumman version vastaaja sai. Aineisto kerättiin luentojen 
alussa, ja ennen vastaamista opiskelijoille annettiin lyhyt ohjeistus vastaami- 
sesta ja korostettiin, että vastaaminen oli vapaaehtoista ja, että vastauksiin ei 
tule laittaa mitään tunnistetietoja. Tarkempia tietoja vastaajista ei tässä tutki- 
muksessa siis kerätty, koska tutkimuksen tarkoitus ei ollut vertailla esimerkik- 
si eri opintosuuntien tai oppilaitosten opiskelijoiden mielikuvia, vaan kartoit- 


taa yleisesti teknillisen alan opiskelijoiden käsityksiä rekrytointiprosessista. 

Kirjoitettujen tarinoiden pituus vaihteli muutamasta lauseesta reilun puo- 
len sivun pituisiin vastauksiin. Aineistossa vaihtelivat selvästi kahdentyyppi- 
set vastaukset: osa vastauksista oli hyvin laveita ja rikkaita, ja osa ytimekkäästi 
kirjoitettuja kuvauksia. Aineisto litteroitiin sanatarkasti yhdeksi tiedostoksi 
(aineiston pituudeksi tuli 6 sivua, fontti Times New Roman, fonttikoko 12, 
riviväli 1) ja järjestettiin variaatioiden mukaisesti. 

Aineisto analysoitiin kvalitatiivisella aineistolähtöisellä sisällönanalyy- 
silla, joka eteni aineiston koodaamisesta aineiston tarkempaan luokitteluun 
ja kvantifiointiin. Aluksi tarinoita analysoitiin yksittäisinä tapauksina, mut- 
ta koska tarinoissa oli kyse selkeästä prosessimaisesta tapahtumien kulusta, 
tarinoista pystyttiin pian selvästi erottamaan kolme eri rekrytointiprosessin 
vaihetta ja analysoimaan näiden vaiheiden sisällä tapahtuvia eroavaisuuksia 
kehyskertomuksittain. Näistä eroavaisuuksista muodostettiin teemoja, jotka 
toistuivat vastauksissa, ja teemoja peilattiin lopuksi myös rekrytointiin liitty- 
vään teoriaan. Negatiivisen variaation vastaukset alkoivat muistuttaa toisiaan 
hyvinkin pian, kun taas positiivisen version vastauksissa oli enemmän vaih- 
telua siinä, mitä seikkoja vastaajat toivat esille. Molemmista variaatioista oli 
kuitenkin löydettävissä tyypilliset rekrytointiprosessien etenemisvaiheet ja 
mielenkiintoista oli, että nämä prosessit erosivat selvästi toisistaan. Tulokset 
esitetään ensin kehyskertomuksittain, ja loppupohdinnassa verrataan niistä 


nousseita teemoja toisiinsa. 


Tulokset 


Mitkä tekijät korostuivat positiivisessa hakijakokemuksessa? 


Kehyskertomuksissa annettiin vastaajille selkeät ohjeet tarinoiden aloittami- 
sesta ja lopettamisesta, joten on luonnollista, että lähes kaikissa tarinoissa oli 
looginen tapahtumaketju. Osaltaan tähän on voinut vaikuttaa myös se, että 
rekrytointi on yleensä johdonmukainen prosessi, jossa vaiheet seuraavat toi- 
siaan, kunnes rekrytointi tulee päätökseen (Kauhanen 2014, 70). Tarinoiden 
perusteella hahmoteltiin kolme vaihetta, jotka mukailevat hyvin aiempia nä- 


kemyksiä rekrytointiprosessista hakijan näkökulmasta (Harold, Uggerslev & 

Kraichy 2014, 67): 1) työnhakupäätös, jossa Tuisku päättää eri tekijöiden vai- 
kutuksesta pyrkiä yritykseen; varsinainen 2) valintaprosessi, jossa Tuisku jättää 
hakemuksen ja käy läpi mahdolliset valintaan liittyvät arviointimenetelmät; 
sekä rekrytoinnin 3) tuloksesta ilmoittaminen, jossa Tuiskulle selviää, ettei hän 
saanut tehtävää. 

Suurin osa positiivisista tarinoista rakentui samankaltaisten tapahtumien 
ympärille, joita olivat työn hakeminen, haastattelussa käyminen ja tuloksesta 
ilmoittaminen (n= 11/18). Myös muissa tarinoissa yhtä lukuun ottamatta oli 
mainittu merkittävänä vaiheena haastattelu, mutta prosessi ei ollut yhtä sel- 
keästi nähtävissä kuin valtaosassa. Haastattelun yleisyys sekä hakemuskirjeen 
tai ansioluettelon korostuminen selittyy aiemmilla tutkimuksilla, joissa nii- 
den on todettu olevan paitsi miellyttäviä, myös hyvin yleisiä, erityisesti tässä 
kohderyhmässä (Hausknecht, Day & Thomas 2004; aTalent Recruiting 2016). 

Hakupäätösvaiheessa keskeisimmiksi teemoiksi nousivat syyt, jotka saivat 
kiinnostumaan työstä sekä se, mistä kanavista avoimesta työtehtävästä saatiin 
tieto. Työn kiinnostavuudessa keskeisimmät tekijät olivat ulkopuolisen hen- 
kilön kannustus ja yrityksen kiinnostavuus työpaikkana. Kiinnostavuuteen 
vaikutti se, että yrityksestä oli kuultu hyvää tai että se oli alalla, jota pidet- 
tiin kiinnostavana. Kannustusta työnhakuun voitiin saada lähipiiriltä, mutta 
useimmiten se tuli yrityksen edustajalta. Tämä tukee aikaisempia tuloksia sii- 
tä, että ympäristön positiivisella puheella on vaikutusta päätökseen hakeutua 
yritykseen töihin (Van Hoye & Lievens 2009). Edustajan roolin korostumi- 
nen liittyy vahvasti työnhaku- ja tiedonsaantikanaviin, sillä yleisin hyödyn- 
netty kanava näissä tarinoissa oli rekrytointimessut tai tapahtuma: Ison tek- 
nologiayrityksen työpisteellä oli erittäin rento ja mukava yritysedustaja, joka sai 
Tuiskun kiinnostumaan heidän yrityksestään. 

Rekrytointitapahtumien lisäksi internet — useimmiten yrityksen internet- 
sivut — olivat tyypillinen tapa saada tietoa avoimesta tehtävästä. Rekrytoin- 
titapahtumien korostuminen vahvistaa viimeaikaisia tutkimuksia tekniikan 
alan opiskelijoille tärkeistä hakukanavista. Nettisivujen hyödyntäminen tie- 
donlähteenä on linjassa aiempien tutkimusten kanssa (T-Media 2015; aTalent 
Recruiting 2016). Hakupäätösvaiheeseen liittyen positiivisina asioina esi- 


tettiin myös työpaikkailmoitukset, joissa oli riittävästi informaatiota, mikä 

niin ikään vastaa viimeaikaisia tutkimuksia tekniikan opiskelijoista (aTalent 
Recruiting 2016). 

Valintaprosessivaihe oli positiivisissa vastauksissa merkittävässä osassa ja 
siinä tärkeimmiksi teemoiksi nousivat hakemisen helppous, haastattelutilanne 
ja haastattelijan rooli. Lausahdus Hakemuksen jättäminen on helppoa, kiteyt- 
tää hyvin teeman, jossa keskeistä oli, ettei hakemuksen jättämisessä esiintynyt 
ongelmia ja että tapa, jolla tiedot itsestä hakijana jätettiin oli looginen ja su- 
juva. Kokemukset haastattelutilanteesta korostuivat kuitenkin tässä vaiheessa 
eniten (n= 13/18), ja suurimmassa osassa vastauksista haastattelutilanteesta jäi 
hakijalle erityisen hyvä mieli. Haastattelutilannetta kuvattiin rennoksi ja ke- 
vyeksi, mutta se saattoi olla myös sekä tuttavallinen että asiallinen, kunhan 
kokonaisvaikutelma tilanteesta oli positiivinen. Haastattelutilanteissa koros- 
tettiin myös haastattelijan roolia: hän oli useimmiten positiivinen tai ainakin 
neutraali, ja hänen tehtävänään oli sekä haastatella hakijaa että antaa lisätie- 
toa yrityksestä ja tehtävästä: Haastattelussa on rento ja ystävällinen ilmapiiri. 
Tuiskun haastattelija kertoo tarkemmin työtehtävästä ja asioista, joihin Tuiskun 
kannattaa perehtyä, jos hänet valitaan. 

Aiempi tutkimus on tuottanut ristiriitaista tietoa haastattelijan ja hänen 
ominaisuuksiensa merkityksestä, ja lisätutkimusta tarvittaisiin, jotta voitaisiin 
esittää, millainen on hyvä haastattelija tai millaisille hakijoille haastattelijalla 
on merkitystä. Tämäkään tutkimus ei antanut selkeää kuvaa siitä, millainen 
haastattelijan tulisi olla, vaikka edellä esitetyn kaltaisia mainintoja tarinoissa 
esiintyy. Aineistoon perustuen voidaan todeta, kuten monissa tutkimuksissa 
aiemminkin, että haastattelijalla voi jossain määrin olla vaikutusta hakijaan 
(Breaugh 2008; 2013). 

Tarinoiden viimeinen vaihe, tuloksesta ilmoittaminen, oli selkeä, mutta 
se sisälsi vähemmän eri teemoja verrattuna kahteen muuhun. Tässä vaiheessa 
huomio kiinnittyi pääasiassa tuloksesta ilmoittamisen nopeuteen: yhdessä- 
kään positiivisessa vastauksessa tulosta ei jouduttu erityisesti odottelemaan, 
vaan tuloksesta ilmoitettiin joko nopeasti tai ajankulkua ei ollut erityisesti 
mainittu. Joissakin vastauksissa nostettiin esiin myös yrityksen antama palau- 


te hausta, mutta se ei noussut merkittäväksi tekijäksi. 

Yrityksen näkökulmasta keskeistä positiivisen kokemuksen luomisessa on 
näiden tulosten perusteella keskittyä panostamaan yrityksen verkkosivuihin 
ja rekrytointitapahtumiin, joissa yrityksen edustajilla on mahdollisuus vai- 
kuttaa potentiaalisten hakijoiden kiinnostukseen yritystä kohtaan. Lisäksi on 
huolehdittava, että hakeminen prosessina on helppoa ja vaivatonta eikä rekry- 


toinnin tuloksesta ilmoittamiseen saa kulua huomattavan paljon aikaa. 


Mitkä tekijät korostuivat negatiivisessa hakijakokemuksessa? 


Myös negatiivisen kokemuksen tarinoissa oli löydettävissä samat rekrytointi- 
prosessin kolme vaihetta yhtä vahvasti edustettuina. Negatiiviset tarinat erot- 
tuivat positiivisista kuitenkin siten, että valintaprosessiksi kutsutussa vaihees- 
sa tarinoista suurin osa (n= 11/18) ei sisältänyt mitään arviointimenetelmää 
(kuten haastattelua), vaan hakemuksen lähettämisen jälkeen siirryttiin suo- 
raan tuloksesta ilmoittamiseen. Toisin sanoen Tuisku ei edennyt rekrytointi- 
prosessissa hakemuksen jättämistä pidemmälle. Vain muutamissa tapauksissa 
päädyttiin haastatteluun asti ja yksittäisissä tapauksissa prosessi ei ollut samal- 
la tavoin selkeästi erotettavissa. 

Työnhakupäätösvaiheessa selvimmät teemat liittyivät siihen, miksi työstä 
kiinnostuttiin ja mistä tieto kyseisestä paikasta saatiin. Kiinnostuksen koh- 
dalla merkittävin tekijä oli se, että työtehtävän koettiin olevan juuri Tuiskulle 
sopiva: työ vastasi Tuiskun koulutusalaa, osaamista tai tietoja ja taitoja. Hän 
koki siten sopivansa haettavaan tehtävään: hän kiinnostui tehtävästä koska hä- 
nen osaamisensa vastasi haettua työtehtävää. Yhteensopivuuden onkin todet- 
tu olevan yksi tärkeimmistä yksittäisistä tekijöistä, jotka vaikuttavat hakijan 
kiinnostukseen yritystä kohtaan (Uggerslev ym. 2012). Työnhakupäätökseen 
vaikutti myös halu päätyä töihin juuri kyseiseen yritykseen. Työnhakukana- 
vina mainittiin useimmin internet ja rekrytointimessut kuten positiivissakin, 
mutta hajontaa näiden teemojen sisällä oli enemmän. Osassa tarinoista työ- 
tehtävän löytyminen liittyi opintoihin, kun työpaikkailmoitus tuli opiskeli- 
jajärjestöjen kautta tai rekrytointimessut olivat yliopiston järjestämät. Nega- 
tiivisissa kokemuksissa työnhakuun vaikuttamisen rooli annettiin myöskin 
toisinaan toiselle henkilölle, joka useimmiten oli joku hakijan lähipiiristä tai 


yrityksen edustaja. 

Valintaprosessivaiheen laajin teema oli hakemukseen ja ansioluetteloon 
panostaminen. Tarinoissa tuotiin selvästi esille se, että Tuisku panosti kovasti 
tähän vaiheeseen ja yritti vakuuttaa yrityksen kyvyistään ja joissakin tarinois- 
sa hakeminen koettiin myös vaivalloiseksi: Monimutkaisen hakulomakkeiden 
täytön ja vaivalla kirjoitetun hakemuksen sekä työnäytteiden kokoamisen jäl- 
keen hän oli varma, että ainakin haastatteluun hän pääsee. 

Kielteisen kokemuksen tarinoissa Tuisku ei useimmiten päässyt hakemuk- 
sen jättöä pidemmälle, joten haastattelutilanne ei korostunut samalla tavalla 
kuin myönteisessä versioissa. Haastattelukuvaukset olivat hyvin vaihtelevia 
niissä tarinoissa, joissa haastattelutilanteeseen päädyttiin. Huomattavaa on, 
etteivät kokemukset olleet erityisen huonoja vaan useimmiten neutraaleja ja 
kahdessa kertomuksessa jopa hyviä, joten itse haastattelun ei esitetty olleen 
syynä kokemuksen kielteisyydelle. 

Tuloksen ilmoittamisvaiheessa erottui selkeästi yksi teema, nimittäin ajoi- 
tus, tärkeimpänä negatiivista kokemusta selittävänä tekijänä. Tämä havainto 
saa myös tukea aikaisemmasta tutkimuksesta, jossa on todettu, että viivytykset 
rekrytointiprosessissa vaikuttavat hakijoihin negatiivisesti, ja ne vaikuttavat 
epäsuorasti käsitykseen työtehtävästä ja yrityksestä (Carless & Hetherington 
2011). Useimmiten tarinoissa esiintyi tilanne, jossa rekrytoinnin tulosta jou- 
duttiin odottamaan pitkään ja yleensä tuloksesta ilmoitettiin sähköpostitse 
monille eri hakijoille menevänä massapostituksena. Joissakin tapauksissa tu- 
loksesta ei ilmoitettu ollenkaan, jolloin hakijan täytyi itse päätellä, ettei tul- 
lut valituksi tai ottaa yhteyttä yritykseen saadakseen asian selville. Läheskään 
kaikissa tarinoissa ei suoraan kerrottu, että tuloksesta ilmoittamiseen liittyvät 
tekijät olisivat aiheuttaneet huonon kokemuksen. Koska tarinoissa ei kuiten- 
kaan esiintynyt juurikaan muuta negatiivista ja myös aiempi tutkimus aiheesta 
puoltaa tätä, voitanee todeta, että tuloksesta ilmoittaminen on kriittinen teki- 
jä negatiivisen kokemuksen muodostumisessa. 

Negatiivisen kokemuksen vastausten perusteella tulisi yrityksen kiinnit- 
tää huomiota ennen kaikkea oikeaan ajoitukseen sekä riittävään viestintään 
hakijoiden kanssa, erityisesti prosessin loppuvaiheessa. Yritykseen hakemisen 
ratkaisee usein hakijan kokema yhteensopivuus työtehtävän kanssa, minkä 


perusteella yritysten olisi hyvä kiinnittää huomiota työpaikkailmoituksiin 

ja kuvauksiin työtehtävistä. Aiemmin positiivisten kokemusten yhteydessä 
nousseet hakukanavat (tapahtumat ja verkkosivut) ovat näidenkin vastausten 
perusteella tärkeitä, mutta hakijoiden houkuttelussa voidaan hyödyntää myös 
oppilaitosten ja opiskelijajärjestöjen väyliä. 


Pohdinta ja johtopäätökset 
Tämän tutkimuksen tavoitteena oli rakentaa ymmärrystä siitä, miten yrityk- 
set voivat kehittää rekrytointiprosessiaan siten, että siitä jäänyt kokemus tukisi 
positiivista työnantajamielikuvaa kohderyhmän keskuudessa. Tarkastelimme 
rekrytointiprosessin hakijakokemukseen vaikuttavia tekijöitä. 

Tulokset osoittivat yleisesti, että positiivisissa kokemuksissa painottuvat 
eri tekijät kuin negatiivisissa, vaikka molemmissa on havaittavissa samankal- 
taiset, tyypilliset rekrytointiprosessin vaiheet. Merkittävin ero oli negatiivis- 
ten tarinoiden painottuminen rekrytointiprosessiin, joka päättyi hakemuksen 
jättämiseen, kun taas positiivisissa päädyttiin todennäköisimmin työhaastat- 
teluun asti. Molemmat, sekä hakemukset että haastattelut, on koettu yleisiksi 
ja pidetyiksi menetelmiksi, mikä osittain selittää miksi juuri näistä menetel- 
mistä kerrottiin. Ei kuitenkaan voida varmasti sanoa, miksi negatiivisissa ko- 
kemuksissa tarinoiden prosessit päättyivät lyhyeen. On oletettavaa, että pro- 
sessin lyhyt kesto on yleisin kokemus uran alkuvaiheessa olevalla opiskelijalla, 
sillä hän ei ole vielä kohdannut monivaiheisia rekrytointeja. Lisätutkimusta 
tarvittaisiin tämän tulkinnan tueksi. 

Positiivisten ja negatiivisten kokemusten tarinoissa ei ollut merkittäviä tai 
erityisen yllättäviä eroja hakupäätösvaiheessa. Työtehtävä, yritys tai toimiala 
voitiin kokea kiinnostavaksi, joten yritykset voivat ainakin kahteen ensimmäi- 
seen vaikuttaa toiminnallaan ja siten parantaa kiinnostavuuttaan ja mieliku- 
via. Erityisesti kyseiseen työhön sopivuuden korostaminen nousi negatiivisissa 
vastauksissa keskeiseksi teemaksi, mikä saa myös vahvistusta aiemmista tut- 
kimuksista (Uggerslev ym. 2012; Duunitori 2016). Useimmiten työtehtävät 
löydettiin rekrytointitapahtumista tai netistä, joka yleensä tarkoitti yrityksen 
verkkosivuja. Hieman yllättävästi sosiaalinen media ei näytellyt suurta roo- 


lia tässä tutkimuksessa, vaikka tutkittaessa nuoria ammattilaisia Suomessa 

kyseistä kanavaa on pidetty suosituimpana. Toisaalta teknisellä ja 1T-alalla 
opiskelijajärjestöihin ja rekrytointitapahtumiin liittyvien kanavien on todet- 
tu korostuvan, mikä siis näkyi myös tämän tutkimuksen tuloksissa (aTalent 
Recruiting 2016). 

Erot kokemuksissa kasvavat rekrytointiprosessin edetessä. Tarinoiden 
tullessa valintaprosessivaiheeseen prosessien kulku muuttui, kuten edellä to- 
dettiin. Hakemuksen jättämiseen kiinnitettiin jonkin verran huomiota mo- 
lempien variaatioiden vastauksissa: se oli positiivisissa tarinoissa sujuvaa ja 
helppoa, ja negatiivisissa tarinoissa päinvastoin vaikeaa tai työlästä. Tämän 
perusteella hakija ei halua käyttää kohtuuttomasti aikaa ja vaivaa konkreetti- 
seen hakemiseen, joten yritysten tulee huolehtia, että rekrytointijärjestelmän 
käyttö on hakijalle mahdollisimman helppoa. Mitään erityistä toivetta haku- 
tavasta tai järjestelmistä ei vastaajilta kuitenkaan tullut. 

Valintapäätöksen ilmoittamisvaiheessa negatiivisen kokemuksen vastauk- 
set erottuivat runsaudellaan. Ajoituksen epäonnistuminen ja viestinnän puu- 
te värittivät kaikkia tarinoita, mikä ei ollut yllättävää, sillä niiden on todet- 
tu olevan hakijalle tärkeä tekijä muodostettaessa mielikuvaa yrityksestä sen 
rekrytoinnin perusteella. Tämän voidaan olettaa liittyvän vahvasti hakijan 
tarpeeseen vähentää epävarmuutta työnhakuun. Signaaliteorian ja kriittisen 
kontaktiteorian mukaan tällainen voidaan nähdä viestinä siitä, millainen on 
yrityksen toimintatapa, tai miten kiinnostunut yritys on hakijasta, eikä viivy- 
tystä tai viestimättömyyttä sen takia arvosteta (Turban & Cable 2003; Wilden 
ym. 2010). Toisin kuin olisi voinut olettaa, kummankaan kokemuksen vasta- 
uksissa ei korostettu palautteen saamista, joskin yksittäisiä mainintoja aihee- 
seen liittyen oli. Tämä voi merkitä sitä, että vastaajat ovat tottuneet siihen, 
ettei henkilökohtaista palautetta yleensä ole tarjolla, kuten viimeaikainen 
käytännön tutkimus on myös osoittanut (Duunitori 2016). Palautetta on kui- 
tenkin kaivattu erityisesti nuorten ammattilaisten keskuudessa, vaikkakin sen 
saaminen ei ole välttämättä pelkästään positiivista, koska liika tai vääränlai- 
nen palaute voi voimistaa pettymystä (Schinkel, van Dierendonck, van Vianen 
& Ryan 2011). Yhtenä ääripäänä voidaan pitää tämän tutkimuksen vastausta, 
jossa yritys esitti valintapäätöksen tueksi ainoastaan selityksen ”paras henkilö 


tuli valituksi”, mikä koettiin kyseisessä tarinassa loukkaavaksi. 

Kun tutkimuksessa saatuja vastauksia katsotaan kokonaisuuksina, po- 
sitiivisen kokemuksen tarinoissa prosessi sisälsi yleensä useita miellyttäväksi 
nähtyjä tekijöitä, kun taas negatiivinen kokemus keskittyi useimmiten yhteen 
tai kahteen huonoon asiaan, muiden ollessa neutraaleja tai positiivisia. Tätä 
ilmiötä voi ainakin osittain selittää se, että negatiivisen kokemuksen tarinoissa 
tärkeiksi nousseet ajoitus ja viestintä olivat niin vahvoja ja selkeitä tekijöitä, 
että vastaajat eivät ehkä kiinnittäneet enää huomiota muihin tekijöihin. 

Vastaavasti positiivisessa kokemuksessa korostui useita eri tekijöitä. Kai- 
ken kaikkiaan minkään ei koettu menneen huonosti, vaan asiat sujuivat hyvin 
tai ainakin neutraalisti. Eräs selitys tälle ja osittain myös negatiivisen koke- 
muksen vastauksille voi olla se, että rekrytointiprosessin ominaisuuksien on 
todettu korostuvan, mitä pidempään hakija on prosessissa mukana (Uggerslev 
ym. 2012, 597). Negatiivissa tarinoissa prosessi useimmiten loppui lyhyeen, 
kun taas positiivissa tarinoissa päästiin haastatteluun asti, jolloin pidemmälle 
edenneissä tarinoissa pitäisikin tämän selityksen mukaan olla enemmän eri 
rekrytointiprosessin tekijöitä. Tässä kohdin voidaan kuitenkin todeta eläyty- 
mismenetelmän toimineen erinomaisen tyypillisesti hakijakokemusta kartoit- 
tavana menetelmänä. 

Tämän tutkimuksen yhteydessä vastaajilta ei kysytty heidän aikaisemmista 
kokemuksistaan rekrytoinnista, mutta oletuksena oli, että kolmannen vuoden 
korkeakouluopiskelijat ovat jo hakeneet ainakin kesätöitä, tai työnhaku on 
heille muuta kautta jollain tavalla tuttua. Korkea vastausprosentti ja vastaus- 
ten rakenteiden yhtenäisyys vahvistavat tätä olettamusta. Kehyskertomuksissa 
oli ohjattu vastaajaa kertomaan tietystä tilanteesta, jonka suhteen hänelle oli 
annettu selkeä kehys tapahtuman kulusta, mikä on hyvä huomioida tuloksia 
pohdittaessa. Kuitenkin kehyskertomuksissa oli pyritty jättämään mahdol- 
lisimman avoimiksi ne tekijät, joiden korostumista tutkimuksessa haluttiin 
selvittää. 

Vaikka vastaajilla ei välttämättä ollut kovinkaan paljon omakohtaista ko- 
kemusta rekrytointiprosessista, vastaukset heijastavat hyvin tyypillistä rekry- 
tointiprosessia ja siihen liittyviä sosiaalisia ja kulttuurisia normeja. Aineistosta 
oli löydettävissä aiemmin esitetyt hyvin selkeät tapahtumaketjut sekä samo- 


ja toistuvia tekijöitä, jotka puoltavat sitä, että tulokset eivät ole satunnaisia, 

vaan niillä on selvä yhteys reaalimaailmaan. Ne myös heijastavat vahvasti sitä 
kulttuuria, joka korkeakouluperinteessä on esimerkiksi rekrytointimessujen 
osalta. Vastaukset olivat myös linjassa aiempien rekrytointikokemusta sel- 
vittäneiden tutkimusten kanssa. Lisäksi vastaajien tarinoissa esille nostamat 
elementit olivat suurimmaksi osaksi samoja tekijöitä, joita vuosikymmeniä jat- 
kunut rekrytointiprosessien tutkimus on korostanut. Vastausten samankaltai- 
suus kertoo myös aineiston saturaatiosta: tämän kokoisella, verrattain pienellä 
aineistolla (N=36), saadaan eläytymismenetelmää hyödyntäen esiin toiminta- 
malleja ja ilmiölle tyypillisiä piirteitä. 

Tässä tutkimuksessa kartoitettiin tekijöitä, joiden voidaan nähdä vai- 
kuttavan hakijakokemukseen ja jotka ovat näin muodostamassa mielikuvaa 
yrityksestä työnantajana. Kohderyhmä oli tarkasti rajattu ja tutkimuksessa 
hyödynnettiin vain yhtä menetelmää. Jatkossa hakijakokemuksen tutkimusta 
tulisi laajentaa paitsi tekniikan alan ulkopuolelle myös uralla huomattavasti 
pidemmälle ehtineisiin työnhakijoihin, sillä tutkimusten mukaan he arvos- 
tavat erilaisia asioita kuin opiskelijat, ja heidän vastauksistaan saatettaisiin 
saada enemmän kuvauksia esimerkiksi eri arviointimenetelmien miellyttä- 
vyydestä. Tämä myös siksi, että kansainvälisestikin tutkimusta on tehty hyvin 
pitkälti yliopisto-opiskelijoista, ja näitä tuloksia on usein yleistetty koskemaan 
työmarkkinoita yleensä, vaikka voidaan kyseenalaistaa, onko opiskelijoilla ja 
vastavalmistuneilla tehdyt tutkimukset tällä tavoin yleistettävissä. (Breaugh 
2013.) Tämän tutkimuksen vertailuun nuoret yliopisto-opiskelijat kuitenkin 
soveltuivat erinomaisesti. 

Tämän tutkimuksen pohjalta voidaan olettaa tiettyjen tekijöiden olevan 
merkittävässä roolissa hakijakokemuksen muodostumisessa. Lisätutkimusta 
tulisi tehdä esimerkiksi haastattelemalla henkilöitä, jotka ovat tulleet hylätyk- 
si aidossa rekrytointiprosessissa, jotta eri tekijöiden merkityksiä voitaisiin pa- 
remmin analysoida. Rekrytointi on ihmisten välistä kommunikointia, mutta 
tulee varmasti muuttumaan teknologian kehittymisen mukana, minkä vuoksi 
aiheen tutkimista tulee jatkaa tulevaisuudessakin. Esimerkiksi tässä tutki- 
muksessa sosiaalinen media ei noussut esille, mutta sen rooli saattaa kasvaa 


tulevien sukupolvien myötä. 

Tutkimuksen tulosten perusteella näyttää siltä, että rekrytointiprosessis- 
sa on merkityksellisintä ajoitus ja viestintä, jonka avulla vähennetään hakijan 
epävarmuutta. Jos nämä tekijät on saatu kuntoon tai niin kauan kuin niihin ei 
ole prosessissa törmätty, huomio kiinnittyy muihin seikkoihin: miellyttävään 
ja sujuvaan kommunikointiin yrityksen ja rekrytoijien kanssa sekä hakijan 
kokemukseen sopivuudestaan yritykseen. Kokemuksen luomisessa korostuu 
myös yrityksen aidon kiinnostuksen ja arvostuksen osoittaminen prosessin ai- 
kana, mitä lähes kaikki esille nousseet muut tekijät ilmentävät. Kohderyhmän 
rekrytointeja tehdessä tuleekin kiinnittää huomiota riittävän tiedon tarjoami- 
seen ja hakemisen tekniseen sujuvuuteen sekä siihen, että työpaikkoja tarjo- 


taan niitä kanavia käyttäen, jotka kohderyhmä kokee omikseen. 

Mikä on eläytymismenetelmä? 


(1) Tapasit sattumalta junamatkalla tuttavasi. Puhuitte siitä, millaista 
yleissivistystä tällä hetkellä tarvittaisiin. Kerro vapaasti keskustelustan- 
ne. 


(2) Tapasit sattumalta junamatkalla tuttavasi. Puhuitte siitä, millaista 
yleissivistystä parinkymmenen vuoden päästä tarvittaisiin. Kerro vapaas- 
ti keskustelustanne. 

Tämän artikkelikokoelman tutkimusartikkeleita yhdistää eläytymismenetel- 
mä: kaikkien yhdentoista empiirisen tutkimuksen aineistot on kerätty tällä 
menetelmällä. Kun tutkimusartikkelien aiheet kuitenkin vaihtelevat melko 
paljon korkeakoulujen yhdistämisestä turvallisuuskulttuuriin, työhyvinvoin- 
nista monikulttuurisuuteen ja onnistuneesta rekrytointiprosessista luennon 
onnistumiseen, on selvää, että kyseessä on monipuolinen ja monenlaisiin aihe- 
piireihin soveltuva tiedonhankintamenetelmä. Eläytymismenetelmää on käy- 
tetty melko monipuolisesti eri tieteenaloilla Suomessa (ks. Wallin ym. 2015): 
meidän artikkelejamme yhdistää menetelmän lisäksi kiinnostus kasvatuksen 
ja sosialisaation eri prosesseihin. 

' Artikkeli pohjautuu Jari Eskolan fasilitoimaan ja Annan Wallinin konsultoimaan 
kahden opintojakson yhdistelmäseminaarin (Esko/4MEBS1.0-ryhmä) työskentelyyn Tam- 
pereen yliopiston kasvatustieteiden tiedekunnassa lukuvuonna 2016-2017. Kaikki kir- 
joittajat ovat osallistuneet seminaarityöskentelyyn, käyttäneet itse eläytymismenetelmää 
omissa tutkimusprojekteissaan sekä osallistuneet artikkelin kirjoittamiseen ja muokkaa- 
miseen. Artikkelissa esitetyt kehyskertomukset ovat esimerkkejä ryhmän talvella 2016- 


2017 käyttämistä kertomuksista ja kaikki projektit on esitelty laajemmin tässä teoksessa. 
Kirjoittajat ovat poikkeuksellisesti tässä artikkelissa aakkosjärjestyksessä. 

Elaytymismenetelma on kvalitatiivisen aineiston tiedonhankintamene- 
telmä, jossa vastaajille (kutsuttakoon heitä vastaajiksi, informanteiksi, joskus 
jopa tutkimuskohteiksi olkoonkin, että varsinaisia kohteita he eivät ole vaan 
tutkittava ilmiö) annetaan orientaatioksi pieni kertomus, jota on tapana kut- 
sua kehyskertomukseksi. Vastaajien tehtävänä on jatkaa tätä kertomusta eteen- 
päin tai vaihtoehtoisesti kertoa mitä on tapahtunut, jotta on päädytty kehys- 
kertomuksessa kuvattuun tilanteeseen: 

(1) On kulunut reilu vuosi siitä, kun Norssin lukio muutti yliopistolle. Tun- 


net kuuluvasi tähän yhteisöön. Kirjoita tarina siitä, miten yhteenkuulu- 
vaisuuden tunne ilmenee lukiolaisen arjessasi. 


(2) On kulunut reilu vuosi siitä, kun Norssin lukio muutti yliopistolle. Tun- 
net ettet kuulu tähän yhteisöön eikä yhteisö ole ottanut sinua omakseen. 
Kirjoita tarina siitä, miten yhteisöllisyyden puuttuminen ilmenee lukio- 
laisen arjessasi. 

Elaytymismenetelma kehitettiin aikanaan 1960-luvulla yhdeksi vastaukseksi 
tutkimuksen tiedonhankinnan eettisten ongelmien ratkaisuksi. Eläytymis- 
menetelmän perusidea on suora imitaatio kokeellisesta ajattelusta: Yhtä teki- 
jää — muuttujaa — varioimalla muiden olosuhteiden pysyessä samana voidaan 
selvittää sitä, mitä tämä nimenomainen muuttuja vaikuttaa tutkittavaan 
asiaan. Perusmallina voi siis pitää vaikkapa lääketutkimusta: mitä tapahtuu, 
kun koeryhmälle annetaan uutta testattavaa ainetta ja verrokkiryhmälle van- 
haa lääkettä, kokeellisen ajattelun logiikka on siis sama. Samalla tavalla eläyty- 
mismenetelmässä kehyskertomuksessa varioidaan yhtä tekijää — Norssin lukio 
-esimerkissä yhteisöllisyyttä — muiden elementtien pysyessä samana. 
Eläytymismenetelmän etuna on, että sitä käytettäessä vastaajat voivat käyt- 
tää ihmisille tyypillisiä toimintatapoja: ajattelua, punnintaa ja kieltä todelli- 
suutta konstruoivana tekijänä. Ajattelun samankaltaisuutta ei haeta esimer- 
kiksi kyselylomakkeen tapaan tarjoamalla vastaajalle muutamia vaihtoehtoja, 
joista hän joutuu valitsemaan itselleen vähiten sopimattoman. Esimerkiksi Li- 
kert-asteikollisia asenneväittämiä käytettäessä kaksi vastaajaa voi hyvin valita 
saman vaihtoehdon ("olen jossain määrin samaa mieltä”), vaikka tarkemmin 
ajatellen heidän käsityksillään ei ole mitään yhteistä lukuun ottamatta sitä, 


että he tekivät paremman puutteessa saman valinnan. Näin tutkijan työ tie- 

tyllä tavalla helpottuu, kun vastaajat valinnan edessä muokkaavat käsityksiään 
samansuuntaisiksi. Tutkimuksessa olemme tavanomaisesti kiinnostuneet juu- 
ri samanlaisuudesta, esimerkiksi kvalitatiivisten aineistojen kanssa työsken- 
televä pyrkii löytämään vastauksista (haastatteluista tms.) samankaltaisuut- 
ta teemoitellen ja tyypitellen, joskus jopa laskien. Vaikka ei laskettaisikaan, 
niin ainakin helposti käytetään näennäisesti eksakteja kvasikvanti-ilmaisuja 
aineistoa analysoidessa ja tulkitessa, jopa huomaamattaan: harvat, vain jot- 
kut, noin puolet, lähes kaikki. Sinänsä jako kvalitatiiviseen ja kvantitatiiviseen 
tutkimukseen on kulunut ja jopa turha, tässä yhteydessä sillä tarkoitetaan ai- 
noastaan aineiston muotoa: onko aineisto valmiiksi numeroina vai jossakin 
muussa muodossa, esimerkiksi litteroituna tekstinä. Tähän jakoon ei siis lii- 
tetä erityisiä tieteenfilosofisia, epistemologisia tai ontologisia periaatteita sen 
paremmin kuin ehdotonta kantaa kielen olemuksesta tutkimuksesta. Kieleen 
voi suhtautua monella tavalla tutkimuksessa: se voi olla väylä todellisuuden 
selvittämiseen tai yhtä hyvin voidaan tutkia kieltä sellaisenaan, eri tapoja 
käyttää kieltä. Olennaista lienee se, että tutkimuksella tavoitetaan jotain lu- 
kijaa kiinnostavaa tai ajankohtaisiin yhteiskunnallisiin kysymyksiin liittyvää, 
vaikka ei aina lopullista totuutta. Näin tapahtuu myös, kun käytämme eläyty- 
mismenetelmää. Menetelmällä kerätyt tarinat tai kertomukset voidaan nähdä 
yhtä hyvin kuvauksina siitä, miten ihmiset todella ajattelevat jostakin asiasta, 
kuin myös kiinnostavina kertomuksina sinänsä. Niinpä tämänkin kokoelman 
11 kertomusta kertovat monenlaisista nyky-yhteiskunnan ilmiöistä, toivotta- 
vasti ajatuksia herättävästi, mutta missään tapauksessa ne eivät pyri kertomaan 

kaikkea. 

Elaytymismenetelmassa vastaajat eläytyvät kehyskertomuksessa esitettyyn 
tilanteeseen. Koska kirjoittajille annetaan mahdollisuus kuvitteellisen kerto- 
muksen esittämiseen, menetelmällä ei saada tietoa vastaajan omista käsityksis- 
tä tai kokemuksista. Sen sijaan menetelmä antaa vastaajalle mahdollisuuden 
laajentaa tarkastelua oman ajattelunsa ulkopuolelle, jolloin voidaan päästä 
jäljille ilmiön laajuudesta: miten vastaajien mielestä ilmiö voitaisiin käsittää. 
Eläytymismenetelmä ei sovi niinkään sen selvittämiseen, mitä ilmiö on, vaan 


mitä se voisi olla. 

Elaytymismenetelman juuret ovat Yhdysvalloissa ja 1960-luvulla, mutta 
viime vuosikymmeninä menetelmä on vakiintunut erityisesti suomalaiseksi 
menetelmäksi vaikkakin menetelmän maailmanvalloitustyö on hitaasti aloi- 
tettu. Terminä ”eläytymismenetelmä? ei välttämättä ole paras mahdollinen, 
mutta jo vakiintunut, ja siksi sitä on syytä käyttää tässäkin yhteydessä. Kan- 
sainvälisessä keskustelussa olemme toistaiseksi pyrkineet lanseeraamaan ter- 
miä the method of empathy-based stories (MEBS). Kehyskertomus on samalla 
tavalla vakiintunut termi, joskin vaikkapa skripti (script) tai instruktio olisivat 
myös mahdollisia. 

Kehyskertomuksen variointi on eläytymismenetelmän keskeisin idea. Va- 
riointi mahdollistaa kerätyn aineiston analysoinnin ikään kuin kahteen ker- 
taan. Analyysin voi aloittaa työstäen aineistoa kuin mitä tahansa laadullista 
aineistoa, esimerkiksi teemoitellen ja tyypitellen. Tämän jälkeen eläytymisme- 
netelmän ollessa kyseessä, tehdään yleensä analyysi, jossa keskitytään tarkas- 
telemaan kehyskertomuksen varioinnin vaikutusta, eli sitä mikä vastauksissa 
muuttuu, kun kehyskertomuksessa varioidaan yhtä tekijää. Toki tämä variaati- 
on vaikutus ei ole aivan selvä. Niinpä monessa tämänkin projektin tutkimuk- 
sessa vastaajat paikoin ikään kuin kieltäytyivät vastaamasta kehyskertomuk- 
sessa esitettyyn kuvaukseen, ja käänsivät sen päälaelleen. Tutkija voisi tehdä 
tästä ongelman, mutta sitä se ei ole. Aktiivinen tutkija kunnioittaa aineistoaan 
ja huomioi nämä kiinnostavat poikkeukset, jos ne ovat relevantteja hänen tut- 
kimuksensa kannalta. Tätä kautta hän voi myös saada aineistosta enemmän 
irti. Esimerkiksi Suomeen muuttaneesta Ujelista kertovat kehyskertomukset 
johdattivat vastaajia kirjoittamaan sekä onnistuneesta ja epäonnistuneesta ko- 
toutumisesta, vaikka kehyskertomusta varioitiin juuri kotoutumisen onnistu- 
misen ja epäonnistumisen osalta: 


(1) Ujel on saapunut Suomeen vuosi sitten. Hänen kotoutumisensa on onnis- 
tunut hyvin. Kerro, mitä on tapahtunut. 


(2) Ujel on saapunut Suomeen vuosi sitten. Hänen kotoutumisensa ei ole on- 
nistunut. Kerro, mitä on tapahtunut. 

Eläytymismenetelmästä kertova kirjallisuus on jo osin vanhaa, mutta kiin- 

nostunut lukija löytää näistä kattavan kuvauksen menetelmän historiasta ja 


kehitysvaiheista: Eläytymismenetelmäoppaasta (Eskola 1997) on ilmestynyt 

aikanaan useampi laitos ja myös kahdessa laadullisen tutkimuksen perusoppi- 
kirjassa (Eskola & Suoranta 1998; Saaranen-Kauppinen & Puusniekka 2006) 
eläytymismenetelmällä on näkyvä asema. Aloittaa voi myös tutustumalla uu- 
dehkoon oppikirja-artikkeliin (Eskola & Wallin 2015) ja menetelmän käyttöä 
esittelevään katsaukseen (Wallin ym. 2015). Tuoreita tutkimusartikkeleita on 
julkaistu Liikunta & tiede -lehdessä (Saaranen-Kauppinen ym. 2011; Kujala 

2013; Wallin ym. 2015), mutta toki muuallakin (esim. Kultalahti 2015). 

Tällä artikkelilla on kaksi tarkoitusta. Ensinnäkin päivitämme tässä 
eläytymismenetelmän käyttöön liittyvät kokemukset eräänlaisiksi ohjeiksi 
menetelmän tuleville käyttäjille monikulttuuristuvassa ja alati muuttuvassa 
maailmassa samalla reflektoiden menetelmän käyttöä. Omissa kokeiluissam- 
me olemme tietoisesti — ja osin tarkoituksettakin — testanneet monia eläy- 
tymismenetelmän käytön vakiintuneita konventioita pyrkien kehittämään 
menetelmää yhtä käyttökelpoisemmaksi. Tämä artikkeli on myös eräänlainen 
taustoitus tai jälkikirjoitus artikkelikokoelmamme 11 empiirisille tutkimus- 
artikkelille. Emme siis toista juurikaan aiemmassa kirjallisuudessa esitettyä 
vaan keskitymme pragmaattisesti siihen millaisia pohdintoja ja valintatilan- 


teita menetelmää hyödyntävä tutkija kohtaa. 


Kehyskertomuksen laadinta 


Kehyskertomusta suunniteltaessa on tärkeää miettiä, kenelle kertomus on 
suunnattu. Olennaista on, että kertomus on ymmärrettävä kaikille vastaajil- 
le ja että se herättää ajatuksia ja halun kirjoittaa. Vastaajien ikä ja muut kir- 
joittamisvalmiuksiin vaikuttavat tekijät on tietenkin syytä ottaa huomioon. 
Nuorimmat eläytymismenetelmävastaajat ovat olleet peruskoulun ala-asteella 
ja vanhimmat jo pitkään eläkkeellä. Paitsi taidosta kirjoittaa, kyse on myös 
tiedollisista valmiuksista: siitä että kehyskertomuksessa käytetyt käsitteet ja 
sanat ovat ymmärrettävissä ja ne herättävät edes osapuilleen samanlaisia mieli- 
kuvia kaikissa, tai ainakin suurimmassa osassa, vastaajia. 

Vastaajien heterogeenisyys aiheuttaa haasteita kaikille soveltuvan kehys- 
kertomuksen konstruoimisessa. Paitsi ikään ja tiedollisiin valmiuksiin liitty- 


vät erot, myös yhä enenevässä määrin Suomen monikulttuuristuminen tarjoaa 


270 JARI ESKOLA & TIINA MÄENPÄÄ & ANNA WALLIN (TOIM.) 


Eläytymismenetelmä 2017 


eläytymismenetelmää käyttävälle tutkijalle entistä enemmän pohdittavaa. 
Joihinkin tässäkin artikkelikokoelmassa esiteltäviin tutkimuksiin osallistui 
maahan muuttajia, joiden kielitaidon tasosta emme voineet tietää. Siksi joissain 
tutkimuksissa päädyttiin konstruoimaan kehyskertomuksia kahdella kielellä 
suomeksi ja englanniksi. Koska oli oletettavaa, että ainakin osalla monikie- 
listen ryhmien vastaajista kielitaito olisi suhteellisen heikko, kehyskertomuk- 
set pyrittiin tällaisissa tapauksissa muotoilemaan mahdollisimman lyhyiksi ja 
selkeiksi. Kehyskertomukset tarjottiin ei-suomenkielisissä ryhmissä vastaajille 
sekä englannin- että suomenkielisinä, ja he saivat itse valita, kummalla kielellä 
vastaavat. Myös tarinan kirjoittaminen vastaajien omilla äidinkielillä ja mah- 
dollinen tulkin käyttö nousi keskusteluun muutamassa kirjoitustilanteessa. 
Useammalla kielellä toimiminen kuuluu siis eläytymismenetelmän nykykäyt- 
töön, mistä tästäkin kokoelmasta löytyy monta esimerkkiä. 

Usein eläytymismenetelmäaineistot kerätään paperilla, jolloin A4-pa- 
periarkin ylälaitaan kopioidaan yksi kehyskertomus, ja jokainen vastaaja saa 
vastattavakseen sattumanvaraisesti jonkin sen variaatioista. Joissakin tutki- 
muksistamme kehyskertomus oli suomeksi ja englanniksi ja ne oli sijoiteltu 
vierekkäin A4-arkin ylälaitaan. Tämä järjestelmä toimii hyvin: suurin osa 
vastaajista kirjoitti tavallisesti vaakasuuntaan koko paperin leveydeltä, mut- 
ta yllättäen pari vastaajaa käytti paperista vain toisen reunan eli vastasi vain 
suoraan suomen- tai englanninkielisen kehyskertomuksen alle. Tämä kirjoit- 
tamistyylin ero ei kuitenkaan vaikuttanut vastauksen sanan määrään eikä laa- 
tuun. 

Eläytymismenetelmässä tarkoituksena on luoda samasta kehyskertomuk- 
sesta vähintään kaksi eri variaatiota, jotka poikkeavat toisistaan yhden muut- 
tujan suhteen. Yhden muuttujan varioinnissa on käytetty kahta, kolmea ja jos- 
kus jopa neljää eri versiota. Olennaista on, että pääsääntöisesti varioidaan vain 
yhtä muuttujaa muiden kehyskertomusten elementtien pysyessä samana. Jois- 
sakin tapauksissa voidaan varioida myös kahta eri muuttujaa, kunhan tämä on 
tutkimuksen kannalta relevanttia ja hallittua. 

(1) Eräänä päivänä sinut kutsuttiin vierailevaksi luennoitsijaksi erääseen 


kouluun esittelemään kotimaatasi ja sen kulttuuria kulttuurienvälisen 
kasvatuksen tunnille. Esityksesi jälkeen sinusta tuntui, että luentosi oli 

onnistunut hienosti. Eläydy tähän tilanteeseen ja kerro mitä luennollasi 
tapahtui: mitä ja miten kerroit kotimaastasi ja sen kulttuurista? 


(2) Eräänä päivänä sinut kutsuttiin vierailevaksi luennoitsijaksi erääseen 
kouluun esittelemään kotimaatasi ja sen kulttuuria kulttuurienvälisen 
kasvatuksen tunnille. Esityksesi jälkeen sinusta tuntui, että luentosi oli 
epäonnistunut. Eläydy tähän tilanteeseen ja kerro mitä luennollasi ta- 
pahtui: mitä ja miten kerroit kotimaastasi ja sen kulttuurista? 


(3) Eräänä päivänä sinut kutsuttiin vierailevaksi luennoitsijaksi erääseen 
kouluun esittelemään kotimaatasi ja sen kulttuuria kulttuurienvälisen 
kasvatuksen tunnille. Esityksesi jälkeen sinusta tuntui, että luentosi oli ol- 
lut opettavainen ja siksi se oli onnistunut hienosti. Eläydy tähän tilantee- 
seen ja kerro mitä luennollasi tapahtui: mitä ja miten kerroit kotimaasta- 
si ja sen kulttuurista? 


(4) Eräänä päivänä sinut kutsuttiin vierailevaksi luennoitsijaksi erääseen 
kouluun esittelemään kotimaatasi ja sen kulttuuria kulttuurienvälisen 
kasvatuksen tunnille. Esityksesi jälkeen sinusta tuntui, että luentosi ei 
ollut opettavainen ja siksi se ei onnistunut. Eläydy tähän tilanteeseen ja 
kerro mitä luennollasi tapahtui: mitä ja miten kerroit kotimaastasi ja sen 
kulttuurista? 


Yhdessä tämän artikkelijulkaisun artikkeleista visioitiin Tampere3-korkea- 
koulujen yhdistymisprosessin vaikutuksia korkeakouluopiskelijoiden nä- 
kökulmasta. Kehyskertomuksia oli kaikkiaan neljä ja varioitavia muuttujia 
kaksi. Variaatiot liittyivät itse yhdistymisprosessiin ja sen vaikutuksiin kor- 
keakouluopiskelijoiden opinnoissa. Ensimmäisessä variaatiossa muuttujana 
on itse yhdistymisprosessi. Ensimmäisessä kehyskertomuksessa korkeakoulu- 
jen yhdistyminen tapahtuu ja toisessa se keskeytyy, muuten kehyskertomus on 
neutraali. Toisessa variaatiossa yhdistyminen tapahtuu ja muuttujana on sen 
mahdollinen vaikutus opintoihin: myönteinen tai kielteinen. Kertomusten 
varioinnilla ja muuttujia vaihtamalla pyrittiin saamaan kertomuksiin erilaisia 

näkökulmia tutkittavasta ilmiöstä: 
(1) Kuvitellaan muutaman vuoden päähän. Tampere3-hanke on yhdistä- 
nyt Tampereen seudun kolme korkeakoulua ja tämä vaikuttaa Tampe- 


re3-korkeakoulussa opiskelevien korkeakouluopiskelijoiden opintoihin. 
Eläydy tilanteeseen ja kerro pieni tarina siitä miten se vaikuttaa. 

(2) Kuvitellaan muutaman vuoden päähän. Tampere3-hanke on päätetty 
keskeyttää ja Tampereen seudun kolmen korkeakoulun yhdistyminen ei 
näin ollen toteudu. Lakkautus vaikuttaa myös korkeakouluopiskelijoiden 
opintoihin. Eläydy tilanteeseen ja kerro pieni tarina siitä miten se vaikut- 
taa. 


(3) Kuvitellaan muutaman vuoden päähän. Tampereen korkeakouluopiske- 
lijat opiskelevat uudessa yhdistyneessä Tampere3-korkeakoulussa ja opin- 
not sujuvat hyvin. Eläydy tilanteeseen ja kerro pieni tarina siitä mitä on 
tapahtunut. 


(4) Kuvitellaan muutaman vuoden päähän. Tampereen korkeakouluopiske- 
lijat opiskelevat uudessa yhdistyneessä Tampere3-korkeakoulussa, mutta 
opinnot sujuvat huonosti. Eläydy tilanteeseen ja kerro pieni tarina siitä 
mitä on tapahtunut. 


Itse varioitava muuttuja vaihtelee tietenkin tutkimusongelman ja kohteen mu- 
kaan. Kun esimerkiksi tutkimme yleissivistyksen muuttuvuutta, keskiössä oli 
aika, jolloin toisessa kehyskertomuksessa lähtötilanteeksi annettiin nykyaika 
ja toisessa tulevaisuus, kuten tämän artikkelin alussa kuvattiin. Vastaavasti 
ytimessä voi olla tulevaisuudessa tapahtuva muutos: 

(1) Oletetaan että muutaman vuoden päästä Tampere3-hanke on toteutu- 


nut. Kerrot kollegallesi innostuneena Tampere3-prosessin vaikutuksesta 
omaan opetustyöhösi. 


(2) Oletetaan että muutaman vuoden päästä Tampere3-hanke on toteutu- 
nut. Kerrot kollegallesi huolestuneena Tampere3-prosessin vaikutuksesta 
omaan opetustyöhösi. 

Mielenkiintoinen havainto oli, että itse vastaustarinoista ei pystynyt aina suo- 
raan sanomaan, mihin kehyskertomukseen vastaaja oli vastannut ikään kuin 
vastaajan halu kertoa oma tarinansa olisi ohjannut kirjoitusprosessia kehysker- 
tomuksen sijaan. Niinpä vastaus saattoi kertoa niin myönteisistä kuin kieltei- 
sistäkin asioista, huolimatta kehyskertomuksen muuttujasta. Valppaalle tut- 
kijalle tämä ei ole ongelma, sillä vastauksia toki voi analysoida ja tarvittaessa 
siirtää tulkittavaksi muiden samankaltaisten vastausten joukkoon. 

Kehyskertomuksen eri tekijöitä vaihtelemalla saadaan siis aikaan erilaisia 

kertomuksia, mutta millaisia mielikuvia kertomusten persoonamuodot anta- 


vat? Pohdimme kaikkien kehyskertomusten kohdalla sitä, johdatellaanko sii- 

nä vastaajaa kirjoittamaan tarina minä-muodossa, kolmannessa persoonassa 
vai annetaanko tarinan päähenkilölle jokin erisnimi. Nimien kohdalla poh- 
dimme erityisesti nimistä herääviä mielikuvia. Tuleeko nimestä mieleen nai- 
nen vai mies tai vihjaako nimi jotain etnisestä taustasta suunnaten siten vas- 
taajan kertomusta? Pohdintojen taustalla oli ajatus siitä, että kirjoittaja voisi 
mahdollisimman hyvin eläytyä tarinaan ilman, että persoonamuoto tai nimi 

johdattelisi häntä liikaa. 

Sukupuolineutraalien nimien käyttäminen on ollut yksi eläytymismene- 
telmän trendi viime vuosina, ovathan kehyskertomuksissa seikkailleet Kainot 
ja Eeliat. Koska monessa hankkeessamme monikulttuurisuus toi aineistoihin 
lisähaasteensa, niin tälläkin kertaa tarinoiden päähenkilöinä esiintyvät muun 
muassa Ujel, Levi ja Josi. Neutraali nimi jättää tilaa vastaajan mielikuvituk- 
selle, ja vastaaja voi itse päättää, millaisen henkilön näkökulmasta tarinansa 
kirjoittaa. Tosin neutraalien nimien konstruoiminen on yllättävän hankalaa, 
mm. (Roman) Josi pelasi kevään NHL-finaaleissa vaikka emme sitä tutkimus- 
hetkellä tienneetkään. Yleinen havainto on, että mahdolliset keksityt nimet 
kannattaa testauttaa myös kaikkein nuorimmaisilla, sillä usein vaistomaisesti 
tulee esitettyä jotain satuhahmoa, mikä ei taas vastaa tarkoitustaan. 

(1) Josi on muuttanut Suomeen. Hän on ystävystynyt hyvin suomalaisten 


koulukavereiden kanssa, ja oppiminenkin sujuu ongelmitta. Eläydy nyt 
Josin tilanteeseen ja kirjoita hänen koulupäivästään. 


(2) Levi on muuttanut Suomeen. Hän ei ole ystävystynyt suomalaisten kou- 
lukavereiden kanssa, ja oppiminenkin on vaikeaa. Eläydy nyt Levin ti- 
lanteeseen ja kirjoita hänen koulupäivästään. 

Vastaajaa voidaan myös sinutella kehyskertomuksessa. Tämä saattaa helpot- 
taa eläytymistä, mutta toisaalta myös johtaa harhaan. Vastaaja saattaa luulla, 
että hänen pitäisi kirjoittaa omista kokemuksistaan, jolloin kuvitteelliseen 
tilanteeseen eläytymisen mahdollisuus saattaa jäädä käyttämättä. Vastaavasti 
joissakin tilanteissa kehyskertomuksen kohdistuessa suoraan kertojan elämis- 
maailmaan sinuttelu voi olla hyvinkin paikallaan. Toki kirjoittajaa voidaan si- 
nutella ilman, että hänen pitäisi kertoa nimenomaan omista kokemuksistaan, 
onhan perinteinen kehyskertomuksen ohjeistus ollut kertomuksen loppuun 
liitetty pyyntö kirjoita pieni tarina. 

(1) On kevät vuonna 2019. Olet kirjoittamassa ylioppilaaksi, jonka jälkeen 
olet päättänyt hakea opiskelemaan yliopistoon. Opiskelu yliopiston tiloissa 
on saanut sinut vakuuttumaan siitä, että haluat hakea juuri Tampereen 
yliopistoon. Eläydy tilanteeseen ja kirjoita pieni tarina siitä, miten olet 
päätynyt tähän ratkaisuun? 

(2) On kevät vuonna 2019. Olet kirjoittamassa ylioppilaaksi, jonka jälkeen 
olet päättänyt hakea opiskelemaan yliopistoon. Opiskelu yliopiston tilois- 
sa on saanut sinut vakuuttumaan siitä, että haluat ehdottomasti hakea 
opiskelijaksi johonkin muualle kuin Tampereen yliopistoon. Eläydy ti- 
lanteeseen ja kirjoita pieni tarina siitä, miten olet päätynyt tähän ratkai- 
suun? 

Kehyskertomuksessa voidaan käyttää myös passiivimuotoa. Kuten edellä ku- 
vattiin, niin korkeakouluopiskelijoita tutkittaessa kehyskertomuksessa kuvail- 
tiin tulevaisuuden tilannetta — korkeakoulumuutosta — jossa toimijoina ovat 
korkeakouluopiskelijat. Vastaajat olivat myös korkeakouluopiskelijoita ja tilan- 
nekuvaus on tulevaisuudesta, joka koskettaa luultavasti heitäkin, joten kehys- 
kertomuksen tarinaan oli helppo eläytyä. Esioletus siitä, että vastaukset ovat 
tällöin myös yleisemmällä tasolla piti paikkansa: vain kahdessa kertomuksessa 
(N=41), vastaaja kirjoittaa tarinan minämuodossa tai jonkun nimisenä. 
Perinteisesti on ohjeistettu, että kehyskertomuksen on syytä olla mahdol- 
lisimman lyhyt, jotta se olisi mahdollisimman yksiselitteinen ja suuntaisi vas- 
taajien kertomuksia tutkijan toivomaan suuntaan. Myös tämän artikkeliko- 
koelman tutkimuksissa pyrimme siihen, että kehyskertomuksista karsittaisiin 
kaikki epäolennainen ja ne olisivat siten mahdollisimman yksiselitteisiä, lyhyi- 
tä ja selkeitä. Menetelmälle tyypilliseen tapaan kehyskertomuksissa vaihteli 
useimmissa tutkimuksissa vain yksi seikka, ja muuten niiden sisältö pyrittiin 
pitämään mahdollisimman samanlaisena. Lyhyessä kehyskertomuksessa ai- 
heeseen johdattelu on vähäistä ja variaation vaikutus on helpommin pelkistet- 
tävissä. Lyhyt kehyskertomus myös rajoittaa kirjoittajaa vähemmän ja tarjoten 
siten kirjoittajalle enemmän mahdollisuuksia kirjoittaa juuri niin kuin haluaa. 
(1) Kainon työelämässä erilaiset tapahtumat ovat vaikuttaneet Kainon työ- 


hyvinvointiin. Kerro tarina tapahtumista sekä keinoista, joiden avulla 
hän on jatkanut eteenpäin. 

(2) Kainon omassa elämässä erilaiset tapahtumat ovat vaikuttaneet Kainon 
työhyvinvointiin. Kerro tarina tapahtumista sekä keinoista, joiden avul- 
la hän on jatkanut eteenpäin. 

Voiko kehyskertomus sitten olla liian pelkistetty? Jossain tilanteissa pelkistet- 
ty kehyskertomus voi ehkä jäädä liiankin avoimeksi tai rajaamattomaksi, eikä 
silloin välttämättä saada vastauksia tutkimuskysymyksiin. Kehyskertomuksen 
laadinta on usein näennäisestä yksinkertaisuudestaan huolimatta varsin haas- 
tavaa. Kehyskertomukset ovat eläytymismenetelmän kulmakivi, ja kehysker- 
tomuksen laadintaan kannattaa käyttää aikaa. 

Mikä on riittävä pituus kertomukselle, kun tarinan tuottajalle jotain pitää 
kertoa, mutta johdatella ei halua? Jos tarinan vastaajat ovat nuoria tai lapsia, 
kannattaa kertomus pitää muutaman lauseen pituisena. Usein kirjoittajan 
tarinan sisällön oli pitkälle määritellyt kertomuksen viimeinen lyhyt lause 
ja kehyskertomuksen alun, tutkimukselle kuitenkin merkittävät kuvailevat 
lauseet, olivat kirjoittajalta jääneet huomioimatta tai unohtuneet kirjoittajan 
päästessä vauhtiin, mikä on yksi syy siihen, että kehyskertomukset kannattaa 
pääsääntöisesti pitää mahdollisimman lyhyinä. 

(1) Keskustelet opiskelukaverisi kanssa. Olette yhtä mieltä siitä, että mieles- 


tänne oppilaitoksenne turvallisuusasiat ovat hyvällä tolalla. Kirjoita ta- 
rina keskustelustanne. 


(2) Keskustelet opiskelukaverisi kanssa. Olette yhtä mieltä siitä, että mieles- 
tänne oppilaitoksenne turvallisuusasiat ovat huonolla tolalla. Kirjoita 
tarina keskustelustanne. 

Kehyskertomuksen suunnittelussa edetään lopulta vaiheeseen, jossa varmis- 
tetaan jopa yksittäisten sanavalintojen perusteluja, merkitystä ja tarkoitusta. 
Yksittäisten sanojen sisältöjen merkitysten pohtiminen saattaa kuulostaa sai- 
vartelulta, mutta joissain tapauksissa on tutkimusongelman näkökulmasta 
keskeisten sanojen luomien mielikuvien merkitystä syytä varmistaa ja tarken- 
taa. Näin vastaaja orientoituu halutulla tavalla asiayhteyteen kehyskertomuk- 
sen kautta. Voidaan ajatella esimerkiksi, miten eri tavoin vastaaja tulkitsee ja 
ymmärtää sanat työ, työelämä tai työyhteisö. Tai minkälaisen eron kehyskerto- 
mukseen luo käyttäessämme sanaa muutokset tai tapahtumat? Koska vastaa- 


jat voivat takertua tai ymmärtää väärin esimerkiksi yhden kehyskertomuksen 

sanan, mitä tutkija ei ole etukäteen kaikesta valmistautumisesta huolimatta 


osannut arvata, on kehyskertomus syytä testata ennen tutkimuksen tekoa. 


Keräämisen tavat ja tilanteet 
Eläytymismenetelmäaineiston voi kerätä monella eri tavalla. Perinteisesti 
kehyskertomus on tulostettu A4-arkkien ylälaitaan, ja näiden monisteiden 
kanssa on menty etukäteen sovittuna aikana johonkin sopivaan tilaisuuteen 
keräämään aineisto paikan päällä. Monisteet on voitu myös jakaa ja pyytää pa- 
lauttamaan ilmoitetun ajan kuluessa vaikkapa johonkin palautuslaatikkoon, 
mutta vastauksia tulee luonnollisestikin tässä tapauksessa paljon vähemmän. 

Nykytekniikan myötä paikan päällä voidaan pyytää myös kirjoittamaan 
tarina tietokoneella tai tabletilla, ja palauttamaan vastaus sähköisesti. To- 
sin tabletilla ja norminäppäimistöllä kirjoitetut tarinat eivät välttämättä ole 
kirjoituskokemuksen erilaisuuden vuoksi tasavertaisia. Joissakin tapauksissa 
käytimme onnistuneesti samassa tutkimuksessa sekä sähköisiä että käsinkir- 
joitettuja vastauksia. Kirjoittamistavat ovat erilaisia mm. siltä osin, että säh- 
köistä kertomusta voi muokata toisin kuin käsinkirjoitettua, mutta kaikki 
tavat tuottivat ainakin tämän artikkelikokoelman tutkimuksissa riittävän hy- 
viä kertomuksia eikä edes ole selvää se, kumpaa tapaa vastaajat suosivat mikäli 
voivat valita; toiset ovat tottuneita kirjoittamaan käsin, toiset koneella. Erääs- 
sä tämän projektin tutkimuksessa vastaajat saivat aineistonkeruutilaisuudessa 
valita vastaamisen tavaksi joko paperille kirjoittamisen tai e-lomakkeella vas- 
taamisen. Suurin osa vastaajista halusi kirjoittaa skenaarionsa paperille. Oliko 
tähän valintaan sitten syynä halu kirjoittaa vastauksensa paperille vai esimer- 
kiksi se, että heillä ei ollut tablettia tai kannettavaa tietokonetta mukanaan? 

Monet vastaajat voivat mielellään valita myös kasvokkain aineistoa kerät- 
täessä sähköisen vastaamisen muodon, esim. vastaamisen omalla läppärillään 
tai tabletillaan. Tämä vaatii tutkijalta ennakkosuunnittelua. Jos haluaa, että 
vastaajat eivät näe variaatiota, sähköisiä lomakkeita pitää olla yhtä monta kuin 
on variaatiotakin. Jos tilaisuudessa kerätään aineistoa sekä sähköisellä lomak- 
keella että paperilla vastaajien valinnan mukaan, tutkijalla olisi hyvä olla mu- 


kanaan valmiiksi sekoitettuina vastauspaperit, joissa olisi kehyskertomuksen 

lisäksi varioinnin mukaisen sähköisen lomakkeen linkki. Sähköisen aineis- 
tonkeruun osalta ennakkovalmisteluja tarvitaan jälleen enemmän, mutta lit- 
terointiin ei mene aikaa, koska sähköisessä muodossa olevan vastauksen voi 
yleensä kopioida tekstimuotoisena. Tilaisuudessa voidaan myös jakaa esimer- 
kiksi verkko-osoite, jossa vastaajat pääsevät kirjoittamaan kertomuksensa säh- 
köiselle lomakkeelle. Yhteydenotto voidaan tehdä myös kokonaan sähköisesti, 
joko kohdennetusti jokaiselle erikseen, jonkun tietyn ryhmän sähköpostilis- 
talle tai vastaavalle tai vaihtoehtoisesti kohdentamattomana jonkun sosiaali- 

sen median sivustolle. 

Yhdessä tämän projektin hankkeessa aineisto kerättiin perinteisellä jalka- 
työllä feissaamalla yliopiston aulassa vastaan tulleita ihmisiä. Tutkija oli va- 
rannut yliopistolta sopivan luokan ja pysäytti silmämääräisesti kohderyhmään 
sopivia kulkijoita, ja pyysi heitä poikkeamaan luokkaan kirjoittamaan tari- 
nansa. Tämä aineiston keräämisen tapa osoittautui yllättävän toimivaksi ja te- 
hokkaaksi, vaikkakin se vaatii tutkijalta erittäin aktiivista ja vuorovaikutteista 
asennetta. Kasvokkain toteutettavassa aineistonkeruussa on etuna se, että tut- 
kimusluvan kysyminen ja vastaajan vapaaehtoisuuden varmistaminen toteutu- 
vat samalla kertaa. Suuremman aineiston hankinta kasvokkain ohikulkijoilta 
on kuitenkin työlästä ja aikaa vievää, mutta huolellinen valmistautuminen, 
toteutuksen suunnitteleminen sekä osallistumiseen motivoivan kutsun pohti- 
minen helpottavat ja edistävät onnistumista. Kasvokkain kerättävässä aineis- 
tonkeruussa vastaaja etsii vihjeitä myös siitä, kuka aineistoa hankkii. Niinpä 
vaikkapa monikulttuurisuutta tutkittaessa aineisto voisi olla erilainen riippu- 
en siitä, kuka aineistoa kerää Tutkijan ikä, sukupuoli, kielitaito ja kulttuuri- 
tausta voivat kenties vaikeasti ennustettavalla tavalla näkyä aineistossa. 

Sähköisessä aineistonkeruussa ohjeistus voi olla kirjallinen, mutta kasvok- 
kain aineistoa kerättäessä tutkijan on luontevaa johdatella tehtävään lyhyellä 
alustuksella. Olennaista on kiinnittää huomiota, mitä vastaajille kerrotaan 
etukäteen ja miten tämä saattaa vaikuttaa heidän kertomuksiinsa. Tämän 
artikkelikokoelman tutkimuksissa toimittiin monella eri tapaa. Osassa tutki- 
muksista vastaajat ohjeistettiin vain vastauspaperin täyttämiseen, mutta eläy- 
tymismenetelmän ideaa, tutkimuksen aihetta tai tutkijan tieteenalaa ei pal- 


jastettu etukäteen, jotta nämä tiedot eivät vaikuttaisi vastaajien kertomuksiin. 

Alkuorientaatiossa kannattaa kuitenkin yleensä tuoda esiin ainakin seuraavat 
asiat: 
Esittäytyminen 
2. Ohjeistus kehyskertomuksen jatkamiseen ja mahdollisten taustatieto- 
jen täyttämiseen: 
— Tarkoituksena on eläytyä tilanteeseen, kertomus voi olla kuviteltu. 
— Vastauksen ei tarvitse olla harkittu, vaan sitä voi lähteä kirjoitta- 
maan intuitiivisesti. 

3. Käytettävissä oleva aika, yleensä n. 15-20 min. 

— Mahdollisuus lisäaikaan? 

4. Lomakkeiden kerääminen 
— Kerätäänkö esimerkiksi kaikki vastauspaperit lopuksi yhtä aikaa 
pois vai sitä mukaa, kun saadaan valmiiksi? 

Aineistonkeruun alkuorientaatioon liittyen olisi hyvä ottaa huomioon myös 
se, että eläytymismenetelmä on monelle varsin vieras aineistonkeruumenetel- 
mä ja varsinkin maahanmuuttajataustaisille tai ulkomaalaisille tämä uniikki 
aineistonkeruumenetelmä saattaa aiheuttaa vaikeuksia vastauksen kirjoit- 
tamisessa. Tarinan kirjoittaminen vaikkapa kyselylomakkeen täyttämisen 
sijaan usein aiheuttikin vastaajille hämmennystä vastauksen kirjoittamises- 
sa. Kielellisen haasteen lisäksi perehtymättömyys eläytymismenetelmään on 
myös mahdollinen tekijä, mikä saattaa tehdä vastauksista pinnallisia, suppeita 
ja luettelomaisia. Vastaajien hämmennyksen ehkäisemistä varten tutkijan on 
etukäteen tarkasti pohdittava siitä, millaiset kirjoitusohjeet tilaisuuden aluksi 
annetaan. 

Alkuorientaation on hyvä olla lyhyt ja mahdollisimman vähän johdatte- 
leva. On kuitenkin hyvä kertoa, että kyseessä on eläytymismenetelmä ja että 
vastaajan ei tarvitse kirjoittaa omana itsenään. Jonkinlainen alkuorientaatio 
pitää olla myös sähköisessä aineistonkeruussa. Ensiksi vastaajia yleensä lähes- 
tytään esim. sähköpostilla tai tiedotteella, jossa kerrotaan lyhyesti mihin tut- 
kimus liittyy. Orientointia voi olla jonkin verran myös sähköisessä lomakkees- 
sa. Sähköisesti aineistoa kerättäessä on myös tärkeää liittää pyyntöön tutkijan 
yhteystiedot, jotta vastaajat saavat häneltä tarvittaessa lisätietoja tai ohjeita. 

Tutkijan pitää myös miettiä, miten vastaajia motivoidaan osallistumaan 


tutkimukseen ja syventymään kirjoitustehtävään. Tässä voi auttaa asettumi- 

nen vastaajan asemaan miettimällä, mitä etua tai hyötyä osallistumisesta vas- 
taajalle itselleen voisi olla. Esimerkiksi työhyvinvointia koskevassa tutkimuk- 
sessa vastaajille kerrottiin, että tutkimuksen aiheena on työikäisten aikuisten 
työhyvinvointi ja että tutkimusmenetelmänä on eläytymismenetelmä. Kirjoit- 
tamistehtävän voisi tämänkaltaisessa tapauksessa nähdä kenties jopa emansi- 

patorisena kokemuksena joko yksilölle itselleen tai työyhteisölleen. 

Kun aineisto on kerätty, vastaajille voidaan antaa tilaisuus jälkipuintiin. 
Mikäli tutkimuksen aihetta tai eläytymismenetelmän ideaa ei selostettu ennen 
tutkimusta, niitä voidaan avata jälkikäteen. Mikäli keräystilanteen puitteet 
sen sallivat, lopuksi voidaan myös käydä vapaata keskustelua aiheesta. Tällöin 
omia ajatuksia päästään vielä jakamaan toisten vastaajien ja tutkijan kesken, 
mikä saattaa antaa tutkijalle lisätietoa vastaajien ajatuksista ja siten helpot- 
taa aineiston analyysia. Joskus aineistoa keräävä tutkija pyydetään uudestaan 
tutkimukseen osallistuneen ryhmän luokse kertomaan oman tutkimuksensa 
tuloksista. Nämä tilaisuudet ovat tutkijalle tärkeitä verkostoitumisen ja oman 
työn kehittämisen paikkoja. 

Sähköinen aineistonkeruu on yleisesti haastavaa. Vastausprosentit jäävät 
alhaisiksi, koska viesti usein hukkuu muun sähköpostin sekaan. Sähköisessä 
aineistonkeruussa on huomioitava monia tekijöitä. Ensinnäkin viestin tulee 
olla selkeä ja kohdennettu juuri oikealle vastaanottajalle tai ryhmälle. Oikea 
ajoitus on myös tärkeää, ettei viesti huku maanantaiaamun sähköpostisumaan 
tai loma-aikaan. Voi myös olla muita ajankohtia, jolloin aineistoa ei yksin- 
kertaisesti kannata lähteä keräämään. Esimerkiksi artikkelikokoelmamme 
tutkimuksiin liittyvä Tampere3-hanke oli marras-joulukuussa 2016 hetken 
pysähdyksissä. Tässä yhteydessä pohdimme, olisiko ajankohta hyvä vai huo- 
no aineiston keräämiseen. Opettajilta saatu viesti oli kuitenkin sellainen, että 
"opettajat ovat nyt poteroissaan” ja odottavat tietoa hankkeen jatkumisesta. 
Aineiston keräämiseen tuli tämän vuoksi odottamaton tauko. 

Jos kohderyhmä on vaikeasti tavoitettavaa, vaikkapa ihmisiä työssään, pi- 
tää etsiä oikea väylä päästä tapaamaan heitä. Jos lupaa aineiston keräämiseen 
esimerkiksi koulutustilaisuudessa ei heru, voi jo siitä olla apua, että käy jossain 
tilaisuudessa kertomassa asiansa, esittämässä pyynnön osallistua tutkimuk- 
seen joko tilaisuuden jälkeen kasvokkain tai sähköisellä lomakkeella omalla 

ajalla. Kun tutkija saa kasvot, vastauksia voi olla helpompi saada, sähköises- 
tikin. 

Sähköisen aineiston keräämisen yhteydessä voi joutua miettimään myös 
eräänlaisia auktoriteettikysymyksiä. Jos aineisto kerätään esimerkiksi kurssil- 
la tai oppitunnilla, jossa vastaajat ovat nuoria tai opiskelijoita, tarvitaan ehkä 
tutkimuslupa, ja tämän lisäksi aineiston keräämisestä sovitaan lopulta kurssin 
opettajan kanssa. Jos puolestaan aineistoa kerätään opettajilta sähköisesti, oli- 
si tärkeää saada viestinnän avuksi esim. opettajien esimies tai täydennyskou- 
lutuksesta vastaava henkilö, joka mahdollisesti välittää viestin samalla ikään 
kuin antaen luvan tai velvoittaen heitä vastaamaan. Pitää siis etsiä nämä niin 
sanotut avainhenkilöt käsiinsä, ja eduksi on, jos he vielä näkevät asiasi tärkeä- 
nä. Kasvoton sähköposti tai viesti intrassa ei tavoita kiireisiä opettajia samaan 
tapaan. 

Aineiston keräämistilanteet voivat myös poikia uusia tilaisuuksia päästä 
keräämään aineistoa. Samoin kävi myös osassa tutkimuksistamme, joissa käy- 
tettiin sähköisiä kyselyitä. Esimerkiksi Facebook-sivustoille linkattuihin ky- 
selyihin tuli kommentteina vinkkejä muista mahdollisista sivustoista, joista 
voisi tavoittaa tutkimuksen kohderyhmää. Aineistonkeruun yhteyshenkilöt 
voivat myös pitää oman alansa tutkimusta tärkeänä, ja auttavat uusien keräys- 
tilaisuuksien järjestämisessä. 

Jossain tapauksessa nousi epäilys siitä, että aineiston sähköisesti suoritetun 
keräyksen luonne — kuten muukin kirjoittelu sosiaalisessa mediassa — antaa 
vastaajalle tietynlaisen kasvottomuuden, jonka suojissa voi vastata kärkeväm- 
min kuin ehkä tekisi kasvokkaisessa keräystilaisuudessa vaikka tuolloinkin 
vastaajan tietynlainen anonymiteetti on taattu. Keräystilanteessa vastaami- 
seen ryhtyminen saattaa myös käydä luontevammin, koska aika ja tilaisuus 
on tarjottu valmiiksi. Lisäksi toisten tarttuessa tehtävään sosiaalinen paine 
saattaa kannustaa niitäkin paikallaolijoita vastaamaan, jotka eivät välttämättä 
vastaisi tutkimukseen sähköisesti omalla ajallaan. 

Sähköisessä aineistonkeruussa voi ohjata vastaajia vastaamaan kehyskerto- 
muksittain eri lomakkeille, jos haluaa että vastaajat eivät näe kehyskertomuk- 
sen variointia. Jos tutkija ei koe tällä asialla olevan merkitystä tutkimuksen 


kannalta, voi aineiston koota vain yhdellä sähköisellä lomakkeella. Jos vas- 

taukset kootaan yhdellä lomakkeella, pitää miettiä miten vastaajia ohjataan 
kirjoittamaan eri kehyskertomusten pohjalta. Kirjoittajat voidaan esimerkiksi 
jakaa kirjoittamaan eri kehyskertomusten pohjalta jakamalla heidät kehysker- 

tomuksittain sukunimensä alkukirjaimen perusteella. 

Yhdessä artikkelikokoelmamme tutkimuksessa ohjeistimmekin vastaajia 
kirjoittamaan tarinansa kehyskertomuksen A pohjalta, jos vastaajan sukuni- 
mi alkaa kirjaimella A-L. Loput vastaajista ohjeistettiin näin kirjoittamaan 
kehyskertomus B:n pohjalta. Tällä tavoin saatiin yhdellä ohjeella molempiin 
kehyskertomuksiin pohjautuvia tarinoita. 

Tämän artikkelikokoelman tutkimuksille oli tyypillistä hakea eläytymis- 
menetelmän rajoja kokeilemalla uusia asioita. Yksi uusista tavoista oli vastaus- 
paperin koostaminen niin, että sama paperi sisälsi molemmat kehyskertomus- 
variaatiot: paperin toiselle puolella oli tässä tapauksessa negatiivinen variaatio 
ja toisella puolella positiivinen variaatio. Tämä on otollinen keino silloin, jos 
halutaan varmistaa tutkittavan mielipide jostakin asiasta. Kaksipuolinen vas- 
tauspaperi laittaa vastaajan pohtimaan, ajatteleeko hän kehyskertomuksen 
tarinasta positiivisesti tai negatiivisesti. Kun asiaa vielä korostetaan alkuo- 
rientaatiossa ja ohjeissa, saa tutkija paperin puolen valinnalla yhden indikaat- 
torin lisää tutkimusaiheeseen. Etukäteen herätti pohdintaa se, kasautuvatko 
vastaukset vain toisen kehyskertomuksen puolelle, mutta kuitenkin noin kol- 
masosa vastaajista valitsi vähemmän suositun version, joten huoli oli turha. 
Voidaan kuitenkin miettiä, kadotetaanko eläytymismenetelmän perusideas- 
ta jotain olennaista ohjaamalla vastaajaa oman valintansa kautta kertomaan 
omasta mielipiteestään, ei siis niinkään eläytymään tarinaan? 

Kehyskertomuksen konstruointia ja siihen tarvittavaa aikaa lukuun otta- 
matta, artikkelikokoelmamme tutkimuksissa koettiin eläytymismenetelmän 
käyttäminen tutkimusmetodina melko helppona ja palkitsevana, tehokkaa- 
nakin. Nopeimmillaan tutkimusaineiston keräämiseen ja litterointiin kului 
aikaa vain 4 tuntia. Vastaaminen vei noin 20 minuuttia ja litterointi 3,5 tuntia. 
Tehokkaimmaksi aineiston keräämisen tavaksi osoittautui aineiston keräämi- 
nen täysinäisessä auditoriossa. Tilaisuus oli pakollinen ja vastaajat olivat val- 
mistautuneet kirjoittamiseen. Tässä tilaisuudessa kerättiin aineistot kahteen 


eri tutkimukseen. Tutkimukset eroteltiin tilaisuudessa kahdella erivärisellä 

paperilla, ja vastaajat tiesivät kumpi paperi heidän tuli ottaa. Paperit oli järjes- 
tetty niin, että joka toinen vastaaja sai saman kehyskertomusversion. Kerral- 
la kerättiin yhteensä 129 tarinaa. Toisaalta aineiston keräämiseen voi joutua 
varaamaan enemmänkin aikaa — kasvokkain kerätyissä aineistoissa aikaa voi 
kulua kaksikin täyttä päivää — ja pitkien vastausten litterointiin useita päi- 
viä. Joissain projekteissa aineistonkeruu ajoittui pitkällekin ajalle ja aineisto 
kerättiin lähes yksitellen, muutama vastaus tuolta ja jokunen taas täältä jne. 
Elaytymismenetelman kaltaisessa tutkimusmenetelmässä aineiston edusta- 
vuus ei onneksi ole samanlainen ongelma kuin jossain toisen tyyppisessä tut- 
kimuksessa. Tärkeintä on saada kasaan käyttökelpoinen aineisto eikä se, onko 
se edustava otos jostain tiukasti määritellystä perusjoukosta, koska eläytymis- 
menetelmätutkimuksessa tutkimuskysymykset ovat erilaisia kuin vaikkapa 
tilastollisessa tutkimuksessa. 

Aineistonkeruuseen motivoituneen yhteyshenkilön rooli on kasvokkain 
aineistoa kerättäessä tärkeä. Yhteyshenkilöille voi esimerkiksi lähtettää etukä- 
teen lyhyen käsikirjoituksen siitä, miten aineistonkeruu tapahtuu. Käsikirjoi- 
tus sisältää esimerkiksi seuraavat tiedot: sovittu ajankohta ja paikka, vastaajien 
arvioitu määrä ja vastauskieli, keräämiseen tarvittavat välineet, vastaamiseen 
varattu aika sekä tutkimuslupaan liittyvät asiat. Myös se, mitä yhteyshenki- 
lö saa ennakkoon kertoa tutkimuksen aiheesta ja tutkijasta, käydään tarkasti 
läpi, ja yhteyshenkilö saa kirjallisena tutkijan pitämän johdannon aiheeseen. 
Kun nämä asiat olivat molemmille osapuolille selviä, aineistonkeruun voi tois- 
taa hyvin samankaltaisena eri yhteyksissä; vastausajaksi muodostui ilman ul- 
kopuolisen painostusta noin 15-20 minuuttia ja koko tilaisuuteen meni noin 
aikaa 30 minuuttia. Vastaajat vaikuttivat motivoituneilta ja yhtään tyhjää 
paperia ei tullut takaisin. Myös yhteyshenkilöt, jotka tässä tapauksessa olivat 
korkeakouluopettajia, olivat kiinnostuneita eläytymismenetelmästä ja tutki- 
muksen aiheesta. 

Työpaikoilla tilaisuuden alussa hyvänä houkuttimena tilaisuuden lomassa 
toimii esimerkiksi kahvitarjoilu, jonka aikana voi kertoa aineiston hankintaan 
liittyvän tilaisuuden kulusta, ohjeistaa vastaajat ja jakaa vastauslomakkeet 


osallistujille. Työpaikoilla on hyvä sopia yhteyshenkilö, joka vastaanottaa vie- 

raan, toimii isäntänä tai emäntänä ja on mukana koko tilaisuuden ajan. Kun 

kaikki sujuu luontevasti, aikaa menee enimmillään yksi tunti. 

Joskus aihe saattaa herättää vastaajissa mielenkiintoa käsitellä aihetta 
tutkijan kanssa yhteisesti keskustellen aineiston keräämisen jälkeen ja saada 
tietoa tuloksista. Kiitoksena tutkimukseen osallistumisesta voidaan tarjota 
esimerkiksi mahdollisuus saada tietää tutkimustuloksista sähköpostitse tai 
tutkimuksen valmistumisen jälkeen järjestettävässä keskustelutilaisuudessa. 
Lupaus linkistä valmistuneeseen artikkeliin tai opinnäytetyöhön on tietenkin 
hyvä tarjota. 

Sähköisesti aineistoa kerättäessä sähköpostitse vastaanotettujen vastausten 
osalta syntyy haasteita tunnistettavuuden ja anonymiteetin osalta, koska lä- 
hettäjien tiedot yleensä näkyvät sähköpostiviesteissä. Aineistoa litteroitaessa 
asia korjaantuu vain osittain tutkijan näkökulmasta katsottuna. Esimerkiksi 
työpaikan anonymiteetin suojaamiseksi on sovittava selvästi tiedot, joita on 
lupa kertoa. Tästä näkökulmasta katsottuna, ja monella muullakin tapaa, 
sähköinen lomake (esim. E-lomake tai Webropol) onkin sähköpostia parempi 
tapa kerätä aineistoa. Anonymiteetti toteutuu sähköistä lomaketta käyttämäl- 
lä helpommin ja aineisto tallentuu analyysia varten kätevästi yhteen paikkaan, 
mahdollisesti taulukkomuotoon. 

Vaikka tutkija pyrkiikin kehyskertomustensa muotoilussa ja aineiston 
keräämisen yhteydessä johdattelemaan vastaajia mahdollisimman vähän, ai- 
neiston laatuun voivat vaikuttaa monet tekijät. Esimerkiksi ryhmä, jossa ky- 
sely suoritetaan, on voinut käydä juuri ennen vastaamistaan läpi opintojensa 
tai muun puitteissa jotain tiettyä aihealuetta, ja tämä voi näkyä vastauksissa. 
Erään tämänkin artikkelikokoelman tutkimuksessa yksi vastaajaryhmä poik- 
kesi muista siten, että vastauksissa esiintyi paljon viittauksia tiettyyn asiaan 
(tässä tapauksessa lakiin), joka ei ollut tullut esiin missään muussa vastaajaryh- 
mässä. Asiaa tiedusteltaessa ilmeni, että ryhmä oli käsitellyt kyseistä asiaa juuri 
ennen aineistonkeruutilaisuutta. 

Aineistonkeruun ohjeistus vastaajille on todella tärkeää. Muutamissa ar- 
tikkelikokoelmamme tutkimuksissa vastaajaryhmien suomen kielen taito 
oli suhteellisen heikko. Ohjeiden antaminen ilman johdattelua voi tällaisissa 


tilanteissa olla vaikeaa. Aineistonkeruutilanteissa kuultiinkin välillä vierus- 

kaverin tai opettajan ohjeistavan epävarmoja vastaajia hyvinkin tarkoin ja 
johdattelevin sanakääntein. Vaikka tilanne ennen tarinoiden kirjoittamisen 
alkua olisi rauhallinen, saattaa käydä niin, etteivät kaikki vastaajat ymmärrä 
ohjeita ja saa kiinni siitä, mitä ollaan tekemässä. Tällöin saattaa helposti käydä 
niin, että moni vastaaja palauttaa tyhjän paperin tai on kirjoittanut ohjeista 
poiketen esimerkiksi ranskalaisin viivoin. Suullisen ja kirjallisen ohjeistuksen 
yhdistäminen aineistonkeruun yhteydessä saattaakin olla toisinaan tarpeen. 
Lomakkeen yhteyteen tai vastauslomakkeelle voi toisinaan liittää saman oh- 
jeen, joka suullisestikin kerrotaan vastaajille. Vastaajille voi myös tarjota mah- 
dollisuutta kysymysten tekoon ennen aineiston keräämistä, mikäli vastaami- 
seen liittyy epäselvyyksiä. 

Eläytymismenetelmään on perinteisesti liitetty ajatus aineiston saturoitu- 
misesta; siitä, että riittävä määrä vastauksia tuottaa sen perusasetelman, joka 
kyseisillä kehyskertomuksilla on tuotettavissa ja siten aineistoa ei kannata ke- 
rätä välttämättä liikaa. Kriteerinä on pidetty 15-25 vastausta yhtä kehysker- 
tomuksen versiota kohden. Analyysivaiheessa runsaslukuisesta aineistosta on 
eittämättä hyötyä. Kun aineistoa on paljon, niin voi aineistosta tehdä myös yk- 
sinkertaista kvantitatiivista aineistoa ja muutenkin tarkastelun keskiössä ovat 
tutkimusongelmien kannalta antoisimmat vastaukset. Keräysvaiheessa innos- 
tus kartuttaa aineistoa määrällisesti voi olla suuri, mutta vastauksia analysoi- 
dessa voi huomata, että vähempikin olisi riittänyt ja tuottanut samat tulokset. 
Kun aineistosta on hahmotettavissa suurempia kokonaisuuksia, joihin uudet 
vastaukset tuovat vain vahvistusta, aineistoa on riittävästi. Tähän riittävä vas- 
tausten määrä vaihtelee tutkimuksen mukaan. 

Artikkelikokoelmamme tutkimusten aineistojen koko vaihteli melko 
paljon. Niukimmillaan aineistoissa oli vastaajia 41 (neljä kehyskertomusta) ja 
runsaimmillaan 187 (kaksi kehyskertomusta). Joissakin tapauksissa aineisto 
oli koottu harkitusti esimerkiksi kahdelta tai kolmelta eri ryhmältä, jonka ta- 
kia oli hyvä, että vastauksia oli runsaasti. Eräissä tutkimuksissa osa aineistosta 
toimi ikään kuin kontrolliaineistona, jolloin analysoitiin ensin pääaineisto ja 
saatua tulkintaa koeteltiin lisäaineistolla. 

Kaiken kaikkiaan turhan suuri aineisto on varsin pieni ongelma kun taas 


turhan pieni on yleensä suuri ongelma, on menetelmä mikä tahansa. Eläyty- 

mismenetelmäaineiston kerääminen on pääsääntöisesti — muttei todellakaan 


aina — suhteellisen ongelmatonta, joten kokemustemme mukaan kannattaa 


pyrkiä mieluimmin runsaaseen kuin niukkaan aineistoon. 


Mitä aineistolle kannattaa tehdä? 


Heti aineistonkeruun jälkeen lomakkeet kannattaa jakaa kehyskertomusversi- 
oittain ja numeroida. Jokainen keräystilanne kannattaa koodata erikseen, jol- 
loin jokainen vastaus saa sellaisen yksilöllisen koodin, jonka avulla on helppo 
nähdä missä aineisto on kerätty ja mihin kehyskertomukseen siinä on vastattu. 
Tämän jälkeen aineisto kannattaa litteroida. Käsinkirjoitettujen vastausten 
muuttaminen sähköiseen muotoon helpottaa niiden käsittelyä ja analysointia 
mahdollistaen muun muassa hakutoiminnot ja erilaiset muotoilut. Aineisto 
voi tämän jälkeen näyttää vaikkapa tältä. Kehyskertomuksessa on pyydetty 
kuvaamaan keskustelu ja anonymiteetin takia kertomukset on konekäännetty 
tähän kymriksi. 


TAOO1 


1950 Woman, addysg sylfaenol 

— Arbenigedd Trafodaeth 

— Trwy garedigrwydd moesau 

— Diolchgarwch 

Mwy o ddosbarthu / gwrando ar yr hyn a elwir. ”Houdt o Wybodaeth Tawel” 
—= Hen / rhyngweithio Ifanc 

— Anrhydedd 

— Gogoniant Gwerth Home, bwyd, glendid, agosatrwydd 

— Ysgrifennu — Creadigrwydd 

— Darllen — Kiryat 

—” Meddal” gwerth = sensitifrwydd, amrywiaeth = cymeradwyo, gwerthfawrogiad 


TA002 

1940 Woman, addysg sylfaenol 

— Cyswllt Eye anodd cael, pob syllu ar ei ffôn gell, iPad, huisvesting gliniadur 

— Mae’r rhyngweithio rhwng op Supra dynol yn syml ac yn gyflym 

— Termau Cyfrifiadur a gêm yn gyfarwydd, ond ymadroddion a geiriau pob dydd 
drwg 

— Er enghraifft, mae masnach ifanc yn gwybod dim arian parod, yn cael ei ddiffinio 
fel ”pwysau coesau matsys.”! 

— Sgiliau rhyngbersonol: Gall beleid gael eu datblygu 


TA003 

1930 Vrouwelijk, ail Ste 

— Yn gyntaf oll, o ystyried yr etholiadau Unol Daleithiau. y canlyniad terfynol yn ofn. 
— Rydym Edrychwyd ”Eisiau i fod yn Millionaire” wedi meddwl y diffyg o addysg 
gyffredinol. 

— Joppe addysg dda mae pobl yn rhyfeddol o dwp, 

— Eieren hysbys pwy cr Florence Nightingale at huisvesting Roedd Rhyfel y Gaeaf 

— Beth yn cael ei ddysgu yn iawn yn yr ysgolion? 


TA004 

1950 Benyw, ail Ste 

Mae’n delio â Arjan gwareiddiad cyffredinol; am y math o op nawr a beth fyddai ei 
angen. Yma, mae’r pethau a ddaeth i fyny: 

— Mae pobl yn gwybod sut i ddefnyddio amrywiaeth o ddulliau o gyfathrebu, ond 
nid ydynt yn rheoli'r iaith Ffindir! Bydd y Ffindir erydu'r sgil iaith, nid je gramadeg 
yn cael ei gynnal 

— Addysg gyffredinol yn cynnwys digwyddiadau monitro yn y byd — mor agos Fel 
ymhellach i ffwrdd 

— Nid yw addysg gyffredinol yn cael ei sicrhau yn unig drwy PIK hyfforddi hefyd yn 
dod trwy'r dysgu / dealltwriaeth a phrofiadol Houdt Wybodaeth bywyd 

— Unwaith y bydd fy ngwaith, rwyf gofynnwyd pa fath o wybodaeth gyffredinol 
gennyf — yn cyfeirio at yr hyfforddiant. Yr oeddwn yn synnu at y cwestiwn. 

— Mae fy chwaer ymwelodd credydau ysgol elfennol, ond mae’r credydau wâr na 
Ilawer adnabyddiaeth addysg dda. Mae’n gwybod llawer o bethau, yn ystyried ei 
wneud, Gweithfeydd 


Esimerkkiin oli poimittu laajasta aineistosta neljä ensimmäistä vastausta. 
Eläytymismenetelmää käytettäessä useinkaan ei kysytä vastaajien taustatie- 
toja, mutta tässä nimenomaisessa projektissa perustellusti toimittiin toisin, 
koska ideana oli verrata eri sukupolvia edustavien vastaajien käsityksiä tutkit- 
tavasta aiheesta. 

Eläytymismenetelmäaineistoa voidaan analysoida monella tavalla: taulu- 
koimalla, teemoittelemalla, tyypittelemällä tai käyttäen apuna mitä tahansa 
laadullisen aineiston analyysimenetelmää (ks. esim. Eskola 1997). Diskurs- 
si- tai ainakaan vaativammassa merkityksessä narratiivisen analyysin tekoon 
eläytymismenetelmällä kerätty aineisto ei välttämättä kuitenkaan taivu, koska 
eläytymismenetelmällä tuotettujen tarinoiden pituus ja muoto voivat vaih- 
della suurestikin. Eläytymismenetelmäaineistoon kannattaa yleensä tutustua 
ennen analyysitavan valintaa. Aineistoa lähestytäänkin usein ensin aineisto- 


lähtöisesti, esittämällä aineistolle kysymyksiä. Samaan aineistoon voi sovel- 

taa useampiakin analyysitapoja. Tämän artikkelikokoelman tutkimuksissa 
ei pyritty yhtenäisiin analyysitapoihin, vaan jokainen käytti tutkimukseensa 
parhaiten sopivia, ehkä itselle mieluisiakin aineiston analyysin ja tulkinnan 
tapoja. Joka tapauksessa aineiston keräämisen jälkeen alkaa aineiston perus- 
teellinen lukeminen ja erilaisten teemojen ja tyyppien hakeminen tarinoista. 
Jokaiselle tutkimukselle ja tutkijalle muodostuu ajan myötä oma hyväksi ha- 

vaittu toimintatapa. 
Aineiston huolellisen läpilukemisen jälkeen järjestin aineiston teemoittain 
kahden eri kehyskertomuksen ajatuskarttoihin. Muutaman huolellisen luke- 
miskerran jälkeen huomasin, että molemmista kehyskertomusorientaatioista 
ja niiden pohjalta kirjoitetuista tarinoista oli mahdollista rakentaa tyyppita- 
rinat. Tulosten kirjoittamisen tein tyyppitarinoiden avulla ja niiden ympä- 
rille koottujen teemojen tiimoilta. Mielestäni on tärkeää muistaa myös ta- 
rinoiden suoma kerronnallisuus ja sen hyödyntäminen tutkimuksen kulussa 
ja tuloksissa. Tarinoillahan on tarkoitus antaa tutkittaville ääni, jota myös 
kannattaa kuulla ja kuunnella. 
Aineistosta etsitään ensinnäkin vastauksia omiin tutkimuskysymyksiin. Kes- 
keiset ja kiinnostavat teemat voivat hahmottua tutkimuskysymysten kautta, 
vaikkakin aineistosta voi myös nousta jotain uutta ja yllättävää. Onko nii- 
tä helpompaa merkitä värein, koodata vai koota taulukkoon, on makuasia. 
Aineiston analyysissa saattaa tulla myös takapakkeja. Voi olla jo aloittanut 
aineiston analyysin jollain tapaa, kunnes huomaa, että toinen tapa olisi sel- 
keämpi. Kun teemoittelua on tehty, yleensä huomaakin kehyskertomuksen va- 
rioinnin vaikutukset, tai jossain tapauksessa, vaikuttiko variointi ylipäätään. 
Jos variointi toimii, voidaan ehkä muodostaa niin sanottuja tyyppitarinoita. 
Jos kyseessä ei ole puhtaasti aineistolähtöinen analyysi, lähdetään aineistoa 
peilaamaan teoreettiseen viitekehykseen. 
Koodasin vastaukset ryhmittäin; koska kysely tehtiin useassa eri ryhmässä, 
koodasin jokaisen ryhmän erikseen, jotta myöhemmin olisi mahdollista tar- 
kastella vastauksia myös ryhmittäin. Jokaiselle ryhmälle tuli oma tunnus, 
minkä jälkeen kukin vastaus ryhmässä sai juoksevan numeron etuliitteen 
jälkeen. Koodasin vastaukset siinä järjestyksessä, kun ne palautuivat, enkä 
järjestänyt positiivisia ja negatiivisia vastauksia erikseen. Tajusin vasta koo- 
dauksen jälkeen, että olisi ollut hyvä jaotella variaatiot erikseen, mutta en 
tehnyt koodausta enää uudelleen, eikä tämä järjestely juuri tuntunut hait- 

taavan itseäni varsinaisessa analyysivaiheessa. Seuraavalla kerralla toimisin 
kuitenkin ehkä toisin. 


Aineiston sisällön hahmottamisessa voi auttaa esimerkiksi värien käyttö. 
Tekstistä voi nostaa esiin teemoja merkitsemällä niitä eri värein. Näin teemat 
on helppo löytää massasta. Jollekin voi olla luontevampaa käyttää esimerkiksi 
Word- tai Excel-tiedostojen lajittelutoimintoja. Joku toinen hahmottaa sisäl- 
töä ehkä konkreettisesti lajittelemalla paperille tulostettuja tarinoita erilaisiin 


pinoihin, sittemmin kenties muodostaen teemoista käsitekarttoja. 


Jaoin kirjoitetut tarinat ensin kahteen nippuun kehyskertomuksittain. Sen 
jälkeen annoin jokaiselle tarinalle koodin ja litteroin tarinat sanatarkasti. 
Analyysin aloitin etsimällä tarinoista tutkimuskysymysteni kannalta mer- 
kittäviä teemoja. Annoin eri teemoille värit. Rakensin analyysia varten kaksi 
ajatuskarttaa (kummallekin kehyskertomukselle oman). Aineiston analyysi 
eteni järjestämällä tarinoista esiin nousseita teemoja omien värien” alle aja- 
tuskarttaan (esim. ystävyyteen liittyvät tarinankohdat saivat värin punai- 
nen sekä aineistossa että ajatuskartassa, oppimiseen liittyvät värin sininen 
jne.) Analyysivaiheen “värikartta” auttaa myös lähdekirjallisuuden ja -ar- 
tikkelien hahmottamisessa. Lähteitäkin voi koodata väreillä oman muistin 
ja lähteisiin palaamisen helpottamiseksi. 


Joku artikkelikokoelmamme tutkijoista teemoitteli aineistonsa leikkaamal- 
la ja liimaamalla sen sisällön suurelle paperille, toinen puolestaan valtasi ai- 
neistoineen asunnon olohuoneen lattian muutamaksi päiväksi. Olennaista oli 
se, että analyysivaiheessa aineisto tuli tutuksi ja siitä pystyi päivä päivältä ja 
viikko viikolta yhä vakuuttavammin hahmottamaan tuloksia: tutkimukseni 
perusteella... 


Loppuarviot eli kannattiko ja kannattaako menetelmää käyttää? 


Menetelmää kannattaa ehdottomasti käyttää! Ala- ja yläkouluilla tutki- 
mukseni kontaktihenkilöinä toimineet rehtorit ja opettajat olivat poikkeuk- 
setta kiinnostuneita ja innostuneita menetelmästä ja sen suomasta tarinan 
kirjoittamisen hetkestä. Opettajat suhtautuivat kehyskertomuksen tarinaan 
virittelevään ajatukseen mielenkiinnolla ja positiivisesti. Eläytymismenetel- 
mä ei vaikuttanut heille tutulta, joten menetelmä ja sen käyttö vaati useim- 
miten pientä esittelyä. Eläytymismenetelmää olisikin hyvä mainostaa enem- 
män erilaisten tutkimusten tekijöille. 

Eläytymismenetelmä tarjoaa vastaajalle mahdollisuuden tuottaa vapaasti 
käsityksiä ja ajatuksia kohteena olevasta ilmiöstä ilman, että tutkija konstru- 
oisi vastaajaa vastaamaan tietyllä tavalla. Eläytymismenetelmästä jäi itsel- 
leni päällimmäisenä mieleen ihmislähtöinen, yksilöllisyyttä kunnioittava 
ja arvostava menetelmä. Myös vastaajat suhtautuivat uteliaan myönteisesti 
eläytymismenetelmään. Vastaajien kokemukset itse vastaamisesta saattoivat 
vaihdella neutraalista myönteiseen. Tosin on myös vastaajia, jotka eivät ole 
pystyneet tuottamaan vastausta laisinkaan omasta elämäntilanteestaan joh- 
tuen. Eläytymismenetelmän avulla on mahdollista saada esiin ajatuksia ja 
asioita, jotka saattaisivat muulla tavalla kysyttäessä jäädä kertomatta. Yksi 
vastaaja kertoi tilaisuuden jälkeen: ”Oli yllättävän miellyttävää vastata ja 
tuli kirjoitettua paljon sellaistakin, mitä kysymyslomakkeella kysyttynä ei 
olisi voinut edes kertoa”. Menetelmän avulla saattaa rikastaa aineistonsa 
sisältöä uuteen suuntaan — joka on mielestäni hyvä peruste menetelmän puo- 
lesta. 


Aineistonkeruuni sattui aikaan, jossa tutkimukseni kohde oli vielä pelkkä 
visio korkeakouluopiskelijoiden opinnoissa ja opiskeluarjessa. Mikä olisikaan 
siis ollut parempi tapa kerätä aineistoa kuin eläytymismenetelmä. Menetel- 
mä, joka sallii vastaajan visioida ja eläytyä tilanteeseen ja tulevaisuuteen, 
josta hän on jo ehkä jotain kuullut ja ehkä jo aistinut sen kehittämisen tun- 
nelmia, mutta jota ei ole vielä päässyt kauheasti käytännössä kokemaan ja 
käyttämään. Aineistonkeruu sattui mielenkiintoiseen ajankohtaan, johon 
eläytymismenetelmä sopi erittäin hyvin. 


Vaikka suhtautuminen tutkimukseni tekoon oli keräyspaikoissa pääosin po- 
sitiivista, esittivät monet opettajat ja ohjaajat kuitenkin epäilyksiään siitä, 
kykenisivätkö heikolla kielitaidolla varustetut henkilöt suoriutumaan tehtä- 
västä. Kuitenkaan kielitaidon heikkouden vuoksi ei jäänyt yhtään vastausta 
täyttämättä — tyhjät paperit olivat koko keräys jakson aikana todella har- 
vinaisia. Itse asiassa sisältö muutaman rivin heikommalla kielitaidolla kir- 
joitetun vastauksen ja parin sivun kielellisesti huomattavasti rikkaamman 
tarinan välillä ei ollut kovinkaan suuri. Pääasiat ja ongelmat olivat yleensä 
samat niin lyhyemmissä, kuin pidemmissäkin kertomuksissa — pidemmissä 
tarinoissa esiintyi vain lyhyempiä enemmän erilaista kuvailua. 


Kyllä eläytymismenetelmää kannattaa ehdottomasti käyttää. Mutta haas- 
tetta on saada kehyskertomus niin hyväksi, että aineistoon saa syvyyttä. 


On tutkimusmenetelmä mikä tahansa, tutkijan on pohdittava siitä, että 
miksi käytetään nimenomaan sitä menetelmää. Eläytymismenetelmää käyt- 
täen tutkijan on kuitenkin erityisen tarkasti perusteltava tutkimuksen meto- 

dologisen validiteetista. Eläytymismenetelmän käyttäjän on oltava tietoinen 
siitä, että ko. menetelmä voi olla epistemologisesti heikko, jos tutkija ei voi 
vastata kysymyksiin kuten, mitä merkitystä eläytymismenetelmän käytössä 
on tässä tutkimuksessa, miksi yritetään nostaa vastauksia tutkimuskysymyk- 
seen jonkun mielikuvitukseen pohjautuvista tarinoista sen sijaan, että suori- 
tetaan tiedonhankintaa mm. strukturoitu haastattelulla, kyselylomakkeella 
tai teemahaastattelulla. 


Eläytymismenetelmä on mitä mainioin keino visioida tulevaa. 


Eläytymismenetelmää käyttäen voidaan valaista tutkittavaa kohdetta eri 
perspektiivistä, sillä sen käyttäminen on niin kuin ‘detour’ eli kiertotien 
käyttäminen. Jos matkan tarkoitus ei ole itse viimeisessä määränpäässä, kier- 
tomatka olisi aivan oivallinen tapa matkustaa, sillä se antaa matkailijoille 
yllättäviä ja rikkaita kokemuksia ja laajentaa hänen käsityksiään maail- 
masta. 


Ei siis muuta kuin kokeilemaan ja käyttämään. Jos ei muuta, niin prosessista 


toivottavasti jää hyvä maku, aivan kuin Tuiskulle jäi työpaikkahaastattelusta, 


ehkä: 


(1) Juuri valmistunut Tuisku on hakenut hänelle sopivaa työpaikkaa isossa 
teknologiateollisuuden yritys X Oy:ssä. Hän antaa työnhaussa kaikken- 
sa ja on tyytyväinen suoritukseensa. Tuiskua ei kuitenkaan valita tehtä- 
vään. Hakuprosessi jää harmittamaan Tuiskua ja hänellä on niin huono 
fiilis, ettei aio enää hakea yritykseen eikä suosittele sitä kavereillekaan. 


(2) Juuri valmistunut Tuisku on hakenut hänelle sopivaa työpaikkaa isossa 
teknologiateollisuuden yritys X Oy:ssä. Hän antaa työnhaussa kaikken- 
sa ja on tyytyväinen suoritukseensa. Tuiskua ei kuitenkaan valita tehtä- 
vään, mutta hänelle jää hakuprosessista niin hyvä fiilis, että aikoo hakea 
yritykseen uudestaankin ja suosittelee sitä myös kavereille. 

jien koulutus, lukion siirto 
hyvinvointi, onnistunut 


Tampere3-hanke, yleissivistys, maaha 
yliopistokampukselle, oppilaitosturval. 
rekrytointiprosessi... 


Näitä kaikkia aiheita käsitellään teoksen 11 tutkimusartikkelissa, joiden 
empiirinen aineisto on kerätty eläytymismenetelmällä talvella 2016-2017. 
Eläytymismenetelmällä tarkoitetaan tiedonhankintamenetelmää, jossa 
vastaajat kirjoittavat kertomuksen tutkijan antaman, kehyskertomukseksi 
kutsutun orientaation perusteella. Kehyskertomuksia on aina vähintään 
kaksi erilaista ja aineisto analysoidaan kahteen kertaan: normaalina 
tutkimuksen tematiikasta kertovana laadullisena aineistona sekä 
kokeellisen tutkimuksen asetelmaa imitoiden ja pelkistäen sitä, mikä 
vastauksissa muuttuu, kun kehyskertomuksessa muutetaan yhtä keskeistä 
tekijää. 


Eläytymismenetelmää on käytetty eri tieteenaloilla yhä ene 
Suomessa vuodesta 1982 alkaen. Menetelmä sopii varsi 
tutkimusongelmien selvittämiseen joustavuutensa ja erä 
kevytkäyttöisyytensä vuoksi. Aiheet voivat olla teoreettiss 
ja aiemmasta tutkimuksesta ponnistavia mutta myös käyt: 
ongelmista inspiroituvia. 


Näennäisestä helppoudestaan huolimatta menetelmän käyttöön liittyy 
paljon pohdittavaa ja päätettävää erityisesti aineiston keräämisen 
vaiheessa. Eläytymismenetelmän käyttöä kehitetäänkin teoksen 
päättävässä menetelmaartikkelissa siitä näkökulmasta, miten 
menetelmälle keskeiset kehyskertomukset kannattaa muotoilla ja 
miten niiden avulla aineisto on kerättävissä digitalisoituvassa ja 
monikielistyvässä yhteiskunnassamme. 


Teos on ensimmäinen volyymi eläytymismenetelmää ja sillä toteutettavaa 
tutkimusta esittelevässä vuosikirjojen sarjassa. 

